﻿DRAGOŞ POPESCU Logică naturală şi ştiinţa logicii în ﬁlosoﬁa lui Hegel DRAGOŞ POPESCU Logică naturală şi ştiinţa logicii în ﬁlosoﬁa lui Hegel editura PELICAN „– Dialectica nu înseamnă nimic altceva, spunea Hegel, decât spiritul de contradicţie înnăscut omului, spirit ordonat şi dezvoltat în mod metodic şi care e de mare utilitate în operaţia deosebirii adevărului de minciună. – Cu singura condiţie, a adăugat Goethe, ca iscusinţa asta intelectuală să nu slujească prea des ca să pre-schimbe minciuna în adevăr şi adevărul în minciună! – Se întâmplă şi asta, a răspuns Hegel, dar numai din partea unor oameni care nu sunt sănătoşi la cap. – În cazul acesta, a spus Goethe, nu pot să laud destul studiul naturii, care nu îngăduie un asemenea bete-şug. Căci aici avem de-a face cu adevărul etern şi inﬁ -nit, care respinge numaidecât pe cel ce nu procedează cinstit în observarea şi tratarea obiectului de care se ocupă. Pe lângă asta, sunt sigur că mulţi bolnavi dia-lectici ar putea să aﬂ e în studiul naturii un leac bine-făcător.” Johann Peter Eckermann, Convorbiri cu Goethe în ultimii ani ai vieţii sale Editura Pelican este diviziune a Societăţii Ecologiste „Noua Alianţă” Editura PELICAN este acreditată de către Consiliul Naţional al Cercetării Ştiinţiﬁce din Învăţământul Superior. CUPRINS Prefaţă .......................................................................................... 9 Lista prescurtărilor folosite în această lucrare .................... 15 Descrierea CIP a Bibliotecii Naţionale a României POPESCU, GHEORGHE-DRAGOŞ S. Logică naturală şi ştiinţa logicii în ﬁlosoﬁa lui Hegel / Popescu Dragoş. - Giurgiu : Pelican, 2009 Bibliogr. ISBN 978-973-1993-06-5 14(430) Hegel,G.W.F. 929 Hegel,G.W.F. 16 I. DE LA LOGICA NATURALĂ LA ŞTIINŢA LOGICII .17 1. Delimitarea conceptului de logică naturală prin comparaţie cu logica tradiţională .................................. 17 2. Critica viziunii logico-clasice a unor aspecte speculative în manuscrisele hegeliene de tinereţe ...... 31 3. Adaptări dialectico-speculative ale formelor logico-clasice (noţiune, judecată, raţionament) în Jenenser Logik, Metaphysik und Naturphilosophie ........... 49 4. Elemente de ştiinţă a logicii în Fenomenologia spiritului ............................................................................. 62 5. Locul ştiinţei logicii în sistemul ﬁlosoﬁc hegelian ...... 73 6. La sfârşit de capitol .......................................................... 83 Layout: Gabriel Ionescu Tipărit în România de SC DESKTOP PUBLISHING SRL gabi@etipografie.ro 0726-22.11.91 ISBN 978-973-1993-06-5 II. LIMBAJUL LOGICII NATURALE ŞI SISTEMUL CONCEPTELOR SPECULATIVE ...................................86 1. Critica concepţiei clasice privind raportul dintre limbaj şi gândirea conceptuală ...................................... 86 2. Interpretarea textelor semniﬁcative din opera hegeliană privind raportul dintre limbajul natural şi gândirea speculativă .................................................. 101 a. Limbajul natural şi raporturile lui cu gândirea în Fenomenologia spiritului .......................................... 104 b. Limbaj natural şi gândire speculativă în Ştiinţa logicii ............................................................................ 116 c. Limbaj natural şi limbaj speculativ în Enciclopedia ştiinţelor ﬁlosoﬁce ...................................................... 129 Anexă ......................................................................................139 1. Wer denkt abstrakt? ..................................................... 139 2. Despre simbol în general .......................................... 142 8 Logică naturală şi ştiinţa logicii în ﬁlosoﬁa lui Hegel 3. Constituirea sistemului hegelian al conceptelor speculative ...................................................................... 145 4. Limbajul natural şi structura gândirii. Rezultatele analizei ........................................................ 152 III. INTERPRETAREA LOGICO-NATURALĂA CONFIGURAŢIILOR (GESTALTEN) CONŞTIINŢEI DIN FENOMENOLOGIA SPIRITULUI ...................... 155 1. Structura logică a Fenomenologiei spiritului ................. 155 2. Conﬁguraţia conştiinţei sensibile. Logica naturală a lui hic et nunc ............................................................... 160 3. Conﬁguraţia conştiinţei perceptive. Logica naturală a simţului comun ........................................................... 167 4. Logica tautologică de tip clasico-tradiţional a intelectului ...................................................................... 170 Notă privind ﬁgura a IV-a a silogisticii tradiţionale .177 5. Preﬁgurarea raţionalităţii în Capitolul al IV-lea al Fenomenologiei spiritului ............................................. 180 6. Conﬁguraţia conştiinţei ca raţiune – suport al ştiinţei logicii .................................................................. 188 7. Rezultate: conﬁguraţie a conştiinţei şi împlinire a mediului ....................................................................... 197 IV. STRUCTURA TRIADICĂA ŞTIINŢEI LOGICII ....... 201 1. Depăşirea logicii naturale ............................................. 201 2. Latura abstractă a logicii sau treapta intelectului ..... 210 3. Latura dialectică sau negativ-raţională ...................... 215 4. Latura speculativă sau pozitiv-raţională .................... 219 5. Realizarea scopului logicii naturale ............................ 227 V. INTERPRETĂRI ALE ŞTIINŢEI LOGICII A LUI HEGEL ................................................................. 229 1. Interpretări dialectice marxiste .................................... 229 2. Interpretări recente logico-matematice ....................... 242 Încheiere .................................................................................. 246 Bibliograﬁe .............................................................................. 254 Prefaţă Destinul logicii speculative a lui Hegel a fost acela că, uneori, i s-a recunoscut importanţa dar, de cele mai multe ori, menţionându-se şi marile diﬁcultăţi pe care le presupu-ne înţelegerea ei. Aproape toţi cei care au admis că propriile contribuţii se plasează în descendenţa gândirii hegeliene au simţit nevoia unor delimitări faţă de aceasta, fără a insista prea mult asupra aspectelor criticabile, din dorinţa mai de-grabă de a reelabora întreg domeniul asupra căruia poate ﬁ aplicată logica speculativă decât de a remedia eventuale-le erori pe care le-ar ﬁ săvârşit autorul Ştiinţei logicii. Multă vreme după moartea lui Hegel s-a menţinut o confuzie în-tre planul general al inﬂuenţei lui asupra evoluţiei ideilor ﬁ -losoﬁce şi cel al comentariilor menite să redea cu ﬁdelitate speciﬁcul logicii speculative, aşa cum o vedea creatorul său. Drept consecinţă, cu privire la logica speculativă hegeliană întâlnim multe puncte de vedere contradictorii, într-o măsu-ră rar întâlnită în ﬁlosoﬁe, teritoriu prin excelenţă al contro-verselor. Logica hegeliană este speculativă. Aceasta este singura certitudine. Ce înseamnă însă „speculativ”? De ce logica tra-diţională, pentru a deveni speculativă, trebuie supusă unei transformări radicale şi ce semniﬁcaţie are această transfor-mare? Pentru a răspunde s-ar putea, desigur, alege calea cea mai directă: aceea de a da cuvântul manierei speculative de 10 Logică naturală şi ştiinţa logicii în ﬁlosoﬁa lui Hegel Prefaţă 11 a prezenta gândirea, de a expune pur şi simplu logica specu-lativă. Aceasta este calea aleasă de Hegel însuşi. El a nutrit convingerea că cititorul Ştiinţei logicii, deţinând cunoştinţele de logică tradiţională, pe care învăţământul ﬁlosoﬁc al vremii sale le transmitea într-o manieră de multă vreme schematiza-tă, se va familiariza treptat cu speculativul, pe măsură ce va asimila conţinutul lucrării. Aşteptările lui Hegel nu au fost însă conﬁrmate. Logica tradiţională a suferit, curând după apariţia celei speculative, transformări care au îndepărtat-o din ce în ce mai mult mai mult de aceasta. Mai precis, carac-terul formal al logicii – căruia ﬁlosoful i-a subliniat întotdeau-na unilateralitatea – a devenit o trăsătură tot mai pronunţată a cercetărilor privitoare la structura gândirii. Poate că tocmai evoluţia logicii – chiar dacă, aparent, aceasta se îndepărtează tot mai mult de viziunea lui Hegel – ar putea clariﬁca mai bine semniﬁcaţia ei speculativă. Acesta este punctul de plecare al lucrării de faţă. Cu alte cuvinte, în loc de a sublinia de la început deosebirile dintre latura for-mală şi cea speculativă – ceea ce se poate face destul de uşor folosind propriile cuvinte ale ﬁlosofului, pentru a se ajunge eventual la concluzia că între cele două nu există nici o legă-tură – ar ﬁ probabil mai potrivit să încercăm identiﬁcarea a ceea ce aspectele formal şi speculativ au în comun şi, pe baza elementelor comune, să surprindem apoi unde apar diferen-ţele şi ce anume face ca ele să apară. Elementele comune lo-gicii formale şi celei speculative sunt reunite de Hegel prin expresia logică naturală. Clariﬁcările hegeliene privind logica naturală sunt destul de sărace. Ele trimit însă în orice caz şi la alte lucrări decât Ştiinţa logicii. Pentru o înţelegere corectă a speculativului este necesar apelul la acestea, ba chiar şi la împrejurările în care s-a născut sistemul ﬁlosoﬁc al lui He-gel. Primele două capitole ale lucrării de faţă sunt consacrate acestui aspect. Procedând astfel părăsim certitudinile unui mod de gân-dire azi familiar (după care logica poate ﬁ şi trebuie să ﬁ e studiată în şi pentru ea însăşi) pentru a ne confrunta cu in- certitudini care ţin de amestecul unei discipline formale în domenii lipsite de acest caracter. Pentru a desluşi semniﬁca-ţia speculativului, sunt necesare incursiuni în teritoriile ştiin-ţei experienţei conştiinţei (Fenomenologia spiritului), al istoriei ﬁlosoﬁei şi al ﬁlosoﬁei limbajului. Din punctul de vedere al logicii formale aceste ocoluri pot ﬁ evitate. Logica formală, arată Hegel, oferă din capul locului criterii ale certitudinii; însă scopul reﬂecţiei ﬁlosoﬁce nu este, în viziunea lui, acela de a conserva certitudinile insuﬂate conştiinţei prin absoluti-zarea principiilor logicii. Scopul reﬂecţiei ﬁlosoﬁce este ade-vărul; într-o abordare formală, adevărul este pur şi simplu redus la certitudine, din punct de vedere speculativ însă, co-incidenţa dintre adevăr şi certitudine trebuie să ﬁ e realizată de către conştiinţă. Conştiinţei îi este impusă această sarcină de faptul că, pe cât de uşor îşi susţine propriile certitudini, pe atât de greu îi vine să aﬁrme cu seninătate că este în pose-sia adevărului. Conştiinţa se raportează întotdeauna la adevăr, însă acesta îi apare ca un univers de credinţe, sentimente, reguli ale acţiunii etc. care nu îndeplinesc adesea criteriile formale. Sesizarea neconcordanţei cu ele nu conduce imediat la aban-donarea adevărului, ci la reconﬁgurarea conştiinţei. Stră-duinţa de a determina mai bine adevărul, adesea împotriva certitudinilor de care dispune la un anumit moment, este co-mună atât conştiinţei brute, a omului „natural”, cât şi con-ştiinţei raﬁnate a omului de ştiinţă sau civilizat. Conştiinţa „naturală” a produs-o în cele din urmă pe cea ştiinţiﬁcă toc-mai ﬁindcă nu a încetat să croiască drumul adevărului, nu s-a instalat deﬁnitiv în certitudinile sale. Seria reconﬁgură-rilor conştiinţei reprezintă tipul de certitudine pe care logica speculativă îl preferă celui formal. Numai ﬁlosoﬁa conservă seria întreagă a adevărurilor la care conştiinţa s-a raportat în evoluţia sa. Într-un mod aproa-pe instinctiv s-a constituit în civilizaţia europeană o tradiţie ﬁlosoﬁcă nereductibilă la o şcoală sau alta, un rezervor de teme şi probleme asupra cărora gândirea revine mereu, ex- 12 Logică naturală şi ştiinţa logicii în ﬁlosoﬁa lui Hegel Prefaţă 13 trăgându-şi vitalitatea din el. Din acest motiv, critica unei ﬁlosoﬁi are o altă înfăţişare decât critica unei concepţii şti-inţiﬁce. O ﬁlosoﬁe supravieţuieşte criticii, nu şi o teorie şti-inţiﬁcă care, o dată inﬁrmată, devine mai mult o curiozitate, o excrescenţă a cunoaşterii. De fapt, critica aduce uneori la lumină chiar sensuri neaşteptate ale unei ﬁlosoﬁi, într-un cir-cuit inepuizabil. Sensul pe care-l are însă aici critica priveş-te raportarea tipului de conştiinţă care a elaborat o anumită ﬁlosoﬁe la propriul adevăr în cadrul dezvoltării generale a conştiinţei, şi nu veriﬁcarea corectitudinii acestei ﬁlosoﬁi din punct de vedere formal. Logica speculativă este aptă de a pune în evidenţă succesiunea necesară a ﬁlosoﬁilor ca diferi-te raporturi ale conştiinţei faţă de adevăr. Alte domenii ale cunoaşterii şi acţiunii umane (poate cu excepţia religiei, în măsura în care şi ea este abordată isto-ric) nu sunt preocupate decât de propriul adevăr, iar logica formală este un instrument nepreţuit pentru ele. A încerca să înlocuieşti aici formalul cu speculativul este nu numai in-eﬁcient, ci de-a dreptul o eroare, o deturnare a gândirii de la efortul ei faţă de obiect. Este tocmai ceea ce se întâmpă adesea cu ceea ce s-a numit, după Hegel, logică dialectică. Majoritatea reprezentanţilor logicii dialectice s-au raportat la Hegel. În special reprezentanţii ﬁlosoﬁei marxiste s-au prezentat drept continuatori ai dialecticii hegeliene. Scopul acestora nu era o cunoaştere a obiectului, ceea ce se putea oricum realiza şi fără a recurge la dialectică, ci întemeierea unor teze refuzate de orice experienţă. Hegel însă nu a făcut parte dintre „bolnavii dialectici” pomeniţi de Goethe într-o întrevedere a celor doi. Pe de altă parte însă, a judeca istoria gândirii, aşa cum se prezintă ea sub forma succesiunii ﬁlosoﬁilor, prin inter-mediul unei anumite teorii, înseamnă a extinde un anumit mod de a vedea adevărul asupra celorlalte. Dacă un concept nu se integrează teoriei model, atunci el este considerat unul neştiinţiﬁc. Majoritatea conceptelor ﬁlosoﬁei se dovedesc din această perspectivă neştiinţiﬁce iar ﬁlosoﬁa pare a se ﬁ născut abia ieri, o dată cu cea mai nouă teorie. Pentru Hegel istoria gândirii nu se supune unui anumit model, ci este rea-lizarea, determinarea ideii (atemporală) pe planul temporal: „aﬁrm”, scrie ﬁlosoful, „că succesiunea sistemelor ﬁlosoﬁce este aceeaşi ca şi succesiunea determinaţiilor conceptuale ale ideii în derivarea lor logică. Aﬁrm că, dacă curăţim concep-tele fundamentale ale sistemelor care apar în istoria ﬁlosoﬁei de tot ce se referă la elaborarea lor exterioară, la aplicarea lor la particular etc., obţinem diferitele trepte ale însăşi determi-nării ideii în conceptul ei logic. Invers: dacă luăm progresul logic pentru sine, avem în el progresul fenomenelor istorice conform principalelor momente ale acestuia” (PrIF, I, p. 30). Punctul de conﬂuenţă al istoriei gândirii şi al determinaţiilor conceptuale ale ideii este Fenomenologia spiritului. Aici istoria gândirii şi determinaţiile conceptuale ale ideii fuzionează în conştiinţă. Conştiinţa nu produce o anumită teorie cu privi-re la realitate, ce urmează a ﬁ apoi veriﬁcată, ci se produce pe sine. Însuşi faptul existenţei conştiinţei este o dovadă a propriului său adevăr – acesta este mesajul ultimului capitol, Cunoaşterea absolută, al Fenomenologiei spiritului. Orice efort de înţelegere a logicii hegeliene trebuie să-şi aibă punctul de plecare în această scriere a ﬁlosofului. De la această premisă pornesc următoarele capitole, al treilea şi al patrulea, ale lucrării noastre. Încercăm acolo să surprindem corespondenţele între planul logic şi cel al con-ştiinţei prin identiﬁcarea momentelor în care conştiinţa evo-luează spre o nouă formă a adevărului (o nouă conﬁguraţie). Acestor momente le corespund pe planul logic forme logice, categorii în sens tradiţional, dar şi scheme ale trecerii unora în altele. Pentru a face mai vizibile raporturile complexe care se stabilesc acum, am recurs la o notaţie simbolică al cărei scop nu este de altfel demonstrativ (Hegel însuşi nu acceptă recurgerea la asemenea mĳ loace pentru argu mentarea ﬁlo-soﬁcă), ci îşi propune doar să surprindă coerenţa construcţiei hegeliene, organizată într-o arhitectonică mai complicată de-cât se crede de obicei. 14 Logică naturală şi ştiinţa logicii în ﬁlosoﬁa lui Hegel Cu ajutorul rezultatelor obţinute prin analiza structu-rii Ştiinţei logicii în raport cu Fenomenologia ne-am îndreptat atenţia, pe scurt, în ultimul capitol, asupra unor puncte de vedere, ulterioare lui Hegel, cu privire la dialectică. „Rema-nierile” întreprinse nu par a se ridica la nivelul de coerenţă sistematică atins de autorul Ştiinţei logicii. 19 octombrie 2006 Lista prescurtărilor de titluri folosite în această lucrare ŞtL – G. W. F. Hegel, Ştiinţa logicii, traducere de D. D. Roşca, Edit. Academiei, Bucureşti, 1966. FS – Idem, Fenomenologia spiritului, traducere de Virgil Bogdan, Edit. IRI, Bucureşti, 1995. Enc – Idem, Enciclopedia ştiinţelor ﬁlosoﬁce, Partea întâi, Logi-ca, traducere de D. D. Roşca, Virgil Bogdan, C. Floru, R. Stoichiţă, Edit. Humanitas, Bucureşti, 1995, Partea a doua, Filosoﬁa naturii, traducere de C. Floru, Edit. Aca-demiei, Bucureşti, 1971, Partea a treia, Filosoﬁa spiritu-lui, traducere de C. Floru, Edit. Academiei, Bucureşti, 1966. StFil – Idem, Studii ﬁlosoﬁce, traducere de D. D. Roşca, Edit. Academiei, Bucureşti, 1967. PrIF, I – Idem, Prelegeri de istorie a ﬁlosoﬁei, vol. I, traducere de D. D. Roşca, ediţie îngrĳ ită de D. Popescu, Edit. Aca-demiei, Bucureşti, 2005. PrIF, II – Idem, Prelegeri de istorie a ﬁlosoﬁei, vol. II, traducere de D. D. Roşca, ediţie îngrĳ ită şi postfaţă de D. Popes-cu, Edit. Academiei, Bucureşti, 2006. PrEst, I – Idem, Prelegeri de estetică, vol. I, traducere de D. D. Roşca, Edit. Academiei, Bucureşti, 1966. W I – Idem, Werke [in 20. Bänden], Bd. 1, Frühe Schriften, Suhrkamp Verlag, Frankfurt am Main, 1994. W II – Idem, Werke [in 20. Bänden], Bd. 2, Jenaer Schriften, Suhrkamp Verlag, Frankfurt am Main, 1994. 16 Logică naturală şi ştiinţa logicii în ﬁlosoﬁa lui Hegel JeLo – Idem, Jenenser Logik, Metaphysik und Naturphilosophie, herausgegeben von Georg Lasson, Akademie-Verlag, Berlin, 1968. De la logica naturală Capitolul I la tiin a logicii 1. Delimitarea conceptului de logică naturală prin comparaţie cu logica tradiţională La 7 noiembrie 1831, cu doar o săptămână înainte de a ﬁ răpus de holeră, Hegel încheia redactarea Prefeţei la cea de-a doua ediţie a Ştiinţei logicii exprimându-şi o oarecare nemul-ţumire cu privire la expunerea abia revăzută, dar şi o îndo-ială: că „dispersiunea inevitabilă produsă de dimensiunile şi de multilateralitatea intereselor timpului” (ŞtL, p. 24) ar mai îngădui ca o operă atât de ambiţioasă să poată ﬁ cizelată în-deajuns. Ultimele cuvinte ale ﬁlosofului anunţă – poate invo-luntar – o altă lume ce va să se nască, în care ﬁlosoﬁa îşi va schimba înfăţişarea pe care o avea pentru el. Conţinutul pre-feţei este consacrat însă unei probleme speciale: relaţia dintre gândirea ştiinţiﬁcă şi gândirea naturală (ŞtL, p. 15). Gândi-rea ştiinţiﬁcă, aşa cum rezultă din formulările hegeliene, îşi găseşte expunerea în ştiinţa însăşi, în acest caz în ştiinţa lo-gicii. În prealabil însă, expunerea are nevoie de o indicaţie generală, în care, pornindu-se de la ceea ce este deja cunos-cut (în sensul cel mai comun al termenului), să se schiţeze perimetrul pe care se va construi. 18 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 19 La prima vedere, valoarea acestui „prealabil”, a „cunos-cutului” de la care se pleacă, este minimă. El serveşte doar la a da o „indicaţie”, o îndrumare către ediﬁciul ştiinţei, în care, o dată intraţi, ne vom obişnui să ne orientăm singuri. Dacă întârziem puţin în această zonă exterioară, vom descoperi totuşi unele chestiuni care ne silesc să ne revizuim intenţia iniţială de a trece în grabă peste ea. În primul rând, ce este această gândire naturală? Con-form lui Hegel însuşi, avem de-a face chiar cu o logică naturală, ceea ce înseamnă deja mai mult decât nedetermina-ta „gândire” naturală, în măsura în care logica este gândire structurată, guvernată de reguli: „Activitatea gândirii noas-tre, impregnând toate reprezentările, scopurile, interesele şi acţiunile noastre, se desfăşoară (…) în mod inconştient (lo-gica naturală)” (ŞtL, p. 18). Amintită în treacăt, ca utilizare a unor reguli inconştiente, logica naturală nu este decât un moment care va ﬁ depăşit prin cultivare, unica modalitate prin care individul obţine capacitatea de a distinge formele gândirii. Hegel însă adaugă că întrebuinţarea inconştientă a categoriilor (logica naturală) poate trece în reﬂecţia ştiinţiﬁcă, care va transforma categoriile în mĳ loace, subordonând gân-direa faţă de alte facultăţi (sau, cum se exprimă el, faţă de alte „determinaţii spirituale” – cf. ŞtL, p. 17). Această com-pletare complică situaţia deja încurcată a „prealabilului” ştiinţei, căci însăşi reﬂecţia ştiinţiﬁcă depozitează ingrediente ale logicii naturale într-o anumită exercitare a sa. În al doilea rând – şi aici ieşim din contextul strict al prefeţei hegeliene – ce înţelege Hegel prin „natural”, având în vedere că el foloseşte consecvent acest adjectiv, nu doar în cazul unei incipiente „gândiri naturale” şi al unei „logici naturale”, dar şi în ceea ce priveşte „dreptul natural”, „reli-gia naturală”, ba chiar vorbeşte despre Naturgeist, ceea ce l-a făcut şi pe traducătorul român să propună sintagma ezitantă de „spirit de ordinul naturii” (Enc. § 385, p. 31)? Toate aces-tea ţin de o logică aplicată, în timp ce ştiinţa logicii este sis-temul determinaţiilor pure ale gândirii, recunoscute ca forme logice în formaţiile naturii şi ale spiritului (Enc. § 24, Adaos 2, p. 49-50). Toate ştiinţele ﬁlosoﬁce (logica aplicată) îşi au sta-rea lor „naturală”, ceea ce naşte întrebarea dacă nu există o diferenţă între „naturalul” determinaţiilor pure ale gândirii şi cel al determinaţiilor aplicate. Hegel anticipează răspunsul la această întrebare în In-troducerea la Ştiinţa logicii, arătând că: „În Fenomenologia spi-ritului am expus evoluţia conştiinţei de la prima sa opoziţie nemĳlocită cu obiectul până la ştiinţa absolută. Calea aceasta străbate prin toate formele raportului conştiinţei cu obiectul şi are drept rezultat al său conceptul ştiinţei” (ŞtL, p. 31). Ast-fel, este clar că înainte de a se ajunge în posesia conceptu-lui ştiinţei, orice demers ştiinţiﬁc se găseşte în stare naturală. Dar nu trebuie să vedem o prăpastie de netrecut în jurul con-ceptului ştiinţei, o limită absolută, dincolo de care domneşte pura ignoranţă. Acea stare naturală este chiar conceptul şti-inţei până să „se facă mare”, ca să folosim celebra expresie a lui Hegel cu privire la miturile din dialogurile lui Platon, o serie întreagă de aproximaţii ale ştiinţei mature. Unele discipline au ca obiect forme ale raportului con-ştiinţă-obiect care vor ﬁ ulterior depăşite în evoluţia con-ştiinţei, cum este, de exemplu, suﬂetul (spiritul natural) de care se ocupă antropologia (cf. Enc. § 387, p. 37), dar aceasta nu înseamnă că disciplinele însele sunt în stare naturală. Ca discipline, nu ca demersuri, ele sunt învestite a priori cu sta-tutul ştiinţiﬁc, prin faptul că produsul anume al evoluţiei conştiinţei este, din punctul de vedere al logicii, acel concept al ştiinţei. Decurg de aici două consecinţe importante: a) o ştiinţă nu poate ﬁ cu adevărat ştiinţă decât în cadrul sistemului ştiinţei; b) logica este disciplina care susţine întregul ediﬁciu al ştiinţei. a) În primul rând, ideea unui sistem al ştiinţei, care să integreze toate disciplinele, prilejuieşte câteva observaţii. Nu este pentru prima oară când cunoaşterea este supusă unei 20 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 21 diviziuni. Încă de la Platon şi Aristotel ni s-au păstrat clasiﬁ -cări ale ştiinţelor şi diverse criterii de împărţire. Nevoia de a preda în şcoli cunoştinţele acumulate de generaţii a dat naş-tere la multe alte clasiﬁcări. Epoca imediat anterioară celei în care a trăit Hegel a fost preocupată în mod particular de or-ganizarea ştiinţelor naturii, în pragul marelui avânt pe care urmau să-l ia apoi. Sistemul ştiinţei despre care e vorba aici se deosebeşte de toate acestea. Trebuie remarcat mai întâi că el ţine strict de ﬁlosoﬁ e, în sensul că toate elementele lui sunt concepte raţionale şi îşi justiﬁcă apariţia în sistem prin faptul că le corespunde ceva în structura facultăţilor de cunoaştere însele, al căror studiu este apanajul ﬁlosoﬁei. Nu ﬁindcă avem un obiect oarecare de cunoscut se constituie o ştiinţă, aşa cum se întâmplă în cercetarea ştiinţiﬁcă care nu face parte din ﬁlosoﬁe, ci obiec-tul însuşi este, apare (se constituie), apoi este cunoscut deoa-rece spiritul nostru este înzestrat cu o facultate de cunoaştere care-l identiﬁcă şi operează asupra lui. Aceste clariﬁcări erau deja făcute de către Kant. El le subliniază importanţa: „E un lucru de mare însemnătate să determini precis câmpul ﬁlosoﬁei după diviziunile ei”1. Dar Kant face apel, în determinarea câmpului ﬁlosoﬁei, atât la resurse care provin din tradiţia ﬁlosoﬁcă, pentru care con-ceptul ﬁlosoﬁei a suferit unele variaţii, cât şi la contribu-ţii proprii. Precizia are din acest motiv de suferit. Kant nu a avut însă conştiinţa faptului că valoriﬁcarea anumitor în-ţelesuri ale ﬁlosoﬁei, altele decât cele curente în vremea sa, ar putea intra în discuţie. Conceptul ﬁlosoﬁei nu a evoluat, după el, rămânând un ideal. O primă diviziune propusă de Kant, pe care cu siguranţă acesta a văzut-o ca neproblematică, se sprĳ ină pe distincţia 1 Imm. Kant, Prima Introducere la Critica facultăţii de judecare, în: Idem, Cri- tica facultăţii de judecare, trad. de V. Dem. Zamﬁrescu – Al. Surdu, <Studiu introductiv> de M. Florian, trad. Primei Introduceri la Critica facultăţii de ju-decare de C. Noica, note şi comentarii, bibliograﬁe selectivă, indici de autori şi de concepte de R. Croitoru, Edit. Ştiinţiﬁcă şi Enciclopedică, Bucureşti, 1981, p. 395. între forma şi conţinutul ﬁlosoﬁei. Partea formală revine lo-gicii (sistem de reguli), cea reală se împarte la rândul ei în ﬁlosoﬁe teoretică (ﬁlosoﬁa naturii) şi practică (ﬁlosoﬁ a moravurilor)2. Această împărţire este de provenienţă stoică, având un traseu care ajunge la Kant prin scolastică şi apoi prin revizuirile secolului al XVIII-lea; însă Kant o amestecă pe alocuri cu cea aristotelică, de exemplu atunci când distin-ge între enunţuri practice şi enunţuri tehnice, ceea ce trimi-te la distincţia aristotelică a ştiinţelor în teoretice, practice şi poetice3. Aparent, ea se aseamănă şi cu cea a Enciclopediei şti-inţelor ﬁlosoﬁ ce (Logică, Filosoﬁa naturii, Filosoﬁa spiritului), dar în realitate Hegel o va respinge ca, de altfel, toate clasiﬁ -cările ce se sprĳ ină pe distincţia dintre formă şi conţinut. O a doua diviziune, pornind de la structura facultăţii de cunoaştere prin concepte (gândirea), duce la trei momente: intelectul, facultatea de judecare, raţiunea. Filosoﬁa va ﬁ al-cătuită însă tot din două părţi4. Această diviziune i se dato-rează lui Kant însuşi. Logica sa transcendentală nu se poate limita doar la distingerea tradiţională dintre formă şi conţi-nut, ci trebuie să explice pe cât se poate şi raportul lor. Kant însă nu intenţiona să mai dea naştere şi unui conﬂict între viziunea tradiţională şi cea proprie în privinţa sistemati-cii ﬁlosoﬁei. Şi aşa, în problema cunoaşterii produsese mari schimbări; de aceea a preferat să sugereze că cele două se îmbină foarte bine. Viziunea lui o completează pe cea tradi-ţională. Kant nu a dezvoltat sistemul ştiinţelor ﬁlosoﬁce pe care îl schiţează. Poate acesta este şi motivul pentru care nu a în-trevăzut diﬁcultăţile la care conduce pentru a le rezolva în manieră proprie. În schimb, el resimte nevoia de a introduce 2 Ibidem, p. 393. 3 Ibidem, p. 397. Acest amestec nu e deloc lipsit de consecinţe, dacă ţinem seama de faptul că logica are altă poziţie şi cu totul altă funcţie în ﬁlosoﬁ a lui Aristotel şi la stoici. Pentru Aristotel, logica nu este nici o ştiinţă aparte, cum este pentru stoici, nici pur formală ca la aceştia, fapt pe care Hegel i-l recunoaşte ca un merit. 4 Ibidem, p. 399. 22 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 23 facultatea de judecare între intelect şi raţiune, ceea ce este pentru Hegel demn de toată lauda, acesta ﬁind pentru el punctul în care ﬁlosoﬁa kantiană se dovedeşte speculativă, deşi porneşte de la nivelul reprezentării cu privire la gândi-re, nu al gândirii însăşi (Enc. § 55, p. 122). Trebuie ca ceva, o a treia facultate, – fără a face parte din sistemul „ﬁlosoﬁei doctrinale”5 – să medieze între cele două părţi, facultăţi sau funcţii ale gândirii, preluate din rezervorul tradiţiei: intelec-tul (corespunzător părţii formale a ﬁlosoﬁei divizate după formă şi conţinut, dar implicat şi în ﬁlosoﬁa naturii, în care se găsesc după Kant şi principii empirice) şi raţiunea (văzută ca „facultate de a dori”, cu semniﬁcaţie etică). „Fără o aseme-nea presupoziţie nu poate avea loc nici o înlănţuire generală de legi, adică nici un fel de unitate empirică de-a lor”6. Această presupoziţie dă naştere unor diﬁcultăţi, tocmai prin faptul că este văzută ca presupoziţie7. Principiul facultă-ţii de judecare este enunţat de Kant astfel: „natura îşi speciﬁcă legile generale în legi particulare, potrivit cu structura unui sistem logic, ce vine în interesul facultăţii de judecare”8 şi este numit de Hegel principiul unui intelect intuitiv (Enc. § 55, p. 122), deşi Kant evită pe cât posibil aşa ceva. Facultatea de judecare, potrivit lui Kant, „nu poate, prin ea însăşi, să prilejuiască vreo cunoştinţă sau să ofere vreo contribuţie oarecare la doctrina ﬁlosoﬁcă”9; totuşi, natura „se conformează” subsumării particularului la general, su-portând arbitrajul „conceptului unui fel de a ﬁ al naturii” cu acest unic rol10. Tentaţiei de a încălca limitele prescrise de Kant facultăţii de judecare i se poate rezista cu greutate, dacă ţinem cont de virtuţile sale universal mediatoare. Kant 5 Ibidem, p. 402. 6 Ibidem, p. 400. 7 Cf. şi W. Bröcker, Formale, transzendentale und spekulative Logik, Vittorio Klostermann Verlag, Frankfurt a. M., 1962, p. 8. 8 Imm. Kant, op. cit., p. 411, subl. aut. 9 Ibidem, p. 441. 10 Ibidem, p. 399. e conştient de acest fapt, încercând să nu cedeze el însuşi tentaţiei. Facultatea de judecare subsumează numai concepte date pe altă cale11, ne asigură Kant; ea pare însă a obliga la sub-sumare mai mult decât concepte şi a media şi între altceva decât facultăţile superioare de cunoaştere. De ce se confor-mează natura activităţii facultăţii de judecare, ce fel de omo-genitate este între ea şi gândire? Întrebările acestea sunt diﬁcile pentru Kant, iar sarcina de a le da un răspuns a fost asumată de Fichte şi Schelling. Explicaţii ulterioare privind această „conformare”, care în fond sunt justiﬁcări ale valabilităţii legilor naturii în cadrul sistemului logic al ştiinţei şi, implicit, explicaţii ale presupo-ziţiei, îi conduc pe cei doi la ipoteza intelectului intuitiv12, pe care nici Hegel nu o va accepta în cele din urmă, dar pe care o recunoaşte ca izvorând din gândirea lui Kant. Armo-nia postulată între natură şi sistemul acesteia ar avea nevoie să ﬁe realizată concret, în timp ce intelectul intuitiv funcţio-nează doar ca o soluţie dictată de împrejurări, trecătoare. În schimb, după Hegel, controversatul principiu al in-telectului intuitiv poate ﬁ văzut ca principiu al ﬁnalităţii interne. Este tocmai ceea ce propune el să ﬁe „reţinut şi dez-voltat prin aplicarea lui în ştiinţe” (Enc. § 58, p. 123; cf. şi ŞtL, p. 738). Astfel privind lucrurile, într-un sens, conceptul şti-inţei amintit de Hegel în Introducerea la Ştiinţa logicii, deşi re-zultat, este încă de la început prezent în toată expunerea sa. Conceptul ştiinţei nu va face însă obiectul nici unei deducţii. Dovezile, în ceea ce îl priveşte, sunt obţinute pe altă cale. 11 Ibidem. 12 F. W. J. Schelling, Sistemul idealismului transcendental, trad. R. G. Pârvu, Edit. Humanitas, Bucureşti, 1995, p. 104, arată de asemenea că „într-o ştiinţă precum ﬁlosoﬁa nu este valabilă nici o presupunere”, însăşi „diferenţierea dintre ceva ce provine din exterior şi ceva de provine din interior” necesi-tând o explicaţie. El se angajează apoi într-o deducţie a intuiţiei productive, ceea ce înseamnă că introduce ilicit în discuţie un principiu formal care, la rândul său, acţionează ca o presupoziţie. 24 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 25 Aplicarea în ştiinţe a principiului ﬁnalităţii interne nu în-seamnă decât dezvoltarea conceptului ştiinţei. Parcurgerea cu răbdare a tuturor momentelor intermediare se va concentra cu cea mai mare atenţie asupra felului în care are loc trece-rea de la unul la altul, efectuând dinăuntru medierea, fără a se mai face apel la nici o facultate special rezervată medierii. Între rezultat şi drumul până la el nu există nici o disconti-nuitate. Finalitatea internă a sistemului ştiinţelor ﬁlosoﬁce nu este o presupoziţie (un principiu exterior în raport cu orice cunoaştere, impus de nevoia transformării agregatului expe-rienţelor particulare în sistem) – cum era de altfel nu numai intelectul intuitiv, pe care au mizat Fichte şi Schelling, ci şi facultatea de judecare kantiană – ea este unica modalitate prin care poate ﬁ surprinsă unitatea sistematică a ştiinţei, vă-zută literalmente ca un organism viu, în care membrele nu sunt un număr oarecare de părţi puse laolaltă într-o anumită ordine iar stadiile prin care a trecut organismul nu sunt ceva diferit de el însuşi în faza ﬁnală a dezvoltării. Aici Hegel simte nevoia să se exprime metaforic, vorbind despre „privi-legiul durerii” pe care îl au lucrurile vii, privilegiu constând în faptul că „în acelaşi subiect se găsesc împreunate ambele: universalitatea, sentimentul vieţii, şi singularitatea, negativă faţă de acesta” (Enc, § 60, p. 125). Toate străduinţele lui Kant de a nu permite să se cunoas-că „decât fenomene” (Enc, § 58, p. 123) se datorează presupo-ziţiei sale, care devine treptat o normă. În virtutea nevoii de a reţine cunoaşterea la nivelul fenomenului se caută perma-nent să se distingă esenţialul (care ţine de gândire, partea formală a fenomenului) de neesenţial (aplicarea gândirii la cazurile concrete, variind în funcţie de împrejurări). Dar cri-teriul însuşi al distingerii intervine mereu din exterior, pre-cum un bisturiu folosit de un anatomist care îndepărtează succesiv părţi ale unui organism pentru a ajunge la acea parte pe care intenţionează s-o pună în evidenţă, s-o examineze şi s-o descrie. Acea parte nu are nici o semniﬁcaţie de sine stă-tătoare. Separată de întreg, ea este întotdeauna neesenţială. Ştiinţa, în viziunea lui Hegel, nu poate să pornească de la pre-supoziţii pentru că ea nu este de fapt cunoaştere a fenomenelor, ci a gândirii care cunoaşte fenomene. Sistemul ştiinţelor este siste-mul gândirii. El a apărut, s-a dezvoltat, şi-a atins maturitatea; toate etapele intermediare sunt fenomene, apariţii ale sale în diverse faze, dar el însuşi nu este fenomen, adică ceva în care poate ﬁ distins esenţialul gândirii de neesenţialul care nu ţine de gândire. Ceva viu, un organism, nu are nimic ne-esenţial şi, de asemenea, nimic esenţial. Ca proces, organis-mul transformă permanent ceea ce a fost la un moment dat neesenţial în fapt esenţial. b) În al doilea rând, arătam mai sus, logica este discipli-na care susţine întregul ediﬁciu al ştiinţei. Cum anume tre-buie înţeles acest lucru? Există două posibilităţi, recunoscute de obicei, dar apă-rând sub numeroase variante revizuite şi amendate, atât îna-inte de Hegel, cât şi după el, de a pune logica în legătură cu sistemul ştiinţelor: 1. ca instrument cu ajutorul căruia se obţin cunoştinţele (la Kant, aceasta poartă numele de logică formală); 2. ca structură de concepte a priori (pe care Kant o prezintă sub numele de logică transcendentală)13. La acestea se referă Hegel în Prefaţa la Fenomenologia spiritului, atunci când spune că un acord asupra cunoaşterii înseamnă, de regulă, considerarea ei „ca ﬁind instrumentul prin care luăm în stăpânire absolutul sau ca mĳ locul prin care îl întrezărim” (FS, p. 51). În cazul logicii văzute ca in-strument (organon) se poate aduce obiecţia că, în cursul uti-lizării sale, acesta produce transformarea lucrului asupra căruia acţionează, astfel că noi cunoaştem lucrul transformat de instrument, nu lucrul ca atare. În cazul în care logica este un sistem de concepte gata constituit, un mediu prin care avem acces la lucru, acesta modiﬁcă cunoaşterea, precum o prismă de sticlă prin care trece o rază de lumină. 13 Cf. W. Bröcker, op. cit. p. 11. 26 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 27 Respingerea celor două modalităţi tradiţionale de a ve-dea cunoaşterea nu înseamnă contestarea utilităţii lor în ac-tivitatea noastră cotidiană şi în forme ale cunoaşterii care nu ţin de ﬁlosoﬁe. Aceste forme ale cunoaşterii nu ar trebui to-tuşi să aibă ca preocupare semniﬁcaţia adevărului şi cunoaş-terii, ceea ce echivalează cu faptul că anumite reprezentări, privind propriile adevăruri şi cunoştinţe, ar căpăta în mod nejustiﬁcat autoritate asupra altora. Formele neﬁlosoﬁce ale cunoaşterii, arată Hegel, fac „distincţia că o cunoaştere care nu cunoaşte anume absolutul – aşa cum vrea ştiinţa – poate ﬁ totuşi adevărată şi că cunoaşterea în genere, deşi nu e în măsură să prindă absolutul, ar putea ﬁ totuşi capabilă de un alt adevăr” (FS, p. 53); consecinţele lor conduc la intermina-bile discuţii privind statutul acest adevăr separat de absolut, în special asupra principiilor care susţin o asemenea viziune a adevărului. Dacă eliminăm însă tot ceea ce produce separarea adevă-rului şi absolutului, între ştiinţă şi fenomen (care este privit altmineri ca obiect al ştiinţei) nu mai poate ﬁ sesizată nici o deosebire; dezvoltarea ştiinţei coincide cu dezvoltarea fenome-nului, iar momentul ﬁnal al dezvoltării este însăşi cunoaşterea absolută. Se deschide în faţa conştiinţei „drumul conştiinţei naturale care împinge către cunoaşterea adevărată, sau ca ﬁ -ind drum al suﬂetului, care parcurge şirul formaţiilor lui ca etape ce-i sunt prescrise prin natura sa, care se clariﬁcă ca spirit, întrucât, prin experienţa completă a lui însuşi, el ajun-ge la cunoaşterea a ceea ce este în el însuşi” (FS, p. 54). La începutul acestui drum nu se găseşte nici un principiu sau, altfel spus, „principiul trebuie să ﬁe şi început, şi ceea ce este prius pentru gândire să ﬁe prim şi în mersul acesteia” (ŞtL, p. 50); or, prius pentru gândire este absolutul; orice repre-zentare a acestuia este secundă în raport cu gândirea14. Însă în ﬁecare dintre etapele parcurse sunt sedimentate conﬁ -guraţii ale conştiinţei naturale în care modurile de a vedea logica, 14 E. E. Harris, An Interpretation of the Logic of Hegel, University Press of America, 1983, p. 25. abandonate de stadiul cunoaşterii absolute, au funcţionat ca mo-duri valabile. Cunoaşterea absolută le respinge; dar respinge-rea nu înseamnă excluderea din corpul cunoaşterii a ceea ce s-a dovedit eronat, aşa cum a fost înţeleasă de obicei respin-gerea, ci suprimarea adevărului a ceea ce este respins, simul-tan cu păstrarea acestuia ca experienţă. Ceea ce este eronat nu dispare pur şi simplu, ci este men-ţinut în conştiinţă, constituind experienţa ei, de care se poate dispune şi de care trebuie să se poată dispune pentru ca se-ria transformărilor suportate de conştiinţă să nu ﬁe o simplă abstracţiune. Modalitatea în care experienţa completă a con-ştiinţei şi seria experienţelor sale parţiale interferează, vom vedea, nu este uşor de descris. Dar a pierde din vedere că experienţa completă a conştiinţei apare astfel – completă – tocmai datorită experienţelor parţiale anterioare înseamnă a vedea cunoaşterea absolută ca o serie de propoziţii ale meta-ﬁzicii prekantiene, a căror principală deﬁcienţă era că puteau ﬁ dovedite la fel de bine ca şi contradictoriile lor. De fapt, aceasta nu este o deﬁcienţă din punctul de vedere al expe-rienţei complete a conştiinţei, pentru care contradicţia e un simplu moment. Deﬁcienţa constă în a împotmoli ﬁlosoﬁa în contradicţii, neputinţa de a vedea dincolo de ele. Este important în hegelianism să se înţeleagă faptul că adevărul nu este o proprietate a unor propoziţii oarecare, ci un rezultat care, puriﬁcat de eroare, rămâne o formulă goală. Prefaţa la Fenomenologia spiritului clariﬁcă punctul de vedere hegelian. Aici este înlăturată concepţia după care adevărul şi falsul „trec drept esenţe proprii”. Hegel nu contestă po-sibilitatea erorii, ci arată ce funcţie are falsul în procesul cu-noaşterii: „Ceva este cunoscut în mod fals: aceasta înseamnă că cunoaşterea este în inegalitate cu substanţa ei. Dar tocmai această inegalitate este distingerea în genere, care este mo-ment esenţial. Din această deosebire rezultă anume identitatea ei, şi această identitate care a devenit este adevărul” (FS, p. 29). Logica naturală, spre deosebire de ştiinţa logicii, este seria de momente în care cunoaşterea se aﬂă în inegalitate cu substanţa ei. 28 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 29 Ştiinţa logicii apare ca un sistem categorial, o reţea de con-cepte pure, care este structura însăşi a gândirii, aﬂată în miş-care continuă. Logica naturală este negativul ei, categoriile devenite instrumente ale cunoaşterii sau un sistem ﬁx de ca-tegorii. Din această perspectivă, şi logica tradiţională, struc-turată în tratate şi expuneri didactice, este tot o formă de logică naturală. Pierzând complet raportul cu speculativul, ea este logică formală, faţă de care dialecticianul îşi exprimă adesea nemulţumirea. Filosoﬁa care se construieşte pornind de la o asemenea logică este dogmatică. Chiar şi logica trans-cendentală kantiană este, într-un anume sens, logică natura-lă. Kant nu a reuşit decât să zguduie dogmatismul la care a aderat în tinereţe, dar nu l-a părăsit niciodată complet; logica sa transcendentală este tot un moment al cunoaşterii aﬂată în inegalitate cu substanţa sa. * Cel mai frecvent reproş adus logicii elaborate de Hegel se referă la caracterul abstract al acesteia. Impresia se dato-rează tocmai faptului că ştiinţa logicii este considerată inde-pendent de această „umbră” a ei care este logica naturală. În loc de a ﬁ văzută ca logică speculativă (iar speculativul presupune întotdeauna mĳlocirea), ştiinţa logicii a fost adesea considerată tot ca o structură autonomă de concepte, mai ob-scură decât cea tradiţională în ceea ce priveşte scopul pentru care a fost creată, cu atât mai mult cu cât criticismul kantian părea a nu mai permite înălţarea unor astfel de ediﬁcii. Pe scurt, inutilizabilă. Dar caracterul autentic speculativ al ştiinţei logicii, im-plicit rolul ei de structură pură a gândirii, nu este vizibil dacă ea nu este însoţită de logica naturală, lucru neglĳ at până în clipa de faţă. Fiecare „categorie” hegeliană are o traiectorie în evoluţia generală a conştiinţei, iar în momentele în care conştiinţa dobândeşte o anumită stabilitate (numite de Hegel conﬁguraţii ale conştiinţei) conceptele determinate alcătuiesc o structură care o aproximează pe cea ﬁnală şi care se aﬂă în-tr-un anumit raport cu aceasta. Acest raport este speculativul. Ne propunem în lucrarea de faţă să detaşăm conﬁguraţiile intermediare ale conştiinţei şi să le înfăţişăm pe ﬁecare în ra-portul lor cu sistemul deﬁnitiv. Structura acestor raporturi va oferi, sperăm, o perspectivă adecvată asupra caracterului triadic al dialecticii hegeliene. Aceasta presupune mai întâi o trecere în revistă a gene-zei concepţiei hegeliene cu privire la logică, pentru a înţelege cum experienţa personală a ﬁlosofului a condus la viziunea ﬁnală asupra acesteia, ﬁind în acelaşi timp ﬁxată în ea. Cir-cumstanţele formării intelectuale a ﬁlosofului nu pot ﬁ negli-jate fără efecte nedorite asupra receptării gândirii lui, lucru înţeles destul de târziu şi exploatat insuﬁcient până azi. Din păcate, logica hegeliană a atras mult mai puţin de-cât alte laturi ale gândirii sale – aplicaţiile ei – pe urmaşii lui imediaţi; însă tocmai ea ar ﬁ putut da naştere unui he-gelianism stabil, ceea ce nu s-a întâmplat. Cele trei scrieri principale publicate de Hegel în timpul vieţii (Fenomenologia spiritului, Ştiinţa logicii şi Enciclopedia ştiinţelor ﬁlosoﬁ ce) au fost văzute ca lucrări independente, deşi ele nu sunt deloc concepute aşa, cum se poate observa destul de uşor urmând indicaţiile autorului. Mai ales prima şi a treia au oferit mate-rial pentru reconstrucţii diferite de cea în care au fost aşezate de cel ce le-a scris. Sub inﬂuenţa acestei succesiuni deﬁcita-re, cercetătorii care au întreprins studiul scrierilor de tinereţe ale lui Hegel nu au insistat prea mult asupra originilor logi-cii sale. Au făcut obiectul atenţiei mai ales împrejurările care stau la baza anumitor teme hegeliene, ori inﬂuenţele suferite de gândirea tânărului ﬁlosof. O altă direcţie pe care vom înainta în cercetarea noas-tră are ca scop surprinderea concepţiei hegeliene cu privi-re la limbaj. Limbajul natural este cel mai potrivit vehicul al gândirii; acest fapt este adesea reamintit de către ﬁlosof. Însă, cum gândirea însăşi suferă transformări neîncetate, conservate de succesiunea conﬁguraţiilor conştiinţei, este de aşteptat ca limbajul natural să sufere şi el modiﬁcări, cu pre-cădere în ceea ce priveşte sensul termenilor cu care a operat 30 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 31 tradiţia ﬁlosoﬁcă, semnalizând de fapt modiﬁcări la nivelul gândirii. Aceste readaptări trebuie înregistrate, pentru a în-ţelege corect care mod al limbii naturale corespunde unei anumite conﬁguraţii a conştiinţei. Imperceptibile din per-spectivă pur fenomenologică, aceste moduri reies cu claritate din comparaţia cu modul speciﬁc al ştiinţei. Pentru Hegel, variaţiile de sens ale termenilor ﬁlosoﬁei de-a lungul timpu-lui nu sunt întâmplătoare, nu se datorează atât inventivităţii terminologice a ﬁlosoﬁlor, cât dezvoltării gândirii. Expresia „logică naturală” nu este creată de Hegel. O aminteşte şi Kant, care a întâlnit-o în tratate de logică con-temporane cu el (Wolﬀ, Baumeister, Meier), care preiau la rândul lor terminologia medievală. Logica naturală se distin-ge, conform acestor tratate, de cea artiﬁcială sau ştiinţiﬁcă. Însă, conform lui Kant, ea „nu este propriu-zis o logică, ci o ştiinţă antropologică, ce are numai principii empirice, deoa-rece tratează despre regulile aplicării naturale a intelectului şi a raţiunii, care sunt cunoscute numai in concreto, deci fără cunoştinţa acestora in abstacto”15. Este uşor de arătat că logica naturală nu poate ﬁ studi-ată pentru sine însăşi, aşa cum se petrece cu logica formală. De fapt, ea chiar devine logică formală atunci când regulile constituirii sale sunt formulate ca atare, încetând să mai ﬁ e inconştiente. Însă, pentru a ajunge să le formulăm, trebuie să ne îndreptăm atenţia asupra situaţiilor în care, deşi incon-ştient, gândirea a aplicat reguli, să facem observaţii asupra cazurilor relevante, apoi să încercăm generalizarea lor. Este ceea ce se întâmplă permanent în ﬁlosoﬁa greacă până la Aristotel. Chiar Aristotel se înscrie în această serie. Ar ﬁ o imagine inadecvată asupra ﬁlosoﬁei aceea în care orice act de gândire ar trebui privit exclusiv ca ﬁind aplicarea unor reguli existente în prealabil într-un tratat tradiţional de lo-gică, pentru că, în realitate, tot ceea ce apare ca profund 15 Imm. Kant, Logica generală, trad., studiu introductiv, note şi index de Al. Surdu, Edit. Ştiinţiﬁcă şi Enciclopedică, Bucureşti, 1985, p. 70. original în istoria ﬁlosoﬁei e departe de aşa ceva. În schimb, după ce a operat cu ajutorul regulilor, gândirea le poate for-mula ca atare, inclusiv cerinţa respectării lor cu stricteţe. Pe de altă parte, nu numai istoria ﬁlosoﬁei – sau nu ea în primul rând – ne dă aici un material elocvent, ci şi ştiinţa ex-perienţei conştiinţei, Fenomenologia spiritului. Nici istoria ﬁlo-soﬁei, nici fenomenologia nu sunt însă ştiinţe antropologice. Apariţia conştiinţei încheie, în viziunea lui Hegel, capitolul antropologiei. 2. Critica viziunii logico-clasice a unor aspecte speculative în manuscrisele hegeliene de tinereţe Într-unul dintre pasajele care au rămas în conştiinţa ci-titorilor, ﬁind uneori reproduse şi ca exemple de declaraţii răsunătoare, Hegel scrie că: „logica trebuie concepută ca sistem al raţiunii pure, ca împărăţie a gândului pur. Aceas-tă împărăţie este adevărul aşa cum este el în sine şi pentru sine, fără înveliş. De aceea se poate spune că acest conţinut este reprezentarea lui Dumnezeu, aşa cum e el în esenţa sa veşnică, înainte de a ﬁ creată natura şi spiritele ﬁnite” (ŞtL, p. 32). La o primă lectură, aceste cuvinte pot să-ţi taie răsu-ﬂarea; ambiţiile atât de mari l-au părăsit pe logicianul de azi, dacă el le-a avut în genere vreodată ca logician. Totuşi, un efort de familiarizare nu lasă complet neinte-ligibil mesajul ﬁlosofului. Logica, aşa cum o vede Hegel, nu este logica obişnuită, pe care manualele vremii lui o tratau fără „vreo semniﬁcaţie metaﬁzică oarecare” (ŞtL, p. 30). Un corp de cunoştinţe de mult constituit, care nu mai trecea de-loc dincolo de pereţii sălilor de clasă, unde se cheltuia întrea-ga sa rezervă de procedee, unele prestigioase dar, în general, 32 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 33 slujind formării tinerilor – iată opinia împărtăşită pe atunci de mai toată lumea savantă cu privire la logică. În această înfăţişare vetustă nu aveam de-a face cu o dis-ciplină tocmai de invidiat: „De fapt, nevoia unei transformări a logicii a fost simţită de mult. Cu forma şi conţinutul ei care le arată manualele, logica a ajuns, putem spune, să ﬁe dis-preţuită. Unii o târăsc încă cu ei, mai mult din sentimentul că în general nu ne putem lipsi de logică şi din obişnuinţa unei tradiţionale importanţe a ei – obişnuinţă ce mai dăinu-ieşte încă – decât din convingerea că obişnuitul ei conţinut şi ocuparea cu formele goale ale ei ar mai avea vreo valoare sau vreo utilitate” (ŞtL, p. 34). Într-adevăr, Hegel era conşti-ent de valoarea propriei contribuţii în ceea ce priveşte resti-tuirea locului care i se cuvine acestei discipline, dacă a simţit nevoia să se exprime aşa. De atunci, starea deplorabilă în care se găsea logica a fost părăsită şi în alte direcţii, profund diferite de cea pe care i-o întrevedea Hegel. Aceste dezvoltări, mai familiare conştiinţei de azi, captând interesul specialiştilor prin rezultate specta-culoase şi aplicaţii curente în afara domeniului tradiţional al ﬁlosoﬁei, fac uneori greu de înţeles şi de urmat traseul hege-lian. De multe ori există tendinţa de a preciza prin contribu-ţii ulterioare ceea ce nu ni se mai pare prea clar în expunerile ﬁlosofului. Caracterul adesea contradictoriu al clariﬁcărilor posteri-tăţii faţă de unele aspecte controversate nu produce numai nedumeriri sau reţinere, ci şi respingeri de ansamblu. Iată de ce se impune, în prealabil, o investigaţie a împrejurărilor în care s-a constituit logica hegeliană. Demersul nu are numai o semniﬁcaţie istorico-ﬁlosoﬁcă, de conservare – în fond colate-rală celei strict teoretice, singura care contează cu adevărat – ci mai ales una de restaurare a intenţiilor, de repunere a gân-dirii lui Hegel în propria sa autenticitate. Filosoful a considerat util, ba chiar necesar, să dea unele lămuriri în privinţa scopurilor care au prilejuit reconstrucţia sa, a mĳloacelor de care se foloseşte. Le regăsim cu uşurinţă, mai ales în prefeţele şi introducerile la operele sale principa-le. Totuşi, ni se par azi insuﬁciente, datorită faptului că Hegel se referă adesea la circumstanţe ale epocii sale, obscure une-ori cititorului contemporan, şi nu în ultimul rând din cauză că el a simţit nevoia să se plaseze în vasta curgere a spiritului care se cunoaşte pe sine, ocupând chiar locul privilegiat, ace-la în care autocunoaşterea acestuia s-a împlinit. Din această perspectivă logica hegeliană este inevitabilă: întreaga istorie a gândirii o aştepta. Mai modest, cercetătorul de azi ar ﬁ interesat să aﬂe cum a ajuns Hegel la această convingere. Din punctul nostru de vedere, „preistoria” logicii hegeliene a căpătat o importan-ţă tot mai mare datorită modalităţii diferite în care noi ne raportăm acum la ﬁlosoﬁa sistematică. Pentru Hegel, siste-mul ﬁlosoﬁei era însuşi scopul demersului ﬁlosoﬁc. Valoarea demersului era judecată prin intermediul acestui scop, mai precis a scopului realizat. Pentru noi, acest scop a devenit la rândul lui istoric, nu ne mai oprim în momentul hegelian ca în „esenţa veşnică” pomenită mai sus. Valoarea demersului ﬁlosoﬁc, pentru noi, se decide prin coincidenţa scopului re-alizat cu aspiraţiile individuale ale ﬁlosofului, pe care însă Hegel preferă să nu le scoată prea apăsat în evidenţă. Nu este surprinzător faptul că documentele privind evoluţia pre-sistematică a lui Hegel au început să ﬁe difu-zate după ce hegelianismul a fost pus sub semnul îndoielii. În acel moment, ele dovedeau adecvarea sistemului hegelian, adică legătura lui cu faptele, respingând suspiciunea, abia încolţită, că această construcţie ar ﬁ arbitrară. Dilthey, care a realizat un prim studiu asupra textelor hegeliene timpurii, rămase în manuscris peste şapte decenii, a dat naştere unei tradiţii prin care se punea în evidenţă preocuparea lui Hegel pentru adunarea de fapte şi pentru reﬂecţia temeinică asu-pra materialului adunat. Această sârguinţă ar contrazice aﬁ r-maţiile conform cărora sistemul de mai târziu, având la bază logica, ar ﬁ forţat faptele să i se supună. Atestarea interesului pe care tânărul Hegel îl avea pentru munca de documentare 34 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 35 ştiinţiﬁcă a putut pentru moment să apară ca salutară dar, pe termen lung, a dat naştere unei viziuni neaşteptate: tocmai hegelianismul, altădată văzut ca un panlogism, apărea acum ca iraţionalism. Hegel ar ﬁ fost, aşadar, creatorul unei logici iraţionale. Aceste oscilaţii ale interpretării au alimentat şi mai mult acuzaţiile care i s-au adus dialecticianului. Totuşi, studiile asupra tânărului Hegel, devenite de-a lungul deceniilor o activitate în care minuţiozitatea ﬁlologi-că şi-a spus de multe ori cuvântul, s-au dovedit în cele din urmă folositoare. Ele au dovedit că gândirea acestuia a tra-versat câteva importante etape intermediare, înainte de a se ﬁxa. De asemenea, textele publicate au aruncat mai multă lu-mină asupra raporturilor lui Hegel cu contemporanii săi, în special cu Schelling şi Hölderlin, raporturi asupra cărora se exprimau mai mult prejudecăţi. În privinţa genezei logicii hegeliene, studiile asupra tâ-nărului Hegel, înainte de sosirea lui la Jena, nu au fost totuşi prea extinse. Heinz Kimmerle semnalează străduinţa exage-rată a cercetătorilor de a stabili prioritatea sau inﬂuenţa de- cisivă a unuia sau altuia dintre cei trei colegi de la Tübinger Stift ca o piedică în calea elaborării unei istorii a dialecticii16. Autorul crede că ar trebui să se pună accentul mai ales pe cercetarea inﬂuenţelor reciproce. Punctul de plecare în aceas-tă cercetare nu trebuie însă, oricum, să ﬁe plasat înainte de Kant. „Diﬁcilele întrebări ale dialecticii transcendentale pe care Kant le-a pus în Critica raţiunii pure se dovedesc pentru gândire pe cât de puţin evazive, pe atât de greu de soluţionat. După Kant, în ceea ce priveşte întrebarea privind Eul (suﬂ e-tul), Lumea (cosmosul) şi Esenţa cea mai înaltă (Dumnezeu), nu se poate obţine o cunoaştere obiectiv valabilă. Contra-dicţiilor care apar aici (paralogisme, antinomii, dovezi ale existenţei) nu li se poate găsi o soluţie în sensul cunoaşterii ştiinţiﬁce. Totuşi, aceste întrebări pot deveni pentru idealişti 16 H. Kimmerle, Anfänge der Dialektik, în: Der Weg zum System, Materialen zum jungen Hegel, hrsg. von Christoph Jamme und Helmut Scheider, Suhr- kamp Verlag, Frankfurt am Main, p. 268. punctul de plecare al unei ontologii generale antinomică în sine”17. Atât în ceea ce priveşte originea kantiană a problemati-cii idealismului german, cât şi în ceea ce priveşte disputele cu privire la prioritate (unde, probabil, unele aspecte i-ar ﬁ defavorabile lui Hegel, ceea ce nu-i ştirbeşte originalitatea) opiniile exprimate de autorul german ni se par valabile. Îna-inte de a trece la examinarea textelor hegeliene, se impune să facem o periodizare a activităţii tânărului Hegel. După încheierea studiilor de la Tübingen (1789-1793), îl regăsim pe Hegel preceptor la Berna (1793-1796), apoi la Frankfurt (1797-1800). Începe activitatea didactică la Jena, concomitent cu primele manifestări publicistice în dome-niul ﬁlosoﬁei (1801-1807). Apariţia Fenomenologiei spiritului coincide cu încetarea pentru mulţi ani a activităţii didactice universitare (până în 1817, când începe să ţină iar cursuri la Universitatea din Heidelberg; Hegel predă în toţi aceşti ani la gimnaziul pe care-l conduce). Dar formaţia sa ﬁlosoﬁcă era după 1807 încheiată. Aşadar, din 1793 şi până în 1807, timp de paisprezece ani, gândirea lui Hegel s-a aﬂat în evoluţie. Este o perioadă lungă; din punct de vedere ﬁlosoﬁc a fost plină de evenimente. În ce priveşte logica hegeliană, îndelungaţii ani de forma- re ai ﬁlosofului cer o împărţire suplimentară: de-abia de la Jena datează primul manuscris de Logică, Metaﬁzică şi Filoso-ﬁa naturii. El dovedeşte că în anii 1804-1805, înainte de ela-borarea Fenomenologiei spiritului, Hegel progresase în direcţia ediﬁcării sistemului. Faţă de forma deﬁnitivă, această vari-antă intermediară prezintă diferenţe notabile; ea nu trebuie însă văzută ca un alt sistem decât cel ﬁnal. Introducerea la sistem care s-a dorit a ﬁ Fenomenologia spiritului a provocat o profundă remodelare a materialului deja disponibil. Oricum, el fusese structurat într-o formă oarecare, ceea ce nu se poate spune despre intervalul 1793-1800 când, dealtfel, nu se poate 17 Ibidem, p. 267. 36 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 37 vorbi nici despre existenţa unei viziuni închegate cu privire la logică. Totuşi, germenii acesteia există, şi nu pot ﬁ neglĳaţi. Aşadar, trei perioade, după locul unde a activat tânărul Hegel, absolvent al Seminarului teologic de la Tübingen, şi două în funcţie de raportul său cu scopul pe care şi l-a propus: sistemul. M. Heidegger vorbeşte chiar despre un „Frankfur-ter System”, primul dintr-o succesiune de patru sisteme, care ar ﬁ fost urmat de cel de la Jena, apoi de cel al Fenomenologi-ei şi, în sfârşit, de „Enzyklopädie-System”18. Deşi Heidegger lasă să se înţeleagă că primul moment al acestei succesiuni ar ﬁ mai mult un „proiect de sistem”, fapt mai mult ca sigur dacă ţinem cont de manuscrisele rămase, totuşi el consideră că acesta este mai îndeaproape înrudit cu cel deﬁnitiv decât „Phänomenologie-System”. Vom reveni mai jos asupra aces-tei probleme; deocamdată notăm doar această opinie. Între 1793 şi 1794, la Berna, Hegel a elaborat fragmentele pe care editorii mai recenţi ai operei sale le-au reunit sub ti-tlul Fragmente über Volksreligion und Christentum. Acestea sunt departe de a avea o formă închegată, dar prezintă o continu-itate a gândirii, dovedind că autorul avea o concepţie pe care se străduia s-o exprime într-o formă potrivită. El se rapor-tează în acest scop la Kant, care publicase, în 1793, Religion innerhalb der Grenzen der bloßen Vernunft , precizându-şi astfel propriul punct de vedere. Vom încerca să punem în evidenţă în aceste texte ceea ce are semniﬁcaţie pentru viitoarea logi-că, lăsând deoparte conţinutul moral al acestora. Hegel distinge între religia obiectivă şi cea subiectivă. Cea dintâi este articulată sistematic (W I, p. 14) datorită ac-tivităţii intelectului şi memoriei, forţe care acţionează în ea în vederea cunoaşterii. În religia obiectivă cunoaşterea prac-tică este un capital mort (W I, p. 13). Religia subiectivă este, dimpotrivă, identiﬁcabilă în sentimente şi acţiuni; omul reli-gios nu are o cunoaştere a religiei, ci simte actele, minunile, 18 M. Heidegger, Hegels Phänomenologie des Geistes, în: Idem, Gesamtausgabe, II. Abteilung: Vorlesungen 1923-1944, Bd. 32, Vittorio Klostermann Verlag, Frankfurt am Main, 1988, p. 11. apropierea de Dumnezeu, îl vede pe Dumnezeu în propria natură şi în destinul oamenilor. De aceea, religia subiectivă este vie, religia obiectivă ﬁind o abstracţiune. Opoziţia din-tre cele două este adâncită de tânărul Hegel printr-o com-paraţie din registrul romantic: religia subiectivă este cartea vie a naturii (lebendige Buch der Natur), în care animalele şi plantele vieţuiesc unele printre altele, în vreme ce religia obiectivă este cabinetul naturalistului, în care ceea ce e viu va ﬁ ucis pentru a ﬁ descompus, ordonat într-un scop, deşi natura prezintă o inﬁnită multiplicitate de scopuri, reuni-te prin legături prieteneşti. Analogia cu o comparaţie târzie (ŞtL, p. 571), în care materialul ﬁxat, osiﬁcat, mort, al logi-cii Conceptului, va ﬁ readus în stare ﬂuidă, ﬁind „reaprins focul conceptului viu”, este evidentă. Dar ea nu spune prea mult; dimpotrivă, poate induce în eroare: pentru tânărul He-gel, tratarea religiei subiective nu este speculativă. Religia nu va ﬁ tratată din punctul de vedere al cunoaşterii ştiinţiﬁce sau metaﬁzice a lui Dumnezeu, sarcină care incumbă de fapt intelectului care raţionează (räsonierende Verstand), şi al cărui rezultat este teologie, nu religie (W I, p. 16). Speculaţia revi-ne tocmai acestui intelect care raţionează, rezultatul ei ﬁind chiar transformarea religiei în teologie (W I, p. 19). Tânărul Hegel foloseşte adesea cuvinte critice la adresa intelectului: „Religion gewinnt durch den Verstand aber sehr wenig” (W I, p. 19); „Der Verstand dient nur der objektiven Religi-on… Aufklärung des Verstands macht zwar klüger, aber nicht besser“ (W I, p. 21). De asemenea, acest räsonierende Verstand este echivalat cu o methoda mathematica a conceptelor şi cu „eine Reihe von Schlüssen, wie Barbara und Baroco“ (W I, p. 25). Conﬁguraţia ﬁnală a hegelianismului ne-a obişnuit, de asemenea, cu opoziţia intelect-raţiune. Ca şi în cazul specu-laţiei, nici aceasta nu este încă prea clară la tânărul Hegel. El scrie: „Secretele, dogmele inconceptibile (unbegreiﬂichen) nu [sunt] reprezentabile pentru raţiune sau intelect – tocmai ﬁ -indcă sunt inconceptibile –, la fel de puţin pentru imaginaţie 38 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 39 (Phantasie), pentru care sunt cu totul şi cu totul contradicto-rii” (W I, p. 74, subl. ns.). Înţelesul pe care îl are acum raţiu-nea se apropie mai mult de cel kantian, în sensul că, pentru ea, contradicţia este persistentă, raţiunea rămânând antino-mică, nu doar traversând un moment antinomic. Această interpretare reiese şi din analiza fragmentului următor: „Ideea transcendentă de Dumnezeu ca esenţă a tot ce este real, dacă şi raţiunea speculativă ar ﬁ aptă a-i dovedi realitatea şi existenţa, ori a conduce numai la o credinţă în ea, ar ﬁ totuşi în sine pentru noi pur şi simplu necunoscută, numai proprietăţile sale putând ﬁ determinate din ea dacă nu vor ﬁ chemate în ajutor tratarea naturii şi conceptul de la un scop ﬁnal al lumii. – Însă deoarece încercarea raţiunii spe-culative, idealul ei care, aşa plin cum apare, adică în aşa fel încât interesează oamenii, nu numai logica, ar ﬁ gol, împru-mutându-şi esenţialitatea şi determinaţia, eşuează când chea-mă în ajutor tratarea naturii, numai raţiunea practică poate să fundeze o credinţă în Dumnezeu” (W I, p. 101-102). Raţi-unea speculativă (spekulative Vernunft) la care Hegel se referă aici nu este cel de-al treilea moment, spekulative, oder pozitiv-vernünftige al logicului din Enciclopedia ştiinţelor ﬁlosoﬁ ce (Enc § 79, p. 145), ci raţiunea speculativă kantiană, căreia autorul Criticii raţiunii pure îi acorda „idealuri care, fără îndoială, nu au forţă creatoare ca cele platonice, dar care au totuşi forţă practică (ca principii regulative) şi se aﬂă la baza posibilită-ţii perfecţiei unor anumite acţiuni”19, retrăgându-i în acest fel atributul de „speculativă”. Este interesant de remarcat că Hegel se referă aici la logică (având în vedere desigur logica şcolii, studiul unor procedee, independent de semniﬁcaţiile pe care conceptele cu care se operează le au asupra conşti-inţei) ca la ceva pur formal, gol; faţă de această logică a avut mereu reţineri. În acest moment al evoluţiei sale nu se putea anticipa că el va ﬁ creatorul unei logici speculative. 19 Imm. Kant, Critica raţiunii pure, trad. rom. N. Bagdasar şi E. Moisuc, Edit. Ştiinţiﬁcă, Bucureşti, 1969, p. 462. Hegel şi-a realizat proiectele pe care le-a schiţat în Frag-mentele de la Berna. Din această perioadă datează Viaţa lui Iisus, o scriere relativ ﬁnisată, scrisă între 9 mai şi 24 iulie 179520. Pentru logica de mai târziu, această scriere nu este relevantă. Ea conţine o „raţionalizare” a mesajului evanghe-lic, în conformitate cu proiectul enunţat. Iisus este idealul de om a cărui forţă practică urmează să perfecţioneze acţiunile oamenilor. Forma în care se transmitea nevoia perfecţionării morale era totuşi neconvingătoare. Probabil că Hegel însuşi n-a fost mulţumit de rezultat. Într-un bilanţ al acestei perioade incipiente se poate re-ţine mai degrabă distincţia dintre religia obiectivă şi cea su-biectivă, care poate ﬁ pusă în analogie cu logica obiectivă şi cea subiectivă de mai târziu. Aşa cum religia obiectivă este un sistem de gândire tradiţional (teologia), logica obiectivă preia vechea metaﬁzică. Religia subiectivă este vie, aşa cum este şi Conceptul logicii subiective. Ştiinţa logicii este diviza-tă şi în trei momente (logica ﬁinţei, esenţei, conceptului). În Fragmentele de la Berna întâlnim ceva similar, în ceea ce pri-veşte tratarea religiei, ceea ce a stat la originea reﬂecţiei he-geliene asupra conceptului de pozitivitate, care are potenţial speculativ cu toate că Hegel nu deţine încă conceptul specu-laţiei. Die Pozitivität der Christlichen Religion (1795-1796) exami-nează credinţa pozitivă, înţeleasă ca „un sistem de enunţuri religioase (System von religiösen Sätzen) care vor ﬁ adevărul pentru noi ﬁindcă ne sunt impuse de o autoritate căreia, supunându-i credinţa noastră, nu i ne putem opune” (W I, p. 190). Adevărurile unui astfel de sistem religios sunt denu-mite adevăruri obiective (objektive Wahrheiten), cu valabilitate universală („chiar dacă nici un om nu le-ar considera adevă-rate, totuşi rămân adevăruri şi vor ﬁ cu atât mai mult denu-mite adevăruri obiective” – W I, p. 190-191). Pentru intelect 20 Cf. Al. Boboc, Notă asupra ediţiei, în: G.W.F. Hegel, Viaţa lui Iisus, Edit. Paideea, Bucureşti, 1994, p. 7. 40 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 41 sau raţiune („den Verstand oder Vernunft ” – W I, p. 191, subl. ns.; Hegel rămâne în perimetrul kantian) aceste adevăruri obiective sunt maximele şi imperativele religiei pozitive, care vor trebui supuse criticii, ceea ce va conduce în cele din urmă la părăsirea poziţiei kantiene. „Pozitivă este numită o credinţă în care practicul apare ca teoretic – subiectivul ori-ginar numai ca obiectiv (…) Activitatea practică acţionează liber, fără reunirea unor opuşi, fără a se determina prin aceş-tia – ea nu aduce unitatea într-o multiplicitate dată, ci este unitatea însăşi, care se salvează doar de multiplicitatea opu-şilor, care rămâne, din perspectiva facultăţii practice, întot-deauna nereunită; unitatea practică se aﬁrmă prin aceea că suprimă complet opoziţia” (W I, p. 239), scrie Hegel mai târ-ziu la Frankfurt. Aşa cum s-a observat de către comentatori, conceptul de pozitivitate are, paradoxal, o funcţie negativă. Reducerea practicului la teoretic, corespunzătoare „specula-ţiei” din textele de la 1793-1794, este rezultatul activităţii co-respunzătoare lui räsonierende Verstand. În Entwürfe über Religion und Liebe, care au fost redactate la Frankfurt, Hegel se concentrează asupra acestei activităţi de uniﬁcare a opoziţiilor. Epoca de la Frankfurt a fost văzută adesea ca epoca unei crize, a unei întoarceri către un pante-ism mistic a ﬁlosofului. În realitate, dacă facem abstracţie de exprimările metaforice (Hegel se găsea în preajma poetului Hölderlin, care l-a ajutat să obţină o slujbă mai bună), inter-pretarea logică a problemelor care îl preocupă se accentuea-ză. Iată, de exemplu, următorul pasaj: „Reunire şi ﬁinţă sunt echivalente; în orice enunţ, copula «este» enunţă reunirea subiectului şi predicatului – o ﬁinţă” (W I, p. 251). Separa-rea dintre ceea ce este gândit ca ﬁind şi rezultatul uniﬁcă-rii (ﬁinţa privită ca ceva obiectiv) redă întocmai semniﬁcaţia pozitivului. Expresia faptului că rezultatul uniﬁcării este pri-vit ca ceva obiectiv se găseşte în formularea hegeliană după care ﬁinţa nu va putea ﬁ decât obiect al credinţei („Sein kann nur geglaubt werden” – W I, p. 251). Ar ﬁ contradictoriu să dovedeşti sau să te încredinţezi de ﬁinţă înainte de a crede. Necondiţionarea, absoluitatea ﬁinţei presupune separaţie faţă de noi. Separaţia ţine de gândit, de o activitate înche-iată (ein Gedachtes), care se opune activităţii gândirii („dem Denkenden entgegengesetzt” – W I, p. 252). Prin urmare, re-zultatul ei nu este o ﬁinţare („es ist kein Seiendes”), ceea ce corespunde criticii kantiene a argumentului ontologic: „A ﬁ nu este, evident, un predicat real, adică un concept despre ceva, care s-ar putea adăuga conceptului unui lucru”21. În schimb, separaţia nu mai are loc în celălalt caz, în care re-unirea nu este dată, ci se menţine prin activitatea gândirii, pentru care Hegel utilizează termenul Gedanke. Aceste reﬂecţii hegeliene pot ﬁ comparate cu expunerea din Prefaţa la Fenomenologia spiritului cu privire la propozi-ţia speculativă. Aici se spune: „în propoziţia speculativă, identitatea subiectului şi predicatului nu trebuie să distru-gă diferenţa acestora, pe care o exprimă forma propoziţiei, ci unitatea lor trebuie să rezulte ca o armonie” (FS, p. 43). Cum forma propoziţiei o dă copula „este”22, se înţelege că reunirea despre care vorbeşte tânărul Hegel, în cazul lui Gedachte, încalcă această regulă, motiv pentru care Hegel se-sizează o substituţie („an die Stelle einzig möglichen Seins ein anderes Sein setzt” – W I, p. 252). Exemplele date de Hegel în Fenomenologie („Dumnezeu este ﬁinţa” şi „Realul este universalul”) dovedesc că „este”, în propoziţia specula-tivă, nu are rolul unei simple copule, aceasta avându-şi de-altfel rolul ei, recunoscut de Hegel în propoziţia obişnuită (Cf. FS, p. 44: „De fapt şi gândirea nespeculativă îşi are dreptul ei, dar care nu e luat în seamă în modul propoziţi-ei speculative. Faptul că forma propoziţiei este suprimată nu trebuie să se petreacă în mod nemĳlocit, nu prin simplul con-ţinut al propoziţiei”); în cea speculativă, pe lângă rolul de a lega subiectul şi predicatul, ceea ce înseamnă identiﬁcarea 21 Imm. Kant, op. cit., p. 479. 22 Cf. J. Tricot, Traité de logique formelle, Librairie Philosophique J. Vrin, Paris, 1966, p. 107. 42 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 43 lor, adică a două elemente diferite, care sunt legate arbitrar, „este” funcţionează şi ca menţinere a identiﬁcării, prin care subiectul şi predicatul ajung să nu-şi mai ﬁe indiferente. Din punct de vedere speculativ, „este” limitează aşadar atribui-rea nedeterminată de predicate: numai predicatul exprimat ca subiect, sau care exprimă subiectul, va ﬁ legat de această copulă, cum sugerează şi exemplele hegeliene. Dubla funcţie a lui „este” poate ﬁ recuperată din frag-mentele hegeliene de tinereţe la care ne-am referit: pentru prima funcţie este utilizat termenul Gedachte, pe când funcţia de menţinere a identiﬁcării este îndeplinită de Gedanke. Dacă această interpretare este valabilă, în Entwürfe über Religion und Liebe se constată o evoluţie a gândirii hegeliene în direcţia constituirii speculaţiei ca procedeu logico-ﬁloso-ﬁc de conceptualizare. Limitarea atribuirii de predicate, pe care o implică distincţia dintre activitatea uniﬁcatoare a inte-lectului şi menţinerea unităţii, deschide speculaţiei noi per-spective: ea nu mai este o folosire arbitrară a intelectului ci, totodată o acumulare a experienţei, menţinută în conştiinţa ce realizează uniﬁcarea. Aceasta îl va conduce pe Hegel, în cele din urmă, la ideea necesităţii elaborării Fenomenologiei spiritului. În sprĳinul interpretării propuse vine analiza pe care Hegel o face începutului Evangheliei după Ioan, care se găseşte în textul publicat întâia oară de Nohl sub titlul Der Geist des Christentums und sein Schicksal, elaborat tot la Frankfurt, între 1797 şi 1800. Hegel scrie aici: „Cele două extreme prin care se înţelege începutul Evangheliei după Ioan sunt: modul cel mai obiectiv, de a lua Logosul ca un real, un individ, modul cel mai subiectiv, de a îl lua ca raţiune. În primul caz ca un particular, în al doilea ca generalitatea; în primul ca realita-tea cea mai proprie, cea mai exclusivă, în al doilea ca simpla ﬁinţă gândită. Dumnezeu şi Logos vor ﬁ distinse deoarece ﬁ -inţarea va trebui tratată dublu; ﬁindcă reﬂexia presupune ca, dându-se forma reﬂectatului, în acelaşi timp să ﬁe nereﬂectată; ca unul, în care nu este separare, opoziţie şi, în acelaşi timp, ca posibilitate a opoziţiei, a inﬁnitei împărţiri a unicului; Dum-nezeu şi Logosul sunt diferite doar întrucât Dumnezeu este materia în forma Logosului” (W I, p. 373 – subl. ns.). Pasajul pe care l-am subliniat vizează prin expresia „forma reﬂectatu-lui” legătura subiectului cu predicatul, dată de copula „este”; aceasta este dată prin reunirea efectuată de intelect. Totodată, ca nereﬂectată, ea trebuie să menţină, să inducă continuita-tea activităţii gândirii, stimulată de „simpla ﬁinţă gândită” pe de o parte, „realitatea cea mai proprie” pe de alta. Alineatul imediat anterior, în care Hegel contestă statu-tul de judecăţi enunţurilor „La început a fost Logosul, Logo-sul era la Dumnezeu şi Dumnezeu era Logosul” prezintă, de asemenea, interes în înţelegerea precisă a stadiului la care ajunsese Hegel în evoluţia proprie. Aceste enunţuri sunt caracterizate ca „eine Reihe thetischer Sätze”. Valoarea lor constă în faptul că predicatul nu este luat, de ﬁecare dată, ca general, concept, ci ca ceva viu, ﬁinţare. Aceasta înseam-nă că, în acest moment, Hegel considera judecata în accepţia tradiţională şi nu în cea proprie de mai târziu, speculativă. Tocmai ﬁindcă nu sunt judecăţi, tezele citate pot ﬁ înţelese prin cele două extreme. În perioada în care a funcţionat la Universitatea din Jena, Hegel trece de la reﬂecţiile ocazionale asupra logicului la ela-borarea logicii. Studiul Credinţă şi ştiinţă (1802) examinează opoziţia dintre ﬁnit şi inﬁnit – aşa cum a fost reprezentată de ﬁlosoﬁa kantiană şi a urmaşilor săi imediaţi – în manieră ca-tegorială şi având ca punct de plecare o observaţie făcută în Entwürfe… cu privire la dominarea exercitată de activitatea conceptuală („Begreifen ist beherrschen” – W I, p. 242), ca-racteristică pozitivităţii, la care se adaugă o nouă determina-ţie: conceptul este inﬁnitatea (StFil, p. 12). Linia de gândire iniţiată de Kant a dus la perfecţiune următoarea structură: ﬁ -inţa empirică (ﬁnită) este opusă conceptului (inﬁnit). Această opoziţie (şi nu doar unul dintre termenii ei, cum există tendin-ţa de a ﬁ considerată) este separată de idee (sfera veşnicului, Dumnezeu), iar activitatea raţiunii se mărgineşte la ea. Din această cauză, ideea este propriu-zis neinteligibilul, în vreme 44 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 45 ce conceptul, deşi dominant, este vid şi îşi împrumută con-ţinutul din domeniul ﬁnitului, singurul care permite stabili-rea unei relaţii cu el. Astfel văzut, conceptul este pozitiv. El priveşte individualul, spune Hegel, deoarece conţinutul lui empiric, ﬁnit, este singurul care îi este accesibil. Filosoﬁ a kantiană, a lui Jacobi şi a lui Fichte, sunt considerate ca totali-tate a formelor posibile de opoziţie în cadrul unui principiu (StFil, p. 14), în manieră categorială, în sensul că ﬁecare dintre ﬁ -losoﬁile citate consideră determinantă o categorie (adică realizând dominarea pe care, cum am văzut, o presupune orice conceptualizare) în cadrul raportului de opoziţie stabi-lit. Având de-a face cu un raport, principiul în cadrul căruia s-au realizat formele posibile de opoziţie este relaţia (das Ver-hältnis), în cadrul căreia categoriile sunt: relaţia substanţială, relaţia cauzală, acţiunea reciprocă. Deoarece ﬁlosoﬁa kantiană este caracterizată de Hegel ca „stabilind latura obiectivă a întregii acestei sfere [a opo-ziţiei absolute dintre inﬁnitate şi ﬁnitate – n. n.]: conceptul absolut ﬁinţând în chip absolut pentru sine ca raţiune prac-tică este obiectivitatea supremă în cadrul ﬁnitului” (StFil, p. 14) în vreme ce relaţia substanţială este văzută ca expri-mând nemĳlocit conceptul relaţiei (Cf. JeLo, p. 36: „Das Substantialverhältnis drückt unmittelbar den Begriﬀ des Verhältnisses aus”), în cadrul totalităţii formelor posibile de opoziţie ea corespunde acestei relaţii. În cazul unui Jacobi – la care Hegel arată că prevalează subiectivitatea, sentimentul – preocupat să „deducă” necesitatea cauzalităţii (StFil, p. 47), deşi efortul depus e irealizabil de fapt, cunoştinţele a priori neﬁind cauzate de lucrul în sine, avem de-a face cu o ﬁloso-ﬁe căreia îi este atribuită ca speciﬁcă relaţia cauzală. Filosoﬁa lui Fichte „este sinteza celor două” (StFil, p. 14); Hegel descrie această sinteză ca reţinând de la Kant forma obiectivităţii şi principiilor, în timp ce subiectivitatea aﬁrma-tă de Jacobi trebuie să ﬁe conţinutul ei. Această sinteză, din care tensiunile nu au dispărut, corespunde acţiunii reciproce. Epuizarea raporturilor posibile de opoziţie deschide ca-lea formulării de către Hegel a sensului speciﬁc al specula- ţiei. El părăseşte deﬁnitiv poziţia intelectului. „Ca totalitate a cunoaşterii produsă de reﬂexie, ﬁlosoﬁa devine un sistem, un întreg organic de concepte, a cărui lege supremă nu este intelectul, ci raţiunea. Intelectul trebuie să arate exact opu-sele a ceea ce el pune, să-şi indice limita, temeiul, condiţia; raţiunea uneşte însă aceşti opuşi care se contrazic, îi aﬁrmă şi totodată îi suprimă pe amândoi” (StFil, p. 148, subl. ns.). Posibilitatea apariţiei unor antinomii de tipul celor kantiene dispare, dar şi posibilitatea de a mai circumscrie principiul printr-o deﬁniţie, procedură tipic intelectuală: „Nici un înce-put al unei ﬁlosoﬁi oarecare nu poate avea o înfăţişare mai rea decât începutul cu o deﬁniţie” (StFil, p. 150). Constituirea concepţiei hegeliene cu privire la speculaţie nu poate ﬁ separată de cea privitoare la sistem, ﬁindcă cele două s-au realizat simultan. Sistemul, ca rezultat al activităţii lui räsonierende Verstand era o formaţiune care lăsa deoparte aspectele subiective. Ca „întreg organic de concepte”, sur-prinzând totalitatea formelor pe care le poate lua un prin-cipiu, el va integra şi latura subiectivă, lărgind semniﬁcaţia raţiunii în detrimentul intelectului. Hegel cere a se „lăsa să se înfăţişeze raţiunea, îndată şi nemĳ locit, cu o antinomie” (StFil, p. 150). Spre deosebire de antinomiile kantiene, care apăreau ca urmare a posibilităţii de a argumenta atât în favoa-rea tezei cât şi a antitezei (se ajungea la antinomie, de unde caracterul ei mĳ locit), în cazul expunerii raţionale hegeliene se porneşte de la antinomie. Raţiunea nu va separa teza de an-titeză, pentru ea antinomicul este nemĳ locitul, ceea ce va ﬁ depăşit. Principiul identităţii şi expresia lui, A=A, este încăl-cat din punctul de vedere al intelectului care, în acest fel, îşi va indica limitele. Unul din termenii egalităţii este subiect, celălalt obiect; cum principiul identităţii este principiul gân-dirii însăşi, aﬁrmarea nonidentităţii înseamnă aﬁrmarea non-gândirii (StFil, p. 151). Aceasta este o antinomie, dar nu una de tip kantian. Din punct de vedere kantian, un principiu al nonidentităţii ar ﬁ o absurditate, însă pentru Hegel acesta nu este altceva decât principiul raţiunii suﬁciente, considerat ca 46 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 47 subaltern, ca principiu al cauzalităţii, deşi mai curând ar tre-bui să ﬁ fost supraordonat principiului identităţii, întrucât îl condiţionează: ﬁind aﬁrmat A=B (ca în exemplul „A are un temei”) lui A îi revine o ﬁinţă care nu este ﬁinţa lui A. Uni-ﬁcarea produsă de „este” transformă predicatul şi subiectul într-o ﬁinţă (vezi supra, p. 40), dar B nu este ﬁinţa lui A. O abordare nespeculativă a dezvoltării hegeliene ar reclama un conţinut, o intuiţie empirică cu privire la nongândire, ceea ce în mod evident, nu se mai poate oferi, întrucât avem de-a face cu principii. Expresia „a pune pe A” nu trebuie conside-rată ca referindu-se la o întemeiere posibilă oarecare a lui A ci, în mod pur, ca posibilitate de întemeiere a lui A. A=A şi A=B, sau principiul identităţii şi cel al raţiunii suﬁciente pun ﬁinţa, respectiv neﬁinţa lui A. Sintetic, spune Hegel, este exprimat astfel principiul contradicţiei: „ca an-tinomie, ca expresie a identităţii absolute, este indiferent a pune A=B sau A=A, anume, dacă A=B şi A=A este considerat ca raportare a ambelor principii. A=A conţine diferenţa lui A ca subiect şi a lui A ca obiect în acelaşi timp cu identiﬁcarea, precum şi A=B conţine identitatea lui A şi B împreună cu di-ferenţa ambilor” (StFil, p. 152). Obţinerea principiilor logicii întreprinsă aici de Hegel îşi are corespondentul în descrierea speculaţiei din Logica mică. Originea speculaţiei este în intelect: acesta ﬁxează determi-naţiile, considerându-le ca subsistente (Enc. § 80, p. 145). Tre-cerea determinaţiilor în opusul lor, eveniment pe care Hegel îl compară cu scepticismul, nu este pur şi simplu negarea unei propoziţii obişnuite. Scepticul nu neagă arbitrar orice propoziţie care i se înfăţişează, din ambiţia de a se contra-zice cu orice preţ; ceea ce e negat trebuie să ﬁ fost în preala-bil crezut, o convingere, o certitudine, să ﬁ fost acceptat ca adevărat. Determinaţiile nu sunt negate arbitrar, negarea lor intervine din ele însele, din neputinţa lor de a se susţine sin-gure. În sfârşit, sunt conservate în al treilea moment: „Spe-culativul, sau raţionalul pozitiv prinde unitatea determinaţiilor în opoziţia lor, aﬁrmativul care este conţinut în disoluţia şi trecerea lor” (Enc. § 82, p. 152). Hegel urmează deja aceste momente în obţinerea principiilor logicii întreprinsă la Jena, momentul speculativ intervenind atunci când termenii lui A=A devin subiect, respectiv obiect. Totuşi, în Diﬀerenzschrift , Hegel nu a atins consecvenţa poziţiei sale de maturitate. El recunoaşte aici posibilitatea intuiţiei transcendentale sau productive, cum o denumeşte Schelling: „În cunoaşterea ﬁlosoﬁcă ceea ce este intuit este în acelaşi timp o activitate a inteligenţei şi a naturii, a conşti-inţei şi a ceea ce este lipsit de conştiinţă” (StFil, p. 154). Mai târziu va denunţa intuiţia intelectuală ca procedeu arbitrar de a începe ﬁlosoﬁa (cf. ŞtL, p. 49). Deocamdată, el consideră că, în lipsa acestei intuiţii ﬁlosoﬁa ar ﬁ formală. Fenomenolo-gia spiritului o va face însă inutilă. Pe lângă studiile publicate în Jurnalul critic al ﬁlosoﬁ -ei, editat la Jena împreună cu Schelling (se pare că cea mai mare parte a materialului a fost elaborat totuşi de Hegel) este anunţată în această perioadă şi publicarea unor cursuri. Hegel realizase deja, conform unei scrisori adresate lui Goethe şi catalogului editurii care urma să le tipărească, „o pur ştiinţiﬁcă elaborare a ﬁlosoﬁei”23, intitulată Logik und Metaphysik oder Systema reﬂexionis et rationis. Aceasta n-a mai apărut, dar s-au păstrat manuscrise care prilejuiesc încă cer- cetări pe teme de cronologie24. Hegel însuşi anunţă existenţa sistemului, ceea ce înseamnă că epoca presistematică luase sfârşit. Rămâneau probleme legate de redactare, şi vom ve-dea că acestea nu sunt deloc lipsite de însemnătate. * Nu se poate emite pretenţia că manuscrisele rămase de la tânărul Hegel (scriem „rămase” deoarece avem ştire şi despre altele, pierdute) oferă o imagine perfect clară asupra 23 G.W.F. Hegel, Weltgeist zwischen Jena und Berlin, Briefe, herausgegeben und ausgewählt von Hartmut Zinser, Ullstein Materialen, Frankfurt am Main, 1982, p. 44. 24 Cf. Otto Pöggeler, Fragment aus einer hegelschen Logik. Mit einem Na- chwort zur Entwicklungsgeschichte von Hegels Logik, herausgegeben von Ott o Pöggeler (Bonn), în: Hegel-Studien, Bd. 2, H. Bouvier u. Co. Verlag, Bonn, 1963, p. 48. 48 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 49 evoluţiei gândirii sale. Ele furnizează însă informaţii care pot folosi la o reconstrucţie suﬁcient de clară a acestei evoluţii. În această gândire în stare embrionară se găsesc germenii ﬁlo-soﬁei religiei, a spiritului, ﬁlosoﬁei dreptului etc. Noi ne-am oprit asupra germenilor logicii hegeliene. Elementele pe care le-am pus în evidenţă ne permit să formulăm câteva obser-vaţii cu caracter de concluzie al acestui paragraf, care îşi vor dovedi importanţa mai târziu. Astfel: 1. Nu există dovezi că tânărul Hegel ar ﬁ întreprins un studiu sistematic şi susţinut al logicii în calitate de disciplină formală. Nu aşa ceva a stat la baza constituirii propriei logici. Faţă de această conﬁguraţie a logicii el a avut (a exprimat) întotdeauna rezerve. E foarte posibil ca aceste rezerve să ﬁ fost preluate iniţial, o dată cu alte convingeri, de la contem-porani (Fichte) sau prietenii săi (Schelling, Hölderlin). Dar nu acest lucru are însemnătate, ci faptul că Hegel şi-a extras elementele logicii sale din reﬂecţia asupra problemelor ﬁlo-soﬁei practice, ale religiei etc., în care a descoperit structurile dialectice de bază ale gândirii, dându-le ulterior înfăţişarea pe care au căpătat-o în cele din urmă (cum vom vedea) ca urmare a unei noi prelucrări. 2. Legat de cele de mai sus, se impune o observaţie cu caracter metodologic: analiza comparativă a logicii formale şi a celei hegeliene nu poate neglĳ a circumstanţele genetice ale celei din urmă fără a o pune într-o lumină defavorabilă. Canoanele pe care tratatele tradiţionale le respectă scrupu-los vor ﬁ adesea încălcate de Hegel. Adoptând ca unic reper punctul de vedere tradiţional am constata mari incongruenţe ale logicii hegeliene faţă de acesta, care pot ﬁ văzute ca aba- teri, greşeli25. Dar Hegel nu a făcut parte niciodată din tradi-ţie, nu putem să-l reducem pur şi simplu la ea. 25 Iată, de exemplu, caracterizarea logicii hegeliene dintr-un tratat de logică tradiţională: „Pentru spiritele noastre latine, hegelianismul apare ca straniu şi monstruos. Reproşurile şi criticile nu i-au fost făcute degeaba. Duhem, în La Science allemande, l-a caliﬁcat drept absurd şi a reproşat ﬁlosoﬁei ger-mane de a ﬁ suportat cu entuziasm dominaţia unui sistem care, în toate părţile sale (…) apare ca negaţia brutală şi cinică a oricărei raţiuni logice” (J. Tricot, op. cit., p. 40). 3. Hegel nu a dispus iniţial de concepţia deﬁnitivă cu pri-vire la raportul dintre raţiune şi intelect. De aceea constatăm că, în scrierile de tinereţe anterioare epocii de la Jena, el se raportează critic şi la raţiune, nu numai la intelect. Dar nu se poate vorbi nici acum despre un iraţionalism programatic, ci despre o insatisfacţie teoretică faţă de instrumentele de care dispunea cunoaşterea ﬁlosoﬁcă care, dealtfel, îl va conduce la reforma conceptului raţiunii. 4. Observaţia de mai sus este valabilă şi pentru spe-culativ. Cum am văzut, termenul începe prin a ﬁ folosit în manieră kantiană, evoluând către sensul propriu o dată cu conceptul raţiunii. 5. La tânărul Hegel întâlnim concepte cu potenţial spe-culativ, cum este conceptul de pozitivitate. Acestea îl conduc oarecum instinctiv la o abordare categorială a problematicii ﬁlosoﬁce. Dar abia după sosirea la Jena, în anul 1800, Hegel întreprinde un demers sistematic în această direcţie, deve-nind conştient că acesta este drumul care trebuie urmat. 3. Adaptări dialectico-speculative ale formelor logico-clasice (noţiune, judecată, raţionament) în Jenenser Logik, Metaphysik und Naturphilosophie Prima versiune a sistemului alcătuită de Hegel la Jena (1805) şi rămasă în manuscris se compune din Logică, Me-taﬁzică şi Filosoﬁa naturii. Ca şi în sistemul deﬁnitiv, acestea nu trebuie văzute ca părţi, ci ca momente ale întregului. În această calitate, ﬁecare este întregul pe o anumită treaptă de dezvoltare a sa. De aceea, una dintre primele probleme care apar în ceea ce priveşte acest manuscris hegelian este statu-tul temporar al metaﬁzicii, care va dispărea mai târziu din 50 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 51 sistem. În locul ei Hegel va aşeza logica obiectivă, care „ia locul vechii metaﬁzici, care era ediﬁciul ştiinţiﬁc despre lume, ediﬁciu construit, chipurile, numai prin gândire. Dacă ţinem seama de ultima formă pe care o primise această ştiinţă, adi-că de ontologie, aceasta este în primul rând aceea al cărui loc l-a luat logica obiectivă: ontologia ca parte a metaﬁzicii care trebuia să cerceteze natura a ceea ce este, a lui ens în general” (ŞtL, p. 45). Pe lângă această parte a metaﬁzicii (ontologia), logica obiectivă este şi critica „acelor categorii” care sunt de-terminaţiile gândirii „luate din reprezentare: suﬂetul, lumea, Dumnezeu, care sunt astfel [prin critică, n.n.] eliberate de substratul reprezentării” (ŞtL, p. 46). Aşadar, în sistemul deﬁnitiv, metaﬁzica ar intra cu to-tul în cuprinsul logicii, ceea ce îi face pe unii comentatori ai manuscrisului hegelian de la Jena să observe caracterul lui fragmentar, datorat în mod vizibil mai ales absenţei unei Fi-losoﬁi a spiritului26. Dealtfel, în această epocă, Hegel începe să lucreze şi la ceea ce va deveni în cele din urmă Fenomenologia spiritului. Încercând să umple „golul” din sistem, îi va aduce profunde modiﬁcări sistemului însuşi. Partea „critică” a metaﬁzicii – integrate apoi deﬁnitiv în Ştiinţa logicii – apare acum în secţiunea B. Metaﬁzica obiecti-vităţii a Metaﬁzicii, care se ocupă cu Suﬂetul, Lumea, Esenţa supremă. Această secţiune este precedată de o alta, care tra-tează despre Cunoaşterea ca sistem de principii. Hegel denun-ţase încă din Diﬀerenzschrift începutul ﬁlosoﬁei cu o deﬁniţie, procedeu echivalent cu detaşarea unor principii (vezi supra, p. 45-46), ceea ce înseamnă că Metaﬁzica elaborată de Hegel la Jena este în totalitate o critică a metaﬁzicii, nu o expunere a cunoaşterii ﬁlosoﬁce propriu-zise, a cărei propedeutică ar ﬁ Logica. 26 Cf. Denise Souche-Dagues, Présentation, în: G.W.F. Hegel, Logique et Métaphysique (Iéna, 1804-1805), présentation, traduction et notes de D. So-uche-Dagues, avec un commentaire d’André Kaan, Éd. Gallimard, Paris, 1980, p. 10. Faptul că, totuşi, această Metaﬁzică se încheie cu un para-graf dedicat Spiritului absolut poate să nedumerească şi mai mult, în sensul că Hegel trece direct de la logică la ﬁlosoﬁ a spiritului (chiar la partea ei ﬁnală), abia apoi ocupându-se de ﬁlosoﬁa naturii, ceea ce ar susţine autonomia temporară a metaﬁzicii faţă de logică. Dar, aşa cum observă André Kaan, „Spiritul absolut, cu care se încheie metaﬁzica, se revelează pe sine ca o abstracţie menită a nu se realiza la rândul ei de-cât atunci când momentele lui vor ﬁ ele însele spirituale”27. Şi, ca o conﬁrmare, Hegel, vorbind despre Ideea spiritului, spune că, intuindu-se pe sine în altul ca sine-însuşi, ca să se cunoască pe sine pornind de la altul său, spiritul este natură, iar „aceasta este primul moment al spiritului care se reali-zează” (JeLo, p. 186). Cum ﬁlosoﬁa spiritului este absentă, în aşteptarea Fenomenologiei, considerăm în continuare Logica şi Metaﬁzica de la Jena ca un singur întreg, dar conţinând o ten-siune, şi aceasta nu datorită unui raţionament post hoc, ergo propter hoc, ci pentru că există deja date că Metaﬁzica subiecti-vităţii va ceda locul Fenomenologiei spiritului28. Manuscrisul hegelian, care a fost editat sub titlul Jenen-ser Logik, Metaphysik und Naturphilosophie, nu este lacunar numai din punct de vedere sistematic29. Din el lipsesc pri-mele pagini, precum şi alte două pasaje, mai mult sau mai puţin extinse, pe care ediţia Lasson le-a completat (cf. JeLo, p. 9: [sie hebt]; p. 10: nota 1). Lipsa primelor pagini, pe care poate chiar autorul le-a folosit la elaborarea altei lucrări, are ca efect o anumită obscurizare a evoluţiei gândirii lui Hegel, ceea ce a prilejuit mai multe încercări de a reconstitui măcar 27 A. Kaan, La pensée philosophique de Hegel à Iéna, în: G.W.F. Hegel, op. cit., p. 228. 28 Cf. şi H. Schmitz, Die Vorbereitung von Hegels ‚Phänomenologie des Geistes’ in seiner ‚Jenenser Logik’, în: „Zeitschrift für philosophische Forschung”, Band XIV, Verlag Anton Hain KG, Meisenheim/Glan, 1960, p. 16-17. 29 Ultima parte a sistemului nu intră în discuţie aici, dar şi în cazul ei di- ferenţele faţă de viitoarea Filosoﬁe a naturii a Enciclopediei ştiinţelor ﬁlosoﬁce sunt considerabile. 52 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 53 subtitlurile dispărute, ele corespunzând unor categorii. Din-colo de incertitudinile semnalate, D. Souche-Dagues, care trimite la raportul editorilor volumului VII al Gesammelte Werke30 hegeliene cu privire la ipotezele privind completarea lacunelor, propune următoarea variantă: Introducere (??) I. Simplul raport A. Calitatea a) Realitatea (?) b) Negaţia (?) c) Limita B. Cantitatea a) Unu numeric b) Pluralitatea Unităţilor numerice c) Suma totală (Allheit – Totalitatea) C. Câtul (Quantum) a) Mărimea extensivă şi mărimea intensivă (Gradul) (?) b) Mărimea continuă şi mărimea discretă (?) c) Numărul D. Inﬁnitatea Ea se bazează pe faptul că titlul Inﬁnitatea (Unendlichkeit) este precedat de litera D. şi nu de litera C. Karl Rosenkranz, care cunoştea textul, a considerat că e pur şi simplu vorba despre o eroare de transcriere31. Înclinăm să-i dăm dreptate, mai ales că o împărţire în patru a Logicii nu numai că ar ﬁ 30 Cf. Anexa la G. W. F. Hegel, Jenaer Systementwürtfe II, hrsg. von R.-P. Horstmann und J. H. Trede, în: Idem, Gesammelte Werke, hrsg. im Auftrag der Deutschen Forschungsgemeinschaft, Band 7, Felix Meiner Verlag, Hamburg, p. 355-362. 31 Având în vedere caracterizarea generală a textului de către Pöggeler: „der Mann, der es geschrieben hat, kann kein Deutsch, keine Grammatik, etc.”, faptul devine foarte posibil (Cf. O. Pöggeler, Hegels Jenaer Systemkonzeption, in: Philosophisches Jahrbuch, 1964, p. 300). singulară în întregul manuscris ca împărţire dar, mai ales în cazul logicii, ar face de neînţeles mişcarea dialectică triadică. În plus, nu avem nici un temei în text pentru introducerea secţiunii C, ci ea este prezumată a completa o lacună. Dar în ceea ce priveşte reconstituirea primei secţiuni, ea pare acceptabilă (Rosenkranz nu o face, ci preferă să comple-teze: A. Calitatea, fără detalii), ţinând cont că ce-a mai rămas din Calitate tratează chiar limita şi că aceasta nu are sens fără categoriile precedente, a căror sinteză este. Aşadar, am avea: I. Simplul raport A. Calitatea a) Realitatea (?) b) Negaţia (?) c) Limita B. Cantitatea a) Unu numeric b) Pluralitatea Unităţilor numerice c) Suma totală C. Inﬁnitatea Existenţa unei Introduceri este pur ipotetică. Cu aceasta, putem trece la o întrebare care nu mai ţine de vicisitudinile arhivelor, ci de substanţa gândirii hegeliene: de ce înlocuieşte Hegel ordinea categoriilor, consﬁnţită de Kant, ordine în care apărea mai întâi cantitatea şi apoi calita-tea, cu ordinea calitate-cantitate? Cu atât mai mult cu cât va păstra această ordine şi în sistemul ﬁnal. Să vedem mai întâi de ce Kant însuşi propune propria ordine. Deschizând Critica raţiunii pure la § 9 Despre funcţia logică a intelectului în judecăţi constatăm că, la Kant, ordinea judecăţilor, care vor conduce la categorii, nu este explicit sistematică, ci se datorează faptului că tabelul judecăţilor a 54 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 55 fost preluat din manualele de logică ale vremii. Pe Kant îl preocupă momentan mai ales completitudinea tabelului, nu ordinea în care apar titlurile. (Dealtfel, în Logica generală, după care Kant a predat această disciplină, tratând despre perfecţiunea logică a cunoaşterii, el se foloseşte de ordinea: cantitate, relaţie, calitate, modalitate32). S-ar putea, totuşi, observa că sinteza pură care dă conceptul pur al intelectu-lui are loc „după un principiu comun al unităţii”33, de unde ar urma ﬁresc ca unitatea să ﬁe prima categorie. Or, aceasta este prima categorie de la titlul cantităţii. Numai că unitatea realizată aici nu poate ﬁ considerată cantitativă. Kant insistă că lista sa este „lista tuturor conceptelor ori-ginar pure ale sintezei pe care intelectul le cuprinde a priori în sine şi în temeiul cărora numai el este un intelect pur”34, dar nu insistă totuşi explicit asupra ordinii în care apar. Mai jos, vorbind despre deﬁniţiile categoriilor, el spune că renunţă să le dea, deşi, într-un „sistem al raţiunii pure ele mi-ar putea ﬁ cerute cu tot dreptul”35. Nevoia de a da deﬁ -niţiile l-ar ﬁ constrâns poate pe Kant şi la o anumită ordi-ne, dar el renunţă cu timpul la ediﬁcarea sistemului raţiunii pure, pe care îl viza însă Hegel. Mai importantă i se pare lui Kant clasiﬁcarea categoriilor în matematice şi dinamice. Cantitatea şi calitatea sunt incluse în prima clasă şi, în schiţa a ceea ce ar ﬁ „planul pentru an-samblul unei ştiinţe”36 vor ﬁ date „direcţia, ba chiar ordinea tuturor momentelor unei plănuite ştiinţe speculative”37, dar Kant trimite la o altă lucrare a sa, care se ocupă cu princi-piile metaﬁzice ale ﬁzicii, unde, în mod normal, ar trebui să se trateze categoriile dinamice. Categoriile matematice sunt 32 A se vedea Cuprinsul în: Imm. Kant, Logica generală, ed. cit. 33 Imm. Kant, Critica raţiunii pure, ed. cit., p. 109, subl. ns. 34 Ibidem, p. 111. 35 Ibidem, p. 112. 36 Ibidem, subl. aut. 37 Ibidem, p. 113, subl. aut. Cf. şi Al. Surdu, Studiu introductiv, în: Imm. Kant, Logica generală, ed. cit., p. 54; de asemenea, şi supra, cap. I, 1. concepte ale intelectului care se îndreaptă „spre obiecte ale intuiţiei (atât pure cât şi empirice)”, iar faptul că nu au co-relate este pus pe seama naturii intelectului38, văzut însă de Kant ca o facultate autonomă a gândirii, nu ca un moment al ştiinţei speculative preconizate. Din cele spuse până acum s-ar putea trage concluzia că, dacă autorul Criticii nu impune o anumită ordine, Hegel era liber să opereze modiﬁcarea. În realitate, lucrurile nu stau aşa. Lista categoriilor kantiene este completă. Kant însă recu-noaşte că, tradiţional, între conceptele pure ale intelectului erau enumerate „pretinse predicate transcendentale ale lu-crurilor” care, în realitate, erau „existenţe logice şi criterii ale oricărei cunoaşteri a lucrurilor în genere”39. Aceste postpredi-camente şi transcendentalia (de fapt, Kant se referă la cele din urmă) pun categoriile cantităţii la baza cunoaşterii, dându-le totuşi o interpretare calitativă, ceea ce Kant consideră o „im-prudenţă”. Pentru Kant, în acest caz criteriile gândirii devin însuşiri ale lucrurilor. Or, întregul idealism post-kantian toc-mai acest transfer s-a străduit să-l ducă la bun sfârşit. Repre-zentativ este aici mai ales Schelling, în sistemul căruia locul central este ocupat de natură. Unitatea calitativă suspectată de Kant, prin care „nu e gândită decât unitatea ansamblului cunoştinţelor, cam cum este unitatea temei într-o dramă, cuvântare, fabulă”40, îi este necesară şi lui Hegel, nu doar predecesorilor săi, Fichte şi Schelling. Nu are nici la el o funcţie de cunoaştere, cum nu are nici la Kant, dar are o funcţie logică şi va deveni în cele din urmă ﬁinţa (Sein) cu care se deschide Ştiinţa logicii. Funcţia logică a unităţii calitative nu este contestată nici de Kant41. Dacă lucrurile stau aşa, atunci este foarte probabil ca în locul realităţii, în textul hegelian pierdut să se ﬁ găsit de fapt 38 Ibidem, p. 112. 39 Ibidem, p. 115. 40 Ibidem. 41 Cf. Ibidem, § 12, ﬁne. 56 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 57 ﬁinţa42. Enumerăm în sprĳ inul acestei ipoteze câteva motive care ţin de analiza textului, deşi vom constata în capitolele următoare că există şi raţiuni mai profunde care o susţin: 1. Relaţia ﬁinţei (Verhältnis des Seins) din Logica elaborată de Hegel la Jena, corespunde realităţii din Teoria esenţei a Ştiinţei logicii, cu Substantialitätsverhältnis, Kausalitätsverhältnis şi Wechselwirkung. Dacă ţinem cont de această poziţionare în sistemul deﬁnitiv, realitatea ar apărea de două ori în manu-scrisul hegelian de la Jena, sub nume diferite: o dată ca atare, în diviziunea raportului simplu şi a doua oară ca relaţie a ﬁinţei în diviziunea relaţiei; 2. Dacă realitatea s-ar găsi la locul atribuit, considerân-du-se diferită Realität de Wirklichkeit, în conformitate cu consideraţiile hegeliene ulterioare, atunci ea ar trebui să aibă o semniﬁcaţie abstractă, ca ceva pus (setzt), care convi-ne ﬁinţei, dar mai puţin realităţii. Nu trebuie să uităm că la Kant nu erau categorii şi cele patru titluri sub care apar cate-goriile sale, astfel încât pe el nu-l deranja faptul că sub ti tlul calităţii apare categoria realităţii; la Hegel, calitatea însăşi este categorie şi apariţia sub ea a realităţii naşte problema greu de rezolvat a raportului simplu (einfache Beziehung) care se poate stabili între cele două; 3. Relaţia ﬁinţei (Verhältnis des Seins), care apare după raportul simplu în succesiunea sistemului de la Jena, ar tre-bui precedată de ﬁinţa în ea însăşi, ceea ce nu se întâmplă. Acest lucru se va petrece însă în Ştiinţa logicii, unde avem ﬁinţa, ﬁinţa determinată (sau în-fapt, cf. trad. Enc.§ 89, 42 A se vedea şi Dietmar Köhler/Otto Pöggeler, Einführung, în: G.W.F. Hegel, Phänomenologie des Geistes, Klassiker Auslegen, Bd. 16, Herausgegeben von Dietmar Köhler und Otto Pöggeler, Akademie Verlag, Berlin, 1998, p. 10: „Hegel nennt die Realität aus den Qualitätskategorien Realität, Negation, Limitation das «Sein», das bei Kant als Gegensatz von Dasein und Nicht-sein zu den Modalitätskategorien gehört”. Autorii au în vedere în context o concordanţă între începutul Fenomenologiei şi cel al logicii dar, cum vom vedea mai jos, alcătuirea nesatisfăcătoare a logicii de la Jena l-a forţat pe Hegel să treacă la elaborarea celei dintâi. p. 168) şi ﬁinţa-pentru-sine, dar nu realitatea (Realität); legat de aceasta: 4. În Metaﬁzica de la Jena, Hegel se referă la punctul de plecare al Logicii, care este exterior cunoaşterii, ﬁind în sine (JeLo, p. 130), ceea ce corespunde ﬁinţei, dar nu realităţii; 5. În sfârşit, Hegel însuşi scrie: „În limită (das Grenze) este pus nimicul (das Nich ts) realităţii (Realität) şi negaţiei şi ﬁinţa acestora în afara acestui nimic; calitatea este în acest mod realizată în ea însăşi” (JeLo, p. 3). Or, ca să se realizeze în ea însăşi, calitatea nu putea porni de la o realitate dată deja. Ea este reunirea ﬁinţei şi a nimicului, nu a realităţii şi negaţiei, a cărei sinteză este limita. Ca „fel de a ﬁ” e ﬁresc s-o înţelegem astfel: ceea ce este într-un anume fel şi nu în altul. Deci, revizuit, planul hegelian ar arăta după cum urmează: I. Simplul raport A. Calitatea a) Fiinţa b) Negaţia (Nimicul) c) Limita B. Cantitatea a) Unu Numeric b) Pluralitatea Unităţilor numerice c) Suma totală C. Inﬁnitatea Inversarea la care au fost supuse cantitatea şi calitatea nu este lipsită de consecinţe. Cum scrie A. Kaan, „ideea unei limite constă desigur în a putea admite existenţa dincolo de ea a unei dualităţi de termeni în care ﬁecare este totodată negaţia celuilalt şi a suspenda această realitate [i.e. ﬁinţa, conform celor spuse mai sus – n.n.] în ea însăşi”43. Prin limită, negaţia este integrată, fără ca în acest fel calitatea să ﬁe nimicită. Lăsând să subsiste determinaţiile opuse, limita 43 A. Kaan, op. cit., p. 235. 58 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 59 constituie o altă unitate, care nu mai este unitatea calitativă, neﬁind exclusivă faţă de multiplicitate, precum era aceasta44. Această nouă unitate este unitatea cantitativă, Unul numeric (numerisches Eins). Caracterul subordonat pe care-l are aceasta faţă de uni-tatea calitativă este motivul pentru care Hegel va aﬁrma sta-tutul subordonat al matematicii faţă de ﬁlosoﬁe – denunţând pretenţia nejustiﬁcată a acesteia de a oferi o metodă ﬁloso-ﬁei (cf. FS, p. 33; Enc, § 19, Adaos 2, p. 60; etc.) – pornind de la analiza categorială, care se dovedeşte o procedură nu atât laborioasă, cât monotonă în funcţionarea ei, deşi rezultatele dezmint de ﬁecare dată monotonia, şi nu de la seducătoare-le succese ale demonstraţiei matematice. În timp ce calitatea porneşte de la aﬁrmarea ﬁinţei, cantitatea se aﬁrmă ca ﬁinţă negată ori exclusă („ein Negiert- oder Ausgeschlossensein” – cf. JeLo, p. 5) a multiplicităţii. Unul numeric este limita de-terminată prin opoziţia a două calităţi absolute (JeLo, p. 7), devenind apoi ansamblul Unităţii numerice („Menge der nu-merischen Eins” – JeLo, p. 8). Nu vom urma întreaga dezvoltare dialectică din Logica şi Metaﬁzica elaborate de Hegel la Jena, care poate face ca atare obiectul unui studiu de sine stătător, ﬁe pentru a evidenţia deosebirile faţă de reprezentanţii idealismului german, ﬁ e faţă de versiunea deﬁnitivă a sistemului, ﬁe faţă de ambe-le. Aici ne interesează doar surprinderea concepţiei hegeli-ene privind locul logicii în momentul Jena, pentru a o putea compara cu momentul de după deﬁnitivarea Fenomenologiei spiritului. În ceea ce priveşte prima parte a scopului propus, vom încerca să delimităm locul logicii tradiţionale în cadrul celei elaborate de Hegel. Prima parte a ei, teoria elemente-lor (conceptul, judecata, silogismul), este tratată în secţiunea relaţiei a logicii de la Jena, ca relaţie a gândirii ce succedă relaţiei ﬁinţei. Hegel începe prin a se referi la raportul dintre univer-sal şi particular: „Universalul este (…) nu unitatea pură, ci 44 Ibidem, p. 236. împlinită, ﬁinţa unică egală cu sine a opuşilor” (JeLo, p. 76). Într-un limbaj diﬁcil, Hegel exprimă aici ideea că universalul este rezultat, ceea ce contravine deﬁniţiei aristotelice, conform căreia „toţi universalii sunt legaţi cu necesitate de subiectele lor” (An. sec., I, 4, 73b). De asemenea, contestând particula-rului statutul de substanţă („Particularul nu este o substanţă, ci este diferitul ca principiu suprimat, ﬁind ca neﬁind, un caracter determinat, dar nu caracter determinat în genere, ci în sine însuşi, inﬁnit, sau pus ca atare” – JeLo, p. 76), el dovedeşte că-i acordă acestuia sensul individualului aristo-telic, altfel neavând de ce să îi retragă atributul substanţei, individualul ﬁind substanţă, nu particularul. Conceptul determinat (bestimmter Begriﬀ) este chiar ra-portul universalului şi particularului, în care opoziţia celor două lasă locul unei simple stări de a-ﬁ-unul-în-altul (das ein-fache Ineinandersein)(JeLo, p. 77). Faţă de explicaţiile pe care le dă în Ştiinţa logicii, cele din Logik, Metaphysik und Naturphilo-sophie sunt deosebit de obscure, dar Hegel se străduieşte în fond să spună cam acelaşi lucru, şi anume: „Conceptul, în-trucât se determină sau se diferenţiază, se îndreaptă negativ asupra unităţii sale şi îşi dă forma unuia dintre momentele sale ideale ale ﬁinţei; întrucât e concept determinat, el are în genere ﬁinţă determinată” (ŞtL, p. 606). Numai că, în Ştiinţa logicii, va introduce explicit individualitatea ca particularita-te universal determinată (ŞtL, p. 616), ceea ce aici abia se lasă ghicit în acel Ineinandersein. Este clar că semniﬁcaţia conceptului este de pe acum una speculativă, dar soluţia hegeliană este încă foarte incompletă. În acest moment al evoluţiei sale, conceptul speculativ nu poate ﬁ distins cu precizie de cel obişnuit, întreprindere căreia Hegel îi va acorda câteva pagini speciale în Ştiinţa lo-gicii, într-o Notă consistentă (ŞtL, p. 610-616, cf. de asemenea infra, cap. II, 2, b). Motivul este absenţa terenului ferm oferit de spirit. Fără conceptul de spirit planul speculativ şi cel lo-gico-clasic se pot confunda cu uşurinţă. Observaţii asemănătoare se pot face şi cu privire la judecată şi silogism. 60 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 61 Logica de la Jena se încheie cu diviziunea proporţiei, în care se găsesc momentele pe care Ştiinţa logicii le aşează în cadrul Cunoaşterii sintetice: deﬁniţia, diviziunea, teorema (la Jena: cunoaşterea, ceea ce dovedeşte ambiţia hegeliană a sintezei în acest moment). Locul lor în această poziţie se datorează inﬂuenţei manualelor de logică tradiţională, care aşezau Metodologia în continuarea Teoriei generale a ele-mentelor, dar sunt nejustiﬁcate în Logica de la Jena, mai ales aşezate sub titlul proporţiei, care se potriveşte mai bine rapor-tului simplu, decât încheierii unei logici speculative, unde vin în urma reﬂecţiei. Metaﬁzica debutează, aşa cum aminteam mai sus, cu ex-punerea cunoaşterii ca sistem de principii. Principiile sunt însă ale logicii: principiul identităţii sau contradicţiei, principiul terţului exclus, principiul raţiunii suﬁciente. Cunoaşterea, văzută ca trecere către metaﬁzică, este depăşirea logicii ca dialectică sau idealism (JeLo, p. 132). Exprimarea hegeliană, ambiguă, poate ﬁ înţeleasă ﬁe ca suprimare a logicii de către metaﬁzică, ﬁe ca trecere a logicii în dialectică. Al doilea sens este mult mai verosimil – dar aceasta deoarece cunoaştem evoluţia viitoare a ﬁlosoﬁei hegeliene – ceea ce înseamnă însă că abia prin metaﬁzică procedeul dialectic va ﬁ amorsat, etapele anterioare ﬁind doar o pregătire a lui45. Sistemul de principii corespunde în acest caz celui în-tâlnit în Diﬀerenzschrift . Dar utilizarea lui, chiar dialectică, este în măsură să ne surprindă. Hegel intenţionează, după cuvintele lui A. Kaan, să restabilească idealul ﬁlosoﬁilor se-colului al XVII-lea, compromise de răsturnarea copernicană a lui Kant, şi aceasta ﬁe din timiditate (prin care ar încerca readucerea gândirii la termenii familiari), ﬁe din temeritate (spargerea barierelor impuse cunoaşterii şi acţiunii de ﬁloso-ﬁa kantiană)46. 45 Cf. şi D. Souche-Dagues, Le cercle hégélien, Presses Universitaires de France, Paris, 1986, p. 61. 46 A. Kaan, op. cit., p. 267. Trecerea directă la Metaﬁzica obiectivităţii, cu proble-mele spinoase ale suﬂetului, lumii şi lui Dumnezeu îl va ﬁ nemulţumit pe Hegel însuşi. Această tematică ar ﬁ trebuit să aibă parte de o dezvoltare mai consistentă decât cea care i se oferă în schiţa de sistem de la Jena. Probabil că nu a fost, ca intenţie, decât un simplu punct de plecare pentru dezvoltări viitoare, o autoprecizare a poziţiei proprii. Aşa cum se găseşte în manuscrisul hegelian, ea dă impresia că autorul nu era conştient de faptul că aici e necesară o raportare permanentă la controversele epocii, mai ales la criticismul kantian, ﬁind preocupat mai ales să creeze o structură conceptuală coerentă. Metaﬁzica subiectivităţii însă, cu trecerea ei de la Eul te-oretic (Conştiinţa) la Spiritul absolut, prin intermediul Eu-lui practic, deşi nici ea nu este mult mai consistentă, oferă calea de ieşire din această noapte walpurgică a categoriilor care este Jenenser Logik, Metaphysik und Naturphilosophie. Şi aici descoperim ezitări. Astfel, Eul teoretic (sau conştiinţa, precizează ﬁlosoful) este considerat „ca formal, dar absolut, în reﬂexia care se reﬂectează în sine” (JeLo, p. 170), urmând ca abia prin Eul practic să apară absolut concretizat. Or, în ﬁnal, nici măcar certitudinea sensibilă nu porneşte de la un eu pur formal, încă îndatorat faţă de Fichte, ci de la eul pur ca singular, „pur Acesta” (FS, p. 63). Metaﬁzica subiectivităţii nu va mai face parte din ceea ce în sistemul ﬁnal al lui Hegel poartă numele de logică, spre deosebire de Metaﬁzica obiecti-vităţii; dar nu va pierde legăturile cu aceasta. De fapt, însăşi legăturile dintre cele două constituie ceea ce interesează în lucrarea noastră. Aşadar, Logica şi Metaﬁzica obiectivităţii elaborate de Hegel la Jena stau la baza viitoarei logici speculative, în timp ce Metaﬁzica subiectivităţii va deveni în cele din urmă Feno-menologia spiritului. Această scindare a Metaﬁzicii are, după părerea noastră, o mare importanţă. Ea semnalează că în-tre Ştiinţa logicii şi Fenomenologia spiritului există de fapt o le-gătură genetică. Conceptul de spirit are rolul de a menţine legătura celor două, împiedicându-le să devină un alt sistem 62 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 63 formal de concepte ale intelectului, pe lângă cele tradiţionale, respectiv o istorie a conştiinţei, istorie în sensul de consemna-re cronologică a unor evenimente care se încheie pur şi simplu pentru că s-a ajuns la zi, fără să ofere un sens al succesiunii. Deşi anunţa publicarea sistemului său, Hegel era depar-te de a-i ﬁ dat o formă satisfăcătoare, iar el trebuie să ﬁ fost conştient de acest lucru. Însă nu atât succesiunea categoriilor este cea care mai ridică probleme ce urmează a ﬁ soluţiona-te, ci mai ales funcţia lor. Aşa cum apar acum, ele sunt încă susceptibile de a ﬁ văzute în maniera intelectului. Locul lo-gicii în acest sistem nu putea ﬁ clar fără un concept precis al spiritului ﬁindcă, fără acesta, logica tradiţională nu are de ce să ﬁe supusă transformării, speculaţia însăşi nu are rost. 4. Elemente de ştiinţă a logicii în Fenomenologia spiritului Fenomenologia spiritului este simultan anularea şi conﬁ r-marea eforturilor hegeliene anterioare. Acordul este general în ceea ce priveşte faptul că a fost o întreprindere inevitabilă pentru gândirea dialecticianului, cu toate că acest acord înce-tează când este vorba de a stabili mai precis locul şi rolul pe care îl joacă cea mai cunoscută scriere a lui Hegel în ansam-blul operei. Hans-Georg Gadamer consideră că „anticiparea” intenţiilor ﬁlosoﬁce ale autorului, care şi-au găsit expresia în Fenomenologie, căpătând, datorită cercetărilor lui Heidegger şi Kojève, statutul de pol al interesului în raport cu întreaga gândire a acestuia, este originea unei recuperări unilatera-le, faţă de care Ştiinţa logicii a rămas în plan secund47. Or, ca 47 H.-G. Gadamer, The idea of Hegel’s Logic, în: G.W.F. Hegel Critical Assess- ments, ed. by Robert Stern, vol. III, Hegel’s Phenomenology of Spirit and Logic, Routledge, London, 1993, p. 221. introducere la sistem, sau primă parte a lui (o formulă mai puţin inspirată) aşa cum o prezintă titlul primei ediţii din 1807, Fenomenologia spiritului nu poate ﬁ confundată cu acesta. Mai mult, Enciclopedia ştiinţelor ﬁlosoﬁ ce şi Principiile ﬁlosoﬁei dreptului (care au fost principalele surse ale hegeli-anismului sec. al XIX-lea) sunt manuale, destinate educaţiei universitare, ceea ce înseamnă că Fenomenologia şi Ştiinţa logi-cii sunt singurele cărţi ale ﬁlosofului48. Prin urmare, clariﬁcarea raporturilor dintre fenomenolo-gia hegeliană şi logica ce-i succedă nu poate ﬁ ocolită dacă se pune problema de a stabili cu precizie locul celei din urmă în ansamblul din care face parte. De asemenea, numai ţinând cont de această „istorie completă a cultivării conştiinţei înseşi către ştiinţă” (FS, p. 55) care este Fenomenologia spiritului pu-tem să descoperim ce funcţie îndeplineşte logica naturală în etapele intermediare, în care îşi spune cuvântul. „Totalitatea formelor conştiinţei nereale” (FS, p. 55) pusă în evidenţă de această istorie completă înseamnă depăşirea conştiinţei natu-rale şi a unilateralităţii privirii ei. De aceea, expunerea feno-menologică nu este doar o simplă istorie, ﬁe şi completă, a spiritului, ci totodată „ştiinţa experienţei conştiinţei” (FS, p. 60). Pe de o parte introducere la sistemul ştiinţei, pe de altă parte ea însăşi ştiinţă (a experienţei conştiinţei). Asupra acestei Doppelstellung a Fenomenologiei spiritului şi-a concen-trat atenţia Heidegger, care îi conﬁrmă dublul statut în ceea ce el denumeşte „Enzyklopädie-System”. Acesta ar ﬁ mai degrabă o revenire la primele proiecte hegeliene – de la Jena şi Frankfurt – decât continuarea celui din care s-a născut Fe-nomenologia şi care punea logica în succesiunea ei imediată49. Dimpotrivă, în Enciclopedie, fenomenologia apare ca partea a doua a primei secţiuni a Filosoﬁei spiritului, iar în noua ediţie 48 Ibidem, p. 222. Enciclopedia ştiinţelor ﬁlosoﬁ ce îşi are într-adevăr originea în note elaborate de Hegel la Nürnberg în vederea predării şi a fost folosită ca manual (cf. Enc, Prefaţă la prima ediţie, p. 5), dar nu este totuşi doar un resumé al ﬁlosoﬁei hegeliene. 49 M. Heidegger, op. cit. p. 5. 64 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 65 a Ştiinţei logicii, din 1831, într-o notă ataşată Prefeţei la prima ediţie, Hegel îi retrage primei sale cărţi supratitlul System der Wissenschaft (cf. ŞtL, p. 10 în notă). Renunţarea la acesta s-a datorat mai ales faptului că Fenomenologia spiritului era prezentată ca primă parte decât apartenenţei ei la sistemul cu-noaşterii. Oricum, trebuie să ţinem cont că Hegel intenţiona să publice o nouă ediţie, deci ideea că ar ﬁ renunţat la ea, păstrând-o numai pe cea din Enciclopedie, este exclusă. În Enciclopedie, într-adevăr, logica ocupă primul plan: „Dacă (…) considerăm logica drept sistem al determinaţiilor pure ale gândirii, atunci celelalte ştiinţe ﬁlosoﬁce, ﬁlosoﬁa na-turii şi ﬁlosoﬁa spiritului, se prezintă, dimpotrivă, ca o logică aplicată, doarece logica este suﬂetul care le dă viaţă. Ţelul celorlalte ştiinţe este atunci numai să recunoască formele logice în formaţiunile naturii şi ale spiritului, care nu sunt decât moduri de expresie ale formelor gândirii pure” (Enc. § 24, Adaos 2, p. 49-50). Sistemul cunoaşterii absolute trebuie să aibă un început absolut, care nu este cel al Fenomenolo-giei50. Dar aceasta „rămâne (…) opera şi calea care nu o dată, ci de ﬁecare dată, pregăteşte terenul, în sens determinat şi necesar, pentru sistemul Enciclopediei – mai bine zis spaţiul, dimensionalitatea, extensionalitatea”51. Înăuntrul sistemului cunoaşterii absolute ea continuă să-şi spună cuvântul întru-cât formele spiritului sunt recunoscute ca forme de expresie ale gândirii pure, forme logice. Cunoaşterea absolută însăşi, independent de Fenomenologie, nu consideră formele de expresie ale gândirii pure decât, exclusiv, din perspectiva ca-racterului lor a priori. În prealabil, ele trebuie însă să se ﬁ manifestat pentru a ﬁ recunoscute, iar logica nu poate înregistra aceste manifestări, deşi porneşte de la ele. „Logica are deci ca presupoziţie a sa ştiinţa apariţiei spiritului, care conţine şi arată necesitatea şi, prin aceasta, dovada adevărului poziţiei cunoaşterii pure şi, în general, mĳlocirea acesteia” (ŞtL, p. 51). Presupoziţia despre care se vorbeşte aici nu are rolul de a asigura logi-cii un punct de plecare convenabil, care poate ﬁ apoi părăsit fără urmări, susţinând din fundal ediﬁciul ştiinţei: „a vrea să clariﬁci natura cunoaşterii înaintea ştiinţei înseamnă a pretinde că ea trebuie să ﬁe dezbătută în afară de ştiinţă. În afară de ştiinţă însă, acest lucru nu poate ﬁ realizat în mod ştiinţiﬁc, ceea ce singur prezintă importanţă aici!” (ŞtL, p. 50). De asemenea, o atare presupoziţie nu este nici doar o simplă ipoteză, acceptată provizoriu, ceea ce ar transforma cunoaşterea într-o regresie continuă, nu o înaintare continuă, având ca punct ﬁnal tocmai conﬁrmarea ipotezei. Această procedură este comparabilă cu cea a demonstraţiei geometri-ce, în care se construiesc ﬁguri auxiliare; ele îşi dovedesc utili-tatea, dar fără a li se putea preciza justeţea până la încheierea demonstraţiei (ŞtL, p. 54). Însă ﬁecare apariţie, în măsura în care este vorba de spirit, trebuie să poată ﬁ justiﬁcată; aici nu putem şti dinainte ceea ce avem de demonstrat. În sfârşit, nici eul nu poate ﬁ acceptat ca presupoziţie, ﬁind un „punct de vedere arbitrar”, intuiţia intelectuală, care ar trebui să ﬁ e prezentă nemĳlocit în conştiinţă neﬁindu-i accesibilă acesteia (ŞtL, p. 58). Constatările hegeliene de mai sus sunt privite recent ca punctul de plecare al unei noi strategii de legitimare a cunoaşterii, care constă tocmai în renunţarea la fundamen-tarea ei52. Trebuie totuşi consemnat din capul locului fap-tul că încadrarea hegelianismului în orientarea care susţine circularitatea epistemologică înseamnă transpunerea lui într-o tradiţie ﬁlosoﬁcă din care nu face parte. Strategia holistă „încearcă să extirpe din ﬁlosoﬁe problemele metaﬁ -zice şi transcendentale, aﬁrmând că orice adevăr trebuie să pornească de la decizii pragmatice care stipulează norme ale justiﬁcării şi asigură astfel cadre comensurabile ce permit 50 Ibidem, p. 12. 51 Ibidem. 52 Cf. Tom Rockmore, Înainte şi după Hegel, tr. rom. C. Tohăneanu, Edit. Ştiinţiﬁcă, Bucureşti, 1998, p. 84. 66 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 67 argumentul cu sens o dată ce sunt acceptate ca practică recunoscută de cei aﬂaţi în conversaţie”53. Reprezentanţii săi renunţă în mod programatic, într-o descendenţă care îşi poate stabili paternitatea mai degrabă în pozitivismul logic54 „să caute adevărata cunoaştere a realităţii”, exprimându-şi convingerea că „ﬁlosoﬁa poate numai să ducă la o ediﬁcare care încurajează o conştiinţă-de-sine trează în practica prin care se construieşte obiectivitatea”55. Se speră astfel să se evite orice referinţă la realitate şi condiţiile transcendentale ale cunoaşterii, ceea ce Hegel însuşi nu a considerat necesar. Dimpotrivă, spaţiul alocat discutării lor în ansamblul operei sale sugerează că realităţii şi condiţiilor transcendentale ale cunoaşterii trebuie să li se dea cea mai mare atenţie. Ca urmare a precauţiilor pe care şi le iau reprezentanţii strategiei holiste faţă de orice demers de întemeiere, se ajun- ge la susţinerea realităţii conversaţiei, limbajul devenind el însuşi întemeietor56, ceea ce arată că dilemele fundaţioniste persistă în noua orientare. Întrebarea dacă o concepere non-pozitivă, non-metaﬁzică şi non-transcendentală a realităţii este totuşi posibilă rămâne în cele din urmă fără răspuns, deşi Hegel este, în viziunea autorului articolului citat, cel care îi dăduse deja unul. Răspunsul hegelian porneşte de la ﬁinţă, care „nu este ceva în sine, nici o categorie a raţiunii ci, complet indetermi-nată, este imediat nimic, în timp ce nimicul este imediat aceeaşi 53 Richard Dien Winﬁeld, Conceiving reality without foundations: Hegel’s neglected strategy for Realphilosophie, în: G.W.F. Hegel Critical Assessments, p. 299. 54 Programul holist prezintă puternice asemănări cu dialectica în variantă aristotelică, prin apelul la acordul celor aﬂaţi în conversaţie, prin care evităm „să cădem în contradicţie când trebuie să apărăm o argumentare” (Topica, I, 1). Premisele ei sunt opiniile şi aﬁrmaţiile simţului comun, probabilul, nu necesarul (Cf. A. Dumitriu, Istoria logicii, vol. I, Edit. Tehnică, Bucureşti, 1993, p. 237), concluziile resimţind această carenţă. Dialectica hegeliană este diferită însă de cea aristotelică (cf. infra, cap. II, 1). Faptul că ea nu poate ﬁ preluată de holişti se datorează, cum se va vedea mai jos, absenţei concep- tului de spirit, fără de care hegelianismul îşi pierde autenticitatea. 55 Richard Dien Winﬁeld, op. cit. p. 299. 56 Ibidem. absenţă a tuturor determinaţiilor cuprinsă în ﬁinţă”57. Cu-noscutul punct de plecare al Ştiinţei logicii este aşadar asu-mat de epistemologia non-fundaţionistă, care preia simultan, în mod tacit, şi corespondentul acestuia din Fenomenologia spiritului: în cazul ﬁinţei, „indeterminarea nu este acelaşi lu- cru cu indeterminarea stipulată ori indeterminarea luată ca dat imediat în investigarea adevărului”58, ceea ce este pus în evidenţă prin dialectica certitudinii sensibile. Este de reţinut aici faptul că şi în interpretarea episte-mologică a hegelianismului ca strategie non-fundaţionistă de întemeiere a cunoaşterii, logica şi fenomenologia se susţin reciproc. Dar nu se poate da o explicaţie de ce lucrurile stau aşa sau, mai curând, unei asemenea întrebări nu i se caută un răspuns. Ea este mai mult o constatare. Absenţa presupoziţiilor în ştiinţa ca atare se datorează faptului că ﬁecare din cele două este presupoziţia celeilal-te. Ştiinţa însăşi este punctul de echilibru dintre ştiinţa lo-gicii şi ştiinţa experienţei conştiinţei. Cea dintâi înregistrează formele pure ale gândirii şi trecerile lor unele în altele, cu conservarea unităţii în Ideea Absolută, în vreme ce a doua le conﬁrmă, descoperindu-le ca manifestări ale spiritului. Ordinea, respectiv necesitatea, sunt date prin ştiinţa logicii şi prin fenomenologie. Or, această stare de echilibru care se realizează continuu, permiţând expunerea sistematică a şti-inţelor ﬁlosoﬁce, descrie tocmai speculativul, care la Hegel ocupă primul plan, dar care nu mai este vizibil în strategia circularităţii epistemologice. Fenomenologia hegeliană este o fenomenologie a spiritu-lui. Orice investigaţie a logicii hegeliene trebuie să ţină sea-ma de acest lucru. Spiritul apare, se manifestă, mai întâi în curs de constituire, apoi ca atare. Fiecare moment al său este întregul pe diferite trepte de realizare a lui. Cu privire la conceptul de spirit s-au propus de-a lungul timpului numeroase interpretări. Nu există o unanimitate 57 Ibidem, p. 302. 58 Ibidem, p. 301. 68 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 69 privind interpretarea corectă, ceea ce a prilejuit şi opinia „cinică” după care nici chiar Hegel nu ştia ce înţelege prin spirit59. Există însă multe concepte ﬁlosoﬁce, nu numai hege-liene, asupra cărora nu s-a întrunit unanimitatea interpreţilor sau, mai degrabă, această unanimitate apare de regulă atunci când e vorba despre concepte nesemniﬁcative. În orice caz, conform lui R. R. Williams ar exista cel puţin trei modele in-terpretative ale spiritului: 1. Spiritul ca descendent mai mult sau mai puţin di-rect al eului transcendental kantian; neajunsul acestui mo-del ar ﬁ ignorarea criticii severe pe care Hegel a făcut-o ﬁlosoﬁei transcendentale. Aceasta ar ﬁ captivă în diﬁcultatea insolubilă de a cunoaşte înainte de orice cunoaştere60. 2. Spiritul ca interpretare ontologică a eului transcen-dental este un model derivat din primul, străduindu-se să identiﬁce un purtător al acestuia. Străduinţele au găsit re-pede pe purtătorul eului trancendental, ﬁe încarnat în: a. „ﬁinţa umană” (varianta hegelianismului „de stânga”), ceea ce a atras suspiciunea de relativism şi psihologism, ﬁe ca emanaţie într-o: b. „versiune a teoriei neoplatonice (…) care a fost transformată prin conceperea subiectivităţii ca negativ dialectică” (varianta hegelianismului „de dreapta”), cu in-convenientul întoarcerii la onto-teologia pe care chiar Hegel o abandonase. 3. În sfârşit, există şi modelul interpretării social-intersu-biective a spiritului, la care subscrie şi autorul sistematizării. Acest model presupune abandonarea transcendentalismului şi fundaţionismului care au fost întâlnite în primele două mo-dele. În schimb, aici este valoriﬁcată dialectica recunoaşterii (Anerkennung) din Fenomenologia spiritului. „Aceasta este poate principala contribuţie a lui Hegel la ﬁlosoﬁe: inﬁni- tul social sau principiul comunităţii este un mod distinct al ﬁinţei, ire ductibil la epistemologia standard subiect-obiect şi categoriile sale, sau abordările standard ‘persoana I’ şi ‘per-soana a III-a’ ale ﬁlosoﬁei minţii”61. La drept vorbind însă, al treilea model are şi el un fonda-tor, iar acesta este Marx, pe care nu l-au preocupat probleme privind cunoaşterea, lăsând întreaga linie de gândire care porneşte de la el într-o continuă confuzie, ci exclusiv proble-mele „inﬁnitului social”. Nu este însă absolut obligatoriu să încercăm reducerea unui concept important al ﬁlosoﬁei la un model care are la bază doar raporturi de ﬁliaţie sau la o anumită interpretare cu semniﬁcaţie istorico-socială căreia el i-a dat naştere. Riscul cel mai mare în aceste procedee este de a pierde din vedere tocmai ceea ce conceptul are mai propriu, contribuţia creato-are a celui care l-a propus. E perfect posibil ca viziunea lui să admită toate modelele pe care le-au sugerat interpreţii, dar şi altele, care nu au fost încă sugerate. Şi acest lucru chiar se întâmplă la Hegel, în cazul spiritu-lui. Reţinând modelul bazat pe recunoaşterea intersubiectivă, R. R. Williams constată că J. Habermas este constrâns să-l excludă pe cel bazat pe eul transcendental62. Ceea ce se scapă din vedere aici este faptul că problema recunoaşterii apare la un anumit moment al dezvoltării fenomenologice, anume momentul în care „o conştiinţă-de-sine este obiectul”, ﬁind simultan eu şi obiect (FS, p. 111). Conştiinţa de sine doreşte să ﬁe recunoscută, iar obiectul dorinţei ei îi apare ca inde-pendent de sine (altfel ar ﬁ satisfăcută şi nu l-ar mai dori). Din acest punct de vedere, pentru conştiinţa-de-sine care caută recunoaşterea aspectul intersubiectiv al recunoaşterii este esenţial. Faptul că ea este şi eu teoretic, conştiinţă care cunoaşte, nu care caută recunoaşterea (doreşte), are mai puţină 59 Cf. R. R. Williams, Hegel’s Concept of Geist, în: G.W.F. Hegel Critical As- sessments, p. 538. 60 Ibidem, p. 539. 61 Ibidem, p. 546. 62 Ibidem, p. 547. 70 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 71 importanţă acum pentru ea, dar nu şi pentru spirit. Însă ra-portul esenţial-neesenţial se poate răsturna dacă în prim-plan revine problema cunoaşterii: conştiinţa-de-sine care cunoaşte recunoaşterea consideră ca esenţial aspectul transcendental. Astfel că spiritul acceptă toate modelele de mai sus, fără să se reducă la unul din ele63. Ar ﬁ foarte ciudat, de altfel, să vedem în cunoaşterea absolută, cu care se încheie Feno-menologia spiritului, o recunoaştere absolută. Ultimul capitol al cărţii nu autorizează exclusiv această interpretare, motiv pentru care interpretările de sorginte marxistă preferă să denunţe ultimul capitol ca o alunecare în misticism a unui ﬁlosof incapabil de a se desprinde deplin de reprezentările religioase. Dar este ﬁresc ca spiritul absolut să ﬁe descris ca „spi-rit în comunitatea sa” (Enc, § 554, p. 377) când e considerat în aspectul său intersubiectiv. Aceasta nu înseamnă că omul este purtător a două euri, unul teoretic şi unul practic, ci nu-mai că, în spirit, aspectul teoretic şi cel practic sunt insepa-rabile. Cunoaşterea absolută depăşeşte scindarea conştiinţei, stare în care ea se găsea ca urmare a contribuţiei critice a lui Kant. Recuperarea unităţii acesteia este unul dintre scopurile pe care Hegel şi le-a asumat încă din perioada tinereţii sale. Încă de pe atunci, el a exprimat intenţia ca reuniﬁcarea să nu aibă loc prin extinderea uneia dintre dimensiunile conştiinţei asupra celeilalte. Mai curând decât un model pentru spirit, gândirea lui Hegel reclamă identiﬁcarea precisă a corespondenţelor din-tre momentele constituirii spiritului (care se succedă în Feno-menologia spiritului) şi structura logică a sistemului ştiinţelor ﬁlosoﬁce. Aceasta pentru că modelul elaborat de Hegel 63 Conceptul de pozitivitate, asupra căruia Hegel şi-a concentrat atenţia încă de pe vremea când îndeplinea funcţia preceptor la Berna se referă chiar la situaţia în care practicul apare ca teoretic şi ar putea da o lămurire în problemele deschise aici. În activitatea practică reglementată de reguli avem de-a face cu intervenţia intelectului. Nici o viziune acceptabilă asupra spiritului nu se poate sprĳ ini însă doar pe intelect (cf. supra, cap. I, 2). pentru spirit este sistemul ştiinţelor ﬁlosoﬁce, nu trebuie căutat în altă parte. Trebuie văzut ca un fapt important, nu ca o suprapunere întâmplătoare, şi existenţa a două opere logice între scrieri-le publicate de Hegel, nu doar a două fenomenologii. Logica mică, logica sistemului, nu este o simplă prescurtare a Ştiinţei logicii. Aceasta din urmă are de-a face mai mult cu Fenomeno-logia spiritului decât cu sistemul Enciclopediei. Logica aplicată (Filosoﬁa naturii şi cea a spiritului) este legată însă de Logica mică. Aşa cum arătam mai sus, Fenomenologia spiritului şi Şti-inţa logicii alcătuiesc suportul pe baza căruia se constituie sistemul Enciclopediei. Invers, Enciclopedia ştiinţelor ﬁlosoﬁce integrează logica şi fenomenologia în cuprinsul său. Această relaţie este circulară şi a fost recunoscută ca atare de Hegel. Conceptul spiritului poate ﬁ recuperat din întregul acestei relaţii. „Spiritul este aşadar centrul unic al diferitelor cercuri ale manifestării sale: nu doar timpul, natura, ci şi istoria sunt la propriu mişcarea sa, sau de asemenea traseul mişcării sale în existenţă [l’être-là, trad. franceză a lui Daseyn hegelian; în româneşte s-au propus variantele: ﬁinţă determinată şi ﬁinţă-în-fapt – n.n.], însă la nivele diferite de reﬂexivitate”64. Toate ştiinţele ﬁlosoﬁce sunt ipostaze ale întregului spiritului, nu simple părţi ale acestuia. Acesta este sensul faimoasei fraze a lui Hegel, adesea citată, „Adevărul este întregul”, pe care ﬁ -losoful o completează: „Întregul este însă numai esenţa care se împlineşte prin dezvoltarea sa” (FS, p. 18). Versiunea ﬁnală a sistemului hegelian nu este o îndepăr-tare faţă de Jenenser Logik, Metaphysik und Naturphilosophie, aşa cum credea Heidegger, este chiar esenţa împlinită, în-tregul, cu condiţia să ﬁe luate în considerare toate cele trei scrieri care-l alcătuiesc. Heidegger a considerat de fapt că sistemul ﬁnal se reduce la Enciclopedie, judecând opera lui Hegel în funcţie de aceasta. Astfel, în loc să vadă în versiunea 64 D. Souche-Dagues, op. cit. p. 60. 72 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 73 ﬁnală realizarea proiectelor hegeliene, el tinde să se întoarcă la proiectul incomplet elaborat de Hegel la Jena. Acesta nu era însă decât o schiţă, Hegel neﬁind autor al mai multe sis-teme, precum prietenul său din tinereţe, Schelling, ci al unuia singur, deﬁnitivat în mai multe etape. În realitate, Enciclope-dia face corp comun cu Fenomenologia spiritului şi Ştiinţa logicii. Mai precis: Fenomenologia spiritului reprezintă genetica conceptului de spirit, momentele constituirii lui, având la bază chiar experienţa personală a ﬁlosofului din anii premer-gători venirii sale la Jena, deci nu este expunerea constituţiei spiritului, care se găseşte în Filosoﬁa spiritului (ultima parte a Enciclopediei), în timp ce fenomenologia Enciclopediei este ştiinţa sistematică a originii spiritului. Pe de altă parte, Ştiinţa logicii nu este identică cu logica sistemului, prima parte a Enciclopediei, ci structura de concepte care permite Fenomeno-logiei spiritului să apară ca o dezvoltare65, nu ca o simplă în-sumare de evenimente, o istorie. Atunci când Hegel foloseşte expresia noi în Fenomenologia spiritului, el trimite de fapt la Ştiinţa logicii. Prin urmare, în Fenomenologia spiritului se găsesc deja elemente ale ştiinţei logicii care, ca momente independen-te şi nedezvolate ale conceptului ştiinţei, pot ﬁ reunite sub denumirea de logică naturală. Dimpotrivă, Ştiinţa logicii este etalonul prin care pot ﬁ judecate modiﬁcările suferite de conştiinţa aﬂată în evoluţie, este inﬁrmarea şi depăşirea aces-tei indispensabile logici naturale. Trebuie făcută însă o preci-zare. Înăuntrul Fenomenologiei spiritului se găseşte o cezură, în capitolul al V-lea, Raţiunea. Începând de la secţiunea B. Reali-zarea conştiinţei-de-sine-raţionale prin ea însăşi din acest capitol, nu se mai poate lua în considerare o logică naturală care o însoţeşte pe cea speculativă. Conştiinţa a traversat deja mo-mentele certitudinii sensibile, percepţiei, intelectului. Apoi, ca raţiune observatoare, ea „repetă în elementul categoriei 65 Cf. E. E. Harris, op. cit, p. 20. mişcarea conştiinţei” (FS, p. 205, subl. ns). Dar, la sfârşitul acestei noi traiectorii, raţiunea este realizată, adică este „nu numai ca ﬁind exprimată şi dată ca ceea ce are natura lucru-lui” (FS, p. 208), ci deja ca spirit viu, substanţă etică. Toate aceste determinaţii fac improprie, de aici înainte, orice încer-care de a desluşi speculativul prin intermediul unei logici naturale. 5. Locul logicii în sistemul ﬁlosoﬁc hegelian A stabili locul logicii în sistemul ﬁlosoﬁc hegelian recla-mă în primul rând a surprinde raporturile principalelor scri-eri hegeliene una cu cealaltă. Evoluţia gândirii lui Hegel, de la scrierile de tinereţe şi până la deﬁnitivarea sistemului, ofe-ră perspectiva potrivită de a surprinde aceste raporturi. Scri-erile de tinereţe – nepublicate în timpul vieţii, dar păstrate cu grĳă de autor în peregrinările lui prin oraşele Germaniei în care a predat, uitate după moartea lui şi redescoperite târ-ziu – depozitează experienţa spirituală a ﬁlosofului, temele şi motivele la care a reﬂectat, iniţial fără a se folosi de resur-sele pe care i le punea la dispoziţie logica clasică, ba chiar exprimând rezerve faţă de ea. Anumite aspecte ale temelor sale favorite, asupra cărora a stăruit răbdător, l-au obligat să treacă la elaborarea a ceea ce va deveni în ﬁnal logica sa speculativă (cf. Enc, § 19, Adaos 3, p. 61: „Nevoia de a con-cepe Logica într-un sens mai adânc decât acela de ştiinţă a gândirii pur formale a fost prilejuită de interesul religiei, al statului, al dreptului şi al moralităţii”). Primele tentative de a integra conceptele cu potenţial speculativ (precum poziti-vitatea, pe care ﬁlosoful o pomeneşte explicit în continuarea citatului de mai sus) într-un sistem l-au obligat să facă apel la logica tradiţională, care s-a dovedit nepotrivită scopului 74 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 75 propus în două sensuri, după cum reiese din analiza de până acum: 1. Caracterul formal al logicii tradiţionale făcea imposi-bilă transmiterea experienţei conştiinţei, de ale cărei conţi-nuturi logica formală face abstracţie. Nici în forma kantiană a logicii transcendentale nu se putea obţine mai mult decât posibiliatea unor conţinuturi, ceea ce era vizibil la continuatorii lui Kant. Din acest motiv Hegel a trecut la elaborarea Feno-menologiei spiritului. Dar şi experienţa conştiinţei are nevoie de o structură de concepte corespunzătoare stadiului cunoaş-terii absolute, pentru că nu este o simplă istorie a spiritului, o serie de evenimente întâmplătoare, ci evenimentele trebu-ie justiﬁcate în trecerile lor unele în altele faţă de cunoaşterea absolută întrucât sunt coordonate de acea ﬁnalitate internă care le este proprie. Structura de concepte corespunzătoare cunoaşterii absolute din Fenomenologia spiritului va ﬁ Ştiinţa logicii. 2. Logica tradiţională nu putea să asigure nici coerenţa sistemului ştiinţelor ﬁlosoﬁce, ţinta tuturor eforturilor ﬁloso-fului. Logica mică îndeplineşte acest scop; spre deosebire de Ştiinţa logicii, ea este raportată la Filosoﬁa naturii şi la Filoso-ﬁa spiritului, de unde şi caracterul ei mai schematic, pe care Hegel îl recunoaşte ca atare. Acest schematism nu se dato-rează faptului că Enciclopedia ştiinţelor ﬁlosoﬁ ce respectă pro-cedeul compendiilor tradiţionale de a porni de la o schemă dată, potrivit unei ﬁnalităţi externe (necesitatea de a formula concis ceva deja cunoscut) ci priorităţii pe care le au acum „celelalte părţi ale ﬁlosoﬁei”, adică ﬁlosoﬁa naturii şi cea a spiritului (cf. Enc, Prefaţă la prima ediţie, p. 5) sau, ceea ce este acelaşi lucru, logica aplicată. Ce înseamnă însă că logica este aplicată? Ce sunt, în fond, ﬁlosoﬁa naturii şi ﬁlosoﬁa spiritului în calitate de aplicaţii ale logicii? Hegel răspunde succint că sunt „determinaţii ale Ideii” (Enc, § 18, p. 54), dar acest răspuns are nevoie de a ﬁ detaliat, căci poate ﬁ cu mare uşurinţă înţeles altfel decât voia ﬁlosoful. Mai întâi ﬁlosoﬁa naturii. Ea este, potrivit lui Hegel, „ﬁ -zică raţională” şi se aﬂă într-un raport speciﬁc cu ﬁzica, istoria naturală şi ﬁziologia (Enc, Filosoﬁa naturii, Introducere, p. 7). Atributul de „raţională” adăugat aici desparte deﬁnitiv ﬁzica modernă de ﬁlosoﬁa naturii a lui Hegel. Fizica se consideră o ştiinţă empirică, nu raţională, nu mai are dileme privind statutul fundamental care i se cuvine între ştiinţele naturii şi nu mai supune dezbaterii o asemenea temă, care ar arunca-o înapoi în epocile întunecate ale metaﬁzicii. Dar numai din perspectiva ﬁzicii moderne se conturează o separaţie deﬁnitivă faţă de metaﬁzică, o rupere unilaterală a relaţiilor odinioară ﬁreşti – bazate pe comunitate de intere-se privind cunoaşterea dacă nu şi de mĳ loace – în vreme ce Hegel consideră că „Fizica şi ﬁlosoﬁa naturii nu se deosebesc deci una de alta ca percepţia şi gândirea, ci numai prin mo-dalitatea gândirii; ele sunt amândouă cunoaştere a naturii pe calea gândirii” (Enc, Filosoﬁa naturii, Introducere, p. 8). Faptul că ﬁzica modernă se consideră ea însăşi o ştiinţă empirică nu este de ajuns; trebuie să vedem în ce constă caracterul ei em-piric sau, ceea ce este acelaşi lucru, care modalitate a gândirii este valoriﬁcată de el. Caracterul empiric al ﬁzicii are trei trăsături, sau momen-te, care duc la o contradicţie: α. orientarea subiectului după lucrurile naturale. „Începem astfel de la cunoştinţe sensibile asupra naturii” (Enc, § 246, p. 12), dar inteligenţa acţionea-ză şi acum, lucrurile naturale neﬁind libere în raport cu ea, ci invers (prin această observaţie iese în evidenţă interesul practic al omului faţă de natură). β. activitatea inteligenţei dă cunoştinţelor sensibile determinaţia universalităţii. Pen-tru ﬁzică aceasta înseamnă recunoaşterea faptului că o lege a naturii este universală numai prin intermediul subiectului care cunoaşte, transcendentalul kantian, nu independent de acesta. γ. legile naturii, presupus empirice, se opun cunoştin-ţelor sensibile de la care s-a pornit: „noi facem din lucruri 76 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 77 universalităţi; adică le facem proprii nouă şi totuşi, ca lucruri naturale, ele trebuie să ﬁe libere pentru sine” (Enc, § 246, p. 14). Această contradicţie este evitată printr-o intervenţie asu-pra celui de-al doilea moment. Clariﬁcările asupra univer-salităţii date de ﬁzică („determinaţiile ﬁzicale ale gândirii” – Enc, § 246, p. 18) sunt insuﬁciente, chiar dacă se sprĳ ină pe universalitatea matematică. Nu se pune în discuţie decât va-labilitatea universală a legilor, mai precis cum se poate găsi între ele legea supremă, legea care subsumează toate legile (azi apărând în forma idealului unei teorii uniﬁcate), nu şi semniﬁcaţia pentru conştiinţă a faptului că ea este suportul universalităţii. Conştiinţa nu capătă nici un răspuns la între-barea privind consecinţele acestei poziţii privilegiate pe care o ocupă chiar în natură. În schimb, „Determinaţia şi scopul ﬁlosoﬁei naturii este deci ca spiritul să-şi descopere în natură propria lui esen-ţă, adică conceptul său, – să-şi găsească oglindit în natură propriul lui chip” (Enc, § 246, p. 20). Evoluţia ştiinţei apa-re ca o evoluţie a naturii însăşi. „Toate revoluţiile, în ştiinţă nu mai puţin decât în istoria lumii, vin numai de acolo, că acum spiritul, pentru a se înţelege pe sine şi a se auzi, pentru a se poseda, şi-a schimbat categoriile, reunindu-se în chip mai adevărat, mai adânc, mai intim şi mai strâns cu sine” (Enc, § 246, p. 17-17, subl. ns.). Natura văzută cu alte categorii de-cât cele ale ﬁzicii moderne nu este, pentru Hegel, altceva de-cât tot natură. Filosoﬁa naturii nu acceptă conceptul restrictiv al acesteia, în care contează numai anumite categorii, în spe-ţă cele newtoniene, celelalte ﬁind eliminate. Schimbarea con-tinuă a categoriilor – a tuturor categoriilor care revin naturii, nu numai a celor la care investigaţia specializată s-a oprit la un moment dat – trebuie surprinsă pentru a avea un concept deplin al naturii; aceste categorii în continuă schimbare pre-ocupă logica aplicată care este ﬁlosoﬁa naturii. Există o ne-cesitate a schimbărilor la nivel categorial, pe care o sesizează ﬁlosoﬁa naturii, dar numai având în vedere totalitatea lor. Ea nu intră deci de jure în competiţie cu instrumentele teore-tice ale cercetării ştiinţiﬁce specializate şi, atunci când o face alimentează şi mai mult suspiciunile omului de ştiinţă faţă de ﬁlosoﬁe (Din păcate, Hegel a alunecat uneori în această capcană, motiv pentru care a fost aspru sancţionat. – I s-ar putea găsi scuza că însuşi Newton a provocat neînţelegeri prin folosirea expresiei ﬁlosoﬁa naturii în titlul cărţii sale de ﬁzică). În ceea ce priveşte ﬁlosoﬁa spiritului, aplicarea logicii se loveşte de neînţelegeri şi mai mari. Aici „nu mai avem de-a face cu simpla Idee logică, comparativ abstractă, ci cu forma cea mai concretă, cea mai dezvoltată la care ajunge Ideea în realizarea de sine însăşi” (Enc, § 377, p. 7-8). Ca o conﬁrmare a acestor cuvinte, până azi hermeneutica – logica ce ar ﬁ tre-buit să corespundă ştiinţelor spiritului – aspiră doar la statu-tul de logică. Ştiinţelor spiritului (Geisteswissenschaft en), aşa cum au fost ele văzute după Hegel, pe urmele lui Dilthey, le lipseşte însă tocmai conceptul de spirit; acesta ar ﬁ menţinut doctrina hegeliană după care Ideea logică şi Ideea realizată de sine însăşi nu sunt distincte. Filosoﬁa spiritului, spre deosebire de ﬁlosoﬁa naturii, care era o ﬁzică raţională, nu este o psihologie raţională. Ea nu este, de asemenea, nici psihologie empirică. Hegel îi stabileşte acestei părţi a sistemului scopul de „a reintroduce conceptul în cunoaşterea spiritului” (Enc, § 378, p. 8), eliminând deter-minarea spiritului prin categorii intelectuale (psihologia ra-ţională) sau descrierea pretinselor sale facultăţi particulare (psihologia empirică). Aplicarea logicii în ﬁlosoﬁa spiritului porneşte de la ide-alitatea spiritului, ceea ce înseamnă „suspendarea alterităţii Ideii” (Enc, § 381, Adaos, p. 15). Ideea logică era nemĳlocit idee. În natură se descoperă ca altul său. Idealitatea ﬁloso-ﬁei spiritului este recuperată prin depăşirea alterităţii în care se găsea în natură. Atunci, o abordare empirică a spiritului ar însemna reîntoarcerea la o fază încheiată a evoluţiei ideii logice, în care ceea ce e reunit deja să ﬁe văzut în continuare 78 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 79 ca ceva străin. „Spiritul natural” (Naturgeist, suﬂetul) provine din natură, nu este natură – astfel trebuie înţeles atributul pe care-l poartă; el nu mai ţine de natură şi nu va mai ﬁ expus cu ajutorul categoriilor naturii. Pe de altă parte, în vreme ce natura necesită abordarea raţională – prin faptul că este Idee înstrăinată, şi ceea ce e raţional în natură va ﬁ descoperit aco-lo ca ceva străin – aceasta este de la sine înţeleasă pe planul spiritului, unde nu mai avem de-a face cu nici o înstrăinare, şi deci nici cu nevoia de a recupera raţionalitatea. Aplicaţiile logicii fac inutilă distincţia dintre Naturwis-senschaft en şi Geisteswissenschaft en, care a reapărut în urma colapsului suferit de sistemul hegelian în a doua jumătate a secolului al XIX-lea. Nu este vorba despre logici diferite, ci despre o unică idee în ipostaze diferite. Caracterul ideal al logicii în sistemul ştiinţelor ﬁlosoﬁce nu este dat nici de pre-supusul ei statut de ştiinţă formală, care, aşadar, s-ar adapta oricărui conţinut, nici de universalitatea de tip matematic cu care operează cercetarea empirică a naturii, ci de regăsirea în conştiinţa purtătoare a tuturor manifestărilor sale. Faţă de ﬁecare în parte, ştiinţa logicii este într-adevăr ideală; ceea ce face ca, într-o manieră speciﬁcă, ﬁecare ipostază a întregu-lui ideal să se mărginească la operarea cu categoriile proprii. Logica naturală, ca logică a cunoaşterii aﬂată în inegalitate cu substanţa ei, se raportează la ştiinţa logicii ca la un ideal, un ideal de tip kantian însă, inaccesibil. Totodată, confrun-tată direct cu cercetarea naturii sau cultivarea spiritului, ea conştientizează categoriile corespunzătoare acestor ipostaze ale ideii logice, abandonând viziunea întregului spre care a tins ﬁlosoﬁa. Aceasta este originea metodologiilor ştiinţelor naturii şi respectiv spiritului. Dacă în ceea ce priveşte ştiinţele naturii, demnitatea lor în întregul sistem al cunoaşterii nu a avut de suferit deoa-rece nu au încetat să progreseze, în ştiinţele spiritului a existat întotdeauna o stare de criză, care le-a obligat la de-fensivă. „Exterior, ea se manifestă în autonomizarea organi-zatorică a unui grup larg de discipline (de la psihologie la jurisprudenţă) ca ştiinţe sociale empiric-analitice ce aban-donează canonul de specialitate tradiţional al ştiinţelor spiritului, acesta rămânând doar ﬁlosoﬁei şi istoriei; interi- or, în dezorientarea privind metodologia şi fundamentele teoretice”66. Spre deosebire de ştiinţele naturii, care ar ﬁ expli-cative, deductive, reducând cazurile individuale la legi, ştiin-ţele spiritului ar ﬁ comprehensive, acceptând „obiecte aşa cum sunt, în particularitatea lor, pentru ca apoi să poată identiﬁca în ele ceva general”67. Pentru a scoate ştiinţele spiritului din starea vădită de inferioritate, Dilthey preconizează o ştiinţă fundamentală, care are a rezolva trei sarcini: a. condiţiile în care în ştiinţele spiritului apare o cunoştinţă general valabilă; b. pe baza lor se reconstituie obiectul ştiinţelor spiritului, care era deja prezent în practica cercetării (istorice, ﬁlologice etc.); c. obiectul conferă valoare de cunoaştere şi precizează limitele acesteia în cadrul ştiinţelor spiritului68. Se poate observa cu uşurinţă că acest proiect privind şti-inţele spiritului îl are ca model pe cel care a condus ştiinţele naturii la succesele explicative cunoscute, tinzând să atingă aceeaşi eﬁcienţă, dar cu alte mĳ loace. Ideea unei cunoştinţe general valabile ridică însă din nou problema criteriului pe baza căruia i se recunoaşte generalitatea, iar obiectul ştiinţe-lor spiritului rămâne în continuare diferit de cel al ştiinţelor naturii. În viziunea lui Hegel, metoda ştiinţei este unică. „Meto-da trebuie deci recunoscută ca manieră universală fără limi-tare internă şi externă şi ca absolut nemărginita putere, căreia nici un obiect, întrucât se prezintă ca exterior, departe de ra-ţiune şi independent de ea, n-ar putea să-i opună rezistenţă, să aibă faţă de ea o natură particulară şi să nu se lase pătruns de ea” (ŞtL, p. 827). Aceste rânduri ar putea părea expresia unei ambiţii fără suport dacă ar ﬁ un punct de plecare, dar 66 M. Riedel, Comprehensiune sau explicare? Despre teoria şi istoria ştiinţelor hermeneutice, trad. şi prefaţă de A. Marga, Edit. Dacia, Cluj-Napoca, 1989, p. 27. 67 Ibidem, p. 33. 68 Ibidem, p. 101. 80 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 81 ele nu se găsesc într-un proiect, ci sunt concluziile la care ajun-ge ﬁlosoful, în urma expunerii din Fenomenologia spiritului şi Ştiinţa logicii. Metoda, arată Hegel, este în cele din urmă sis-tem (ŞtL, p. 840), mai exact sistem al totalităţii (ŞtL, p. 841). O separare între cele două semnalează realizarea incompletă a conceptului, adică existenţa unui obiect exterior, indepen-dent de raţiune. Independenţa faţă de raţiune, exterioritatea, este echivalentă cu luarea în considerare a raţiunii ca facul-tate de cunoaştere, capacitate a subiectului care cunoaşte. Însă, din punctul de vedere al ştiinţei logicii, deci din punct de vedere ideal, totalitatea depăşeşte scindarea între subiect şi obiect. Revine logicii naturale sarcina de a considera lu-crurile din acest punct de vedere parţial, de a explica şi de-duce. Ştiinţa logicii integrează rezultatele. Logica aplicată este aplicaţia ştiinţei logicii. Logica naturală nu este o aplicaţie, ci modalitatea gândirii de a opera pornind de la distincţia între subiect şi obiect, o modalitate familiară gândirii comune şi celei ştiinţiﬁce, pe care numai ﬁlosoﬁa are menirea de a o su-pune examinării cu mĳ loacele de care dispune. Când se vorbeşte astăzi despre logică aplicată, se are în vedere tocmai ceea ce Hegel înţelegea prin logică naturală, fapt nu lipsit de umor. „Cea mai largă aplicaţie a logicii este la îndrumarea gândirii în vederea gândirii corecte, adică gândire clară, precisă, ordonată, consistentă (= necontradictorie), coerentă şi întemeiată”69. În acest sens, aplicaţia are sens educativ, ﬁind intim legată de limbajul natural. Într-un alt sens, logica este aplicată în domeniul cunoaşterii ştiinţiﬁ ce70. Dar nici aici accen-tul pus pe corectitudine şi precizie nu dispare, ﬁind însoţit de cel pus asupra performanţei. Văzută astfel, logica aplicată tinde să îndepărteze acele „confuzii din logica lui Hegel” care duc la atacarea principiilor logicii formale (în special cel al contradicţiei)71. 69 Gh. Enescu, Dicţionar de logică, Edit. Ştiinţiﬁcă şi Enciclopedică, Bucureşti, 1985, art. aplicaţie a logicii, p. 16. 70 Ibidem, p. 17. 71 Ibidem, p. 18. Numai că, aşa cum am văzut, la Hegel, logica aplicată este sistemul ştiinţelor ﬁlosoﬁce, în nici un caz îndrumar de gândire corectă. Natura şi spiritul sunt aplicaţiile Ideii logi-ce, iar contradicţia nu este oricum, la acest nivel, formală. Conform lui Gh. Enescu, pentru a preveni „dialectizările eronate” trebuie respectate două idei generale: 1. orice con-tradicţie poate şi trebuie gândită logic necontradictoriu şi 2. în dialectică nu este acceptabilă contradicţia formală72. Pri-ma idee generală este valabilă pentru logica formală şi nu este contestată niciodată de Hegel („gândirea nespeculativă îşi are dreptul ei” – cf. FS, p. 44), cea de-a doua are func-ţia de a împiedica oricare dialectică formală, pericol de care Hegel era prevenit. Nu numai logica aplicată are un sens speciﬁc în gândirea lui Hegel, distinct de sensul obişnuit de azi, având aşadar nevoie de precizări pentru evitarea confuziilor, ci şi cea pură. Aceasta este determinată azi ca formală, deoarece: a. studiază formele cele mai generale de propoziţii (S este P, F(x), G(x, y) etc.); b. cuprinde legile care depind de acestea şi de valorile de adevăr; c. exclude termenii, operaţiile etc. despre domenii particulare; d. are ca scop inferenţa şi condiţiile ei formale; e. face posibilă logica aplicată prin trecerea de la forme de propo-ziţii la propoziţii despre domenii determinate; f. proprietăţile formale ale relaţiilor şi valorile de adevăr sunt singurele cri-terii de analiză a operaţiilor şi relaţiilor logice; g. cuprinde toate legile logice la care se referă punctul b.73. Or, Hegel înţelege prin logică pură logica Ideii pure, iar „Ideea este gândirea nu ca formală, ci ca totalitatea ce se dezvoltă a determinaţiilor şi a legilor ei proprii, determinaţii şi legi pe care şi le dă ea însăşi, pe care nu le are deja şi nu le găseşte în sine ca date în prealabil” (Enc, § 19, p. 57). Între pur şi formal nu avem de-a face cu o echivalenţă; aceasta este o reminiscenţă a modului kantian de a vedea logica. 72 Ibidem. 73 Ibidem, art. logică pură, p. 209. 82 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 83 Formele generale de propoziţii, exempliﬁcate la punc-tul a. nu sunt decât determinaţii pe care Ideea şi le dă, deci nu sunt pure, ci ţin de logica aplicată, de asemenea şi legile de la punctul b. Numai totalitatea la care se referă punctul g. are o corespondenţă în logica pură aşa cum o vede Hegel, întrucât aceasta se înfăţişează ca scop al ştiinţei logicii. Logica pură la Hegel nu este numai anterioară celei aplicate, ci şi re-zultat al acesteia. Se impune aşadar şi precizarea poziţiei hegeliene cu pri-vire la circularitate. Ca eroare logic formală ea este clasiﬁcată drept viciu al deﬁnirii (deﬁnire idem per idem sau prin apa-riţia parţială în deﬁnitor a deﬁnitului). Hegel evită însă, aşa cum am văzut mai sus, să pornească în argumentarea sa de la deﬁniţii. De asemenea, el evită şi eroarea de argumenta-re numită petitio principii, prin efortul susţinut de a elimina toate postulatele restante datorită originii kantiene a idealis-mului german. Distincţia de mai sus între pur şi aplicat este suﬁcientă pentru înţelegerea faptului că circularitatea nu este aici circularitate vicioasă74. Sistemul hegelian a fost văzut ca panlogism. Desigur, nu este complet nepotrivit să-l considerăm astfel. Trebuie însă introduse unele nuanţe. Dacă panlogismul hegelian este în-ţeles ca o încercare de reducere a realităţii la concept, aşa cum reiese din critica târzie a lui Schelling faţă de ﬁlosoﬁa lui He-gel, atunci nu corespunde intenţiilor acestuia. Realitatea nu se reduce la concept, ci este „unitatea esenţei şi existenţei; în ea îşi au adevărul esenţa lipsită de formă şi fenomenul incon-sistent sau subsistarea nedeterminată şi instabila diversitate” (ŞtL, p. 521, subl. aut.). Cum văzut supra, şirul categoriilor începe cu ﬁinţa – nu cu realitatea – încă din Jenenser Logik, Metaphysik und Naturphilosophie, ceea ce ar justiﬁca critica lui Schelling, rămas pe poziţii abandonate de fostul său coleg. Numai că realitatea luată ca punct de plecare – admiţând că Hegel ar ﬁ pornit de aici – este lipsită de formă şi inconsis- tentă, nu este realitatea în deplinul sens al cuvântului, ci abs-tracţia realităţii. Schelling recurge la „miracolul inteligenţei productive”75 pentru a da consistenţă acestei realităţi (Wir-klichkeit, de la verbul wirken, a ﬁ activ) pasive, a o deduce. Deducţia pornind de la ceva abstract conduce tot la abstrac-ţie. În schimb, Fenomenologia spiritului are ca punct de ple-care manifestările concrete ale spiritului care, din punct de vedere logic, sunt iniţial inconsistente. În ﬁnal, ele nu rămân aşa, şi abia atunci logicul se realizează ca atare. Panlogismul hegelian rezidă în realizarea conceptului, nu în postulatul că realitatea ar ﬁ conceptul. 6. La sfârşit de capitol Capitolul de faţă a avut ca scop evidenţierea – pornind de la împrejurări istorico-sistematice ale constituirii sistemu-lui hegelian – existenţei unor formaţiuni logice distincte de cele ale ştiinţei logicii care, potrivit unor indicaţii ale ﬁloso-fului, ţin de aşa-numita logică naturală. Textele hegeliene de tinereţe, sistemul fragmentar publicat de editori sub titlul Jenenser Logik, Metaphysik und Naturphilosophie, problema ra-portului Fenomenologiei spiritului cu celelalte scrieri de matu-ritate ale ﬁlosofului, atrag atenţia asupra acestor formaţiuni. Hegel a reﬂectat asupra lor fără a le reduce la scheme logice tradiţionale, scoţându-le astfel din contextul în care se gă-seau. Conceptul de pozitivitate şi funcţia dublă a lui „este” în propoziţia speculativă, (cf. supra, p. 40-43), subsumarea ﬁ -losoﬁei lui Kant, a lui Jacobi şi a lui Fichte câte unei categorii din grupa relaţiei, urmată de eliminarea expunerii ﬁlosoﬁce care porneşte de la principii (cf. supra, p. 45-46), reexaminarea 74 Cf. şi D. Souche-Dagues, op. cit., p. 84. 75 F. W. J. Schelling, op. cit., p. 98. 84 Logică naturală şi ştiinţa logicii în ﬁlosoﬁa lui Hegel De la logica naturală la ştiinţa logicii 85 raportului dintre logică şi metaﬁzică pe baza analizei cate-goriale din Jenenser Logik, Metaphysik und Naturphilosophie (cf. cap. I, 3), ne-au permis surprinderea acestor formaţiuni în care, potrivit propriei exprimări a lui Hegel, cunoaşterea se aﬂă în inegalitate su substanţa ei. Ele pot ﬁ raportate în continuare la ştiinţa logicii prin intermediul conceptului de spirit, în absenţa căruia apar ca dimensiuni independente ale logicului, subminând însăşi posibilitatea de a vedea ﬁlosoﬁ a ca un întreg sistematic. Raţiunea şi intelectul, autonomizate ca facultăţi ale gân-dirii, distincţia între subiect şi obiect, sunt consecinţe ale ab-senţei conceptului de spirit, ca şi separarea teoreticului de practic. De fapt, raţiunea şi intelectul sunt doar momente în constituirea spiritului, pe care Fenomenologia spiritului le rein-tegrează în structura deﬁnitivă a ştiinţei logicii. Ca urmare, metoda ﬁlosoﬁei coincide cu sistemul, succesiunea momen-telor (evoluţia conştiinţei) neﬁind altceva decât traversarea întregului domeniu al cunoaşterii. Logica naturală, în care toate separaţiile pomenite (între facultăţi ale gândirii, între subiect şi obiect, între domeniul teoretic şi cel practic) sunt încă persistente, prin însăşi limitele ei, evidenţiază rolul ju-cat de ştiinţa logicii ca logică a ﬁlosoﬁei, în care separaţiile sunt depăşite. Păstrarea separaţiilor între raţiune şi intelect, subiect şi obiect, între ﬁlosoﬁa teoretică şi cea practică, este caracteristică însă logicii formale, a cărei origine este tot logi-ca naturală. Investigaţia noastră va trece în următorul capitol la pro-blema raportului dintre gândire şi limbaj. Înţelegerea mo-dului în care Hegel a văzut acest raport este cel puţin la fel de importantă ca şi înţelegerea modului în care gândirea se structurează sub forma sistemului ﬁlosoﬁei. Limbajul ﬁloso-ﬁei nu este artiﬁcial, cu toate că dispune de termeni tehnici. Este, de fapt, tot limbajul natural, care s-a dezvoltat simultan cu conţinutul pe care-l poartă, gândirea. Există o preocupare constantă în istoria ﬁlosoﬁei pentru desluşirea raportului dintre gândirea ca atare şi gândirea exprimată. Din acest motiv vom alege ca punct de pleca-re analiza istorică a lui Hegel în legătură cu acest fenomen, continuând cu referinţele la limbaj răspândite în principalele scrieri ale ﬁlosofului, al căror raport l-am precizat mai sus. Limbajul logicii naturale şi sistemul conceptelor speculative 87 Li Capitolul al II-lea cii mbajul logi naturale i sistemul conceptelor speculative 1. Critica concepţiei clasice privind raportul dintre limbaj şi gândirea conceptuală Activitatea didactică a lui Hegel ne este binecunoscută datorită străduinţelor elevilor săi, care i-au editat cursurile, pe baza manuscriselor lăsate de maestru, dar şi notiţelor lu-ate de cei care l-au audiat. E drept că Hegel nu şi-a pregătit el însuşi prelegerile pentru tipar; totuşi, ni s-a transmis prin intermediul lor ceea ce Enciclopedia ştiinţelor ﬁlosoﬁ ce oferea numai în schiţă (im Grundrisse): o expunere în detaliu a siste-mului, într-o formă mai accesibilă. Prelegerile de istoria ﬁlosoﬁei, la care ne vom opri în con-tinuare, ocupă un loc special în ansamblul cursurilor ţinu-te de Hegel. Nici un alt ﬁlosof până la el nu ne-a furnizat o imagine atât de precisă a modului în care propria gândire se raportează la cea a înaintaşilor. De fapt, însăşi istoria ﬁlo- soﬁei, ca disciplină ﬁlosoﬁcă, este inaugurată de Hegel76. În general, diviziunea propusă de el este considerată valabilă şi azi, chiar dacă anumite momente sunt valorizate diferit. Interesul lui Hegel faţă de istoria ﬁlosoﬁei nu era strict istoric. Istoria ﬁlosoﬁei îi oferă ocazia conﬁrmării propriilor idei. Investigaţia istorico-ﬁlosoﬁcă nu este pură erudiţie dez-interesată, ci o activitate necesară, sistematică. Nu este vorba de a prezenta prin ea o simplă succesiune a ﬁlosoﬁilor, ci de a surprinde evoluţia ﬁlosoﬁei. În această evoluţie, gândirea se cunoaşte pe sine; nu s-ar putea exercita în plenitudinea ei fără acest proces revelator. Cu privire la dezvoltarea logicii, Hegel împărtăşeşte opinia lui Kant (vezi şi supra, cap. I, p. 32): de la Aristotel, logica n-a mai suferit modiﬁcări esenţiale. „Aristotel a fost considerat părinte al logicii; de la el încoace logica n-a făcut progrese. Formele ei, parte despre concept, parte apoi despre judecată şi raţionamentul silogistic, provin de la Aristotel: o învăţătură ce s-a păstrat până în ziua de azi şi n-a primit mai departe altă dezvoltare ştiinţiﬁcă.” (PrIF, I, p. 643). Prin con-tribuţia lui Kant reapare tentativa de a înainta, pe care Hegel însuşi îşi propune să o ducă la bun sfârşit, potrivit cuvintelor sale din Prefaţa la ediţia întâi a Ştiinţei logicii (ŞtL, p. 7). În schimb, până la Aristotel au avut loc o serie de eveni-mente semniﬁcative, cărora Hegel le dă o mare importanţă şi asupra cărora trebuie să ne oprim dacă vrem să-i înţelegem cum se cuvine propriul punct de vedere. Pentru el, concepţia clasică privind raportul dintre limbaj şi gândire s-a cristali-zat în epoca pe care o încheie Aristotel. În această primă epocă de dezvoltare a ﬁlosoﬁei, Hegel distinge, de asemenea, trei momente: primul se încheie cu Anaxagora, al doilea este reprezentat de soﬁşti, Socrate şi micii socratici, cel de-al treilea de Platon şi Aristotel (PrIF, I, p. 137). 76 Alfredo Ferrarin, Hegel and Aristotle, Cambridge University Press, 2001, p. 34. 88 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 89 Cu Platon şi Aristotel ştiinţa greacă ia forma stabilă pe care şi-o va conserva până ce va înceta să existe ca atare. De aceea, vom considera acest moment ca punct de referinţă al constituirii concepţiei clasice privind raportul dintre limbaj şi gândire. Platon însuşi a operat o selecţie a predecesorilor care meritau luaţi în considerare, sistematizându-le contri-buţiile în dialogurile sale care au legătură cu această temă. La Aristotel, ele sunt deja judecate prin intermediul logicii, acum constituite, evidenţiindu-li-se limitele din această per-spectivă; dar, simultan, îşi face apariţia şi o oarecare incapaci-tate de a le mai înţelege semniﬁcaţia autentică în constituirea disciplinei. Platon este, aşadar, momentul crucial. Iar în ansamblul dialogurilor sale, Cratylos este locul în care se examinează o problemă a cărei importanţă este capi-tală pentru înţelegerea felului în care Hegel gândea natura limbajului: cuvintele sunt expresia caracterului pe care-l au lucrurile sau sunt simple denumiri convenţionale? Trebuie remarcat că însăşi alternativa pusă în dezbatere în dialog presupune existenţa şi circulaţia în epocă a unor ipoteze divergente, pe care trebuie să le identiﬁcăm. Susţinătorul ipotezei după care limbajul este rezultatul unei convenţii este Hermogenes. Acesta ar ﬁ fost un mic so-cratic sau un adept al soﬁştilor Protagoras sau Hippias; faţă de el autorul dialogului nu dă dovadă de prea mare simpa-tie. În schimb, personajul Cratylos, adept al „dreptei potri-viri a numelor” (ËrqÍthV Ënom‡ton), este un discipol al lui Heraclit. În ce sens ar putea susţine un heraclitic „dreapta potrivi-re a numelor”? Pentru Heraclit „ochii şi urechile sunt martori mincinoşi” (fr. 107), iar oamenii care se încred în mărturiile aduse de simţuri „au suﬂete barbare”. Exprimarea cunoştin-ţelor provenite din simţuri, cu alte cuvinte a senzaţiilor pe care le avem, nu reprezintă o „dreaptă potrivire a numelor”, ci doar o ﬁxare în vorbire a acestor senzaţii, valabilitatea expresiei mărginindu-se la starea momentană a vorbitorului. Dacă are vreun sens să vorbim despre adevăr, atunci limbajul trebuie proiectat în afara circumstanţelor în care cel ce vorbeşte îşi exprimă propriile stări. Acesta este, conform lui Heraclit, logos-ul comun şi divin (tÎn koinÎn kaÃ qeúon). Oamenii trăiesc cu impresia că dispun de propria lor gândire (cf. fr. 2), ﬁind în realitate guvernaţi de acest logos comun, pe care au datoria de a-l asculta. Căci „Acest logos vorbeşte. El nu exprimă, nici nu ascunde gândirea. Dar nici nu o spune lămurit, doar o indică. Sarcina noastră este să-l înţelegem”77. Modul de a se manifesta al logos-ului comun reclamă o atitudine. O regăsim la Cratylos, bine descrisă de reproşul pe care i-l face Hermogenes: „în clipa când stau să-l întreb şi mă străduiesc să aﬂu cam ce vrea să spună, el nu mă lămureşte nicidecum, ba chiar mă ia în derâdere, prefăcându-se a cuge-ta ceva în sinea lui, de parcă ar cunoaşte în privinţa aceasta un lucru ce, în cazul că ar vrea să mi-l lămurească, m-ar face şi pe mine să ﬁu de aceeaşi părere cu el şi să subscriu la tot ce spune” (Cratylos, 383b-384a, subl. ns.). Hermogenes îl com-pară pe Cratylos cu un „oracol”, atribuindu-i o imprecizie deliberată, în vreme ce Cratylos se străduia să-l invite pe in-terlocutorul său să asculte logos-ul comun în locul propriei opinii. Trebuie să lăsăm limbajul lumii să se exprime în noi şi să ne îndrume78. Probabil că atitudinea lui Cratylos era exagerată, ceea ce îi dă lui Socrate ocazia să intervină. Neavând certitudinea că exprimă logos-ul comun, preferă să evite orice expresie. Însă el este consecvent heraclitismului: numele este cel dintâi mo-ment al căutării adevărului, primul nostru demers ştiinţiﬁ c79. O mare prăpastie se deschide înaintea sa între înţelegere şi capacitatea de a o transmite şi altuia. Dacă iniţiem demersul ştiinţiﬁc prin ﬁxarea şi respectarea unor convenţii, atunci tre-cem de fapt imediat în tabăra lui Hermogenes, din care va 77 Brice Parain, Logosul platonician, trad. de Monica Jităreanu, postfaţă de Cornel Mihai Ionescu, Edit. Univers Enciclopedic, Bucureşti, 1998, p. 18. 78 Ibidem, p. 19. 79 Ibidem, p. 16. 90 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 91 face parte mai târziu şi Aristotel, căruia gândirea lui Heraclit i se părea obscură. Dar străduinţa ﬁlosofului din Efes este, după Hegel, de a arăta că: „Adevărul este numai unitatea contrariilor” (PrIF, I, p. 244). Numai această poziţie trece dincolo de toate for-mulările noastre circumstanţiale şi exprimă logos-ul comun. Hegel preia acest principiu în propria-i gândire, conform de-claraţiilor sale repetate (PrIF, I, p. 241, 245). Important de re-levat aici este că, la Heraclit, principiul logic este conceput ca proces universal al naturii. Hegel se întreabă: „Cum ajunge lÍgoV-ul să devină conştient?” (PrIF, I, p. 255), cum anume se realizează în om, de unde va ﬁ apoi transmis semenilor, ceea ce este raţional. Trecând în revistă temele heraclitice cunoscute, între care se evidenţiază mai ales cea a opoziţiei dintre starea de veghe şi somn, Hegel răspunde: „Raţionalul, adevărul pe care-l cunosc, este, fără îndoială, obţinut printr-o înaintare ce porneşte de la ceea ce ţine de obiect ca obiect sensibil, singular, determinat, existent, dar ceea ce cunoaşte în sine raţiunea este necesitatea sau generalul ﬁinţei; acesta este esenţa gândirii, precum şi esenţa lumii” (PrIF, I, p. 259). Limbajul ﬁlosoﬁei va ajunge, în cele din urmă, să exprime lo-gos-ul comun, să exprime adevărul considerând lucrurile din perspectiva eternităţii, după o formulare preluată de Hegel de la Spinoza. Heraclit a reuşit să-i traseze această sarcină. Heraclit vorbeşte frumos şi just despre adevăr. În acelaşi timp însă, naiv şi copilăresc (PrIF, I, p. 255). Hegel preia pă-rerea lui Socrate cu privire la ﬁlosoﬁa lui Heraclit. Iar Socrate nu face decât să caute o formulă mai limpede a ceea ce con-sideră că acceptă şi Cratylos, în fond. Şi Socrate este adeptul „dreptei potriviri a numelor”. Pentru a nu face din cunoaş-tere o imposibilitate, limbajul nu trebuie abandonat, ceea ce înclină să facă interlocutorul său heraclitic. Trebuie găsită o cale de a salva atât limbajul, cât şi cunoaşterea. Străduinţe-le lui Socrate conduc la naşterea dialecticii80. Aceasta nu este 80 Ibidem, p. 68. un simplu instrument ce poate ﬁ folosit cu îndemânare la vehicularea cunoştinţelor sau la sporirea lor, ci un proces anevoios, de tatonare, de aproximare a logos-ului comun. Vorbind despre dialectica socratică, Hegel o distinge de metoda în sens modern, pentru care certitudinea este ceva dat, exterior mersului cercetării. Ştim unde va ajunge con-versaţia regizată a dialogului modern, de aceea ni se par „plictisitoare şi încete” aceste expuneri dialogate ale unor concepţii deja elaborate (PrIF, I, p. 349). În schimb, ﬁlosofa-rea lui Socrate pare a se dezinteresa de soluţiile la care ajun-ge cercetarea însăşi, înlăturându-le şi cerând şi altora să le înlăture (PrIF, I, p. 350). Socrate pare preocupat exclusiv de cunoaşterea „binelui ca ﬁind absolutul, îndeosebi în legătură cu acţiunile noastre”; o asemenea descriere a dialecticii so-cratice dovedeşte că scopul ei putea ﬁ numai surprinderea logos-ului comun. Aristotel îi recunoaşte lui Socrate meritul de a ﬁ iniţiat „studiul deﬁniţiilor” (Met. A, 6, 987b, 3), sugerând că apli-carea acestuia la altceva decât „cele sensibile” ar ﬁ fost ope-ra lui Platon, pe care procedeul l-ar ﬁ impresionat. Aristotel prezintă faptele din propriul său punct de vedere, sau este eliptic, economisind unele explicaţii care, la acea vreme, i se vor ﬁ părut inutile. Noi ne putem întreba: de ce era Socrate interesat de această problemă? Dacă cercetarea ﬁzică nu era preocuparea sa, iar în privinţa acţiunii proprii sau a celor cu care discută nu face nici o recomandare, reamintind mereu propria-i ignoranţă, ce scop putea avea studiul deﬁniţiilor? Răspunsul lui Hegel este că Socrate avea ca scop „să tre-zească în om gândirea” tocmai prin stimularea neîncrederii în presupoziţiile acesteia (PrIF, I, p. 350). Presupoziţiile nu-mite aici au origine sensibilă, sunt „reprezentări obişnuite”, iar dialectica lui Socrate are rolul de a le concretiza, explica, de a le evidenţia inconsistenţa prin intermediul propriilor consecinţe. Pentru Socrate „conştiinţa scoate din sine însăşi ceea ce este adevărul şi din ea trebuie să-l scoată” (PrIF, I, p. 359). Dialectica socratică apare ca o prelungire a celei hera-clitice pe planul conştiinţei. Socrate nu înlocuieşte mentalitatea 92 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 93 „arhaică” sau „primitivă” a lui Heraclit, care vedea în nume o calitate obiectivă81, cu mentalitatea logică modernă, care evită contradicţia, ci caută să găsească în conştiinţă cores-pondenţa numelui obiectiv heraclitic, iar acesta va ﬁ uni-versalul. Maxima lui Protagoras, „omul este măsura tuturor lucrurilor” este valabilă pentru „omul ca gândire” (PrIF, I, p. 358), nu pentru reprezentările sale. Soﬁstica s-a oprit aici, sacriﬁcând cunoaşterea o dată cu aﬁrmarea reprezentării. Dialectica socratică are ca scop elaborarea unui limbaj universal al gândirii. Acest proiect trebuie să-l ﬁ impresio-nat şi atras pe Platon. Dialectica, aşa cum a moştenit-o de la Socrate, are o componentă puternic propedeutică, negati-vă. Rostul ei de „a dizolva particularul” (PrIF, I, p. 473) i-a atras şi pe soﬁşti, care i-au dezvoltat această latură, neglĳ ând optimismul lui Socrate faţă de cunoaştere. Dialectica plato-nică este însă speculativă, deşi nu pur speculativă. Hegel nu-meşte trei dialoguri platonice în care dialectica speculativă precumpăneşte asupra celei negative: Soﬁstul, Philebos, Par- menide. Brice Parain vede în ele „un soi de revoluţie în meto- da platoniciană”82, adăugând la listă şi pe Timaios. Speculativul surprinde unitatea opoziţiilor, pe care dia- lectica negativă le dezvoltase deja (PrIF, I, p. 474). Din acest punct de vedere, în dialogurile citate „toate lucrurile indi- viduale (tˆ aÀsqht‡) sunt denumite în conformitate cu ideile (katˆ ta×ta løgesqai p‡nta)”83. „Conformitatea cu ideile” este realizată de rostire (Ì lÍgoV). Ideile sunt luate aici în sine (…utÍ), eliminându-se orice relaţionare exterioară cu ele, inclusiv localizarea, şi pentru sine (kaq$†utÍ), ceea ce de-semnează posibilitatea tratării lor independent de orice in-tenţionalitate84. Aceste condiţii fac necesară preluarea unor 81 Cf. Tullio de Mauro, Introducere în semantică, în româneşte de Anca Giu- rescu, Edit. Ştiinţiﬁcă şi Enciclopedică, Bucureşti, 1978, p. 48. 82 B. Parain, op. cit., p. 80. 83 Al. Surdu, Despre înţelesul şi semniﬁ caţia cuvintelor, în: „Probleme de logică”, vol. IV, Edit. Academiei, Bucureşti, 1972, p. 136, subl. ns. 84 Idem, Introducere la dialogurile logice, în: Platon, Opere VI, Editura Ştiin- ţiﬁcă şi Enciclopedică, Bucureşti, 1987, p. 37-38. rezultate ale cercetărilor Şcolii eleate, pe care Socrate nu le luase în considerare. Însă Platon nu a fost niciodată foarte ﬁdel Şcolii eleate. El admite pe planul gândirii contradicţia şi contrarietatea, multiplicitatea ideilor85. Sensul dialecticii nu mai este însă negativ, căci nu se mai urmăreşte „dizolvarea particularu-lui”, ci exprimarea raporturilor speciilor de idei în mod sin-tetic (sinagogic) sau prin diviziune (diairetic)86. Prin aceste procedee are loc „îmbinarea” gândurilor, pe care Hegel o re-clamă de la gândirea speculativă, o îmbinare prin care „nu se trece doar pur şi simplu de la unul la altul”, de la ﬁinţă la neﬁinţă, de la Unul la multiplu (PrIF, I, p. 482). Platon susţine că gândirea şi vorbirea sunt identice (di-anÍia kaÃ lÍgoV ta×ton - Soﬁstul, 264b)87; dar, din punct de vedere speculativ, identitatea este valabilă numai întrucât „îmbinarea” gândurilor este respectată şi de rostire. De mul-te ori aﬁrmăm şi negăm nu în conformitate cu gândirea, ci pornind de la reprezentare şi senzaţie (Soﬁstul, 264b), ceea ce face ca enunţurile noastre să ﬁe uneori false, alteori adevăra-te doar din întâmplare. Pentru a reuşi să păstrăm identitatea, nu trebuie să încetăm nicicând exersarea dialecticii. Parme-nide, „capodopera dialecticii platonice” (PrIF, I, p. 484), ara-tă în ce constă această exersare, în care contează mai puţin „la ce duce” investigaţia88: transformarea gândurilor pure „în propriul lor altul” (PrIF, I, p. 486). Ele îşi dau în acest fel conţinut. „Din exerciţiu (…) se poate naşte ﬁlosoﬁceşte o operă”89, adică un sistem în care gândurile pure sunt ﬁxate drept categorii. 85 Ibidem, p. 20. 86 Ibidem, p. 38-39; cf. şi Ideea cunoaşterii din Logica subiectivă (ŞtL, p. 776-819). 87 Ibidem, p. 40. 88 C. Noica, Notă despre structura dialogului [Parmenide], în: Platon, op. cit., p. 74. 89 Ibidem, p. 79-80. 94 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 95 Desigur că gønh-le lui Platon nu sunt categorii în sensul de predicate ale unor judecăţi posibile, aşa cum au fost inte-grate în logica tradiţională categoriile lui Aristotel. Însă ele alcătuiesc o unitate sistematică, ţinând exclusiv de gândire. Coincidenţa dintre gândire şi rostire este realizată prin sis-temul produs de exerciţiul dialectic. Sistemul este, aşadar, „dreapta potrivire a numelor” preconizată de Socrate. Pentru Platon, exerciţiul dialectic neîncetat rămâne încă mai presus de sistematizarea roadelor sale. Din această ca-uză opera sa ne apare azi nedesăvârşită, deşi el foloseşte cu-rent procedee pe care, mai târziu, Aristotel a simţit nevoia de a le descrie ca atare. Nu putem avea niciodată certitudinea, citindu-i dialogurile, că Platon era conştient de procedeele sale. Poate însăşi maniera dialogată îşi atinge limitele în ca-zul „dialogurilor logice”; dar pare greu de crezut că Aristotel ar ﬁ putut realiza o muncă de sistematizare atât de vastă ne-dispunând de nimic de la maestrul său, de care a fost mult timp apropiat. Munca de sistematizare este o activitate radical deosebită de exerciţiul dialectic. E de presupus că Aristotel a ajuns, în timpul petrecut la Academia lui Platon, să-l stăpânească pe deplin, să şi-l transforme într-o abilitate care i se va ﬁ părut ﬁrească, şi poate tocmai de aceea nesatisfăcătoare pentru un om de ştiinţă. S-au păstrat dovezi fragmentare ale exercitării dialectice a lui Aristotel, ale platonismului său. Aptitudinile sale îl îndreptau însă în altă parte. Hegel îi evidenţiază înzestrările în direcţia cercetării naturii. Aristotel a elaborat logica sa „ca o istorie naturală a gândirii ﬁnite” (PrIF, I, p. 605). Istoria naturală (sau, mai exact spus, a na-turii) face apel la descriere şi comparare. Acestea sunt etape premergătoare oricărei clasiﬁcări valabile şi se deosebesc de „reprezentările obişnuite” de la care pornea Socrate. Aris-totel a uzat de ele şi în decursul elaborării logicii, iar ma-niera sa de proceda capătă de la Hegel atât un elogiu cât şi un reproş. Hegel îi reproşează lui Aristotel că seria de concepte de-terminate care au rezultat în urma descrierii şi comparării multitudinii fenomenelor nu este aﬁrmată ca unitate absolu-tă (PrIF, I, p. 617). Şcolile apărute ulterior în ﬁlosoﬁa greacă (stoicismul, epicureismul, neoacademismul şi scepticismul) au avut tendinţa de a suplini insuﬁcienţa pe care Hegel o descoperă în ﬁlosoﬁa lui Aristotel. Dar acestea nu izbutesc, pe planul logicii, decât să-i accentueze caracterul de „îndrep-tar de gândire justă” (PrIF, I, p. 612) pe care, ca „logică a ﬁni-tului” (PrIF, I, p. 614) – având la bază identitatea intelectului şi cerinţa noncontradicţiei – ea oricum îl avea din momentul elaborării. Utilitatea indiscutabilă a acestei logici a intelectu-lui pentru numeroase ştiinţe care nu cunosc decât forme ale gândirii ﬁnite nu se transferă automat ﬁlosoﬁei. Manualele care prezintă logica aristotelică ca şi cum „ar expune (…) legi cu ajutorul cărora ajungem la înţelegerea lucrurilor, însă datorită (…) unor mişcări care n-ar ﬁ mişcarea lucrurilor înse-le” (PrIF, I, p. 612, subl. ns.) conservă o neînţelegere atât a rolului logicii, cât şi a ﬁlosoﬁei. „Mişcarea lucrurilor însele” pe care am subliniat-o, nu lipseşte însă cu totul la Aristotel, deşi continuatorii săi au ignorat-o. Meritul său e în egală măsură limita continuatorilor săi. Căci Aristotel a reuşit să recunoască acele forme pe care ur-maşii le-au organizat în manuale. Deci temeiul pentru care Aristotel primeşte elogiul lui Hegel este continuarea exerci-ţiului dialectic prin metaﬁzica sa. Dintre toate tratatele care compun Organon-ul, Hegel se opreşte pe larg numai asupra Categoriilor. „Această scriere poate ﬁ considerată ca o ontolo-gie, aparţinând metaﬁzicii” (PrIF, I, p. 605). Propunerea de a interpreta ontologic Categoriile lui Aris-totel nu este acceptată unanim. Interpretarea semantică vede în teoria aristotelică a categoriilor „prima formă a teoriei mo-derne a categoriilor semantice”90. Drept consecinţă, sistemul 90 Sorin Vieru, Începuturi de semantică logică la comentatorii antici ai Cate- goriilor, în „Probleme de logică”, vol. IV, Edit. Academiei, Bucureşti, 1972, p. 114. 96 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 97 aristotelic al categoriilor părăseşte tradiţia din care fac parte Platon, Kant şi Hegel, apărând în lumina nouă a raportării ti-purilor generale de semniﬁcaţii la clase generale de „lucruri” semniﬁcate91. Cu toate acestea, temerea de „modernizare forţată” înclină spre contestarea oportunităţii includerii Cate-goriilor între scrierile din Organon – recunoscând apartenenţa micii scrieri la metaﬁzică – de unde a exercitat o inﬂuenţă nu în întregime „bună” asupra logicii92. Neclaritatea textelor lui Aristotel ar ﬁ putut ﬁ înlăturată dacă acesta ar ﬁ dispus de „ghilimele şi invenţia liberă a numelor abstracte”93. Pentru Hegel, caracteristica scrierii lui Aristotel de a al-terna formulările „despre lucruri cu formulările despre cu-vinte şi formulările despre gânduri”94 nu este în măsură să producă nedumeriri. Aceasta, deoarece „logica lui Aristotel este conştiinţa activităţii abstracte a intelectului pur” (PrIF, I, p. 605, subl. ns), activitate care nu este străină de mişcarea lucrurilor însele pomenită mai sus. Un amestec al planurilor e oarecum ﬁresc. Categoriile exprimă „modul cel mai general de a ﬁ al lu-crurilor: kathgorÂai to× ÏntoV”95. Nu este lipsit de interes pentru înţelegerea modului în care categoriile îşi îndeplinesc funcţia apelul la teoria aristotelică a limbajului. Aristotel deﬁneşte limbajul ca simbol (sÕmbolon) al stărilor suﬂetului (paq©mata t«V yuc«V – De Int. 1, 16a 3). Acestea din urmă introduc între cuvinte şi lucruri „realita-tea unei legături, dar şi a unei distanţe”96. A vedea în cu-vânt un simplu semn, un raport precis, înseamnă a simpliﬁ ca 91 Ibidem, p. 113. 92 W. Kneale, M. Kneale, Dezvoltarea logicii, vol. 1, trad. de C. Popa, Edit. Dacia, Cluj-Napoca, 1974, p. 34. 93 Ibidem, p. 36. 94 S. Vieru, op. cit., p. 115. 95 A. Dumitriu, Istoria logicii, ed. a III-a, revăzută şi adăugită, vol. I, Edit. Tehnică, Bucureşti, 1993, p. 195. 96 Pierre Aubenque, Problema ﬁinţei la Aristotel, trad. de Daniela Gheorghe, Edit. Teora, Bucureşti, 1998, p. 98. raportul dintre cuvânt şi lucru. În realitate, cuvântul este şi constituent al gândului, nemaiputând să ﬁe şi semn al aces-tuia, căci un semn este ceva deosebit de ceea ce semniﬁcă (d. ex. fumul este un semn al focului). „Cuvântul şi gândul există împreună (syn). În această calitate, cuvântul este un simbol al gândului”97. Fără să înlocuiască lucrul, simbolul îl semniﬁ că98. Asupra simbolului, spre deosebire de semn, care este ﬁx, rigid, se poate interveni pentru a-l preciza. Semnul poa-te ﬁ instituit în mod arbitrar, simbolul însă nu. Semniﬁcaţia simbolului se precizează prin convenţie (katˆ sunq©khn), însă aceasta nu poate ﬁ o instituire arbitrară, căci „rostirile sunt deopotrivă adevărate după cum sunt lucrurile” (De Int. 9, 19a, 33). Convenţia nu poate să nu ţină seama de starea de lucruri. Aristotel părăseşte nu numai identitatea platonică dintre gândire şi vorbire, ci şi ideea că a porni de la reprezentare şi senzaţie înseamnă a atinge adevărul din întâmplare. Gândi-rea pleacă întotdeauna de la imagini (reprezentări), din care extrage ideile inteligibile99. Poziţia sa reclamă teoria con-venţiei. Căci limbajul, aşa cum apare aici, este eminamente uman100 şi se adaptează eforturilor umane de a cunoaşte. Aristotel are capacitatea de a vedea pentru prima oară cu-noaşterea umană ca un proces de dezvoltare şi de a critica temeinic erorile înaintaşilor. De pe noua poziţie el propune o nouă semniﬁcaţie a dialecticii. Pentru Aristotel, înaintaşii săi au fost un fel de „artişti” ai dialecticii. Abia cu sine arta se transformă în teorie101, respec-tiv în metoda prin care se poate raţiona asupra unei proble-me oarecare, pornind de la teze probabile (Top. I, 1, 100a, 18). 97 Al. Surdu, Despre înţelesul şi semniﬁcaţia cuvintelor, în „Probleme de lo- gică”, vol. IV, Edit. Academiei, Bucureşti, 1972, p. 142. 98 P. Aubenque, op. cit. 99 A. Dumitriu, op. cit., p. 190. 100 P. Aubenque, op. cit., p. 103. 101 Ibidem, p. 203. 98 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 99 În această nouă înfăţişare, dialectica se va perpetua până în opera lui Kant. Hegel nu va accepta această formă a dialecticii. Nu este vorba despre o respingere de plano, ci de restaurarea formei autentice a dialecticii. „Oricât de mare ar ﬁ probabilitatea, faţă de adevăr ea este nimic” (FS, p. 151). Această compo-nentă va ﬁ exclusă din corpul dialecticii. Viziunea aristotelică a limbajului ca simbol este păstra-tă de Hegel. El dezvoltă consecinţele acestei teorii: „În tot ceea ce devine pentru om ceva interior, reprezentare în ge-neral (…) a pătruns vorbirea omului; iar tot ceea ce el trans-formă în vorbire şi exteriorizează prin ea conţine, în formă mai învăluită, mai impură ori elaborată, o categorie” (ŞtL, p. 14). Exteriorizarea prin vorbire a reprezentărilor este aşa-dar adaptarea cuvântului la gând, o convenţie, categoria exprimată. Convenţia constă aici în legarea a două entităţi ete-rogene care exprimă starea interioară a celui ce vorbeşte. De aceea Hegel nu ezită să folosească adjectivul „natural” pen-tru un asemenea raport, ceea ce va ﬁ exprimat preexistând exprimării. Însă categoria, elementul gândit, poate ﬁ utilizată şi alt-fel, „doar aﬁrmată ca predicat despre o altă existenţă, şi nu recunoscută ca viaţă imanentă a acestei existenţe” (FS, p. 38). Avem aici un alt tip de convenţie, în care reprezentarea (via-ţa imanentă) este înlăturată, iar categoria e luată numai în sens formal, pe baza deﬁniţiei, care înlătură din ea neesenţia-lul (Top., I, 4, 101b). În acest tip de convenţie sunt legate două entităţi de acelaşi fel, noţiuni. Ele nu mai au nimic în comun cu „mişcarea lucrurilor însele”, ci sunt scheme care urmează a ﬁ suprapuse lucrurilor. Constituirea de teze şi combaterea prin contrariile lor este indiferentă faţă de orice, cu excepţia principiilor logicii formale. Probabilitatea în această formă de dialectică constă în coincidenţa aproximativă faţă de viaţa imanentă, de lumea reprezentărilor noastre, faţă de care dia-lecticianul de acest tip nu manifestă interes. Hegel cunoştea contribuţiile logicienilor de după Aristo-tel. Astfel, stoicilor li se recunoaşte meritul de a ﬁ elaborat lo-gica formală (PrIF, II, p. 26). Pentru ei însă, „nu mai este, ca la Aristotel, nedecis dacă formele intelectului nu sunt în acelaşi timp esenţialităţile lucrurilor, ci formele gândirii sunt puse ca atare, pentru ele însele”. Gândirea poate să-şi însuşească orice conţinut102, dar tocmai din acest motiv între conţinutu-rile însuşite apar opoziţii, ivindu-se şi problema conţinutului propriu al gândirii, cu alte cuvinte nevoia de a reconcilia ac-tivitatea intelectului şi obiectul. La stoici însă gândirea este inactivă, ca şi formele ei, care apar ca legi ale gândirii (lekt‡), determinaţii ﬁxe. Spre deosebire de interpretarea modernă logico-matematică, care preţuieşte uneori excesiv contribu-ţiile stoicilor103, Hegel nu dezvoltă o reconstituire a acestor lekt‡. Ele sunt doar „binecunoscute forme de silogism” (PrIF, II, p. 27). Teoriei stoice a propoziţiilor îi este contestată de că-tre Hegel valoarea pentru ştiinţa logicii. Ea este un amestec de logică, gramatică şi retorică (PrIF, II, p. 27). Faţă de legile gândirii văzute ca determinaţii ﬁxe, Hegel este foarte critic (FS, p. 177-178). Atitudinea lui faţă de logica stoică nu se datorează aşadar unei neînţelegeri a acesteia, ci viziunii proprii, conform căreia legile gândirii sunt mai de-grabă momente decât legi. Din punct de vedere speculativ, a aﬁrma identitatea cu sine a obiectului nu înseamnă a aﬁrma o lege a cunoaşterii, ci un moment al întregului mişcării care gândeşte. Adevărul aparţine numai acestui întreg. Dialectica este exprimarea gândirii conceptuale. Dia-lectica are însă multe forme, chiar şi stoicii considerând-o necesară în dobândirea înţelepciunii (PrIF, II, p. 27). Hegel 102 Această capacitate, pe care tradiţia o va explicita (de exemplu Kant prin opoziţia dat/gândit), nu este prea clară la stoici, pe care îi încurcă raportul dintre corporalitatea vorbirii (vox) şi necorporalitatea gândirii (cf. PrIF, II, p. 26). Oricum, ei abandonează ideea aristotelică a cuvântului ca simbol. Scepticismul a exploatat slăbiciunea concepţiei stoice. 103 Cf. A. Dumitriu, op. cit., p. 269: ar trebui „după opinia lui Łukasiewicz, să citim logica stoică numai prin ideile logicii simbolice”. 100 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 101 selectează acea formă care porneşte de la Heraclit, trece prin Socrate, Platon şi Aristotel, păstrându-şi caracteristica funda-mentală: exprimarea mişcării lucrurilor. Numai întrucât cu-vântul este simbol, nu semn al lucrurilor, putem avea de-a face cu dialectica în sensul ei autentic. Vorbirea exprimă în acest mod categoriile, esenţa lucrului, care nu are de-a face cu pretinse legi ale gândirii, simple ﬁxări arbitrare ale semni-ﬁcaţiei cuvintelor. Dialectica este, de asemenea, proprie ﬁlosoﬁei. Faptul că ea nu poate ﬁ împrumutată altor forme de cunoaştere şi că ﬁlosoﬁa nu poate împrumuta de la ele instrumente speciﬁce se datorează faptului că ﬁecare dispune de propriul dome-niu, pe care trebuie să-l cultive în conformitate cu propria-i metodă. 2. Interpretarea textelor semniﬁcative din opera hegeliană privind raportul dintre limbajul natural şi gândirea speculativă Reconstituirea, din punct de vedere istoric, a semniﬁcaţi-ei dialecticii la Hegel nu dă decât sugestia complexităţii pro-blemelor pe care le implică. Hegel nu a consacrat o lucrare aparte dialecticii pentru că nu credea în existenţa unui orga-non al ﬁlosoﬁei, iar desprinderea procedeelor din context şi studiul lor separat era tocmai ceea ce dorea să înlăture. Nu a ocolit însă discutarea raportului gând-cuvânt-lucru ori de câte ori contextul o cerea. Avem de-a face cu numeroase re-veniri şi precizări de mare importanţă asupra acestuia. Nu au fost niciodată adunate la un loc pentru a putea ﬁ anali-zate ca un întreg. Unele dintre constatările hegeliene nu pot ﬁ extinse dincolo de context (ceea ce s-a întâmplat din pă-cate în unele abordări ale ﬁlosoﬁei lui Hegel), ﬁind valabile numai cu privire la anumite aspecte locale ale expunerii, în timp ce altele au semniﬁcaţie generală. Vom vedea că Hegel ajunge chiar la o teorie a limbajului, care se sprĳ ină pe aces-te constatări numai aparent disparate. Până la ea, trebuie să parcurgem şi această etapă intermediară de analiză a texte-lor, ţinând cont de structura celor trei opere principale ale ﬁ -losofului, pe căreia am analizat-o în primul capitol al acestei lucrări. Mai întâi ne vom opri (cap. II, a) asupra locurilor re-levante din Fenomenologia spiritului. Evoluţia conştiinţei, surprinsă de Hegel aici, se petrece simultan cu evoluţia lim-bajului, prin care conştiinţa redă rezultatele activităţii sale. În expunerea fenomenologică nu contează numai eviden-ţierea structurilor conştiinţei, ci şi a manierei în care aceas-ta le poate sesiza şi exprima. De aceasta depinde modul în care conştiinţa se înţelege pe sine, dar şi modul în care noi avem acces la experienţa în care ea este angajată. O simplă descriere din exterior a diferitelor conﬁguraţii ale conştiinţei nu poate surprinde legăturile dintre ele. Trebuie ca, în ﬁeca-re moment al evoluţiei sale, conştiinţei să i se dea cuvântul, pentru a putea să-şi formuleze punctul de vedere. Modalităţi-le în care diferitele conﬁguraţii ale conştiinţei îşi exprimă propriul punct de vedere cu privire la raportarea faţă de obiect şi faţă de ele însele ţin de logica naturală. Ele sunt rând pe rând inﬁrmate, dar se face simţită nevoia de a consemna ceea ce, în fond, sunt doar eşecuri. Conştiinţa învaţă din propriile sale erori. Ele îi furnizează conştiinţei experienţa de care la început era lipsită. Pentru momentele certitudinii sensibile şi percepţiei, însăşi determinarea precisă a funcţiilor limbajului natural reprezintă o problemă spinoasă. Gândirea pură şi reprezen-tarea, încă nediferenţiate, nu-şi urmează ﬁecare drumul său. Însă, o dată cu momentul intelectului, are loc o cotitură, pe care Hegel o semnalează analizând conceptul de explicare. Prin explicare, intelectul ﬁxează raportul dintre gândire şi limbaj, formulând principii şi legi, pe care le utilizează drept criterii ale adevărului. Astfel, devine posibilă apariţia logicii 102 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 103 formale, care stă apoi la baza atitudinilor conştiinţei de sine (stoicism, scepticism, conştiinţă nefericită). O distincţie ri-guroasă între logica naturală (a certitudinii sensibile şi per-cepţiei) şi cea formală (a momentelor ulterioare intelectului) nu este totuşi posibilă decât atunci când îşi spune cuvântul gândirea raţională. Aceasta îndeplineşte o dublă funcţie: evi-denţiază limitele gândirii formale, care operează cu criterii ale adevărului (explicarea), dar în acelaşi timp stabileşte o analogie între modalitatea în care certitudinea sensibilă se raportează la obiect şi propria modalitate de a se raporta la categorii. Intelectul furnizează gândirii categoriile, dar aces-tea nu vor ﬁ preluate de raţiune aşa cum i le prezintă intelec-tul. Raţiunea va reface, pe propriul plan, întreaga experienţă a conştiinţei şi conştiinţei de sine. Punctul culminant al Fenomenologiei spiritului este atins în capitolul ﬁnal, dedicat cunoaşterii absolute. Hegel nu dă aici decât o descriere a ceea ce trebuie să ﬁe cunoaşterea ab-solută. În schimb, punctul de vedere al cunoaşterii absolute este exprimat complet, din perspectiva logicii speculative, de Ştiinţa logicii. Problema asupra căreia ne vom concentra atenţia (cap. II, b), odată ce modiﬁcările conştiinţei au fost surprinse, va ﬁ următoarea: logica naturală, cea formală şi cea speculativă utilizează, ﬁecare în parte, resursele limbaju-lui natural pentru a exprima tipuri diferite de gândire. Există deci posibilitatea ca, între logica formală şi cea speculativă, să apară suprapuneri. Pentru recunoaşterea cu precizie a di-feritelor tipuri de gândire şi preîntâmpinarea suprapunerilor dintre ele este necesară identiﬁcarea scopurilor pentru care s-a constituit logica formală şi, respectiv, cea speculativă. În cazul logicii formale, scopul a fost, aşa cum arată Fenomeno-logia spiritului, eliminarea componentelor pe care gândirea le datora certitudinii sensibile şi percepţiei, în vederea impune-rii gândirii drept criteriu unic al adevărului. În cazul logicii speculative, se porneşte de la premisa că o izolare rigidă a gândirii în propriile limite este imposibilă, iar gândirea tre-buie să îşi poată preciza structura ca rezultat al dezvoltării fenomenologice. De aceea, denumirile tradiţionale date for-melor logice vor ﬁ păstrate de Hegel, ﬁindcă ele au jucat un rol esenţial în conﬁgurarea conştiinţei, dar semniﬁcaţiile lor vor suferi profunde transformări. Logica formală a determi-nat formele gândirii (noţiunea, judecata, silogismul), privin-du-le apoi drept obiecte ale acesteia, capabile de a ﬁ studiate independent, tocmai datorită faptului că, neavând acces la procesul de constituire a conştiinţei, a considerat gândirea ca separată de sensibilitate, voinţă etc. În interpretare speculati-vă, formele gândirii sunt de fapt procese, nu pot ﬁ menţinute în afara domeniului reprezentării, în care funcţionează con-tinuu. Scopul logicii speculative este de a recupera această trăsătură a formelor gândirii. Formele gândirii abordate din punct de vedere specula-tiv nu sunt altceva decât sistemul ştiinţelor ﬁlosoﬁce. Concep-tul, judecata şi silogismul clasice, supuse transformării în Ştiinţa logicii, apar în Enciclopedia ştiinţelor ﬁlosoﬁce ca struc-tură a gândirii realizate, nu ca ansamblu de instrumente utiliza-te în scopul cunoaşterii. Toate disciplinele ﬁlosoﬁce reprezintă scheme logico-speculative. Noi ne vom opri mai jos (cap. II, c) asupra unor probleme ţinând de Psihologie, disciplină sistematică făcând parte din Filosoﬁa spiritului, în care, după Hegel, trebuie examinat modul în care limbajul natural poate ﬁ purtătorul unor semniﬁcaţii speculative. Faptul că limbajul este tratat în secţiunea privitoare la psihologie (adică, după Hegel, într-o secţiune care ţine de spirit) al sistemului ﬁloso-ﬁc şi nu în Logica sistemului (Logica mică) este în sine eloc-vent şi subliniază faptul că abordarea nu este una formală. Teoriile tradiţionale asupra limbajului (aristotelică şi leibnizi-ană), analizate de Hegel pe larg în Filosoﬁa spiritului, au fost elaborate ţinându-se cont numai de formele logice tradiţio-nale, adică de un tip de gândire care corespunde unui anu-mit moment al dezvoltării conştiinţei, momentul intelectului. Or, gândirea şi limbajul au interacţionat şi înainte de acest moment, cu toate că teoriile tradiţionale nu pot să se refere din principiu la acest fapt. În principal, teoriilor tradiţionale 104 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 105 le lipseşte o interpretare adecvată a modului în care trebu-ie văzută utilizarea numelui de către gândire. Numele este rezultatul unor operaţii ale gândirii pe care o teorie a lim-bajului ce porneşte de la o logică formală nu le poate recu-pera. Aceste operaţii ale gândirii sunt identiﬁcabile, cum am văzut, în preocupările primilor ﬁlosoﬁ greci privind raportul dintre gânduri şi lucruri, precum şi în discuţiile lui Socrate cu interlocutorii săi în dialogul Cratylos. Aşadar, o interpre-tare speculativă a raportului dintre limbaj şi gândire se va întoarce către o epocă în care logica aristotelică încă nu se născuse. Pentru logica speculativă trebuie reţinut de acolo mai ales faptul că nu întâlnim separaţia strictă între subiect şi obiect, tipică logicii formale a intelectului. Ceea ce a fost pentru primii ﬁlosoﬁ greci un punct de plecare, va ﬁ pentru Hegel un rezultat. Cu acestea, să trecem acum la prezentarea textelor hege-liene. a. Limbajul natural şi raporturile lui cu gândirea în Fenomenologia spiritului 1. Modiﬁcări ale raportului dintre limbajul natural şi gândirea naturală la nivelul conştiinţei. Prima referire la limbaj din Feno-menologia spiritului apare în capitolul privitor la certitudinea sensibilă, raportarea nemĳ locită a Eului la obiect, şi este una dintre cele mai importante pentru tema noastră. În această ipostază nu se concepe, ci avem de-a face cu o pură recep-tivitate, descrisă în termenii: „individualul-singular cunoaşte purul Acesta, adică singularul” (FS, p. 64). Certitudinea sensibilă este lipsită de capacitatea de a se autoexamina. Din acest motiv, pentru surprinderea structurii sale este necesară o intervenţie din afară. Hegel foloseşte ex-presia noi pentru a denumi această instanţă exterioară, care este spiritul (FS, p. 111). Necesitatea de a interveni din exteri-or pentru a desluşi structurile conştiinţei nu încetează o dată cu dialectica certitudinii sensibile, ci după apariţia raţiunii. Abia atunci conştiinţa este capabilă să dea seama de propri-ile condiţii. Certitudinea sensibilă este însă înzestrată cu capacitatea de a se exprima. Absenţa limbajului este o limită absolută a conştiinţei. Chiar dacă, în virtutea circumstanţelor, omul nu se poate folosi de limbaj, el rămâne înzestrat cu capacitatea de a se exprima. O imposibilitate de principiu reduce omul la nivelul animalităţii104. Prin urmare, lipsa capacităţii de a reﬂecta este suplinită în acest caz de limbaj. Certitudinea sensibilă poate intra în dialog cu noi (spiritul), iar dialogul este orientat spre preci-zarea celor doi termeni de mai sus: individul-singular ca Eu şi obiectul-singular ca Acesta (Acesta are două forme, Aici şi Acum, dar neconectate prin şi, caz în care ieşim din certitudi-nea sensibilă şi ne plasăm direct la nivelul percepţiei). Efor-turile eşuate ale certitudinii sensibile de a armoniza propri-ile aﬁrmaţii cu stările de fapt ies neîntârziat la iveală. Hegel descrie activitatea lui noi în dialogul cu certitudinea sensibi-lă ca tentativă de ﬁxare a adevărului aﬁrmat de aceasta prin transcriere („un adevăr nu poate pierde nimic prin transcrie-re, şi tot atât de puţin prin faptul că-l păstrăm” – FS, p. 65). Aﬁrmaţia (Acum este noapte) se păstrează prin transcriere, fără a-şi conserva adevărul. Singularul însă (Acum) se păs-trează şi el, ca negativ al aﬁrmaţiei transcrise. De fapt, Acum este indiferent faţă de oricare aﬁrmaţie, transcrisă sau nu, de orice singular pe care îl desemnează. De aceea, Acum funcţi-onează ca universal, ca ceva ce stă pentru oricare singular. Se petrece aici un fenomen extrem de revelator pentru natura limbajului. Deşi certitudinea sensibilă vizează singu-larul, ea exprimă invariabil universalul. Universalul însă este în mod necesar gândit, el nu există ca atare. Or, certitudinea sensibilă e pur receptivă; paradoxal, ea exprimă ceea ce, în principiu, nu poate gândi. 104 Cf. Jean Hyppolite, Logique et existence, Essai sur la logique de Hegel, Presses Universitaires de France, Paris, 1991, p. 12. 106 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 107 În calitate de Eu, există aparent posibilitatea de a evita, de către conştiinţa naturală, indistincţia singularului pe care – deşi nu-l pot exprima – îl indic: Eu văd că acum este noapte. Însă, arată Hegel, „când spun Eu, acest Eu singular, spun în genere toţi Eu” (FS, p. 67). Universalitatea revine tot atât de bine Eului ca şi obiectului desemnat prin Acum sau prin Aici, deşi se datorează mai mult absenţei unui criteriu de izolare a lui. Pentru a duce până la capăt experienţa certitudinii sen-sibile ca relaţie nemĳ locită între Eu şi obiect rămâne de ac-ceptat o situaţie oarecum neobişnuită: „Trebuie să intrăm în acelaşi punct al spaţiului şi timpului” (FS, p. 68) cu Eul sin-gular, să contestăm aşadar universalitatea implicată de toţi Eu. Avem de-a face cu un punct de vedere solipsist, în care Eul continuă totuşi să se exprime. Chiar şi în această situaţie extremă Acum rămâne un universal. Dialectica certitudinii sensibile conduce la următoarea concluzie: „sensibilul Acesta, care este vizat, este inaccesibil vorbirii, care aparţine conştiinţei, adică la ce e în sine uni-versal” (FS, p. 70). Au fost epuizate toate variantele posibile de a găsi o cale prin care certitudinea sensibilă să ﬁ e ﬁxată sub forma expresiei. Numai existenţa câte unui cuvânt pen-tru ﬁecare Acesta (Aici + Acum) ar putea îndeplini cerinţa expresiei în certitudinea sensibilă, dar aşa ceva este, evident, absurd. Ceea ce este însă important de reţinut din acest moment poate ﬁ formulat în termenii următori: chiar în absenţa gân-dirii (care este depozitara legitimă a universalului), limbajul continuă să semniﬁce. În caz contrar, orice acces la certitu-dinea sensibilă ar ﬁ blocat şi, de asemenea, abandonarea de către conştiinţă a acestei forme de certitudine – o imposibi-litate. „Neexprimabilul” este ceea ce rămâne numai vizat. Exprimarea răstoarnă însă vizarea, i se substituie, nu îi per-mite „să ajungă la cuvânt” (FS, p. 71). Pornind de aici se poate degaja – din punct de vedere fenomenologic, adică surprinzând apariţia evenimentului, nu printr-o deﬁniţie – semniﬁcaţia lui Aufheben (cf. FS, p. 72). Pentru percepţie, dialectica certitudinii sensibile este supri-mată. În acelaşi timp este conservat caracterul universal al lui Acesta, care apare acum ca proprietate a lucrului. Percepţia distinge între neesenţialul vizării (suspendat în dialectica anterioară) şi esenţialul proprietăţii. Vizarea trebu-ie să aibă loc, dar nu mai apare intenţia ca ea să ﬁe exprimată ca atare, ci prin intermediul proprietăţii. Nu mai este cazul, în Fenomenologia spiritului, să ﬁe identiﬁcaţi istoric reprezen-tanţii poziţiilor succesive ale conştiinţei; totuşi, Hegel însuşi arată aici că înţelegerea percepătoare, care se străduieşte să surprindă proprietatea esenţială a lucrului, este echivalentă cu „bunul simţ comun” (gesunde Menschenverstand), „ceea ce este sădit în inima omului natural” (PrIF, II, p. 485), pe care empirismul secolului al XVIII-lea l-a cultivat cu precădere. Limbajul bunului-simţ comun utilizează proprietăţile lucrului ca pe nişte universali conectaţi prin Şi (FS, p. 73). In-diferent faţă de universali, conectorul Şi este el însuşi univer-sal, mediul proprietăţilor indiferente unele faţă de altele. Seria completă a conexiunilor este unitatea care exclude, negativă faţă de lanţul proprietăţilor conectate, pe care-l limitează. Şi în cazul percepţiei este necesară o ajustare continuă a lanţului ﬁnit de proprietăţi conectate, pentru a conserva identitatea cu sine a lucrului câştigată în percepţie. Faţă de certitudinea sensibilă, percepţia nu poate rămâne la simpla vizare. În schimb, acum conştiinţa se reîntoarce „în ea însăşi” pentru a veriﬁca exactitatea lanţului de conexiuni, ameste-cându-se în sesizare şi modiﬁcând adevărul (FS, p. 76). Intervenţia conştiinţei în sesizare constă în reprezentarea proprietăţilor ca materii libere (atomi). Ele nu pot ﬁ sesizate ca atare, totuşi trebuie acceptate pentru a nu considera lu-crul ca ﬁind alcătuit din proprietăţi care îi revin numai lui. Lucrul este mai degrabă „o colecţie de materii”, „o simplă suprafaţă care le învăluie” (FS, p. 77). Apare deci o dublă semniﬁcaţie a lui Şi: a) conexiune de proprietăţi sesizate; b) amestec de materii. 108 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 109 Între cele două semniﬁcaţii ale lui Şi se naşte ceea ce He-gel numeşte o „logică a percepţiei” (FS, p. 80), care ar avea rolul să aplaneze opoziţia lor. Preocuparea acestei „logici” este sesizarea proprietăţii esenţiale în diversitatea materii-lor neesenţiale, însă necesare. Distincţia operată de percepţie între Şi al proprietăţilor şi Şi al materiilor „nu stă decât în cuvinte” (nur noch in den Worte liegt)(FS, p. 79), este pură so-ﬁstică. În această „logică a percepţiei” intelectul şi-a făcut deja apariţia, în calitate de intelect perceptiv. El se străduieşte să descopere criterii, adoptând diverse puncte de vedere, pen-tru a elimina din percepţie neesenţialul necesar al vizării. Dar dacă graniţele dintre certitudinea sensibilă şi percepţie nu sunt foarte precise, vom vedea că poziţia intelectului este mult mai clară. Aici contactul dintre limbaj şi gândire este mult mai strâns. Nu vom urma însă întreaga dezvoltare dialectică a celui de-al treilea capitol al Fenomenologiei spiritului, ci ne vom opri doar asupra conceptului de explicare (Erklären). Conştiinţa a asistat la geneza noţiunii de forţă, apoi la „jocul forţelor”, prin intermediul căruia diﬁcultatea percep-ţiei de a reconcilia dubla serie de Şi este rezolvată. Reconcili-erea are loc acum pe planul gândirii; Hegel vorbeşte despre un „termen mediu” (în loc de simplul „mediu” al proprietă-ţilor), ca şi despre „extremii” reconciliaţi în acesta, intelectul şi interiorul (lucrului) (FS, p. 89)105. La nivelul gândirii intervine acum explicarea. Rolul ei este de a exprima forţa prin intermediul legii (modelul con-cret al legii este aici legea atracţiei universale a lui Newton). Procesul este descris de Hegel în termenii următori: „Se ex-primă deci o lege; de această lege e deosebit universalul ei în sine, adică fundamentul, ca ﬁind forţa” (FS, p. 96). În această etapă ne aﬂăm aparent la nivelul percepţiei, în care se deose-besc seriile diferite ale lui Şi: legea pe de o parte, fundamentul 105 Cf. şi Dragoş Popescu, Intelect şi forţă în Fenomenologia spiritului, în: „Revista de ﬁlosoﬁe”, tom XLVIII, nr. 5-6, 2001, p. 492. ei de cealaltă. Însă, continuă Hegel: „… dar despre această deosebire se spune că nu este deosebire, dar că fundamentul ei este în totul constituit ca şi legea” (s.n.). Explicarea mută aşa-dar cea de-a doua serie a lui Şi întâlnită în percepţie la nive-lul gândirii, motiv pentru care, în realitate, nu explică nimic, mişcarea ei având loc în intelectul însuşi, nu în obiect. Cu toate acestea, explicaţia repetă legea ori de câte ori multipli-citatea fenomenului o cere, o „mişcare tautologică” prin care în gândire pătrunde trăsătura speciﬁcă a certitudinii sensibile şi percepţiei: „transformarea şi schimbarea” (FS, p. 97). Despre coincidenţa legii şi forţei, aﬁrmată de explica-re, Hegel spune acelaşi lucru ca şi despre coincidenţa seriei proprietăţilor cu cea a materiilor libere din cadrul percepţiei: necesitatea ei „stă doar în cuvinte” (nur im Worte liegt)(FS, p. 96). Acum nu mai este nevoie de un criteriu exterior, prin care să poată ﬁ justiﬁcată coincidenţa, ea se găseşte deja în intelect. Poziţia descrisă de Hegel aici este cunoscută din Critica raţiunii pure (mai precis, din Estetica transcendentală). Feno-menul nu este pură aparenţă, ci apariţie necesară a interio-rului (FS, p. 89, 97). Numai că necesitatea pe care o conferă explicarea, omonimia legii şi forţei, împiedică înţelegerea fap-tului, a forţei văzute independent de intelect. Explicarea are şi un sens generalizat, care porneşte de la imposibilitatea omonimiei între legea gândită şi forţa exteri-oară gândirii. Ansamblul legilor nu este copia lumii percepu-te, ci aceasta este şi ea tot gândită, inversul celei dintâi, „este ea însăşi opusa ei, într-o unitate” (FS, p. 100). Acest sens al explicării pune în evidenţă valoarea ei autentică. Conştiin-ţa resimte o profundă satisfacţie în explicare, şi aceasta nu pentru că prin ea leagă legile de forţe, ci ﬁindcă prin expli-care conştiinţa se găseşte „într-un nemĳ locit monolog cu ea însăşi, nu se savurează decât pe sine, părând în aceasta că face altceva, însă ea nu se ocupă în fapt decât cu ea însăşi” (FS, p. 103). Dacă aceste rânduri ar ﬁ fost aşezate înaintea dialecticii certitudinii sensibile, ar ﬁ părut cel puţin ciudate. 110 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 111 La sfârşitul dialecticii intelectului ele par ﬁreşti, sunt con-secinţa dezvoltărilor anterioare. Într-adevăr, pornind de la certitudinea nemĳ locită, conştiinţa descoperă inconsistenţa propriilor opinii, iar căutarea ei neîntreruptă nu este însoţi-tă de un instrument gata elaborat. „Monologul” conştiinţei (care a apărut mai întâi ca dialog, deoarece lipsea atunci chiar şi capacitatea conştiinţei de a reﬂecta) este un instrument de care conştiinţa învaţă treptat să se folosească. Ajunsă la in-telect, conştiinţa descoperă că între cuvânt şi gând se poate stabili o relaţie indiferentă faţă de obiectul exterior. Din acest moment logica naturală începe să lase locul logicii formale. Hegel nu se ocupă de acest proces aici, ci abia după ce vor ﬁ dezvoltate şi consecinţele practice ale etapei naturale a con-ştiinţei. „Monologul” conştiinţei revelă şi semniﬁcaţia autentică a inﬁnităţii. Aceasta nu este defel o extensie nedeﬁnită spa-ţio-temporală. Dezvoltarea conceptului inﬁnităţii nu ţine de Fenomenologia spiritului (FS, p. 103), dar căpătăm aici măcar reprezentarea acestuia. Ceea ce e demn de reţinut pentru ex-punerea noastră în privinţa inﬁnităţii, ca şi operaţia sa de delimitare în privinţa noţiunii de conﬁguraţie (Gestalt) a con-ştiinţei. O nouă conﬁguraţie a conştiinţei „nu-şi recunoaşte esenţa în cele precedente, dar le priveşte ca pe cu totul alt-ceva” (FS, p. 103). Vom avea ocazia să vedem cât de impor-tantă este această observaţie hegeliană în delimitarea logicii naturale de ştiinţa logicii (cf. infra, cap. III, 1). 2. Raportul dintre limbajul natural şi gândirea formală la ni-velul conştiinţei de sine (Selbstbewusstseyn). Conştiinţa de sine este o nouă conﬁguraţie a conştiinţei. Ea a exercitat o atrac-ţie mult mai mare asupra descendenţei hegeliene (în special marxiste) decât cealaltă, datorită unor împrejurări care nu pot face obiectul unei analize în acest loc. Trebuie să facem însă precizarea că, deşi de facto noua conﬁguraţie o priveşte pe cea anterioară ca pe ceva străin, din punct de vedere feno-menologic continuitatea trebuie păstrată. Noi (spiritul) ştim că înstrăinarea conştiinţei faţă de forma ei anterioară este o trăsătură valabilă numai pentru ea. Am întâlnit în manus-crisele de tinereţe ale lui Hegel conceptul de pozitivitate (cf. supra, p. 28-29). El descria un fapt similar în ceea ce priveşte religia, care include o componentă practică ireductibilă. Dialectica conştiinţei de sine evoluează în domeniul practic. Acum, în prim planul interesului se găseşte liberta-tea, nu cunoaşterea. Totuşi, evenimentele de aici nu pot ﬁ lă-sate deoparte fără riscul de a ajunge la o concepţie deformată asupra raţiunii. În această conﬁguraţie Hegel face referiri repetate asupra limbajului, asupra cărora ne vom concentra atenţia în continuare, fără să reproducem mersul general al expunerii. Prima realizare a conceptului libertăţii, adică prima conştientizare a stării de libertate (a obţinerii libertăţii) este, după Hegel, stoicismul. El vede conştiinţa ca pe o „esenţă gânditoare” (FS, p. 121). Acţiunea conştiinţei stoice este de „a se retrage constant în esenţialitatea simplă a gândului” (FS, p. 122, subl. aut.). Libertatea stoică este gândul pur care, lip-sit de conţinut, rămâne formă pură. Am văzut în secţiunea precedentă a acestui capitol că logica stoică, prima care ca-pătă atributul de formală, se dezinteresează de conţinuturile noţiunilor. Libertatea stoică are aceeaşi trăsătură; este o li-bertate formală. Ca atare, limbajul moralei stoice are aspectul maximelor morale; „cuvintele generale de adevăr şi bine, de înţelepciune şi virtute la care stoicismul este nevoit să rămâ-nă sunt deci, desigur, în genere înălţătoare, dar deoarece ele nu pot ajunge de fapt la nici o răspândire a conţinutului, ele devin în curând plictisitoare” (FS, p. 123). Mult mai importantă este, şi din punctul de vedere al limbajului conştiinţei de sine, experienţa scepticismului. Aici este pusă în evidenţă „mişcarea dialectică, care e certitudinea sensibilă, percepţia şi intelectul, ca şi neesenţialitatea a ceea ce trece drept determinat în raportul stăpânire-servitute şi pentru gândirea abstractă însăşi” (FS, p. 124). Scepticismul sintetizează toate momentele anterioare. Pe bună dreptate, toate momentele anterioare apar ca o succesiune de eşecuri: 112 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 113 a vizării lui Aici şi Acum, a reuniﬁcării proprietăţilor şi mate-riilor, a explicării forţei prin lege, a împlinirii libertăţii doar gândite prin acţiune. Conştiinţa sceptică aﬁrmă că acestea sunt eşecuri, adică le neagă pe toate. E pentru prima oară când conştiinţa operează ea însăşi asupra propriilor conţinu-turi, nu le reorganizează ca urmare a unei intervenţii exteri-oare. Totuşi, conştiinţa sceptică nu poate ţine sub control această „nelinişte dialectică absolută” (FS, p. 125), care alune-că rapid în confuzii. Conştiinţa sceptică exprimă dispariţia conţinuturilor sale dar, spune Hegel, „exprimarea există” (FS, p. 125, subl. aut.). Între acţiunea conştiinţei sceptice şi enun-ţurile sale persistă o contradicţie pe care, în loc s-o accepte, o neagă. Astfel, conştiinţa sceptică îşi dezvăluie propria in-consecvenţă. Discordanţa scepticismului este între acţiune şi enunţ, nu între cunoaştere şi enunţ, şi acesta e motivul pentru care el apare sub titlul conştiinţei de sine. Din punct de vede-re teoretic, scepticismul nu poate ﬁ respins: „din nimicnicie nimeni nu poate ﬁ alungat afară” (PrIF, II, p. 89); conştiinţa sceptică consecventă se autosuspendă. Nu scepticismul ajunge însă la autosuspendare. Opo-ziţia dintre acţiunea sceptică şi enunţul asupra ei se poate dezvolta la nesfârşit. Tensiunea opoziţiei, constatarea dedu-blării conştiinţei sceptice este a conştiinţei nefericite. Ea este o conﬁguraţie tăcută. Consecventă faţă de rezultatul dialecticii negative absolute a scepticismului, conştiinţa nefericită aban-donează gândirea, substituindu-i evlavia (Andacht – termen sugestiv pentru Hegel, care arată că este vorba aici despre o trecere pe lângă gândire, orientare către [an] ea, dar fără a o atinge). Această conﬁguraţie a fost valoriﬁcată mai târziu de către Kierkegaard, care îi surprinde puternica expresivitate în scrierea Frygt og bæven (partea privind tăcerea patriarhu-lui Avraam în decursul sacriﬁciului ﬁului său). Dar şi Hegel îi dă o descrire corectă: „este melodia lipsită de formă a su-netului clopotelor (…) o gândire muzicală care nu ajunge la concept” (FS, p. 130, subl. ns.). Tăcerea conştiinţei nefericite ascunde o profundă viaţă emoţională, absentă din stoicism şi scepticism. Cum obiectul acestei conﬁguraţii este transcen-dentul, Dumnezeu, conştiinţa nefericită stabileşte un raport afectiv cu acesta. Inaccesibil gândirii, transcendentul este, to-tuşi, simţit; conştiinţa nefericită întreţine un raport neîncetat cu transcendentul. Interesul raţiunii faţă de transcendent se înrădăcinea-ză în această relaţie afectivă a conştiinţei faţă de el, o relaţie subliniată de Hegel încă din anii tinereţii (cf. supra, cap. I. 2). La prima vedere, enunţul idealist Eu=Eu este o pură formulă „raţională”. În realitate, idealismul (kantian şi, mai ales, ﬁch-tean) ascunde în acest enunţ o componentă afectivă pe care nu o sesizează. Limbajul raţional este mult mai complicat de-cât lasă el însuşi să se vadă prin simpla opunere a unor teze contrarii. Hegel vorbeşte despre un „instinct al raţiunii” care o conduce cu mult mai bine decât „conceptul abstract al raţi-unii” (FS, p. 144), fabricat de idealism. Această componentă preraţională din raţiune semnalează prezenţa logicii natura-le. Modalitatea de a o surprinde va ﬁ aceeaşi: analiza referin-ţelor hegeliene asupra funcţionării limbajului. 3. Limbajul natural şi gândirea categorială în conﬁguraţia conştiinţei ca raţiune. Raţiunea este deﬁnită în Fenomenologia spiritului ca „certitudinea conştiinţei de a ﬁ orice realitate” (FS, p. 140). Ca şi certitudinea sensibilă, cea raţională este mai întâi nemĳlocită. Traiectoria nu diferă în cele două tipuri de certitudine, însă structura dialectică s-a schimbat. Certitu-dinea sensibilă purta asupra singularului, în vreme ce în cer-titudinea raţională întâlnim categoria (FS, p. 142). Realitatea raţională este o realitate categorială. Reîntorcându-ne o clipă la teoria aristotelică a limbaju-lui-simbol, putem face acum câteva precizări în legătură cu entităţile puse în legătură prin adaptarea reprezentărilor la gând, conform viziunii lui Hegel. Această adaptare are loc pe fondul experienţei acumulate de conştiinţă în conﬁgura-ţiile anterioare raţiunii sub forma reprezentării. Deşi depo-zitează această experienţă, conştiinţa nu poate dispune de ea. 114 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 115 O resimte numai ca ﬁind a sa, cum se întâmplă cu oricare reprezentare. Categoriile îi apar ca obiecte proprii raţiu-nii, când în realitate sunt produse ale dialecticii anterioare. Gândirea se foloseşte de ele ca de simboluri, elemente care depăşesc graniţele gândirii, ﬁind totodată „mod de a ﬁ al lu-crurilor”. Dar fără dialectica anterioară nu poate arăta de ce categoriile au acest statut. Certitudinea raţională este mai în-tâi un „cuvânt gol, abstract” (FS, p. 143), o constatare, asigu-rare (Versicherung), care subsumează continuu o esenţă opusă categoriei pentru a se păstra ca certitudine. Observaţia îi con-ﬁrmă continuu raţiunii prezenţa sensibilă a categoriei, activi-tate care, la drept vorbind, este mai mult o supra-asigurare din moment ce categoriile sunt şi mod de a ﬁ al lucrurilor. În observaţie sunt identiﬁcate genuri, specii, nu individuali, ceea ce înseamnă că, de fapt, categoria se identiﬁcă prin ob-servaţie pe sine. În cazul percepţiei, atât proprietăţile, cât şi materiile îşi evidenţiau neesenţialul; în observaţie totul este esenţial, ceea ce constituie, simultan, o limită a ei şi apariţia conceptului (Begriﬀ) în sensul lui propriu hegelian. Prin el, planul fenomenologic fuzionează cu cel al ştiinţei logicii. Sistemul pe care raţiunea observatoare îl construieşte prin identiﬁcarea caracterelor distinctive ale speciilor „tre-buie să ﬁe sistemul naturii înseşi” (FS, p. 148). Dar realiza-rea lui se datorează tot instinctului (Instinkt); numai ştiinţa logicii poate să-i dovedească necesitatea. În absenţa acesteia, genul este „numai reprezentat printr-un reprezentant” (FS, p. 174), ceea ce înseamnă că simpla observaţie oferă „urme ale necesităţii”, „începuturi de legi”. Genul şi specia sunt pentru raţiune corespondentul real-sensibil al categoriei. Existenţa lor garantează că raţiunea este certitudinea de a ﬁ orice realitate. De această garanţie ştiinţa logicii se poate lipsi, cu atât mai mult cu cât preţul ei este ne-aşteptat de mare: ideilor li se va contesta adevărul în şi pen-tru sine deoarece n-ar avea dimensiune empirică (ŞtL. p. 583). Separaţia artiﬁcială dintre categoria gândită şi genul (spe- cia) real se impune în mod absolut în idealismul transcendental al lui Kant. Logica idealismului transcendental preia catego-riile receptate empiric ca pe nişte „concepte fundamentale”. Ceea ce Hegel numeşte „logica subiectivă” (logica clasico-tradiţională) operează diviziuni şi clasiﬁcări (caută genuri şi specii) nu numai la nivelul „real”, ci şi pe planul gândirii: „conceptele sunt clasiﬁcate îndeosebi după claritatea lor (…) acest punct de vedere şi deosebirile ce se leagă de el sunt luate din determinaţii psihologice şi nu logice” (ŞtL, p. 611; cf. şi ŞtL, p. 37). Aceste constatări din Ştiinţa logicii îşi au co-respondentul lor în Fenomenologia spiritului. Legile gândirii (principiile logicii clasice) sunt găsite de observaţie106. Cu ajutorul lor, raţiunea observatoare operează apoi diviziuni şi clasiﬁcări ale conceptelor (FS, p. 177). Filosoﬁa speculativă va evidenţia caracterul ﬂuctuant al operaţiilor cu principii-le logicii – incapacitatea lor de a ﬁ criterii ale adevărului – condiţiile necesare pentru trecerea la ea ﬁind întrunite de pe acum. Expunerea fenomenologică mai descoperă însă o ultimă formă a logicii naturale, pornind de la ﬁxarea legilor logice ca legi psihologice. De data aceasta avem de-a face cu o formă a cărei superﬂuitate sare, ca să spunem aşa, în ochi, se re-velă rapid drept pseudoştiinţă. Observarea – în faptele, lim-bajul, opera etc. indivizilor umani – a exteriorizărilor unor facultăţi, înclinaţii, clasiﬁcate cu ajutorul „legilor gândirii”, nu poate stabili conexiuni cauzale, dar produce semniﬁca-ţie. Este important să urmărim cum se întâmplă acest lucru, deoarece Hegel are ocazia aici să se ocupe de noţiunea de semn. Mai întâi este eliminată confuzia dintre semn şi simp-tom. Semnul acoperă o relaţie cauzală precisă, simptomul nu evidenţiază cauza (FS, p. 197). Pe de altă parte, precizia sem-nului limitează relaţia dintre presupusa cauză şi efectul ei, astfel încât observaţia nu este niciodată satisfăcută de iden-tiﬁcarea semnului, care exprimă când prea mult, când prea 106 Cf. şi D. Popescu, Despre interpretarea hegeliană a relaţiei gândire-limbaj, în: „Analele Universităţii Spiru Haret” seria Studii de ﬁlosoﬁe, nr. 6, 2004, p. 72. 116 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 117 puţin (FS, p. 183). Pasivitatea pe care semnul o reclamă de la ceea ce semniﬁcă (FS, p. 184) este o cerinţă care nu poate ﬁ îndeplinită decât forţat, pentru a evita consecinţa imedia-tă: „un semn care e indiferent faţă de ceea ce este semniﬁcat (…) nu semniﬁcă într-adevăr nimic” (FS, p. 187). Contextul acestei succinte teorii a semnului constă în analiza unor pseudoştiinţe, ﬁziognomia şi frenologia. Ele n-au fost niciodată luate prea în serios. Dar importanţa dez-voltării hegeliene în acest punct depăşeşte contextul. Mesajul ei este că instituirea arbitrară a semnului produce totuşi sem-niﬁcaţie, chiar dacă aceasta nu ţine de ştiinţa propriu-zisă. Rămâne deschisă posibilitatea apariţiei unor noi pseudoştiin-ţe, neprevăzute la acea vreme de contemporanii ﬁlosofului. Cu aceasta, am încheiat trecerea în revistă a locurilor din Fenomenologia spiritului care interesează tema noastră. Refe-rinţele la limbaj şi la folosirea lui continuă până la capătul lucrării (cf. de ex. limbajul culturii pure, al etichetei, saloa-nelor literare etc. dinainte de Revoluţia Franceză, imnurile şi oracolele religiei homerice) însă, după realizarea conştiinţei de sine raţionale nu mai poate ﬁ vorba de o logică naturală. Deja „limbajul universal” (FS, p. 207, subl. aut.) al datinilor unui popor nu mai apare individului ca natura lucrului, ci ca spirit viu, care caută libertatea. b. Limbaj natural şi gândire speculativă în Ştiinţa logicii În Ştiinţa logicii referinţele la funcţionarea limbajului din perspectiva conştiinţei încetează. Unica expresie pe care o regăsim de la un capăt la altul al vastei expuneri este cea a gândirii pure. Textul hegelian atinge aici culmea aridită-ţii. Vocabularul însuşi suferă o pronunţată restrângere, ceea ce accentuează sentimentul neputinţei de a însoţi cuvintele şi frazele hegeliene de reprezentări, proces familiar în ca-zul lecturii unui text obişnuit. Există un şir neîntrerupt de reproşuri aduse aşa-zisei obscurităţi hegeliene, efortului de a gândi „abstract” pe care-l pretinde ﬁlosoful de la cititorii săi, care sunt constrânşi să se adapteze mobilităţii conceptu-lui veritabil, propriu „intuiţiei vii a realităţii”107, distinct însă de pseudoconceptele cu care operăm de obicei, simple gene-ralizări ale reprezentării, pe care Fenomenologia spiritului le-a descoperit rând pe rând, disecându-le amănunţit. Dar tocmai aceasta este trăsătura esenţială a Ştiinţei lo-gicii: dispariţia din ea a reprezentării, înlocuirea totală a re-prezentării, cu tot cu caracterul său sensibil şi subiectiv, cu gândirea108. Ar ﬁ impropriu să se recurgă la reprezentare pentru a expune mersul gândirii pure, cu atât mai mult cu cât rolul reprezentării a fost recunoscut ca atare, de ﬁecare dată când a fost cazul, în Fenomenologia spiritului. Puţine sunt cuvintele apte să folosească descrierii acestui mers. S-au emis păreri care contestă chiar posibilitatea tran-scrierii într-o altă limbă a terminologiei hegeliene109, cu toate că Hegel însuşi arată că ﬁlosoﬁa în genere nu ar avea nevoie de o terminologie specială. Mersul gândirii din Ştiinţa logi-cii trebuie urmat, nu descris, este traseul unei forme creatoa-re110, nu o colecţie de noţiuni create. În Ştiinţa logicii se găsesc precizări privind utilizarea lim-bajului în modul speculativ, care este opus acum direct celui obişnuit. Ele apar de obicei atunci când Hegel este nevoit să distingă sensul pe care îl au denumirile formelor logicii tradi-ţionale de cel speculativ. Ştiinţa logicii tratează determinaţi-ile gândirii, „care impregnează în general spiritul nostru în mod instinctiv şi inconştient şi pătrund chiar şi în limbă” (ŞtL, p. 21, subl. ns.), însă determinaţiile gândirii sunt momente 107 Cf. D. D. Roşca, Unele particularităţi în stilul de gândire al lui Hegel, în D.D. Roşca şi Hegel, Studiu introductiv, traduceri, note şi îngrĳ irea ediţiei de Vasile Muscă, Edit. Viitorul românesc, f. a., p. 134. 108 Cf. Eugène Fleischmann, La science universelle ou la logique de Hegel, Librairie Plon, Paris, 1968, p. 15-16. 109 D. D. Roşca, op. cit., p. 132. 110 Cf. Al. Surdu, Noţiunea clasică şi conceptul hegelian, în: „Probleme de logică”, vol. VII, Edit. Academiei, Bucureşti, 1977, p. 55. 118 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 119 ale conceptului însuşi. Numai acesta este „raţiunea a ceea ce există, e adevărul a ceea ce poartă numele de lucruri” (ŞtL, p. 21); concepţia metaﬁzicii prekantiene, care susţinea coin-cidenţa dintre lucruri şi gândire, identitatea dintre determi-naţiile gândirii şi natura lucrurilor (ŞtL, p. 27) nu este total nejustiﬁcată din punct de vedere speculativ şi, am văzut, cu atât mai puţin din punct de vedere istoric. Ea a fost totuşi asociată, de Spinoza, Wolﬀ etc., unui tip de logică care se mărginea să opereze cu elementul cantitativ (ŞtL, p. 34), tin-zând să devină un calcul. O rămăşiţă a acestui procedeu este asumată de către Hegel pentru ştiinţa logicii: „diviziunile şi titlurile cărţilor, secţiunile şi capitolele indicate în prezenta lucrare (…) au fost făcute cu scopul de a da o vedere de an-samblu preliminară, ele au deci, propriu-zis, numai valoare istorică” (ŞtL, p. 36-37). Cu alte cuvinte, dezvoltarea specula-tivă capătă prin împărţirea ei în concepte determinate (după calitate, cantitate etc.) numai nişte repere care ajută la regă-sirea tradiţiei ﬁlosoﬁce corespunzătoare acestora. Nu e mai puţin adevărat că a rupe dezvoltarea speculativă de tradiţia ﬁlosoﬁcă, printr-o invenţie terminologică radicală, ar trans-forma expunerea în ceva complet neinteligibil, iar vastele studii asupra istoriei ﬁlosoﬁei şi Fenomenologia spiritului în întreprinderi inutile. Hegel preferă să păstreze terminologia logică tradiţională, modiﬁcând sensurile termenilor ori de câte ori o cere necesitatea dezvoltării speculative; el este con-strâns de fapt să facă acest lucru pentru a nu compromite cu totul raporturile ştiinţei logicii cu ştiinţele ﬁlosoﬁce subordo-nate (cf. supra, cap. I, 1). Cheia înţelegerii modiﬁcărilor operate de el stă în expli-caţiile pe care le dă asupra conceptului. Raportările concep-tului speculativ la sensurile „obişnuite” ale conceptului, pe care le vom analiza în continuare, au rolul de a da un substi-tut de reprezentare, de a ajuta, pe o cale negativă, surprinderea sensului autentic al conceptului. Gândirea şi reprezentarea sunt opuse acum; e de aşteptat ca eliminând-o pe ultima, să rămânem la cea dintâi. Eliminarea nu este o simplă mecanică conceptuală, ci se face pe fondul asimilării materialului isto-rico-ﬁlosoﬁc şi fenomenologic. Iată de ce Hegel vorbeşte despre „natura conceptului” (ŞtL, p. 573) şi despre imposibilitatea de a o arăta în mod ne-mĳlocit. Geneza conceptului este dezvoltată din punctul de vedere al ştiinţei logicii în Logica obiectivă, iar din punct de vedere al conştiinţei de Fenomenologia spiritului. Istoria ﬁlo-soﬁei depozitează materialul brut din care este extras tot ce foloseşte procesului. Ca genetică a conceptului, Logica obiectivă nu este încă logică speculativă, existenţa formelor tradiţionale în Logi-ca subiectivă reduce vizibilitatea „formelor” speculative111. Aceste inconveniente ne îndeamnă să propunem interpre-tarea conform căreia Logica obiectivă şi cea subiectivă nu sunt o succesiune, ci sunt simultane112. Ordinea: obiectiv t subiectiv (un rest al Fenomenologiei spiritului, în care se desfăşoară perspectiva conştiinţei), apare aici ca necesară numai la modul general (cf. supra, cap. I, 4), fără ca Hegel să insiste prea mult asupra ei, concentrându-se mai ales pe împărţirea în trei: logica ﬁinţei, esenţei, concep-tului, ceea ce denotă că, strict speculativ vorbind, nu mai e cazul să ﬁe urmărite nici ordinea, nici necesitatea succesiu-nii, ele ﬁind date. Demonstraţia clasică nu spune nimic din punct de vedere speculativ. Logica tradiţională nu poate ﬁ concepută astfel. No-ţiunea, judecata, silogismul sunt forme care se succed, cel puţin în manualele după care se studiază disciplina: „noţi-unile alcătuiesc structura judecăţii, iar judecăţile structura silogismului”113. Comparaţiile dintre conceptul hegelian şi noţiunea clasică se pot face mai mult datorită nevoii de a pune în evidenţă diferenţele dintre cele două. O analiză comparativă a conceptului hegelian şi noţiunii clasice poate 111 Ibidem, p. 51. 112 Cf. Ibidem, p. 54: „formele speculative sunt logic anterioare şi logic pos- terioare una faţă de cealaltă”. 113 Ibidem, p. 52. 120 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 121 cădea cu uşurinţă pradă confuziei, considerând conceptul hegelian o specie a noţiunii clasice, căreia i se cere astfel să respecte regulile clasice de constituire şi utilizare; numai că, în acest caz, s-ar reveni la procedeele caracteristice logicii formale, pe care Hegel intenţionează să le abandoneze. Pentru a preîntâmpina o asemenea confuzie, Hegel a vorbit despre „felurile obişnuite ale conceptelor” (ŞtL, p. 610-616). Referinţa lui imediată este la logica transcenden-tală kantiană, care este principala victimă a confuziei dintre conceptul speculativ şi cel obişnuit. Din punct de vedere speculativ, raportul de reţinut al conceptului cu conceptele determinate este un raport al for-melor spiritului (ŞtL, p. 610), deci familiare raţiunii, care le-a experimentat în Fenomenologia spiritului şi totodată le-a evidenţiat continuitatea. Enumerate, acestea sunt trei: uni-versalitatea, particularitatea, individualitatea114; dar enume-rarea le pierde din vedere tocmai trăsătura fundamentală: ele „sunt mai degrabă unul şi acelaşi concept” (ŞtL, p. 611). Separaţia lor este operată de către intelect, care are tendinţa de a menţine separaţia. Dimpotrivă, raţiunea tinde către re-cuperarea lor ca unitate. Logica tradiţională, valoriﬁcând tendinţa intelectului, accentuează separaţia prin căutarea criteriilor de identiﬁcare 114 În limba germană Allgemeinheit, Besonderheit, Einzelnheit. Traducerile ro- mâneşti ale acestor termeni sunt oscilante (şi nu numai ele; întâlnim aceeaşi situaţie şi în traducerile operelor lui Hegel în limba franceză). Astfel, pentru Allgemeinheit s-a propus universalitate şi generalitate, iar pentru Einzelnheit avem individualitate şi singularitate. Distincţiile dintre universalitate şi ge-neralitate pe de o parte, precum şi dintre individualitate şi singularitate pe de alta, sunt importante pentru logica clasică, în care separaţia dintre obiect şi subiect, impusă de intelect, face ca universalul şi individualul, respectiv generalul şi singularul să revină unor planuri diferite. Cum însă, la Hegel, cele trei momente sunt ale conceptului speculativ, nu ale celui obişnuit, nuanţele pe care le reclamă interpretarea clasică nu mai sunt relevante în acest caz. La Hegel, Allgemeinheit, Besonderheit, Einzelnheit stabilesc rapor-turi numai între ele, neﬁind vorba despre raporturi de tip gând-lucru, ca în cazul conceptelor obişnuite. Am optat în continuare pentru traducerea lui Allgemeinheit prin universalitate şi a lui Einzelnheit prin individualitate, menţinând, în citatele în care apar, generalitatea şi singularitatea. a conceptelor determinate. Astfel, conceptul „distinct” este acela „ale cărui note le putem indica”. Însă, arată Hegel, nota este însăşi determinaţia conceptului. Dacă o reţinem numai pe ea, ca descriind cu exactitate conţinutul conceptului, rămâ-ne neprecizat cum şi cine operează identiﬁcarea notei, aşa că ea este de fapt o circumstanţă accidentală, iar conceptul este distinct în funcţie de ceea ce se vizează în el. Nota apare astfel ca un semn, ale cărui limite au fost prezentate mai sus (cf. supra, p. 115-116), constând în principal în detaşarea pe calea observaţiei (deci a reprezentării) a unor particularităţi ale lucrului. Reducând conceptul la concept „simplu” (nota = concep-tul) pentru a evita operaţia de identiﬁcare a notei caracteris-tice, arată Hegel, nu poate ﬁ înţeles în ce mod mai este el distinct (ŞtL, p. 612). Conceptul simplu, alcătuit dintr-o notă imanentă, nu poate ﬁ deﬁnit. În schimb, conceptului „com-pus”, care ar ﬁ alcătuit din elemente (concepte) simple, nu i se poate indica criteriul pe baza căruia se efectuează compu-nerea, decât tot prin apel la reprezentare. În logica tradiţională se vorbeşte şi despre concepte „contrarii” şi „contradictorii”. Hegel contestă însăşi distinc-ţia. Conceptele „contrarii” sunt identiﬁcate pe baza diversită-ţii, cele „contradictorii” pe baza opoziţiei. Însă: „Universalul s-a dovedit a ﬁ nu numai identicul, ci totodată şi diversul sau contrarul faţă de particular şi individual, apoi s-a arătat a ﬁ şi opus lor sau contradictoriu” (ŞtL, p. 614), ceea ce rezumă din nou evenimentele descrise de Fenomenologia spiritului. În sfârşit, raporturile de „coordonare” şi „subordonare” sunt stabilite de logica tradiţională în vederea dezvoltării te-oriei judecăţii, nu pentru cea a conceptului, şi pot avea sem-niﬁcaţie numai pentru aceasta (ŞtL, p. 614). Toate încercările de clasiﬁcare a conceptelor pe care le întâlnim în logica clasică sunt nejustiﬁcate din punct de ve-dere speculativ. Conceptul este totalitatea determinaţiilor, nu suma acestora. „Raportul parte-întreg, care de obicei e luat ca raportul dintre un obiect luat în întregime şi fragmentele 122 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 123 sale obţinute prin împărţirea sa este (…) transpus asupra procesului luat şi el ca întreg şi diversele lui stadii, etape sau momente”115. Se poate totuşi reţine această nuanţă: logica tradiţională a operat cu „fragmentele obţinute prin împărţirea” concep-tului ca şi cum ele ar ﬁ fost la rândul lor întreguri; logi-ca speculativă le va utiliza în continuare, puriﬁcându-le de componenta cantitativă (universalul „se ia ca şi când acesta ar ﬁ un mai mult sau cu o câtime mai mare decât particularul şi individualul” – ŞtL, p. 615). Toate rezultatele clasiﬁcărilor care pornesc de la ea vor ﬁ îndepărtate, dar terminologia cla-sică se va păstra în general. Ştiinţa logicii admite aşadar două limbaje simultane, cel speculativ şi cel clasico-tradiţional şi, pe măsură ce unul avansează, conﬁrmându-şi adecvarea faţă de obiectul propriu, cel de-al doilea este desﬁinţat. Conşti-ent de acest fapt, Hegel arată că cele două folosesc aceleaşi resurse lingvistice, dar alte semniﬁcaţii: „Cum omul posedă limbajul drept cel mai propriu mĳ loc de exprimare al raţiu-nii, este o iniţiativă arbitrară, fără rost, să cauţi un mod de exprimare nedesăvârşit şi să mai şi chinuieşti lumea cu el” (ŞtL, p. 616). Limbajul speculativ este limbajul natural; el exprimă în mod natural natura conceptului. Distincţiile, de-ﬁniţiile, clasiﬁcările logicii tradiţionale sunt un mod artiﬁcial de a exprima gândirea. Limbajul speculativ poate folosi termeni cărora logica tradiţională nu le recunoaşte apartenenţa la domeniul logi-cii: mecanismul, chimismul etc. Ele sunt raporturi ale natu-rii, dar totodată „simboluri inﬁnit superioare şi mai adecvate” (ŞtL, p. 616, subl. ns.) decât distincţiile şi clasiﬁcările tradiţi-onale. Conceptul este simbolul tuturor acestor simboluri, el nu semnalează altceva decât pe sine, „ceea ce este în simboluri ecou al unei determinaţii superioare poate ﬁ cunoscut numai prin mĳlocirea conceptului” (ŞtL, p. 616). „Mĳlocirea” despre 115 Radu Stoichiţă, Natura conceptului în logica lui Hegel, Edit. Ştiinţiﬁcă, Bucureşti, 1972, p. 12. care este vorba aici înseamnă ampliﬁcarea acelui ecou până la regăsirea lui ca sursă fundamentală a cunoaşterii. Concepte-le determinate suferă acea ampliﬁcare. Ele sunt preluate aşa cum se găsesc, din utilizarea lor cea mai comună, înlăturân-du-se din ele continuu acel „accesoriu sensibil” care era des-tinat să exprime conceptul. Trebuie subliniat faptul că limbajul natural este destinat să exprime conceptul. Nu putem vorbi fără ca gândirea să se manifeste în expresiile noastre. Limbajul trebuie însă lăsat să exprime gândirea, intervenţia făcută în scopul precizării a ceea ce limbajul exprimă ne îndepărtează de speculativ. Con-ceptul care ajunge să exprime gândirea fără intermedierea „accesoriului sensibil” este adecvat în mod natural, este ideea, sau adevărul revelat de raţiune sieşi (ŞtL, p. 595). Tradiţional, conceptul este legat de intelect, nu de raţiu-ne. Intelectul este facultatea conceptelor, a conceptelor deter-minate. Judecata şi silogismul ce au la bază aceste concepte determinate sunt la rândul lor de ordinul intelectului (ŞtL, p. 597). Teoria clasică a judecăţii, precum şi silogistica, admit şi ele aceeaşi tratare formală pe care o întâlnim în cazul con-ceptului. Universalitatea, particularitatea, individualitatea, enumerate de logica speculativă şi ﬁxate de intelect, folosesc şi aici descrierii şi clasiﬁcării tipurilor de judecăţi şi modurilor şi ﬁgurilor silogistice. Ele apar raţiunii formale (care este de fapt tot intelectul) ca altceva decât conceptul. Dar judecata, în sens speculativ, nu este „altă funcţiune” ci „cealaltă func-ţiune a conceptului” (ŞtL, p. 621), disocierea lui în subiect şi predicat, iar silogismul speculativ nu este o compunere de judecăţi, ci o „unitate ca termen mediu” a determinaţiilor con-ceptului (ŞtL, p. 684). Logica tradiţională accentuează diferenţa dintre subiect şi predicat în judecată, cea speculativă unitatea celor două, mergând până acolo încât, deşi numele de subiect şi predicat sunt păstrate (ca denumiri comune în limbajul natural), ele sunt „ceva nedeterminat” (ŞtL, p. 622), nume ale unor nume posibile, care pot primi în ele conţinutul reprezentării (ŞtL, 124 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 125 p. 623). Numai întrucât apartenenţa subiectului la predicat nu este decisă de analiza circumstanţelor în care celui din urmă îi convine subiectul (ele ﬁind întotdeauna întâmplătoa-re) ci pornind de la concept ca totalitate, deci de la unitatea subiectului şi predicatului, se poate vorbi despre judecată. Ceea ce nu îndeplineşte această condiţie este o simplă propo-ziţie (care are şi ea subiect şi predicat, dar numai gramaticale). Noi formulăm în viaţa de zi cu zi o mulţime de propoziţii, facem trecerea de la unele la altele prin diverse forme de in-ferenţă, iar corectitudinea lor nu este contestată în măsura în care privesc stările de lucruri cotidiene, dar acestea nu sunt judecăţi, căci pornesc de la reprezentare (semniﬁcaţia cir-cumstanţială a subiectului) şi nu de la concept (reconstituit numai de predicat). Detaşarea formelor de inferenţă din ma-terialul în care se găsesc şi studiul lor separat nu înseamnă transformarea propoziţiilor în judecăţi, ci însuşirea unor re-guli care elimină riscul erorilor în procesul de trecere de la o propoziţie la alta. Însă, după Hegel, nu acesta este scopul logicii în sens speculativ. Asemenea concepţie asupra logicii exprimă doar activitatea intelectului, care se constituie, cum arată ﬁlosoful, „într-un îndreptar de gândire justă”. Pe baza distincţiei operate de Hegel între judecată şi propoziţie este eliminată clasiﬁcarea tradiţională a judecă-ţilor după cantitate: „toţi”, „unii”, „niciunul” nu sunt decât circumstanţe ale atribuirii predicatului. De asemenea, copula, din punct de vedere speculativ, nu ia în considerare formele propoziţionale (Sätze), în care subiectul are predicate116, aces-tea ﬁindu-i atribuite din exterior. În interpretarea speculativă, toate lucrurile formează o judecată117. Forma care exprimă cel mai bine trecerea con-ceptului în judecată este „P este U” („particularul este uni-versal”) sau, ceea ce este acelaşi lucru pentru moment, „U este P”. Pornind de la această formă se dezvoltă sistematic toate tipurile de judecată, parcurgându-se toate sensurile posibile ale copulei118. În judecata apodictică, unitatea pier-dută a conceptului reapare din judecată, subiectul şi predi-catul găsindu-se într-o relaţie determinată, care este „copula împlinită sau plină de conţinut a judecăţii” (ŞtL, p. 663). Formula speculativă prin care se exprimă transformarea copulei în concept determinat (concept determinat şi, simul-tan, totalitatea regăsită a conceptului) este ultima frază din capitolul despre judecată al Ştiinţei logicii: „Prin această îm-plinire a copulei, judecata a devenit silogism” (ŞtL, p. 663). Reiese cu toată claritatea deosebirea fundamentală a ju-decăţii speculative faţă de cea obişnuită. Judecata în înţele-sul clasic este o structură, cu toată conotaţia spaţială pe care aceasta o implică, iar asocierea structurilor care sunt judecă-ţile clasice produce un silogism în care extremii se aﬂă într-o exterioritate reciprocă (ŞtL, p. 665). Speculativ vorbind însă, unitatea realizată de copulă în judecată este medierea de care şi silogismul are nevoie. Medierea este realizată în silogism de conceptul văzut ca totalitate (copula realizată a judecăţii) şi nu de un simplu terminus medius care, întâmplător, ar face legătura extremilor. Silogismul nu este alcătuit din două pre-mise şi o concluzie (adică din trei propoziţii, nu judecăţi – ŞtL, p. 670), ci este însăşi medierea efectuată de conceptele deter-minate: individualitatea, particularitatea, universalitatea. Analog judecăţii, „toate lucrurile sunt silogisme” (ŞtL, p. 670). Mediul are în silogismul speculativ mai mult înţele-sul de atotcuprinzător, ambianţă a transformărilor conceptu-lui, decât pe cel de noţiune care efectuează o simplă legătură între subiectul şi predicatul concluziei. De aceea, împlini-rea lui, analogă împlinirii copulei în judecată, duce chiar la obiectivitate (ŞtL, p. 704). Mediul ca obiectivitate înseamnă trecerea la existenţă a conceptului, trecere pe care gândirea formală ezită s-o facă (ŞtL, p. 708; cf. şi infra, p. 149). Logica subiectivă include aşadar un capitol rezervat obiectivităţii. Hegel face aici o trimitere directă la argumentul 116 Cf. E. Fleischmann, op. cit. p. 248. 117 Ibidem, p. 249. 118 Ibidem, p. 250. 126 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 127 ontologic, al cărui scop era tocmai de a face trecerea de la subiectivitate (ca subiectivitate a conceptului, ţinând de şti-inţa logicii, nu fenomenologică sau psihologică) la obiectivi-tate, relevându-i o slăbiciune fundamentală: operarea cu un „vid metaﬁzic al sumei tuturor realităţilor” (ŞtL, p. 709), con-siderarea conceptului în sensul lui tradiţional, ca agregat de note. Obiectivitatea nu este însă, speculativ vorbind, simplă însumare; cum s-a văzut, conceptul, judecata şi silogismul nu sunt altceva decât conceptul. Pornind de la oricare stadiu intermediar, argumentul ontologic se întemeiază pe con-cepte „pe cale de a deveni obiectivitate” (ŞtL, p. 709), nu pe obiectivitatea ca atare. Toate încercările de a consolida argu-mentul ontologic prin precizarea semniﬁcaţiilor conceptului văzut tradiţional sunt considerate greşite. Argumentul onto-logic însă are la bază idei a căror valoare este, după Hegel, incontestabilă. De mare interes pentru tema noastră este – în acest loc – o precizare privind limbajul: „Filosoﬁa are dreptul de a alege din limbajul vieţii curente, limbaj făcut pentru lumea reprezentării, expresiile care par a ﬁ apropiate de determina-ţiile conceptului. Nu poate ﬁ vorba de a dovedi, privitor la un cuvânt luat din limbajul vieţii obişnuite, că şi aici se lea-gă de respectivul cuvânt acelaşi concept pentru exprimarea căruia îl întrebuinţează ﬁlosoﬁa, ﬁindcă viaţa curentă nu are concepte, ci reprezentări, şi este sarcina ﬁlosoﬁei ca atare de a cunoaşte conceptul a ceea ce altfel e simplă reprezentare. Este deci suﬁcient ca, în expresiile adoptate pentru determi-naţiile ﬁlosoﬁce, reprezentarea să întrevadă cu aproximaţie oarecare diferenţe, după cum se poate întâmpla să recunoaş-tem în aceste expresii nuanţe ale reprezentării care se rapor-tează mai de aproape la conceptele corespunzătoare” (ŞtL, p. 710). În aceste rânduri se aﬂă un rezumat complet al ra-porturilor complexe ale logicii naturale cu ştiinţa logicii, mo-tiv pentru care ne vom opri mai pe îndelete asupra lor. Cea mai importantă observaţie care poate ﬁ făcută pri-veşte imposibilitatea de a lega unilateral cuvintele vieţii obişnuite de semniﬁcaţiile pe care ele le iau în gândire. A în-cerca să dovedeşti că semniﬁcaţia unui cuvânt este una anu-mită – mai ales în cazul acelor cuvinte care interesează în mod deosebit ﬁlosoﬁa – înseamnă să limitezi nejustiﬁcat re-prezentările posibile pe care cuvântul le suscită conştiinţei. Aparent, reﬂecţia ﬁlosoﬁcă aduce prin deﬁnirea termenilor un spor de precizie; în realitate, ea nu va putea astfel să anu-leze reprezentările, care se opun ele însele dovezii, o fac ne-convingătoare, cu toate că este precisă. Registrul reprezentărilor pe care le implică un cuvânt este incomplet; nu poate exista a priori certitudinea că a fost eliminat tot ce nu convine semniﬁcaţiei vizate prin deﬁnire. Înlocuirea reprezentării cu conceptul trebuie să aibă loc por-nind de la reprezentare. Speculativul se distinge de limbajul obişnuit numai prin faptul că reprezentarea nu mai este aici criteriul pe baza căruia se face deﬁnirea. Pe măsură ce com-ponenta care nu ţine de gândire este identiﬁcată, ea poate ﬁ eliminată, ceea ce face ca speculativul şi limbajul obişnuit să funcţioneze simultan. Nu avem o sciziune între cele două: până aici s-a utilizat limbajul obişnuit, de aici începe specula-tivul, ci o permanentă interacţiune a lor. Spre exemplu, existenţa, văzută de reprezentare ca pre-zenţă, apariţie, are, speculativ vorbind, sensul de împlinire a copulei este. De aceea, ceva poate să ﬁ e fără să existe, împotri-va uzului obişnuit al limbajului. A lua existenţa pornind de la reprezentare înseamnă, dimpotrivă, a ﬁxa drept criteriu al său prezenţa. Este tocmai ceea ce face Kant atunci când vor-beşte despre 100 de taleri gândiţi, care nu există în realitate. 100 de taleri sunt oricum o reprezentare, există astfel ca atare, indiferent de prezenţa lor; proprietatea esenţială a prezenţei lor este preocuparea percepţiei, nu a gândirii (cf. supra, cap. II, 2. a). Dar numai din perspectiva gândirii, speculativ, poa-te ﬁ corect înţeles acest fapt, care se exprimă în două limbaje diferite. Percepţia a 100 de taleri îşi are rostul ei, dar nu pe plan ﬁlosoﬁc, speculativ. Amestecul planurilor are asupra speculativului cele mai grave consecinţe, echivalente cu apariţia de reproşuri la 128 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 129 adresa unor pretinse absurdităţi caracteristice hegelianis-mului. În realitate, ele nu dovedesc decât că sensul specu-lativului nu a fost surprins de criticii săi. I-au fost reproşate adesea lui Hegel extinderi nejustiﬁcate ale logicii asupra re-alităţii. Întreaga Filosoﬁe a naturii a fost considerată un ase-menea abuz; ea nu vrea să ﬁe însă o suită de observaţii asupra naturii, ci gândirea conceptuală care, având ca obiect natura, este totuşi gândire. Desigur că nu există silogisme în natură, dacă acestea sunt văzute ca forme logice, structuri de propozi-ţii; dar natura însăşi este silogism, adică jocul universalităţii, particularităţii şi individualităţii realizate. În cazul chimismului, bunăoară, Hegel vorbeşte despre apă ca [termen] mediu, având în vedere proprietatea aces-teia de a dizolva substanţele chimice. Apa este un element al comunicării substanţelor chimice (corpuri), în care ele intră în comunitate una cu cealaltă (ŞtL, p. 730). Analog, limbajul este [termen] mediu în domeniul spiritual. Asigurând comu-nicarea, limbajul, ca şi apa pe plan corporal, este semn (ŞtL, p. 731). O interpretare logico-clasică a noţiunii de [termen] mediu aici este în mod evident greşită, căci avem de-a face în mod clar cu sensul de mediu înconjurător al apei, suport al unor reacţii chimice. Şi în cazul limbajului se întâmplă exact la fel: el este mediul sensurilor posibile, care asigură comunicarea propriu-zisă. Limbajul este aşadar un semn. De fapt, analogia nici nu trimite aici la sensul speculativ al lim-bajului, ci chiar la cel comun: ca semn, limbajul acţionează ca şi apa, care doar dizolvă substanţele chimice, ﬁind astfel „o calmă contopire, dar pe de altă parte şi o comportare negativă” (ŞtL, p. 731), căci procesul se stinge prin dizolvarea substan-ţelor chimice, iar semnul ﬁxează sensurile pe care le comuni-că. Dar analogia însăşi este de domeniul speculativului, căci surprinde unitatea proceselor eterogene (chimic şi lingvistic) pe planul gândirii, planul procesualităţii universale al proce-selor particulare. Ca mediu, gândirea este universalitate. Aşa cum este, simul-tan, particularitate şi individualitate. Gândirea este totodată şi termen mediu, adică mediu logic al modiﬁcărilor limbajului. Nici unul din cele două sensuri nu acoperă, de unul singur, speculativul. Ca simplu mediu, universalitatea gândirii apare în di-mensiunea ei psihologică, ca termen mediu în dimensiune logico-formală. Orice reducţie îşi evidenţiază limite pe care însuşi domeniul i le prescrie. Apelul la unul sau altul din cele două dimensiuni, la „aproximaţiile” pe care reprezenta-rea le aduce cu sine, nu prejudiciază gândirea dacă ea însăşi nu este destituită din rolul de motor al procesului conceptu-alizării. Căci rolul ﬁlosoﬁei nu este de a explica lumea prin intermediul gândirii, nici de a explica gândirea ca o conse-cinţă a ceva exterior acesteia, ci de a urma îndeaproape ﬁrul gândirii care se gândeşte pe sine şi de a exprima mersul ei inﬁnit. c. Limbaj natural şi limbaj speculativ în Enciclopedia ştiinţelor ﬁlosoﬁ ce Atât Fenomenologia spiritului, cât şi Ştiinţa logicii sunt în-tâlnite în Enciclopedia ştiinţelor ﬁlosoﬁ ce, cea de-a doua ca pri-mă parte a Enciclopediei, cea dintâi ca a doua parte a primei secţiuni a Filosoﬁei spiritului, denumită de Hegel Spiritul su-biectiv. O asemenea redundanţă nu poate ﬁ pusă exclusiv pe seama faptului că Enciclopedia este un manual destinat a în-soţi prelegerile profesorului Hegel. Din această perspectivă, în Enciclopedie marile lucrări ale ﬁlosofului ar ﬁ rezumate pen-tru uz didactic. Lucrurile nu sunt atât de simple. În Enciclopedie ştiinţa logicii şi fenomenologia spiritului au altă imagine decât ca scrieri de sine stătătoare, ba chiar, în cazul fenomenologiei, o altă poziţie în cadrul sistemului decât ne-am ﬁ aşteptat dacă le consideram ca reluări prescurtate ale lucrărilor indepen-dente. Asupra acestor probleme ne-am oprit deja în capitolul I din prezenta lucrare. 130 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 131 Teoria hegeliană a limbajului se găseşte în §§ 457-468 ale Enciclopediei. Acestea sunt aşezate sub titlul secţiunii Psiho-logiei din Filosoﬁa spiritului, mai precis în partea privitoare la Spiritul teoretic a Psihologiei119. Desigur, psihologia hege-liană nu este una empirică; de altfel, ea are ca obiect spiri-tul, care se revelă în experienţa conştiinţei, dar nu empiric; nu vom mai insista asupra acestei trăsături a psihologiei la Hegel, ne mărginim să notăm că spiritul este precedat în expunere de suﬂet (obiect al antropologiei) şi conştiinţă (care este aşezată sub titlul fenomenologiei spiritului). Spiritul subiectiv hegelian are o corespondenţă istorică în De anima aristotelică („cărţile lui Aristotel Despre suﬂet, îm-preună cu tratatele lui asupra unor laturi şi stări particulare ale suﬂetului sunt, astăzi încă, opera cea mai desăvârşită, ba încă unica operă prezentând interes speculativ, asupra aces-tui obiect” – Enc, § 378, p. 8). Nici psihologia aristotelică nu era una empirică, cu toate că, forţat, i s-a dat uneori atare interpretare. În general, studiul separat al facultăţilor suﬂ e-tului, care caracterizează psihologia empirică, nu identiﬁcă vreo facultate corespunzătoare spiritului hegelian, datori-tă căruia, oricum, studiul separat al facultăţilor nici nu mai are sens. Teoria limbajului a lui Hegel este dezvoltată pornindu-se de la reprezentare şi ajungându-se la gândire. Sunetele nesis-tematizate, care nu alcătuiesc o limbă, ci produc doar dispo-ziţii suﬂeteşti, au fost întâlnite şi mai devreme (Enc, § 401, p. 109), aici însă va ﬁ vorba despre un alt tip de sunet: „vorbi-rea şi sistemul ei, limba, dă simţirilor, intuiţiilor, reprezentări-lor, o a doua ﬁinţare-în-fapt, mai înaltă decât ﬁinţa lor faptică 119 A se compara structura Metaﬁzicii subiectivităţii din Jenenser Logik, Metaphysik und Naturphilosophie cu cea a Psihologiei din Filosoﬁa spiritului a Enciclopediei. Conform ipotezei formulate în cap. I, 3 al lucrării noastre, Metaﬁzica subiectivităţii din Jenenser Logik, Metaphysik und Natur philosophie a făcut necesară elaborarea Fenomenologiei spiritului în completarea ştiinţei logicii. Psihologia hegeliană este precedată în Enciclopedie de o fenomeno- logie a spiritului cu o semniﬁcaţie sistematică. imediată, în genere o existenţă, care îşi are valabilitatea în domeniul reprezentării” (Enc, § 459, p. 282)120. Dacă limba dă existenţă la nivelul reprezentării, caracterul ei sistematic nu i se datorează totuşi acesteia, provenind din altă parte: „Formalul limbii însă este opera intelectului, care îşi impri-mă într-însa categoriile sale; instinctul acesta logic dă naştere elementului gramatical al ei” (Enc, § 459, p. 283). Nu trebuie însă supralicitată independenţa categoriilor faţă de materia-lul în care se imprimă; fără el nu avem acces nici la categorii. Hegel ironizează tentativele de a gândi independent de ex-presie. Subliniem ideea de instinct logic care apare aici. Pentru Hegel, dezvoltarea limbii ca sistem sonor este strâns legată de scrierea alfabetică (Enc, § 459, p. 284). Iar în scrierea alfabetică inteligenţa operează asupra reprezentării prin intermediul cuvântului (Enc, § 459, p. 285). Inteligenţa acţionează aşadar asupra reprezentărilor pornind de la un nivel mai profund, mai elementar decât se crede de obicei, în cazul limbajului. Este nivelul simplelor sunete care se articu-lează; inteligenţa caută reguli de asociere a sunetelor. Aceas-ta este prima sa operaţie asupra cuvântului. Reamintindu-ne de eforturile etimologice ale lui Socrate din Cratylos, le regăsim aici adevărata semniﬁcaţie. Nu este vorba despre corectitudinea etimologiilor, chiar dacă la prima vedere dialogul ne îndrumă pe această potecă înşelătoare, ci despre aducerea cuvântului înaintea reﬂexiei. Cuvântul este analizat, redus la elementele lui simple, sunetele, care se re-compun apoi în cuvântul scris, iar rezultatul acestei activităţi este precizia şi puritatea sa. Etimologia intervine abia apoi, asupra unor cuvinte prezente în memorie, a căror precizie permite comparaţii cu alte cuvinte, din care li s-ar putea sta-bili provenienţa. În scrierea hierogliﬁcă (sau, mai corect spus, ideogra-ﬁcă), dimpotrivă, sunt analizate direct reprezentările, dar 120 Trebuie semnalată aici o variantă de traducere: „ﬁinţa-în-fapt” este termen sinonim în româneşte cu „ﬁinţa determinată”, traducând acelaşi Daseyn hegelian, conform opţiunii lui C. Floru, respectiv D.D. Roşca. 132 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 133 elementele reprezentării rezultate nu pot conduce la con-stituirea de veritabile relaţii logice, deoarece numele, cuvân- tul analizat de intelect, precizat, ﬁxat în prealabil, nu apare aici121. Citirea hierogliﬁcă, la rândul ei, este „o citire surdă şi o scriere mută” (Enc, § 459, p. 286). Elementele reprezen-tării sunt simple intuiţii, reprezentări şi mai simpliﬁcate, nu gânduri. Nici unei reprezentări anumite nu-i poate ﬁ detaşa-tă prin descompunere o parte gândită de alta pur sensibilă. Partea gândită este cea care efectuează descompunerea, acti-vitatea însăşi de analiză a reprezentării, nu o componentă a ei (cf. Enc, § 456, Adaos, p. 277). Paradoxal, tocmai indiferenţa scrierii hierogliﬁce faţă de aspectul sonor al cuvântului face ca străduinţa înlocuirii scrierii alfabetice cu una care să exprime relaţiile gândirii să eşueze în intenţia sa de a oferi semne precise. Desemnarea analitică a reprezentărilor operează direct asupra unor con-ţinuturi spirituale; dimpotrivă, inteligenţa care analizează cuvântul (numele), scriindu-l alfabetic, operează asupra unui simplu complex sonor. Din acest motiv semnul hierogliﬁ c dă naştere unor raporturi complicate şi încurcate care, la rândul lor, au nevoie de analiză, în timp ce cuvântul scris nu are ne-voie, pentru moment, decât să ﬁe reţinut de memoria verbală (Gedächtnis). Un limbaj hierogliﬁc, arată Hegel, are nevoie de o ﬁlosoﬁe statică (Enc, § 459, p. 286), care să menţină semniﬁ -caţia conferită semnului, un fel de dicţionar sau listă de echi-valenţă între reprezentări şi semnele corespunzătoare; limba naturală, în schimb, necesită interiorizarea (Erinnerung) com-plexului sonor ca reprezentare, trecerea lui de la intuiţia ne-mĳlocită la o legătură universală. Legătura universală abstractă dintre complexul sonor şi faptul pe care-l desemnează face, în continuare, posibilă reproducerea faptului prin intermediul numelui. „Noi gân-dim în nume” (Enc, § 462, p. 289); de-abia după ce complexul 121 Cf. Anton Dumitriu, Teoria logicii, Edit. Academiei, Bucureşti, 1973, p. 228, care citează preocuparea gândirii chineze de a găsi, pornind de la cuvântul văzut ca emblemă vocală, ceea ce evocă lucrul în mintea celui care-l gândeşte. sonor a suferit interiorizarea se poate vorbi de gândirea pură, adică despre posibilitatea de a nu lua în considerare intuiţia, imaginea asociată cuvântului atunci când îl folosim. Interi-orizarea însăşi are limitele sale. Există o formă de memorie, numită de Hegel memorie mecanică, în care cuvântul suferă un exces de interiorizare prin care inteligenţa se înstrăinează, adică suferă o deplasare a operaţiei asupra complexului so-nor către semniﬁcaţia memorată a cuvântului (Enc, § 462, p. 290). Dacă ne reamintim pentru o clipă străduinţa heracli-tică de a asculta logosul comun, vom constata că memoria mecanică, la care facem apel de obicei în nevoile noastre cotidiene de a comunica, este tocmai la antipodul acesteia. Utilizăm cuvântul fără a mai reveni asupra intuiţiei care i se asociază. Îndepărtându-ne treptat de ea, prin uzul repetat al cuvântului, se poate ajunge în situaţia pierderii intuiţiei, în care aceasta nu ne mai evocă nimic. Dar originar, cuvântul, numele, este rezultatul unei activităţi a inteligenţei asupra intuiţiei, iar etimologia poate restitui urmele activităţii ei in-conştiente abia pornind de la el. Există aşadar două modalităţi improprii de a privi lim-bajul, potrivit teoriei pe care o propune Hegel: 1. Reconstituirea semniﬁcaţiei cuvântului pornind de la reprezentare, nu de la complexul sonor analizat de inteligen-ţă. Trimiterea directă este aici la characteristica universală a lui Leibniz, în care, în loc de cuvinte, avem de-a face cu „vo-cabula, literas, ﬁguras chemicas, Chinenses, Hieroglyphicas, notas Musicas, stenographicas, aritmeticas, algebricas, aliasque omnes quibus inter cogitandum pro rebus utimur”122. Cu toate că Leib-niz susţine că „ita ut non tantum repraesentationi, sed et ratioci-nationi inservire possint”, nu le poate prelua decât tot dintre reprezentări, prin selecţie, ceea ce a fost peste puterile sale. 122 G. W. Leibniz, Fundamenta calculi ratiocinatoris, în: J. E. Erdmann, God. Guil. Leibnitii, Opera philosophica quae existant latina gallica germanica omnia, Berlin, 1840, p. 93. 134 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 135 2. Stabilirea semniﬁcaţiei cuvântului pornind de la pree-xistenţa lui în memorie, fără a mai recurge la intermedierea intuiţiei nemĳlocite, asupra căreia operează originar inteli-genţa. Aici reprezentativă este viziunea, posterioară crono-logic ﬁlosoﬁei hegeliene, a lui F. de Saussure, care stabileşte – arbitrar – că semnul are natură arbitrară123. Cuvântul nu este însă un simplu semn, chiar lingvistul elveţian ﬁind ne-voit să facă precizări privind lipsa caracterului arbitrar al semnului lingvistic (numit tradiţional simbol)124. Ambele au drept consecinţe abordări improprii ale gân-dirii, însă îşi constituie „logici” proprii. Toate reduc gândirea la aspectul ei abstract, formal, deşi „ea trebuie să se dezvol-te spre a a ajunge gândire concretă, cunoaştere a conceptului” (Enc, § 465, p. 294). Această cerinţă a dezvoltării gândirii tre-buie respectată în paralel şi de limbajul care exprimă gândi-rea. Nu este nevoie de construirea unui limbaj mai potrivit pentru a surprinde raporturile gândirii sau de analize artiﬁ -ciale asupra sensurilor termenilor utilizaţi, ci de înţelegerea corectă a naturii limbajului, care este modelat în chip ﬁresc de gândire pentru a se exprima în el. Ştiinţa logicii nu este altceva decât logica naturală, cu deosebirea majoră că ceea ce în aceasta din urmă este numai instinctiv, în cealaltă e o activitate conştientă. La Hegel, „gândirea este centrul unic, în care se întorc opoziţiile ca în adevărul lor” (Enc, § 467, p. 296). Nici Ştiinţa logicii, nici Fenomenologia spiritului, nici Fi-losoﬁa spiritului nu pot să ne furnizeze singure o înţelegere corespunzătoare a gândirii. Ştiinţa revine continuu asupra gândirii, ajungând la o „întrepătrundere a subiectivităţii care gândeşte şi a raţiunii obiective” (Enc, § 467, Adaos, p. 297) fără să ocolească treptele intermediare. De ce aşază Hegel teoria limbajului în această poziţie din Filosoﬁa spiritului? Locul ales pentru a analiza limbajul nu 123 F. de Saussure, Curs de lingvistică generală, trad. şi cuvânt înainte de Irina Izverna Tarabac, Edit. Polirom, Iaşi, 1998, p. 87. 124 Cf. şi E. Vasiliu, Elemente de ﬁlosoﬁe a limbajului, Edit. Academiei Române, Bucureşti, 1995, p. 58. este lipsit de importanţă. J. Derrida125 subliniază poziţiona-rea teoriei limbajului în momentul în care Ideea s-a reîntors la sine după ce a traversat dizolvarea în natură. Or, limbajul, sub un anumit aspect, relevat mai sus, anume aspectul său sonor, ţine de natură126. Însă, sub celălalt aspect, al raportului limbajului cu gândirea, aspectul sonor capătă alt sens. Este vorba despre sensul general al Filosoﬁei spiritului subiectiv, de realizare a eliberării acestuia de orice condiţionare127. Propunerea de a considera limbajul pornind numai de la reprezentare ne pune în situaţia de a-l reduce la un sim-plu fenomen natural. Gândirea şi limbajul rămân distincte, tot ce avem de făcut este să precizăm semniﬁcaţia cuvintelor prin intermediul reprezentării, presupunând că imprecizia cuvintelor se datorează originii lor, în care se amestecă di-verse reprezentări128. Dar cuvintele au deja semniﬁcaţie prin însăşi existenţa unor reguli gramaticale, care le reglementea-ză folosirea. Chiar dacă cuvântul nu este explicit legat de o reprezentare, el este înţeles şi folosit de vorbitor, mai mult sau mai puţin adecvat. Reﬂecţia asupra cuvântului precizea-ză în continuare semniﬁcaţia lui. Cuvântul scris este deja un cuvânt supus reﬂecţiei. A lega unilateral cuvântul de o anu-mită reprezentare poate duce nu numai la blocarea evolu-ţiei limbii, aşa cum s-a întâmplat în cultura chineză, ci şi a gândirii. Aşa cum am văzut în cazul certitudinii sensibile şi a percepţiei din Fenomenologia spiritului, în absenţa gândirii limbajul continuă să funcţioneze. Faptul se datorează stabi-lirii prealabile a unei legături universale între complexul so-nor şi faptul desemnat. Este vorba totuşi despre un universal abstract, revenindu-i gândirii rolul de a concretiza acest abs-tract. Nu există însă reprezentări pure, asupra cărora să poa-tă ﬁ aplicată gândirea, aşa cum credea Leibniz. El le numeşte 125 J. Derrida, Speech and writing according to Hegel, în: R. Stern, op. cit. 126 Cf. A. Ferrarin, op. cit. p. 237. 127 Ibidem, p. 239. 128 Cf. G. W. Leibniz, Noi eseuri asupra intelectului uman, trad. Al. Boboc, M. Pop şi D. Şerbescu, Edit. „Grinta”, Cluj-Napoca, 2003, p. 217-224. 136 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 137 „idei simple”, dar descrierea pe care le-o face corespunde de fapt reprezentării. Pe de altă parte, absolutizarea regulilor gramaticale duce la pierderea componentei naturale a limbajului. Aici se pre-conizează – în locul reprezentărilor pure – o gramatică pură şi în cele din urmă un limbaj complet artiﬁcial, al cărui prin-cipal avantaj ar ﬁ precizia. În cele din urmă, este denunţat chiar tradiţionalul paralelism logico-gramatical129. Din punct de vedere lingvistic, aceasta corespunde contestării para-lelismului dintre cugetare (gândire) şi vorbire: „S-a crezut, de o serie de lingvişti (…) în paralelismul dintre vorbire şi cugetare: vorbirea şi cugetarea formează o unitate, iar vorbi-rea serveşte de vehicul cunoaşterii; forma fonetică a vorbirii este adecvată cugetării (…) Aceste aﬁrmaţii sunt eronate”130. Această opţiune nu i-a fost necunoscută lui Hegel. El o de-scrie în partea privitoare la intelect din Fenomenologia spiri-tului, sub forma mişcării tautologice a intelectului. Pe plan lingvistic, aceasta este descrisă după cum urmează: „Vorbi-rea este o operaţie a spiritului diferită de natura lucrurilor reale. Ea este o abstracţie, întrucât nu manifestează realitatea, ci o transpune”131. Să ne reamintim mişcarea tautologică a intelectului cu privire la legile naturii, denumită de Hegel şi explicaţie (Erklären). În acest caz, vorbirea, deşi nu este în relaţie naturală şi cauzală cu gândirea, este totuşi abstractă. Cunoaşterea lucrurilor reale i se datorează totuşi, ea ﬁind la baza gândirii asupra lucrurilor reale. Atunci, fundamentul (vorbirea) este acelaşi ca şi legea (gândirea), între gândire şi limbaj este o deosebire care nu este deosebire. Surpinderea limitelor pe care le implică cele două mo-dalităţi de a vedea limbajul înseamnă, din punct de vedere hegelian, eliberarea spiritului de condiţionările sub care se aﬂă. Din punctul de vedere al spiritului, deci speculativ, lim-bajul nu este nici strict natural, nici strict convenţional, ci are 129 Anton Dumitriu, op. cit. p. 239. 130 Al. Rosetti, Filosoﬁa cuvântului, Edit. Minerva, Bucureşti, 1989, p. 12. 131 Ibidem, subl. ns. ambele trăsături. Mai precis, spiritul se exprimă în limbajul natural, pe care îl modelează potrivit propriilor necesităţi; spiritul surprinde în expresia lingvistică, întrucât aceasta este în unitate cu gândirea, mişcarea lucrurilor însele, des-pre care am văzut vorbindu-se la Platon şi Aristotel. Această situaţie trebuie avută în vedere atunci când se aﬁrmă carac-terul simbolic al limbajului. Am văzut mai sus că, la Aristotel, simbolicul desemna punerea în legătură a două entităţi ete-rogene. Este însă necesar ca eterogenitatea elementelor care intră în legătură să nu ducă la constituirea unei relaţii de tip obiect-subiect. În acest caz unul dintre elemente este un sim-plu semn al celuilalt, iar simbolicul se dizolvă. Ştiinţele expli-cative (ﬁzica), în care separaţia subiect-obiect este esenţială, evită să ﬁe deﬁnite ca ştiinţe simbolice. Problema distincţiei dintre semn şi simbol le-a prilejuit şi lingviştilor recunoaşterea faptului că „relaţia de simbo-lizare nu se stabileşte între obiecte, ci între modalităţile în care conştiinţa are experienţa obiectelor”132. La Hegel, expe-rienţa asupra obiectelor, efectuată de către conştiinţă prin reprezentare, distinctă de experienţa conştiinţei, care este Fenomenologia spiritului, are trei trepte, care se desfăşoară la nivelul imaginaţiei: 1) imaginaţia reproductivă, capacitatea de a evoca imagini în lipsa unei intuiţii nemĳ locite; 2) imagina-ţia asociativă, legătura liberă şi subsumarea imaginilor prin inteligenţă, în care inteligenţa nu este doar o parte formală; 3) fantazia constructoare de semne (cf. Enc, §§ 455-457). Simbolizarea ţine de al doilea moment, ﬁind deci ante-rioară construcţiei de semne. Pe de altă parte, „Semnul este o intuiţie nemĳlocită oarecare, ce reprezintă un conţinut cu totul altul decât cel pe care ea îl are pentru sine (…) Semnul este deosebit de simbol – o intuiţie a cărei determinaţie pro-prie constituie încă, în ce priveşte esenţa şi conceptul ei, mai mult sau mai puţin conţinutul pe care ea îl exprimă ca sim-bol; la un semn, ca atare, dimpotrivă, conţinutul propriu al 132 E. Vasiliu, op. cit., p. 84. 138 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 139 intuiţiei, şi acela al cărui semn ea este, nu au nimic de-a face unul cu altul. În semniﬁcare, inteligenţa dovedeşte deci o mai liberă disponibilitate şi stăpânire în folosirea intuiţiei decât în simbolizare” (Enc, § 458, p. 281). Construcţia de semne nu este absolut independentă de simbolizare, ci o presupu-ne. Ea disociază conţinutul şi forma, indistincte în simbol. Fantazia constructoare de semne, echivalentă azi gândirii in-ventive, are libertatea de a folosi arbitrar intuiţiile, de unde şi impresia că semnul însuşi este arbitrar. Este însă vorba des-pre o iluzie, pe care perspectiva speculativă asupra gândirii o evidenţiază ca atare. Construcţia de semne este preocupată exclusiv de atribuirea precisă de semniﬁcaţii şi consideră că adecvarea dintre semn şi semniﬁcat este suﬁcientă pentru a descrie procesele gândirii. Conceptul este în acest caz cores-pondentul pe planul gândirii al unui obiect. Numai că, din punctul de vedere al ştiinţei logicii, conceptul este aici doar o reprezentare abstractă, nu concept autentic (Enc, § 456, Ada-os, p. 277). Logica naturală pe cale de a se transforma în logică for-mală se bazează pe considerarea cuvântului ca semn, în timp de ştiinţa logicii recuperează valoarea simbolică, originară, a cuvântului. Cuvintele obişnuite sunt apte de a surprinde mersul gândirii prin variaţia semniﬁcaţiilor lor. Variaţia semniﬁcaţi-ilor nu se datorează impreciziei limbajului, ci efortului conti-nuu al gândirii de a se adapta la faptele care i se înfăţişează. Acest efort nu lasă întotdeauna o impresie clară privind re-zultatul său, anume că gândirea şi-a modiﬁcat raportul faţă de fapte. Terminologia ﬁlosoﬁcă nu este de aceea rezultatul unei invenţii libere, arbitrare, ci rezultatul evoluţiei limbaju-lui obişnuit, prin intermediul căreia gândirea reconstruieş-te realitatea. De altfel, numai ﬁlosoﬁa poate da o explicaţie satisfăcătoare privind raportul dintre gândire şi limbaj, şi aceasta ﬁindcă limbajul ideal este ştiinţa logicii, gândirea re-alizată, sistematică. Anexă Nu putem încheia analiza contextelor în care Hegel se referă la raportul dintre gândire şi limbaj fără să luăm în considerare alte două texte. Ele nu fac parte din structura al-cătuită de Fenomenologia spritului, Ştiinţa logicii şi Enciclopedia ştiinţelor ﬁlosoﬁce, ci unul este un text independent, redactat după câte se pare la Jena, prin anul 1807, dar publicat în 1835 în vol. al XVII-lea al Freundverein Ausgabe între alte recenzii şi Aufsätze berlineze, celălalt făcând parte din vastele Prelegeri de estetică ţinute de profesorul Hegel. Ambele aduc precizări cu privire la problemele în discuţie. 1. Wer denkt abstrakt? Hegel foloseşte adesea termenul de „abstract”, cu cel pu-ţin două sensuri care trebuie precizate. Să vedem mai întâi care ar ﬁ sensul comun al termenului, sensul care este ac-ceptat şi de orientări ﬁlosoﬁce care nu împărtăşesc vederile acestuia. Îl găsim în Ştiinţa logicii, desemnat ca activitate a gândirii privită pe latura ei negativă, ca „mânuire a concep-telor lipsite de substrat sensibil” (ŞtL, p. 41). În acest sens, gândirea este angajată într-o activitate de autoformare şi disciplinare, de asimilare a „ceva ce e înţeles şi pătruns, dar ca ceva al cărui cuprins, adâncime şi semniﬁcaţie mai largă nu sunt pricepute” (ŞtL, p. 40). Trebuie reţinut aici faptul că această latură negativă nu se suprapune exact peste funcţia dialecticii negative pe care am întâlnit-o la Platon. Aceasta din urmă are drept consecinţă surprinderea unor opoziţii, pe care speculativul le va reuni apoi. Gândirea abstractă tinde însă de obicei spre operaţii precum cea de clasiﬁcare, deta-şând din concepte „ceea ce e esenţial în ele, îndepărtând coa-ja exterioară şi degajând din ele logicul” (ŞtL, p. 41), nu spre 140 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 141 surprinderea opoziţiilor. Acesta este motivul pentru care, de cele mai multe ori, Hegel foloseşte termenul de „abstract” pentru a evidenţia limite ale gândirii care reclamă exercita-rea sa speculativă şi îl opune acesteia. Dar, în orice caz, el nu stabileşte categoric că abstract = nespeculativ, nu le desparte în mod absolut, şi aceasta pentru că formarea capacităţii de a gândi abstract este un moment imposibil de ocolit, este o abilitate fără de care nici speculaţia nu este posibilă. Celălalt sens al abstractului trimite tocmai la incapacita-tea de a folosi gândirea independent de substratul ei sensibil, ceea ce diferă de efortul susţinut de a gândi numai esenţial. În cazul certitudinii sensibile, de exemplu, conceptul adevă-rului este „cel mai abstract şi mai sărac” (FS, p. 63). Gândi-rea nu are acum nici o determinaţie. Numai limbajul dispune de propriile sale reguli, care se substituie activităţii gândirii. Abstract înseamnă în acest caz nu a elimina conştient ceea ce nu este necesar activităţii gândirii, ci a nu avea acces la rezultatele operaţiilor gândirii, imposibilitatea de a controla prin acestea exercitarea limbajului. Consecinţa este acum o realitate abstractă, nu o gândire esenţializată. Micul text intitulat Wer denkt Abstrakt? (Cine gândeşte abstract?) are ca scop exempliﬁcarea celui de-al doilea sens într-o manieră populară, recurgând la câteva exemple. Este o ocupaţie pe care Hegel şi-a impus-o rareori. Să vedem, aşadar, cine gândeşte abstract. În primul exemplu dat de ﬁlosof avem de-a face cu un ucigaş adus în faţa judecătorului. Poporul prezent la judecată îl consideră un simplu ucigaş şi atât. Dar câteva doamne fac observaţia că este un bărbat puternic, frumos şi interesant. Oamenii din mulţime se revoltă: „cum, un criminal frumos? Ce fel de om este acela care poate spune despre un ucigaş că este frumos? Cu siguranţă că nu e mult mai bun ca el!” (W II, p. 578). Dacă se dă, în continuare, explicaţia că bietul om este victima unei rele educaţii, că mama şi tatăl său s-au purtat rău cu el, lumea începe să murmure: vor să ﬁe iertat ucigaşul! Preotul prezent la faţa locului evocă şi el o stricare a moravurilor, tipică celor din înalta societate. În acelaşi spi-rit, Hegel aminteşte de un primar cunoscut în tinereţe, care se plângea că scriitorii caută să distrugă viaţa în conformita-te cu preceptele creştinismului, ﬁindcă unul a luat apărarea sinucigaşilor într-o carte. Era vorba despre Suferinţele tânăru-lui Werther. A gândi abstract înseamnă aici a vedea în ucigaş numai faptul abstract că este un ucigaş, a-l reduce pe individul re-spectiv la această calitate abstractă, contestându-i involuntar restul esenţei sale umane (W II, p. 578). De asemenea, reţi-nând dintr-o carte numai faptul că autorul ei are o atitudine favorabilă faţă de un personaj care, comiţând suicidul, a în-călcat cerinţele religiei creştine, involuntar se scapă din ve-dere intenţiile artistice ale operei, care precumpănesc asupra celor morale, şi se extinde opinia asupra oricărei alte scrieri literare şi asupra tuturor scriitorilor. Dimpotrivă, abstracţia poate lua şi următoarea formă: o comunitate aparent cultivată şi sensibilă, spre deosebire de cea de mai sus (în cazul de faţă aparţinând oraşului Leipzig), făcea abstracţie de funcţia precisă de instrument de tortură şi execuţie pe care o avea roata, nu de calitatea de om a uciga-şului, reunind sentimentalismul membrilor acestei comuni-tăţi cu inconvenientul de a provoca suferinţă celui pedepsit prin gestul straniu de a presăra ﬂori peste el şi instrumentul de tortură. Funcţiona aici o falsă analogie cu crucea creştină, pe care creştinii o acoperă cu trandaﬁri. Numai că semniﬁ -caţia profundă a acesteia, de simbol al unor conţinuturi pe care nu le poate exprima orice instrument de tortură, le scă-pa sentimentalilor burghezi din Leipzig, din moment ce sunt în stare să ofere această onoare criminalilor de rând. Un alt caz, cam macabru. O bâtrână inﬁrmieră, văzând capul tăiat al unui dogar care fusese executat într-o zi înso-rită, exclamă: Ce frumos străluceşte Sfântul Soare peste ca-pul dogarului! În acest fel, spune Hegel, ea a „ucis abstracţia ucigaşului” (W II, p. 579), ridicându-l la demnitatea a ceva viu pe cel tocmai executat. Fiindcă un proverb spune despre 142 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 143 un lucru insigniﬁant că „nu merită să strălucească Soarele pentru el”, exclamaţia bătrânei a înlocuit abstracţia ucigaşu-lui (insigniﬁant în calitate de vieţuitor, un cadavru) cu abs-tracţia realităţii însuﬂeţite de strălucirea Soarelui. O vânzătoare de ouă răspunde la observaţia unei femei uşoare că ouăle sunt stricate cu aﬁrmaţia că cea care a făcut observaţia este o stricată, susţinându-şi-o cu o scurtă prezen-tare a comportamentului clientei, nu prea demn de laudă. Intenţia vânzătoarei de a-i dovedi clientei sale că se înşeală se transformă într-o insultă. În sfârşit, un exemplu din armată: ﬁindcă într-o armată soldatul poate ﬁ bătut, el este de la sine înţeles un neisprăvit (eine Kanaille). „Astfel că soldatul obişnuit este pentru oﬁţer acest abstractum al unui subiect capabil s-o încaseze, cu care un domn în uniformă şi cu Porte d’épée trebuie să aibă de-a face ca şi cum ar face pactul cu diavolul” (W II, p. 581). Toate aceste exemple susţin ideea lui Hegel că abstract gândeşte omul necultivat, nu cel cultivat. Ele au în comun o anumită manieră de a folosi limbajul pe care de obicei o nu-mim concretă, dar ne referim atunci la un conţinut exclusiv de reprezentări pe care le are în vedere cel ce vorbeşte. El este incapabil să aibă în vedere şi altceva decât aceste con-ţinuturi, legând gândirea exclusiv de aceste reprezentări şi punând-o în imposibilitatea de a reuni aspecte opuse ale re-alităţii vizate. Efectul este că, uneori, ceea ce este exprimat se îndepărtează de intenţiile celui care se exprimă. 2. Despre simbol în general Despre simbol în general este Introducerea la prima secţiune a părţii a doua, Dezvoltarea idealului în formele particulare ale frumosului artistic din Prelegeri de estetică. După conceptul lui şi ca fenomen istoric simbolul constituie şi începutul artei. Pe Hegel îl interesează aici în principal realizarea artei în for-mă simbolică; este însă un prilej de a face precizări privind termenul de simbol care nu privesc doar latura sa artistică. Astfel, „Simbolul, în general, este o existenţă exterioară ne-mĳlocit prezentă sau dată pentru intuiţie, dar o existenţă care nu trebuie înţeleasă aşa cum este dată nemĳ locit, nu tre-buie luată ca atare, ci într-un sens mai larg şi mai general. De aceea, când e vorba de simbol, trebuie să facem îndată deo-sebire între două lucruri: în primul rând semniﬁcaţia, şi apoi expresia acesteia. Prima este o reprezentare sau un obiect, a doua este o existenţă sensibilă sau o imagine oarecare” (PrEst, I, p. 312). Aşadar simbolul nu este în primă instanţă o expresie verbală, ci tot o existenţă sensibilă. De exemplu, culorile pa-vilionului unei nave exprimă cărei naţiuni îi aparţine aceas-ta. Aici, simbolul este un semn şi, ca atare, este arbitrar: „O astfel de culoare nu conţine (…) vreo calitate care i-ar ﬁ co-mună cu semniﬁcaţia sa, adică cu naţiunea reprezentată prin ea” (PrEst, I, p. 312). Pe de altă parte, un semn în care „existenţele date pose-dă deja în ﬁinţa lor proprie semniﬁcaţia pentru a cărei expri-mare sunt folosite” (PrEst, I, p. 313) precum leul, care este luat ca simbol al mărinimiei, nu se înfăţişează conştiinţei ca lucrul individual însuşi, ci prin calitatea generală care este semniﬁcaţia urmărită, deşi lucrul individual nu este de data aceasta cu totul independent de semniﬁcaţia sa, precum în cazul culorilor unui steag. Totuşi, adecvarea dintre lucrul individual luat ca simbol şi semniﬁcaţia sa nu este absolută, de unde o anumită incerti-tudine privind semniﬁcaţia avută în vedere prin simbolizare. Leul nu este numai mărinimos, vulpea numai vicleană etc. Ex-presiile simbolice ale limbii, mai cu seamă, sunt aici de luat în considerare. Atunci când anumite cuvinte (de exemplu: a prinde, în germ. greiﬀen, înrudit cu Begriﬀ , concept; echiva-lentul latinesc al acestuia este, de altfel, tot atât de sugestiv: con-caepere, a prinde împreună) indică activităţi suﬂeteşti, nu ne mai amintim în chip obligatoriu de acţiunea senzorială (în exemplul dat, acţiunea de a apuca implicată de cuvântul care desemnează conceperea). Dar în momentul când relaţia este 144 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 145 precizată, când se face explicit trimitere la acţiunea senzoria-lă, ne reprezentăm această acţiune, iar relaţia încetează a mai ﬁ simbolică. Avem de-a face cu o metaforă sau o comparaţie (PrEst, I, p. 315). „Simbolicul, luat în sensul atribuit de noi cuvântului, încetează acolo unde, în locul unor reprezentări generale nedeterminate, conţinutul şi forma reprezentării ar-tistice le constituie individualitatea liberă” (PrEst, I, p. 321). Nu trebuie să tragem grăbiţi concluziile acestei expuneri hegeliene, considerând că gândirea simbolică este o formă „primitivă”, pe care formarea individualităţii libere (nu doar artistice, ci şi ştiinţiﬁce) o părăseşte deﬁnitiv. În momentul realizării depline a acestei individualităţi „semniﬁcaţie şi re-prezentări sensibile, interior şi exterior, conţinut şi imagine, nu se mai deosebesc atunci unele de altele şi nu se mai înfă-ţişează numai ca înrudite, cum e cazul în simbolicul propriu-zis, ci se prezintă ca un întreg unic, în care fenomenul nu mai are în afara sa sau lângă sine vreo altă esenţă, iar esenţa vreun alt fenomen. Ceea ce manifestă şi ceea ce e manifestat, sunt ca atare depăşite, devenind unitate concretă” (PrEst, I, p. 321). Originar, simbolicul livrează o unitate abstractă, asu-pra căreia inteligenţa acţionează dizolvant. Dar, în ﬁnal, cu-noaşterea absolută regăseşte unitatea originară, de data asta ca una concretă. Simbolicul intră aici într-un metabolism, ca să folosim o metaforă, prin care sunt eliminate numai compo-nentele incerte ale simbolizării abstracte. Procesul interior de formare al artei lasă să se ivească „gradele succesive ale simbolicului” (PrEst, I, p. 322). O isto-rie a mitologiei ar descoperi asemenea trepte şi în domeniul religiei. Acest lucru dovedeşte că simbolul nu este ceva ce ţine de domeniul strict al artei, ci este un proces universal, al cărui teren este spiritul şi a cărui ştiinţă realizată este ştiinţa logicii. * Cele două texte hegeliene prezentate în această Anexă ilustrează punctul de vedere detaşat prin analiza de mai sus asupra pasajelor referitoare la problema limbajului în Fenomenologia spiritului, Ştiinţa logicii şi Enciclopedia ştiinţelor ﬁlosoﬁ ce: anume că, deşi limbajul natural este vehiculul gân-dirii naturale, al celei formale şi al celei speculative, utiliza-rea acestuia este profund diferită în ﬁecare dintre cele trei moduri ale gândirii. În Wer denkt Abstrakt?, Hegel exempliﬁ -că incapacitatea gândirii naturale de a surprinde conţinuturi speculative, cu toate că limbajul natural dispune de capacita-tea de a le exprima. Pentru a ajunge în situaţia de a stăpâni pe deplin limbajul natural, utilizându-l în chip speculativ, conştiinţa trebuie să deprindă mai întâi maniera de a gândi formal, dar nu trebuie să se limiteze la aceasta. Ea trebuie să recupereze şi o componentă pe care logica formală nu o mai deţine, pe care o pierde în trecerea gândirii naturale către cea formală: raportarea simbolică la limbajul natural, prin care ceea ce exprimă acesta şi expresia însăşi nu mai sunt privite ca ceva separat, ci drept unitate concretă. Logica speculativă revine la considerarea cuvântului ca simbol, deoarece cuvân-tul ca semn nu poate exprima unitatea concretă de care ea are nevoie. 3. Constituirea sistemului hegelian al conceptelor speculative Teoria hegeliană a limbajului uimeşte prin profunzimea analizei, anticipând multe abordări aşa-zis moderne şi sco-ţându-le în evidenţă limitele de care ele însele au devenit conştiente abia mult mai târziu. Totodată, este un merit al ﬁlosofului faptul că nu se mărgineşte la o simplă critică, ci surprinde unitatea viziunilor unilaterale asupra limbajului, integrându-le într-o viziune de ansamblu, în care ﬁecare are de jucat un rol important. Este o prejudecată cu totul lipsită de bază înscrierea ﬁlosoﬁei hegeliene a limbajului în perime-trul teologiei şi metaﬁzicii neoplatonice, ori neglĳ area im-portanţei acesteia prin impunerea imaginii unui Hegel „ale cărui preocupări erau altele”133. 133 T. de Mauro, op. cit., p. 81. 146 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 147 Am traversat, de-a lungul acestui capitol, diferitele laturi din care poate ﬁ abordată problema raportului dintre gân-dire şi limbaj pe baza textelor hegeliene. Pentru reﬂecţia ﬁ -losoﬁcă este important ca raportul dintre gândire şi limbaj să ﬁe examinat şi din punct de vedere istoric. Filosoﬁi au contribuit mai mult ca oricine la precizarea rolului pe care limbajul îl joacă în exprimarea autentică a gândului. De fapt, limbajul ﬁlosoﬁei este tocmai sistemul gândirii, dacă ţinem cont de cele spuse mai sus. Pentru a face vizibil acest lucru este suﬁcient să ne închipuim că nu dispunem de nici un ter-men ﬁlosoﬁc, aşa cum se întâmpla în perioada de început a ﬁlosoﬁei greceşti. Cum am putea realiza atunci cerinţele de precizie reclamate de cunoaşterea ştiinţiﬁcă? Ar ﬁ necesar să ne punem mai întâi de acord cu privire la ce este adevă-rul, cunoaşterea etc. (cf. FS, p. 51), adică să ne angajăm pe un drum care, din fericire, astăzi este deja parcurs. Obiecţiile privind caracterul imprecis al limbajului ﬁlosoﬁei, eforturile de a preciza termenii, chiar eliminarea celor care nu folosesc în procesul cunoaşterii sau îl împiedică, toate acestea sunt posibile deoarece avem la dispoziţie un material capabil de a ﬁ modelat. Precizările se fac faţă de ceva deja disponibil, nu se pot face în gol. Fiinţa pură, ceea-ce-este în general, se răstoarnă în neantul pur, este intuire şi gândire goală (ŞtL, p. 64). Raportul dintre gândire şi limbaj nu are însă numai o di-mensiune istorică. Conştiinţa cunoscătoare depozitează se-dimentările istoriei gândirii fără a putea dispune de ele din capul locului. Nu ne naştem cu memoria aventurii gândirii de până la noi, cu toate că aceasta ne aşează deja în forme destul de bine conﬁgurate. Suntem oamenii epocii noastre, spiritul timpului (Zeitgeist) locuieşte în chip ﬁresc în noi. Studiul conﬁguraţiilor conştiinţei nu este totuşi istoric. Sco-pul lui este recuperarea structurilor spiritului, care nu sunt dependente de timp, deşi le adunăm pe rând. Dimpotrivă, timpul este Spiritul, întrucât fenomenologic recuperăm con-ceptul spiritului („Die Zeit ist der Begriﬀ selbst, der da ist” – cf. FS, p. 459). Ştiinţa logicii este structura rezultată în urma travaliu-lui fenomenologic. Este de aceea important să nu ﬁe luată în considerare ca şi cum nu ar avea nici o legătură cu acesta. In-dependent de Fenomenologia spiritului, Ştiinţa logicii apare ca un tratat de logică care nu seamănă deloc cu celelalte repre-zentante ale genului. Nu se încadrează, pe de altă parte, nici în tradiţia metaﬁzicii. Schiţa de sistem elaborată de Hegel pe vremea când preda la Jena a avut nevoie, de altfel, să lase să se dezvolte din ea Fenomenologia spiritului, cu care Ştiinţa logi-cii face corp comun, pentru a deveni cu adevărat un sistem. Raportul dintre Fenomenologia spiritului şi Ştiinţa logicii este unul aparte. Fiecare conﬁguraţie intermediară a conşti-inţei (fenomenologic) este întregul (logic) dezvoltat parţial. Nici o conﬁguraţie intermediară a conştiinţei nu este însă, din propriul punct de vedere, intermediară. Logica naturală este ştiinţa logicii corespunzătoare conﬁguraţiilor intermedi-are ale conştiinţei luate ca autonome. Însăşi evoluţia gândirii lui Hegel, de la primele scrieri rămase în manuscris, ne oferă o imagine a stării de permanentă evoluţie a logicii naturale. Logica naturală se constituie însă ca logică formală. Aceasta înseamnă că raportul ei cu speculativul (ştiinţa logi-cii) a fost întrerupt, iar gândirea a devenit un instrument de cunoaştere, al cărui scop este obiectivul, necesitatea externă a gândirii. Categoriile sunt acum ﬁxate, sporesc cunoaşterea, dar nu pot să-şi justiﬁce necesitatea în alt mod decât prin eﬁ -cienţa de care dau dovadă în procesul cunoaşterii. Pe planul limbajului, raportul dintre expunerea fenome-nologică şi cea din Ştiinţa logicii este unul simbolic. Concep-tul este simbolul tuturor conceptelor determinate, spuneam mai sus. Relaţia simbolică este înlocuită, prin constituirea lo-gicii formale, de o teorie a semnului. Locul în care se discută acest aspect este Filosoﬁa spiritului din Enciclopedia ştiinţelor ﬁlosoﬁce. Teoria limbajului inclusă aici avertizează că „De obicei semnul şi limba sunt introduse ca anexă, undeva, în psihologie sau chiar în logică, fără să se cugete la necesitatea şi la conexiunea lor în sistemul activităţii inteligenţei” (Enc, 148 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 149 § 458, p. 281), deci că studiul semnului şi limbajului ţine de o Realphilosophie, nu de logica formală sau de metaﬁzică. Abia sistemul ştiinţelor ﬁlosoﬁce încheie traiectoria începută cu is-toricul problemei. Sistemul ştiinţelor ﬁlosoﬁce este logica aplicată. Am vă-zut în cap. I ce semniﬁcaţie are acest lucru (cf. supra, cap. I, 1). Pentru o ﬁlosoﬁe a limbajului este de reţinut această conse-cinţă: perfecţiunea limbajului, constând în faptul că el surprin-de mişcarea lucrurilor însele, rezidă în realizarea Ideii logice. Am rezumat în câteva rânduri expunerea de până acum. Vom însoţi acest rezumat de exempliﬁcarea, într-un caz, a celor spuse. În acest scop să ne oprim din nou asupra con-ceptului hegelian de obiectivitate, a cărui importanţă nu mai trebuie subliniată. Obiectivitatea (Die Objektivität) este titlul celei de-a doua secţiuni a Logicii subiective din Ştiinţa logicii. Cea dintâi sec-ţiune este dedicată Subiectivităţii, în care sunt prezentate conceptul, judecata şi silogismul, aşa cum le-am întâlnit mai sus. Faptul ar putea naştere la nedumeriri, pe care le înlă-tură însă explicaţiile hegeliene privind conceptul: acesta nu este echivalent cu teoria clasică a noţiunii (cf. supra, cap. II, 2, b). Într-un anumit sens, poziţionarea obiectivităţii în urma subiectivităţii este şi o consecinţă a criticii kantiene, a efortu-lui acesteia de a înfăptui „revoluţia copernicană”, cu preciza-rea că proiectul kantian a lăsat subiectivitatea şi obiectivitatea în raport de opoziţie. Logica mică începe chiar prin a face o trecere în revistă a poziţiilor gândului faţă de obiectivitate, pentru a înlătura din capul locului reducerea sistemului şti-inţelor ﬁlosoﬁce la una dintre ele. Sunt înregistrate aici cele trei sensuri ale obiectivităţii: 1. ceea ce e dat numai exterior (punct de vedere metaﬁzic, prekantian); 2. ceea ce e univer-sal şi necesar (punctul de vedere al lui Kant); 3. ceea ce este însine gândit, opus faţă de ceea ce e gândit de noi (Fichte şi Schelling) (Enc, § 41, Adaos 2, p. 102). Dar, revenind la Ştiinţa logicii, notăm că prima parte a acesteia poartă titlul de Logică obiectivă (Die objektive Logik). Aşadar, prima parte a Ştiinţei logicii are un corespondent în cea de-a doua. Ce fel de raport se stabileşte aici şi de ce este accentuat prin diviziunea în două părţi (Logică obiectivă, Logică subiectivă), absentă în Enciclopedie? Răspunsul la aceste întrebări porneşte de la precizările hegeliene privind Logica obiectivă: ﬁinţa abstractă a trecut în ﬁinţă determinată, întorcându-se la sine ca esenţă. Esenţa, la rândul ei, ca temei, intră în existenţă şi se realizează ca sub-stanţă, reîntorcându-se iarăşi în concept. Iar conceptul se de-termină acum ca obiectivitate. Toate acestea nu sunt altceva decât „ceea ce altă dată se prezenta şi ca inferenţă sau conclu-zie de la concept la metaﬁzică” (ŞtL, p. 706, subl. aut.). Aşadar, trecerea conceptului în obiectivitate este concluzia unui silo-gism. Ca în orice silogism, termenul mediu este elementul de legătură între concept şi obiectivitate. Aici termenul mediu operează, aşa cum spunea Noica, o trecere a mediului ex-tern în mediu intern şi nu o conexiune între subiectul şi pre-dicatul concluziei, desigur întrucât avem în vedere aspectul speculativ al silogismului. Obiectivitatea externă este Logica obiectivă, cea internă este obiectivitatea Logicii subiective. Această trecere are o însemnătate mai mare din punct de ve-dere speculativ decât concluzia, pe care o valorizează de fapt gândirea formală. Pentru Hegel, termenul mediu este, succe-siv, mecanismul, chimismul, teleologia. Succesiv însă iarăşi din punct de vedere formal. Conceptul poate îndeplini funcţia obiectivităţii în ﬁecare dintre acestea. Într-o exprimare comună, s-ar putea formula după cum urmează: putem vedea lumea ca redusă la aspecul ei ﬁzico-mecanic, chimic, biologic. Putem să vedem acestea şi ca forme tot mai complexe de organizare a realului, etc. Dar, în ultimă instanţă, toate acestea constituie conceptul însuşi, simbolizat ca mecanism, chimism, teleologie. Termenul de „mecanism” (Mechanismus)(ca şi celelalte două, la rândul lor, la propriile niveluri), nu desemnează un agregat mecanic, ci gândirea care operează cu „obiecte com-plete şi de sine stătătoare” (ŞtL, p. 712, subl. aut.). Iată de ce 150 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 151 Hegel vorbeşte despre mecanism material şi mecanism spiri-tual, ceea ce, pentru limbajul comun, nu este admisibil. Însă aici avem de-a face cu un mod de gândire, nu cu rezultate ale folosirii lui. Acest mod de gândire a purtat apoi numele de mecanicism. Mecanismul spiritual extinde gândirea ﬁzico-me-canică asupra fenomenelor vieţii (animalul-maşină al ştiinţei sec. al XVII-lea), psihologice (monada leibniziană), sociale şi politice (gândirea social-politică a lui Hobbes: „indivizii sunt [termeni] medii care fac să se manifeste în existenţa exterioa-ră acel individ unversal […]” – ŞtL, p. 726), iar ca mecanism absolut oferă o imagine a lumii, care este cea a ﬁzicii galileo-newtoniene. Incluzând toate acestea sub titlul de Mechanismus, Hegel dă termenului un univers de semniﬁcaţii, din care gândirea aplicată unui anumit obiect văzut de sine stătător selectează pe aceea care îi foloseşte, ignorându-le, mai mult sau mai puţin deliberat, pe celelalte. Semniﬁcaţia anumită, detaşată, poate constitui punctul de plecare al gândirii formale, care construieşte propriile sale silogisme, de data aceasta nespe-culative. Din punct de vedere speculativ, întregul (conceptul mecanismului) nu intră în conﬂict cu acestea, dar reciproca nu este valabilă. Se impune aici o observaţie. Gândirea speculativă nu este în contradicţie absolută cu cea formală, dar nu este nici ab-solut independentă de ea. Are nevoie de silogismele formale pentru a le evidenţia unilateralitatea. Ea pare că descoperă mereu contradicţii acolo unde gândirea formală încearcă să le evite, motiv pentru care cercetătorului angajat în elabora-rea unei teorii ştiinţiﬁce – care experimentează, încercând să subsumeze faptele unor reguli generale – îi apare ca un fel de soﬁstică. Un reprezentant al ştiinţelor experimentale con-testă faptul că este reprezentant al gândirii formale, deoarece nu are în vedere studiul procedeelor, ci al faptelor. Din punct de vedere speculativ însă, toate faptele sunt deja rezultatul înscrierii gândirii într-unul dintre conceptele determinate, iar studiul lor independent este cea mai bună dovadă că aşa stau lucrurile. Limita gândirii speculative, dacă se poate vorbi despre aşa ceva, stă în altă parte decât în caracterul ei contradicto-riu, şi anume într-o anumită dependenţă structurală faţă de stadiile cercetării ştiinţiﬁce obişnuite. Acest lucru este vizibil la Hegel mai cu seamă în cazul chimismului şi teleologiei. Ştiinţele care le corespund acestora erau mai puţin dezvolta-te decât mecanica la vremea elaborării Ştiinţei logicii, iar acest lucru se observă în expunerea sa. Am arătat mai sus că ordinea obiectiv t subiectiv este insuﬁcientă ca interpretare a Ştiinţei logicii. În fapt, ea este in-versată cu ordinea subiectiv t obiectiv în secţiunea de care ne-am ocupat aici. Ambele sunt luate în considerare de gân-direa speculativă. În acest fel, opoziţia însăşi dintre obiectiv şi subiectiv dispare. Ce consecinţe are acest fapt pe planul limbajului? Aşa cum am văzut, simbolul este examinat pornind de la semniﬁcaţia şi expresia sa. Conceptul (corespondent pe planul speculativ al numelui logicii naturale), ca simbol, suferă de-a lungul dezvoltării sale o serie întreagă de modiﬁcări ale sem-niﬁcaţiei sale; de fapt, toate semniﬁcaţiile posibile sunt tra-versate rând pe rând. În schimb, expresia rămâne aceeaşi. Cu toate acestea, suferă şi ea profunde transformări în ceea ce priveşte conţinutul de reprezentări la care trimite şi, în ﬁnal, aceste reprezentări sunt descoperite ca ﬁind gânduri, dispa-re din ele orice element sensibil. În acest punct, expresia răs-toarnă ordinea originară a simbolicului, în care semniﬁcaţia are prioritate. Speculativ vorbind, expresia are de acum prio-ritate asupra semniﬁcaţiei. Conceptul exprimă orice reprezen-tare posibilă şi, în virtutea expresiei, căpătăm semniﬁcaţiile pe care ea le depozitează. Cu propriile cuvinte ale lui Hegel, acest fapt este formulat după cum urmează: „logica expune automişcarea ideii absolute numai ca pe Cuvântul originar, care este o exteriorizare, dar exteriorizare care, ca un ce exte-rior, de îndată nemĳ locit dispare în momentul în care este” (ŞtL, p. 826, subl. aut.). 152 Logică naturală şi ştiinţa logicii în ﬁlosoﬁa lui Hegel Limbajul logicii naturale şi sistemul conceptelor speculative 153 Aceste fraze au alimentat acuzaţiile de misticism, gândi-re teologică deghizată, care i-au fost aduse ﬁlosofului. E foar-te adevărat că el a considerat că reprezentările şi noţiunile teologiei nu trebuie neglĳ ate, ca şi cele ale gândirii ştiinţiﬁce, ﬁindcă şi ele sunt tot o formă de gândire, iar gândirea care se gândeşte pe sine a lăsat şi acolo urme care trebuie recupera-te. Aşa cum am văzut, primele reﬂecţii hegeliene care au pus în evidenţă elemente speculative au fost prilejuite de proble-me ţinând de această sferă. Însă e o mare greşeală a reduce întreaga dialectică hegeliană la metaﬁzica neoplatonică, apoi creştină. De altfel, însuşi Marx, care avea o atitudine deschis ostilă faţă de religie, consideră că este posibilă puriﬁcarea logicii hegeliene de această componentă, ceea ce nu s-ar ﬁ justiﬁcat în cazul unei teologii deghizate. Cuvântul originar pomenit în fraza citată este Verbum al metaﬁzicii creştine în sensul simbolic în care şi mecanismul, chimismul şi teleolo-gia sunt simboluri ale gândirii ştiinţiﬁce specializate. 4. Limbajul natural şi structura gândirii. Rezultatele analizei Scopul acestui capitol a fost de a prezenta modalitatea în care logica naturală, logica formală şi logica speculativă, văzute ca realizări ale unor tipuri distincte ale gândirii, uti-lizează resursele limbajului natural – singurul, în concepţia lui Hegel, care trebuie luat în considerare dacă este vorba să determinăm cum se cuvine structura gândirii. Rezultatele analizei pe care am făcut-o asupra pasajelor din principalele lucrări în care ﬁlosoful tratează problema limbajului pot ﬁ redate, pe scurt, după cum urmează: 1. Din punct de vedere istoric, demersul de tip logico-natural este conservat de evoluţia ﬁlosoﬁei greceşti până la Aristotel. Dialectica, aşa cum o întâlnim la Socrate (rezulta-tul unor dezvoltări istorice care încep cu Heraclit), are ca ţel realizarea „dreptei potriviri a numelor”, iar Hegel scoate în evidenţă asemănările dintre propria doctrină asupra concep-tului şi străduinţele vechilor dialecticieni, cu alte cuvinte în-rudirile dintre logica naturală şi cea speculativă; 2. O dată cu Aristotel îşi face apariţia tipul de gândire care îndepărtează gândirea naturală de cea speculativă. Este vorba despre gândirea formală, pe care au cultivat-o în spe-cial stoicii şi care îşi constituie propria logică, logica formală. Din punct de vedere istoric, dezvoltarea ﬁlosoﬁei nu poate conduce, conform lui Hegel, decât la regăsirea unităţii dintre gândirea naturală şi cea speculativă; dar acest eveniment nu va avea loc prin eliminarea arbitrară a caracterului formal al gândirii, ci prin integrarea lui de către gândirea speculativă; 3. Strategia aleasă de Hegel pentru îndeplinirea acestui scop a fost, aşa cum am văzut, complexă. Ea a presupus: a. identiﬁcarea tipurilor succesive de conştiinţă, a modalită-ţilor în care aceasta valoriﬁcă resursele limbajului natural şi evidenţierea limitelor acestora (ceea ce a fost realizat în Feno-menologia spiritului); b. analiza comparativă a logicii formale şi a celei speculative pentru precizarea domeniilor care le co-respund (ceea ce a fost realizat în Ştiinţa logicii); c. elaborarea unei teorii a limbajului care să nu pornească de la o abordare formală (convenţionalistă) a acestuia (ceea ce s-a realizat în Filosoﬁa spiritului din Enciclopedia ştiinţelor ﬁlosoﬁ ce). 4. Având intenţia de a realiza în cele din urmă o uniﬁca-re, nu o disociere a modurilor gândirii, Hegel a păstrat ter-minologia logică tradiţională. Sensurile tuturor termenilor clasici au suferit însă transformări substanţiale. Posibilitatea de a efectua aceste transformări, justiﬁcarea lor speculati-vă, este dată, în interpretarea noastră, de faptul că limbajul speculativ, spre deosebire de cel al gândirii formale, utilizea-ză termenii în calitate de simboluri, nu de semne. Din acest unghi, gândirea speculativă se aseamănă mai mult cu gândi-rea naturală decât cu cea formală. Ca simbol, conceptul poa-te să accepte simultan sensuri opuse, care apar ca succesive numai la o abordare exterioară, ceea ce nu este acceptabil 154 Logică naturală şi ştiinţa logicii în ﬁlosoﬁa lui Hegel dacă este luat în considerare ca semn (raport ﬁx, precis de-terminat, al sensului şi semniﬁcaţiei). Acelaşi lucru este vala-bil şi pentru judecată şi silogism; 5. Logica naturală a jucat un rol la fel de important în constituirea celei formale şi a celei speculative. În ea pot ﬁ descoperite atât tendinţele de precizare şi separare a terme-nilor speciﬁce logicii formale, cât şi cele de trecere a unora în alţii şi reunire speciﬁce logicii speculative. În continuare, pe baza acestor rezultate, vom trece la descrierea modului în care conﬁguraţiile conştiinţei, rapor-tându-se la adevăr, trec unele în altele. Fiecare conﬁguraţie, aşa cum vom vedea, reprezintă un tip de silogism speculativ. La început avem de-a face cu scheme ale logicii naturale (ﬁ -gurile silogistice, cu excepţia ultimei, a patra), apoi cu cele ale logicii formale (ﬁgura a patra şi silogismul reﬂectării), în sfârşit, o dată cu apariţia raţiunii, cu cele speculative (silogis-mul necesităţii). Mai important decât faptul că ﬁecare conﬁ -guraţie a conştiinţei poate ﬁ atribuită unei scheme silogistice este acela că succesiunea schemelor evidenţiază continuita-tea lor. Capitolul al III-lea Interpretarea logico-naturală (gestalten) con tiin ei a configura iilor din fenomenologia spiritului 1. Structura logică a Fenomenologiei spiritului Vorbind despre structura logică a Fenomenologiei spiritu-lui, avem în vedere aici logica naturală, cunoaşterea aﬂată în inegalitate cu substanţa sa. Nu este vorba despre parale-lismul şi corespondenţele dintre capitolele acesteia şi Ştiinţa logicii, ci despre structura internă a primei cărţi a lui Hegel. Această structură internă o vom raporta apoi la cea a ştiinţei logicii, respectând raporturile dintre întreg şi parte pe care le-am pus în evidenţă în primele două capitole, raporturi care privesc pe de o parte ansamblul scrierilor hegeliene şi pe de altă parte raportul dintre gândire şi limbaj în viziunea ﬁlosofului. 156 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 157 Structura internă a Fenomenologiei spiritului apare ca un şir de conﬁguraţii ale conştiinţei. Să precizăm acest termen cu ajutorul câtorva contexte în care este folosit în lucrare. La sfârşitul capitolului al treilea al Fenomenologiei spi-ritului, rezumând dezvoltarea făcută, înainte de a trece la Conştiinţa-de-sine, Hegel scrie: „Progresul necesar al conﬁgura-ţiilor de până acum ale conştiinţei – conﬁguraţii pentru care adevărul lor era un lucru, un altul decât ele însele – exprimă tocmai aceasta: că nu numai conştiinţa lucrului nu este po-sibilă decât pentru o conştiinţă-de-sine, ci că însăşi conştiin-ţa-de-sine este adevărul acestor conﬁguraţii”, cu precizarea, anterioară, că „o nouă conﬁguraţie a conştiinţei (…) nu-şi re-cunoaşte esenţa în cele precedente” (FS, p. 103; cf. şi supra, cap. II, 2, a). În capitolul al patrulea, despre conştiinţa-de-sine, cu pri-vire la scepticism: „din această experienţă se iveşte o conﬁgura-ţie nouă, care reuneşte cele două gânduri pe care scepticismul le ţine despărţite. Gândirea inconsistentă a scepticismului asu-pra lui însuşi trebuie să dispară, deoarece conştiinţa este de fapt o unică conştiinţă, care are în ea aceste două modalităţi. Această nouă conﬁguraţie este deci o conﬁguraţie care îşi este pentru sine dubla conştiinţă a ei” (FS, p. 126). În ultimul capitol, despre cunoaşterea absolută: „Această ultimă formă a Spiritului, care dă totodată conţinutului său întreg şi adevărat forma Sinelui şi care prin aceasta realizea-ză deopotrivă conceptul său, după cum în această realizare el rămâne în conceptul său, este cunoaşterea absolută, ea este spiritul care se cunoaşte în forma lui de spirit, adică este cunoaştere speculativă. Adevărul nu este numai în sine perfect identic certitudinii, dar are şi conﬁguraţia (Gestalt) certitudi-nii-de-sine, adică el este în ﬁinţa-sa-în-fapt, aceasta înseam-nă, pentru spiritul care cunoaşte, în forma cunoaşterii lui în-suşi” (FS, p. 457). Este vizibilă, în toate aceste contexte, utilizarea termenu-lui de conﬁguraţie pentru a determina raportarea conştiinţei la adevăr. Prin adoptarea unui anumit tip de adevăr conﬁguraţiile conştiinţei se detaşează una faţă de alta. Ceea ce caracterizea-ză numai cunoaşterea speculativă este prezenţa conceptului adevărului în propriul domeniu. Aici adevărul nu mai este plasat în afara conﬁguraţiei care se structurează raportându-se la el. Decurge de aici consecinţa importantă că o anumită conﬁguraţie a conştiinţei, alta decât cea a cunoaşterii specu-lative, nu poate justiﬁca propriul concept al adevărului. În aceas-ta constă necesitatea progresului conﬁguraţiilor conştiinţei, despre care pomeneşte primul dintre citatele de mai sus. Conceptul adevărului cu care operează o conﬁguraţie anu-mită a conştiinţei este constituit de conﬁguraţia următoare. Acest înţeles dat de Hegel adevărului îl deosebeşte de teoria clasică, a adecvării dintre enunţuri şi stările de fapt. Nici un enunţ nu este adevărat prin raportarea lui la stări de lucruri sau, altfel spus, un asemenea enunţ nu este o judecată, ci o simplă propoziţie. Adevărul propoziţiilor poate ﬁ rezultatul unei veriﬁcări a corespondenţei dintre enunţ şi stările de fapt, adevărul judecăţilor ţine de întregul conﬁguraţiei conşti-inţei care le face. Totuşi, nu coerenţa este criteriul ade vărului, întrucât adevărul nu este o simplă însumare de enunţuri. Să notăm, în treacăt, că această viziune asupra adevăru-lui este destul de apropiată de distincţii ale logicii moderne, create pentru a evita paradoxurile de tipul celui al mincino-sului134. O altă consecinţă priveşte termenii care descriu ﬁeca-re conﬁguraţie. Ei sunt identici aparent de-a lungul întregii cărţi. În realitate, regimul lor în conﬁguraţia următoare este asemănător termenilor metateoretici din logica modernă135. Este caracteristică însă acestei teorii a conﬁguraţiilor fap-tul că este alcătuită dintr-o serie de subsisteme inconsistente în raport cu succesoarele lor. Ele îşi au adevărul în conﬁgu-raţii care le denunţă inadecvarea faţă de propriul concept al 134 Cf. Gh. Enescu, Dicţionar de logică, Edit. Ştiinţiﬁcă şi Enciclopedică, Bucureşti, 1985, art. teoria tipurilor, p. 365. 135 Cf. A. Dumitriu, Teoria logicii, Edit. Academiei, Bucureşti, 1973, p. 247-251. 158 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 159 adevărului. În aceasta constă aspectul dinamic al structurii Fenomenologiei spiritului, permanenta readaptare a certitu-dinii de sine la obiect (FS, p. 463). El este accesibil ca atare numai cunoaşterii absolute, pentru care însă nu este simpla realizare a unui concept al adevărului de factură holistă (în care contează numai coerenţa întregului), ci şi istoria adevă-rului, nedetaşabilă de concept (FS, p. 464)136. Pentru conştiinţa aﬂată în evoluţie, conﬁguraţiile anteri-oare sunt suprimate (aufgehoben), astfel că numai în stadiul cunoaşterii absolute – în care conştiinţa se identiﬁcă cu spiri-tul – ea are acces deplin la semniﬁcaţia întregului parcurs. În acest stadiu, ea nu se mai interesează de cunoaşterea aﬂată în inegalitate cu substanţa ei, de formele cunoaşterii care au ca punct de plecare distincţia subiect-obiect. Noi însă ne vom opri mai pe larg asupra ﬁecăreia. Într-un anumit sens, conﬁguraţiile conştiinţei sunt trei: A. Conştiinţa, B. Conştiinţa-de-sine, C. Raţiunea. Din punc-tul de vedere al spiritului stau la baza individualităţii umane, a tendinţei sinelui de a se descoperi ca substanţă reală, unita-te a Eului cu Lumea (văzută nu numai ca univers ﬁzico-chi-mic, ci şi ca universul comunităţii indivizilor, comunitate în care aspectul social este numai una din laturi)137. Din punct de vedere istoric, acest proces este iniţiat o dată cu sfârşitul lumii romane şi apariţia creştinismului. Dar, într-un alt sens, care este propriu-zis logic, ﬁecare dintre acestea trei se conﬁgurează la rândul ei, aşa cum am văzut în cap. II. 2. a, detaşând referinţele hegeliene cu privi-re la limbajul ﬁecărei conﬁguraţii intermediare, iar rezultatul priveşte nemĳ locit cunoaşterea şi numai indirect modul de raportare al individului la comunitatea din care face parte 136 Cf. Elisabeth Weisser-Lohmann, Gestalten nicht des Bewusstseins, sondern einer Welt – Überlegungen zum Geist-Kapitel der Phänomenologie des Geistes, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akademie Verlag, Berlin, 1998, p. 188. 137 Ibidem, p. 204. sau ﬁinţa sa istorică138. Vom reveni în continuare asupra lor, de data aceasta pentru a le lua în considerare împreună cu propriul lor adevăr, ceea ce este echivalent cu a reconstitui întregul domeniu al logicii naturale. Totodată, vom trece în revistă pe scurt şi principalele interpretări care li s-au dat de către comentatori. Intenţia noastră nu este, în această direc-ţie, de a furniza o imagine exhaustivă asupra comentariilor existente, ceea ce ar reclama un spaţiu greu de evaluat, ci nu-mai de a releva concordanţe şi discordanţe faţă de propria interpretare. Din perspectiva Ştiinţei logicii, conﬁguraţiile conştiinţei apar ca silogisme. Aşa cum am văzut, la Hegel silogismul nu este o structură de trei propoziţii, ci medierea a trei con-cepte determinate: individualitatea (I), particularitatea (P), universalitatea (U). Acestea vor ﬁ regăsite în conﬁgurarea conştiinţei din Fenomenologia spiritului. În cazul conştiinţei naturale avem de-a face cu silogismul ﬁinţei determinate, în cazul conştiinţei-de-sine cu cel al reﬂectării şi în cazul raţiunii cu silogismul necesităţii. În logica clasică, identiﬁcarea conﬁguraţiilor conştiinţei cu tipuri de silogisme reprezintă o întreprindere lipsită de orice sens, deoarece, aşa cum am arătat, silogismul este vă-zut ca o structură de judecăţi clasice (la Hegel propoziţii), prin-se într-un raport precis: dacă premisele sunt date, concluzia urmează cu necesitate. Intenţia lui Hegel nu este însă de a re-formula teoria clasică. La el silogismul nu este un procedeu demonstrativ, ci structura gândirii într-un anumit moment al evoluţiei conştiinţei. Astfel, silogismul ﬁgurii întâi, de exem-plu, reproduce structura certitudinii sensibile. Cel ipotetic 138 Antichitatea nu a cunoscut individualitatea umană, adică individul pentru care libertatea face parte din însăşi esenţa umană. Din acest motiv, stoicismul şi scepticismul nu ne apar ca atitudini derivate dintr-o etică (Sittlichkeit, în care Sitt e trimite la datinile, obiceiurile unui popor pentru care ﬁecare individ este în mod esenţial liber, ceea ce nu a existat decât în cadrul popoarelor creştine), ci ca forme de cunoaştere care au drept consecinţă anumite reguli de comportament. Reiese aici cu claritate anacronismul sto- icismului şi scepticismului moderne reînviate ca doctrine morale. 160 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 161 corespunde idealismului german (Fichte şi Schelling). Silo-gismele hegeliene trec unele în altele, dar această trecere nu are nimic comun cu reducerea clasică la silogismele ﬁgurii întâi, ci reprezintă surprinderea momentelor în care conştiin-ţa adoptă un alt tip de adevăr. Necesitatea, cu care se încheie procesul iniţiat de silogismul ﬁinţei determinate, nu se obţi-ne prin îndeplinirea condiţiilor formale de constituire (corec-titudinea), precum în cazul silogismului clasic, ci rezultă din dezvoltarea completă a seriei, totalitatea procesului. La o analiză separată, silogismele ﬁinţei determinate ar putea ﬁ atribuite logicii naturale, cele ale reﬂectării sublinia-ză caracterul formal al gândirii, iar cele ale necesităţii ar pu-tea ﬁ considerate propriu-zis speculative. Însă, cum reunirea lor, nu separarea, este rezultatul către care tinde procesul, nu este imperativă păstrarea lor între aceste limite. 2. Conﬁguraţia conştiinţei sensibile. Logica naturală a lui hic et nunc Alexandre Kojève, unul dintre promotorii renaşterii hegeliene, este şi unul dintre cei mai ﬁni comentatori ai Fe-nomenologiei spiritului. Din păcate pentru tema noastră, el a pus accentul mai ales pe partea a doua a lucrării hegeliene, care nu intră în discuţie aici, scopul general al demersului său ﬁind în legătură cu ﬁlosoﬁa religiei. Totuşi, putem nota ca făcând parte din sfera noastră de interes observaţiile sale cu privire la locul Fenomenologiei în sistemul ştiinţei, reda-te schematic de fostul elev şi editorul cursurilor lui Kojève, R. Queneau, remarcând preocuparea pe care a avut-o cu pri-vire la geneza sistemului139. În general, acestea corespund observaţiilor noastre din cap. I. 3. 139 Al. Kojève, Introduction à la lecture de Hegel. Leçons sur la Phénoménologie de l’Esprit professés de 1933 à 1939 à l’Ecole des Hautes Études réunies et publiées par Raymond Queneau, Ed. Gallimard, Paris, 1985, p. 37-42. Cu privire la certitudinea sensibilă, Kojève o identiﬁcă cu atitudinea cognitivă a omului „naiv”, în stare exclusivă ﬁind caracteristică copilului de vârstă mică sau omului pre-istoric140. „Adevărul implicat în certitudinea sensibilă – e că realul este. Aceasta este tot. În ﬁinţa pură non-calitativă, este al Eului se revelă în acelaşi timp ca este al realului”141. Acest este corespunde ﬁinţei din debutul Ştiinţei logicii. Este însă discutabilă caliﬁcarea sa ca „non-calitativ”, din moment ce titlul sub care se găseşte acolo este tocmai Calitatea (cf. şi cap. I. 3, p. 51-58). Jean Hyppolite, traducător al Fenomenologiei spiritului în limba franceză, este autorul unui vast comentariu al aceste-ia142. În privinţa certitudinii sensibile, autorul remarcă fap-tul că rezultatul dialecticii certitudinii sensibile este dispari-ţia caracterului imediat al obiectului şi eului: „Obiectul şi eul nu mai sunt imediate, ci au devenit lucru întins, respectiv lu-cru cugetător”143. În primă instanţă, certitudinea sensibilă nu efectuase nici un fel de interconectare a universalului şi sin-gularului144; ulterior, plasată succesiv pe poziţia obiectului, respectiv a subiectului, ajunge la distincţia carteziană, care este însă punctul de vedere al percepţiei145. Interpretarea lui Hyppolite amestecă în discuţie, o dată cu cartezianismul, şi punctul de vedere al reprezentării, care ţine de Filosoﬁa spiritului, nu de dezvoltarea fenomenologică. Spaţiul şi timpul, care stau la baza distincţiei carteziene, mai apoi a ﬁlosoﬁei lui Kant, sunt intuiţii, nu concepte. Ele fac obiectul psihologiei hegeliene. Hegel denunţă însă psiholo-gismul kantian. 140 Ibidem, p. 43. 141 Ibidem, p. 44. 142 J. Hyppolite, Genèse et structure de la Phénomenologie de l´Esprit de Hegel, Ed. Aubier/Montaigne, Paris, 1946. 143 Ibidem, p. 89. 144 Ibidem. 145 Ibidem, p. 100. 162 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 163 Cu privire la funcţia limbajului în certitudinea sensibi-lă, Hyppolite face referinţă la dialectica platoniciană, în care sunt puse în evidenţă expresiile posibile ale adevărului şi re-zistenţa pe care acesta le-o opune. Însă, ﬁlosoﬁa limbajului hegeliană i se pare comentatorului a evidenţia „unul din vi-ciile profunde ale hegelianismului (…) – care face să dispa-ră «suﬂetele singulare», deoarece sunt inefabile”146. Această interpretare este probabil exagerată, în sensul că suﬂetele singulare se dovedesc inefabile numai în ceea ce priveşte cu-noaşterea. Întrucât cunoaştem, nu rămânem la stadiul suﬂ e-tului singular, care este caracteristic altminteri întregii sfere a regnului animal (cf. Enc, §§ 388-412). Constantin Noica a comentat de trei ori Fenomenologia spiritului, două dintre comentarii (din care unul acoperind numai prima jumătate a lucrării hegeliene, celălalt ﬁind com-plet) apărând reunite într-un volum147. Aparent, ambiţiile lui Noica sunt modeste, de a spune pe înţelesul tuturor „poves-tea” omului ca toţi oamenii care ar ﬁ personajul celei dintâi cărţi a lui Hegel. De fapt, valoarea comentariilor lui Noica este pusă în evidenţă de o altă scriere a sa, Scrisori despre logi-ca lui Hermes. În continuare ne vom referi şi la această ultimă scriere publicată de Noica în timpul vieţii sale. Teoria sa a synalethismului se apropie cel mai mult de viziunea hegeli-ană a silogismului. Cel puţin în cazul certitudinii sensibile, aşa cum vom vedea mai jos, synalethismul, sau adeverirea întemeiată, se suprapune perfect peste schema lui Hegel: „Un synalethism e posibil în clipa când un individual se cuplează cu un general”148. Certitudinea sensibilă intră la Noica în ceea ce el denumeşte synalethism al determinaţiilor. Determinaţiile sunt aici simplele senzaţii. 146 Ibidem, p. 87, nota (1). 147 C. Noica, Povestiri despre om. După o carte a lui Hegel, Edit. Cartea Ro- mânească, Bucureşti, 1980. 148 Idem, Scrisori despre logica lui Hermes, Edit. Cartea Românească, Bucu- reşti, 1986, p. 207. Synalethismul determinaţiilor este descris astfel: „anu-mite caractere, fără organizare şi asamblare sigură, apar la diverse exemplare individuale, dintre care cele purtătoare de general conduc la determinaţii cu caracter organizat”149. Iar rezultatul dialecticii certitudinii sensibile, adevărul acesteia, care ţine de percepţie: „Lumea mea e reală, nu spectrală ca a senzaţiilor, căci e o lume de ﬁinţe şi lucruri, nu de simple sen-zaţii, iar în ﬁecare ﬁinţă ori lucru pot vedea universalul cel bun”150. Certitudinea sensibilă apare cu claritate ca un syna-lethism de acest tip. Ludwig Siep este autorul unui comentariu recent asu-pra Fenomenologiei spiritului, al cărui merit este şi acela de a pune opera hegeliană în contextul preocupărilor sistematice ale ﬁlosofului din anii petrecuţi de acesta la Jena151. În ce pri-veşte momentul certitudinii sensibile, L. Siep arată că inten-ţia conştiinţei (în direcţia obiectului) este mediată de limbaj. Experienţa ei poate ﬁ divizată în patru momente: 1. intenţia originară (obiectul este singular, stabil, independent de con-ştiinţă şi vizat de ea); 2. conţinutul conştiinţei este exprimat prin expresiile „eu”, „acesta”, „aici” etc. şi nume (substanti-ve). Indicatorii sunt expresii generale dependente de context; 3. neconcordanţa dintre expresie şi intenţia conştiinţei pro-duce o serie de corecţii, care au ca rezultat transformarea lui Acesta singular într-un continuu multiplu; 4. noul „obiect” (fostul Acesta) apare drept „lucrul ca un continuum spaţio-temporal, cu proprietăţi diverse, variabile”152, acesta ﬁind lucrul percepţiei. Descrierea făcută de L. Siep, dialecticii certitudinii sen-sibile este corectă, cu atât mai mult cu cât comentatorul 149 Ibidem, p. 177-178. 150 C. Noica, Povestiri despre om, p. 20. 151 L. Siep, Der Weg der Phänomenologie des Geistes. Ein einführender Kom- mentar zu Hegels «Diﬀerenzschrift» und zur «Phänomenologie des Geistes», Suhrkamp Verlag, Frankfurt am Main, 2000. 152 Ibidem, p. 85. 164 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 165 subliniază că „expresiile verbale depăşesc permanent indi-vidualul (…) Expresiile indexate (acum, aici, eu), predicatele existenţiale şi numele sunt (…) luate «general», i. e. indife-rent faţă de lucruri, la care se raportează”153. * Silogismul ﬁinţei determinate are, conform lui Hegel, schema generală: I-P-U, ceea ce înseamnă că „individualitatea se uneşte prin mĳ loci-rea particularităţii cu universalitatea” (ŞtL, p. 667). În primă instanţă, certitudinea sensibilă se bazează, aşa cum am vă-zut, pe o pură receptivitate. Din punct de vedere logic, fap-tul este exprimat astfel: „Individualul este un obiect oarecare, nemĳlocit, concret, particularitatea este unul dintre moduri-le-lui-determinate, una dintre proprietăţile sau unul dintre raporturile lui, iar universalitatea, la rândul ei, este un mod-determinat şi mai abstract, şi mai individual în ceea ce e par-ticular” (ŞtL, p. 670). În logica clasică, în care sunt evidenţiate premisele şi concluzia silogismului, ﬁgura I are forma: M – P S – M S – P, termenul mediu ﬁind subiect în majoră şi predicat în minoră. Cum la Hegel, în judecată predicatul deţine locul fundamen-tal (acesta ﬁind criteriul distingerii judecăţii de simpla propozi-ţie, în care nu se ia în seamă statutul predicatului, ci doar i se recunoaşte formal statutul – cf. supra, cap. II. 2. b), termenul mediu este particularizat în raport cu el. Ceea ce se predică 153 Ibidem, p. 86. în minoră este un caz particular faţă de predicatul majorei. Conceptul determinat care este subiectul minorei stabileşte un raport cu predicatul majorei, cele două păstrând acelaşi raport de subiect şi predicat şi în concluzie. Acest mod de a vedea lucrurile este valabil şi pentru restul ﬁgurilor silo-gistice interpretate speculativ de către Hegel, cu diferenţele speciﬁce. Figura I are, oricum, şi la Hegel, ca şi în logica cla-sică, rolul de ﬁgură perfectă, datorită coincidenţei poziţiei subiectului şi predicatului în premise şi concluzie. Termenul mediu (M) în silogismul hegelian are în aceas-tă structură valoarea particularităţii (P), drept pentru care la Hegel avem următoarea formă: Figura I I-P-U: I-P t P-U154. (1) Să analizăm raporturile în care se găseşte P ca termen mediu al acestui silogism, ţinând cont de condiţiile certitudi-nii sensibile, examinate în cap. II. 2. a: individualul singular cunoaşte purul singular. Conform Fenomenologiei spiritului, avem la dispoziţie un exemplu, pe care-l vom folosi în conti-nuare: Acum este noapte. Conform I-P, sensul frazei este: Acum (I) este această noapte (P). În schimb, formulat ca P-U sensul este: Orice Acum (U) este noapte (P). Desigur, nu mai sunt respectate aici regulile de alcă-tuire a silogismului clasic, care se bazau pe teoria clasică a judecăţii. Am văzut însă mai sus că Hegel respinge clasiﬁ -carea tradiţională. Este însă ﬁresc – nu o simplă consecinţă a 154 Folosim semnul „t ” nu cu sensul modern de implicaţie, ci pentru a semnala trecerea de la o „premisă” hegeliană la cealaltă. Folosind termi-nologia lui Noica, semnul ar putea ﬁ citit „preluat de”, aşadar: I-Pt P-U s-ar putea citi: „Individualul ca Particular este preluat de Particularul ca Universal”. 166 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 167 respingerii acesteia – să nu ﬁe luată în consideraţie aici teoria clasică. Certitudinea sensibilă nu dispune de posibilitatea de a clasiﬁca; „unii”, „toţi”, „niciunul” nu au nici un sens întru-cât avem de-a face cu Acum. Ar trebui să ne ﬁe dat în preala-bil un concept al universalului, faţă de care să se opereze cu părţi ale lui, dar în acest moment nu avem de-a face decât cu un universal brut, abstract. Trecerea de la Acum este această noapte la Orice Acum este noapte se dovedeşte imposibilă fără speciﬁcarea condiţiilor lui Acum. Aceste condiţii ţin, în momentul certitudinii sen-sibile, de faptul că P din I-P şi P din P-U nu sunt identice. De fapt, I-P corespunde intenţiei conştiinţei, vizării, iar P-U faptului vizat. Legătura celor două, preluarea faptului vizat de conştiinţa care vizează (desemnată în notaţia noastră prin P t P), ţine strict de limbaj. Să ne amintim formularea hegeli-ană de mai sus: „Noi gândim în nume” (cf. supra, cap. II, 2, c). Conştiinţa constată acum neconcordanţa dintre universalul vizat şi universalul exprimat. Ea efectuează o sinteză, pe care o denumim sinteză nominală întrucât rezultatul ei este nume-le, substantivul propriu văzut ca substantiv comun, care stă pentru un număr nedeterminat de Acum şi de Aici. Sinteza nominală nu are în vedere numai pe Acum şi pe Aici, ci orice substantiv comun. Când spun „copac” vizez copacul acesta, dar în acelaşi timp exprim orice copac posibil. Sinteza nomi-nală plasează adevărul certitudinii sensibile în această sinte-ză dintre vizare şi exprimare. Adevărul certitudinii sensibile este însă percepţia, care aparţine conﬁguraţiei următoare. Din punctul de vedere al logicii naturale, această sinte-ză nu are loc. Conştiinţa care nu efectuează această sinteză se confruntă cu problema insolubilă a identiﬁcării numelui esenţial, care revine în mod strict individualului vizat, aşa cum am văzut că se petrece în cazul personajului cu acelaşi nume din dialogul Cratylos. Notăm cu M t medierea certitudinii sensibile, sau rela-ţia de mediere de tipul întâlnit aici (P t P). P P 3. Conﬁguraţia conştiinţei perceptive. Logica naturală a simţului comun Alexandre Kojève nu a comentat capitolul al doilea al Fenomenologiei spiritului, dedicat conştiinţei perceptive155. În general, primele trei capitole ale Fenomenologiei spiritului apar la el într-o oarecare indistincţie. În viziunea lui Jean Hyppolite, conştiinţa perceptivă ex-primă punctul de vedere „al diverselor ştiinţe empirice care ridică sensibilul la universal şi amestecă determinaţii sensi-bile şi determinaţii ale gândirii, fără a avea conştiinţa con-tradicţiilor care se manifestă astfel”156. Hyppolite urmăreşte dialectica hegeliană a percepţiei din Fenomenologia spiritului împreună cu corespondentul ei din Enciclopedie şi din Prope-deutica elaborată de Hegel la Nürnberg, care expun proble-mele acesteia mai condensat. Legăturile Fenomenologiei cu Ştiinţa logicii sunt însă mai puţin marcate. Conﬁguraţia conştiinţei perceptive corespunde la Con-stantin Noica cu ceea ce el a denumit synalethismul indi-vidualului. În viziunea ﬁlosofului român, synalethismul individualului apare în urma celui al generalului, din motive care ţin de propria sa ontologie, precum şi de convingerile sale cu privire la împrejurările epocii, care ţineau individul uman sub tirania generalului, întruchipat de ideologia comu-nistă. Totuşi, descrierea sa din Scrisori despre logica lui Hermes corespunde încă momentului hegelian al conştiinţei percep-tive: „prin individual trebuie înţeles acel termen care singur acceptă cuantiﬁcarea, astfel încât «un grec», «unii greci» sau «toţi grecii» reprezintă ceva individual de ﬁecare dată”157. Acesta este rezultatul sintezei nominale, aşa cum am văzut mai sus, descrisă în Povestiri despre om astfel: „O admirabilă 155 Cf. Al. Kojève, op. cit., p. 46. 156 J. Hyppolite, op. cit., p. 100. 157 C. Noica, Scrisori despre logica lui Hermes, p. 199. 168 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 169 t P P unitate, o lume de unităţi aşa cum nu erau date senzaţiei, îţi iese înainte sub percepţia lucrurilor”158. Ludwig Siep stabileşte că, în conﬁguraţia conştiinţei perceptive, „Hegel vrea să arate că individualitatea, unita- tea şi multiplicitatea lucrurilor nu pot intra în alcătuirea unei cunoaşteri coerente”159, şi aceasta datorită variaţiei indepen-dente a proprietăţilor faţă de lucrul cărora le corespund. Este o prezentare cât se poate de corectă a intenţiei lui Hegel. * Silogismul ﬁinţei determinate capătă, în conﬁguraţia conştiinţei perceptive, forma: P-I-U, ceea ce înseamnă că I, „Modul nemĳ locit constituie temeiul relaţiei, deci mĳ locirea” (ŞtL, p. 675). În logica clasică, evidenţiindu-se premisele şi concluzia silogismului, acest silogism are forma: M – P M – S S – P, termenul mediu ﬁind subiect atât în majoră, cât şi în minoră. El este particularizat atât în raport cu predicatul, cât şi cu su-biectul concluziei, având valoarea lui (I). Aceasta este de fapt ﬁgura a III-a silogistică, dar Hegel consideră că ea apare ca a treia „dintr-o veche obişnuinţă”, fără un motiv anume (ŞtL, p. 677), ceea ce nu împiedică cu nimic să apară ca ﬁgura a doua în propria interpretare. Aici termenul mediu este subiect şi în minoră, şi în majoră, su-biectul concluziei jucând şi el rol de predicat (în minoră), lucru extrem de important din punct de vedere speculativ. Termenul mediu (M) este aici individualitatea (I), drept pen-tru care avem: Figura a II-a P-I-U: P-It I-U (2) 158 Idem, Povestiri despre om, p. 21. 159 L. Siep, op. cit., p. 88. Analizând raporturile în care se găseşte I, ca termen me-diu în conştiinţa perceptivă trebuie să avem în vedere şi re-laţia anterioară M . Datorită sintezei nominale, conştiinţa perceptivă dispune de substantive care desemnează lucruri, indiferent faţă de caracterul individual al acestora. „Copa-cul” nu este numai acest copac, ci oricare copac, oricare lucru individual ale cărui proprietăţi speciﬁcate corespund sintezei nominale efectuate de conştiinţa sensibilă. Preocuparea con-ştiinţei perceptive este acum de a detaşa condiţiile speciﬁce ale existenţei lucrului individual în raport cu numele comun care-l desemnează. Ca şi în certitudinea sensibilă, elementele care efectuea-ză medierea nu sunt identice. I din relaţia P-I corespunde proprietăţilor individuale ale lucrului desemnat de nume-le comun, în vreme de I din I-U corespunde proprietăţilor văzute ca lucruri individuale. De exemplu, în cazul unei bucăţi de sare (exemplul lui Hegel), percepţia constată că e albă, cubică etc., în timp ce faptul de a ﬁ alb, cubic etc. re-vine şi altor lucruri individuale, nu doar respectivei bucăţi de sare. Deoarece proprietăţile capătă la rândul lor nume, conştiinţa perceptivă le ia în considerare ca atare. Faţă de conştiinţa sensibilă, poziţia percepţiei apare ca adevărată, în-trucât numeşte ceea ce este vizat. Din propriul punct de vede-re percepţia întâmpină însă diﬁcultăţi în distingerea lucrului individual de proprietăţile văzute ca individuale. Lucrul indi-vidual este numit prin conectarea proprietăţilor ca nume, că-rora le corespund conexiuni de proprietăţi ca materii. Numim sinteza care apare în momentul conştiinţei per-ceptive sinteză a proprietăţilor, deoarece individualul perceput este obţinut aici prin identiﬁcarea proprietăţilor numite cu cele vizate. Din punctul de vedere al logicii naturale, enumerarea corectă şi completă a şirului de proprietăţi vizate ale lucru-lui individual este cerinţa pe care trebuie s-o îndeplinească percepţia. Sinteza proprietăţilor plasează adevărul percepţiei în conﬁguraţia intelectului, în vreme ce conştiinţa perceptivă 170 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 171 rămâne în situaţia fără ieşire de a surprinde proprietatea esenţială în ﬁecare lucru individual. Notăm cu MIt I relaţia de mediere de tip I t I. 4. Logica tautologică de tip clasico-tradiţional a intelectului Alexandre Kojève a comentat numai parţial capitolul al treilea al Fenomenologiei spiritului160, punând accentul pe latura ﬁlosoﬁco-religioasă a acestuia în ceea ce priveşte „la-tura ascunsă a lucrurilor”, asupra căreia speculaţia intelec-tuală, metaﬁzica tradiţională, a acţionat constant, tot atât de insistent ca gândirea ﬁlosoﬁco-naturală, care i se substituie în cele din urmă sub forma ştiinţelor moderne. Kojève con-sideră că soluţiile metaﬁzicii prekantiene (mana gândirii pri-mitive, ideea platoniciană, monada leibniziană etc.) sunt, în forma percepţiei, viziuni ale „ﬁinţei pure a realului” pe care o sesizase conştiinţa sensibilă. Este totuşi greu de înţeles cum pot ﬁ acestea derivate direct din certitudinea sensibilă, fără o prezentare a conştiinţei perceptive. El face totuşi observaţia importantă, neexploatată, că punctul de vedere al subiectului, în conﬁguraţia intelectului, apare sub forma silogismului. „Se ajunge în cele din urmă, printr-o interacţiune cu transcendentul, la «lumea calmă a le-gilor»: aceasta este Ştiinţa (newtoniană). Urmează critica acestei ştiinţe iubite de Kant: aceasta nu este decât o tautologie (ca la Meyerson). Această tautologie se concretizează în ideea unitară a Vie- ţii, care se prezintă intelectului devenit raţiune (cap. V)”161. De fapt, toate conﬁguraţiile conştiinţei se înscriu în for- me silogistice, nu numai cea a intelectului. Kojève are însă o abordare preponderent antropologică asupra Fenomenologiei spiritului, deşi recunoaşte raporturile acesteia cu Ştiinţa logicii. 160 Cf. Al. Kojève, op. cit., p. 46. 161 Ibidem, p. 47. Pentru Jean Hyppolite, capitolul al treilea al Fenomenolo-giei spiritului, intitulat Forţă şi intelect, fenomen şi lumea supra-sensibilă are ca scop surprinderea experienţei conştiinţei, care descoperă „contingenţa legilor naturii, cercetându-le necesi-tatea care revine lumii în sine; explicaţia sa a legilor naturii este tautologică, nu atinge decât o necesitate analitică, dar când această necesitate îi apare în obiect, necesitatea devine sintetică. Lumea sensibilă şi lumea suprasensibilă, fenomen şi lege se identiﬁcă în conceptul veritabil (…)”162. Adevărul acestei conﬁguraţii este conştiinţa de sine. Notăm, de asemenea, următoarea observaţie a comen-tatorului francez: „Unitatea universalităţii conştiinţei şi singularităţii conştiinţei de sine se va produce ca raţiune (Vernunft)”163. Importanţa sublinierii caracterului singular al conştiinţei de sine se va revela în conﬁguraţia următoare, când există posibilitatea ca raţiunea să ﬁe privită unilateral din perspectiva conceptului de recunoaştere (Anerkennung). Interpretarea dată de Constantin Noica celui de-al trei-lea capitol al Fenomenologiei spiritului are drept corespondent – în Scrisori despre logica lui Hermes – cel de-al treilea tip al său de synalethism, synalethismul generalului. Tema acestuia: „cum capătă adeverire ceva general, o lege?”164. Aceasta este şi tema capitolului al treilea al Fenomenologiei spiritului. Synalethismul generalului, propus de Noica pentru con-ﬁguraţia intelectului, este în consonanţă cu logica speculativă hegeliană în cel puţin două privinţe: evidenţiază riscurile in- terpretării pur formale a intelectului atât pentru cunoaştere165, cât şi pentru conceptul libertăţii166. 162 J. Hyppolite, op. cit., p. 116. 163 Ibidem, p. 117. 164 C. Noica, Scrisori despre logica lui Hermes, p. 184. 165 Ibidem: „O logică în care ni s-ar arăta numai ce este un general sau cui aparţine o determinaţie, ar ﬁ una de simple înregistrări în starea civilă a lucrurilor”, formulare tipică manierei de exprimare a lui Noica, prin care se întrevede totuşi cazul silogismului matematic al lui Hegel (cf. infra, Notă asupra ﬁgurii a IV-a a silogisticii tradiţionale). 166 Ibidem, p. 186. Aici se dă exemplul stării revoluţionare şi cel al ideologiei, aspiraţie şi respectiv impunere a legii, unui tip de lege care ţine mai mult de necesitatea oarbă a naturii decât de spiritul juridic. 172 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 173 La Ludwig Siep conﬁguraţia intelectului este prezentată pe baza diferenţierii în în trei faze: (a) experienţa asupra con-ceptului şi realităţii forţei, (b) experienţa conceptului ca in-terior al jocului forţelor, (c) raportul lumii suprasensibile cu cea sensibilă. „Ambele, lumea sensibilă ca şi cea inteligibilă, sunt în relaţie cu cealaltă «lume inversată»”167. Notăm, de asemenea, observaţia importantă a comen-tatorului: „Hegel aﬁrma deja în Habilitationsthesen din 1800 despre contradicţie că «index veri, non falsi». Aceasta nu în-seamnă că enunţurile contradictorii nu pot ﬁ false. Ele sunt însă aşa numai într-o privinţă, dar totodată pot exprima ade-văruri. Există adevăruri care pot ﬁ formulate numai în formă contradictorie. Tocmai ﬁindcă principiul schimbării a ceva în opusul său redă în fapt structura realităţii – în cele din urmă, în conﬁguraţia conceptului «logic», care conţine opoziţia lor în semniﬁcaţia ei proprie”168. Contradicţia prezentată aici are ca fundal „lumea inversată” a intelectului, din al cărei punct de vedere apare ca o tautologie. * În cazul intelectului, silogismul ﬁinţei determinate ia for-ma: I-U-P. „Acest al treilea silogism le presupune deci pe celelal-te două; dar şi invers: primele două îl presupun pe acesta, acum în general ﬁecare dintre ele le presupune pe celelalte. În această ultimă formă este astfel în general împlinită deter-minaţia silogismului. – Mĳ locirea aceasta reciprocă conţine tocmai faptul că ﬁecare silogism, deşi e pentru sine mĳ loci-re, nu e totodată în el însuşi totalitatea mĳ locirii, ci are în el un mod-nemĳ locit a cărui mĳ locire se aﬂă în afara lui” (ŞtL, p. 678). Forma silogismului ﬁgurii a treia al lui Hegel în care sunt evidenţiate premisele este de fapt ﬁgura a II-a clasică: P – M S – M S – P, în care termenul mediu este predicat atât în majoră, cât şi în minoră. El are acum locul fundamental. Mai mult, capă-tă acest rol pe fondul evenimentelor anterioare, nu indepen-dent de ele, căci la Hegel niciunul dintre momente nu este independent. Termenul mediu (M) este aici universalitatea sau genera-litatea (U), astfel încât, fără a mai evidenţia premisele şi con-cluzia, avem: Figura a III-a I-U-P: I-U t U-P (3) Să analizăm raporturile în care se găseşte U în conﬁ -guraţia intelectului. Subliniem importanţa acestui moment asupra întregii dezvoltări anterioare. Conştiinţa sensibilă nu oferă posibilitatea unei teorii a cunoaşterii, neavând concep-tele de obiect şi subiect clar delimitate, conştiinţa perceptivă nu oferă criterii pentru o teorie a cunoaşterii, neputând dis-tinge cu claritate între proprietăţile obiective şi cele subiec- tive. În schimb, intelectul operează cu precizie distincţii. El este chiar facultatea distingerii în genere169, pentru care atât sinteza nominală, cât şi cea a proprietăţilor sunt date. Să vedem aşadar în ce constă U din relaţia I-U şi, res-pectiv, din relaţia următoare, U-P. Ca şi în situaţiile anteri-oare, nu există o identitate a acestora, ea rămânând să ﬁ e efectuată. Individualul ca universal este, în cazul intelectului, con-cept, nu simplu nume. Se pot speciﬁca acum proprietăţile sale ca note ale noţiunii, ceea ce era inaccesibil certitudinii sensibile şi perceptive, la cea dintâi deoarece numai numele desemna lucrul individual, la cea de-a doua deoarece pro- 167 L. Siep, op. cit., p. 92-93. 168 Ibidem, p. 96-97. 169 Cf. D. Popescu, Intelect şi forţă în Fenomenologia spiritului, în: „Revista de ﬁlosoﬁe”, tom XLVIII, nr. 5-6, 2001, p. 486-487. 174 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 175 prietăţile se constituiau la rândul lor ca nume. De asemenea, spre deosebire de momentele anterioare, conceptul particu-lar este un caz al conceptului văzut ca lege a naturii. Preci-zarea raportului dintre conceptul particular (cazul legii) şi conceptul universal (o anumită lege a naturii), este explicarea (Erklären). Conceptul de explicare al lui Hegel nu a pierdut legătu-rile cu conceptul modern al explicării. Vom lua în considera-re în continuare „Modelul explicaţiei prin legi de acoperire”, formulat de Hempel şi analizat de von Wright, care îl denu-meşte şi „teoria explicaţiei prin subsumare la legi”170. Există două submodele ale modelului general: modelul nomologic-deductiv şi modelul inductiv-probabilist. Modelul nomologic-deductiv poate ﬁ descris schematic astfel: „Fie E un eveniment despre care se ştie că a avut loc într-o anumită împrejurare şi care are nevoie de o explicaţie. De ce s-a întâmplat E? Pentru a răspunde la întrebare, vom indica anumite alte evenimente sau stări de lucruri, E , …, E şi una sau mai multe propoziţii generale sau legi, L , …, L astfel încât apariţia lui E (în situaţia în discuţie) rezultă în mod logic din acele legi şi din faptul că acele evenimente (stări) s-au produs”171. E poartă numele de explicandum sau explanandum şi este obiectul explicaţiei, iar seria E , …, E se numeşte explanans sau explicatum şi constituie bazele explica-ţiei. L , …, L sunt „legi de acoperire” care realizează expli-caţia prin subsumarea explanans-ului şi explanandum-ului. 1 m 1 m 1 m 1 m Acest model este identic cu cel propus de Hegel pen-tru explicare (explicaţie): legile de acoperire apar la Hegel sub forma legii iar bazele explicaţiei poartă numele de forţă. „Jocul forţelor” întâlnit la Hegel corespunde explanans-ului (cf. şi supra, cap. II, 2, a). Am subliniat în citatul de mai sus ex-presia în mod logic, pentru că aici se pot face câteva observaţii. Modelul nomologic-deductiv consideră că subsumarea are loc datorită unei serii de inferenţe. La Hegel însă, subsumarea se face ca urmare a unei presupuse omonimii între explanans şi explanandum. Această omonimie se datorează sintezei pro-prietăţilor din conﬁguraţia conştiinţei perceptive, pe care in-ferenţele de tip deductiv, sau de orice alt tip, nu fac decât să o redescopere, fără a mai ﬁ conştiente de aceasta. Dar ea nu rămâne numai la acest nivel, ci transformă procedeul deduc-tiv în bază a explicaţiei, substituindu-l pe acesta seriei stări-lor de lucruri E , …, E . Modelul inductiv-probabilist are ca obiect tot un eveni-ment individual E. Baza este o mulţime de evenimente sau stări E , …, E , iar legea de acoperire o ipoteză probabilis-tică. Diferenţa faţă de primul model constă în apariţia cu o oarecare probabilitate a lui E în condiţiile E , …, E . Aceas-tă diferenţă ascunde, conform lui von Wright, mobiluri mai profunde172. Ele nu interesează însă tema noastră. În schimb, este de mare importanţă observaţia următoare: „Primul test al pretenţiei de validitate universală pentru teoria explicaţiei prin subsumare la legi este dacă modelul legii de acoperire captează şi explicaţiile teleologice”173. 1 m 1 m 1 m Conform lui G. H. von Wright, domeniul reclamat de teleologie se divide în două subdomenii, cu precizarea că distingerea este operată mai mult pentru a da o orientare generală a frecvenţei utilizării termenilor decât pentru că subdomeniile însele sunt strict delimitate de aceşti termeni: 1. domeniul noţiunilor de funcţie, scop (ﬁnalitate) şi totalităţi organice („sisteme”) – cu rol proeminent în biologie; 2. do-meniul orientării spre ţintă şi intenţionalităţii – caracteristic şti-inţelor comportamentului, istorice şi sociale174. Pentru ambele subdomenii este propusă ca „noţiune-cheie”, cu funcţie explicativă, noţiunea de feedback negativ. Studiul general al mecanismelor cu sistem de control poar-tă numele de cibernetică, iar aprofundarea autoreglării în 170 Georg Henrik von Wright, Explicaţie şi înţelegere, notă introductivă de M. Flonta, trad. de M. D. Vasile, Edit. Humanitas, Bucureşti, 1995, p. 33. 171 Ibidem, p. 34, sublinierea ne aparţine. 172 Ibidem, p. 35-38. 173 Ibidem, p. 38. 174 Ibidem. 176 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 177 aceste sisteme evidenţiază „aparenţa de teleologie”175 şi per-mite extinderea modelului legii de acoperire şi în acest do-meniu. Însă observaţia lui von Wright cu privire la noţiunea de feedback negativ este extrem de revelatoare. Diferenţele acestui model faţă de cel al explicaţiei prin subsumare la legi „rezidă în mod esenţial aici în gradul de complexitate şi logi-ca soﬁsticată a modelelor, nu în principiile de bază ale expli-caţiei sau în punctul de vedere asupra legilor ştiinţiﬁce”176. Revenind la omonimia hegeliană, reţinem faptul că, în ca-zul intelectului, raportul dintre explanans şi explanandum este de fapt sintetic, unica variantă posibilă prin care subsuma-rea la legi are caracter necesar, deductiv. Omonimia legii se prezintă intelectului ca o tautologie, o echivalenţă între ex-planans şi explanandum. Din punctul de vedere al logicii naturale, cerinţa pe care trebuie să o îndeplinească intelectul este subsumarea univer-sală a cazurilor legii. Legile naturii nu admit excepţii; ceea ce nu poate ﬁ explicat nu şi-a găsit încă legea faţă de care este posibilă subsumarea. Marea problemă a logicii intelectului este problema libertăţii, care este o excepţie constantă faţă de legile naturii, cu care nu poate intra în raport de omonimie. De aceea, următoarea conﬁguraţie a Fenomenologiei spiritului ţine de conştiinţa-de-sine. Numim sinteza tipică momentului intelectului din Feno-menologia spiritului sinteză explicativă. Sinteza explicativă poa-te ﬁ numită şi sinteză calitativă (cf. cap. I, 3). Adevărul ei, împreună cu al celor două sinteze anterioare, este plasat în domeniul conştiinţei-de-sine. Notăm cu MUt U relaţia de mediere de tipul U t U. Notă privind ﬁgura a IV-a a silogisticii tradiţionale Figura a patra, atribuită de tradiţie lui Galenus, „a format, în decursul istoriei logicii clasice, obiectul a nu-meroase dispute şi nu se poate spune nici azi, cu toate succe- sele formalismului, că a dobândit un statut acceptat în mod general”177. Hegel o exclude din logica sa speculativă, dar din punctul de vedere al logicii naturale această ﬁgură me-rită puţină atenţie. Temeiurile excluderii nu ţin numai de ne-concordanţa dintre caracterul triadic al logicii speculative şi existenţa a patru ﬁguri ale logicii clasice. Figura a patra nu apare nici la Aristotel. El scrie: „Nu-mesc termen mediu acel termen care este conţinut în altul, şi totodată conţine pe altul în sine: ca poziţie, el ocupă, astfel, locul din mĳ loc” (An. Pr., 4, 25b, 51-53). Această deﬁniţie a temenului mediu este în perfectă concordanţă cu schemele hegeliene de mai sus, în care nu sunt evidenţiate premisele şi concluzia silogismului, ci poziţia lui faţă de extremi. Ră-mâne să precizăm ce înţelege Aristotel prin conţinerea de că-tre altul şi conţinerea în sine. O noţiune (termen) se spune despre un altul (dicitur de) sau este conţinută (ori îl conţine) pe altul (inesse). În primul caz avem o relaţie la nivelul limbajului, în cel de-al doilea la nivelul lucrurilor. Aceste două relaţii nu-şi pot ﬁ complet in- diferente şi fac obiectul unei discipline logice speciale178. La Aristotel studiul acestor relaţii ţine de preocuparea generală a ﬁlosoﬁei greceşti de a surprinde „mişcarea lucrurilor înse-le” (cf. supra, cap. II, 1). Însă este posibil ca studiul acestui raport cu două laturi să ﬁe simpliﬁcat, ceea ce s-a şi petrecut: „În logica matematică relaţia dicitur de fundamentală (…), re-spectiv singularul (…) se spune despre individual (…), apare drept act al semniﬁcării sau denotării (denoting), fără să ﬁ e 175 Ibidem, p. 39. 176 Ibidem, p. 40. 177 Ion Didilescu, Petre Botezatu, Silogistica. Teoria clasică şi interpretările moderne, Edit. Didactică şi Pedagogică, Bucureşti, 1976, p. 79-80. 178 Cf. Al. Surdu, Teoria formelor prejudicative, ed. a II-a, îngrijită de Şt.-D. Georgescu, Edit. Academiei Române, Bucureşti, 2005, p. 201. 178 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 179 considerată o stare de fapt”179. Aristotel nu a simpliﬁcat însă raportul, motiv pentru care construirea ﬁgurilor silogistice nu a avut loc ca urmare a unui joc combinatoric al locurilor ocupate de subiect, predicat şi termen mediu în silogism, ci având drept regulă poziţionarea termenului mediu între ex- tremi (ﬁgura I), la început (ﬁgura a II-a, la Hegel ﬁgura a III-a) sau la sfârşit (ﬁgura a III-a, la Hegel ﬁgura a II-a)180, ceea ce dovedeşte că nici pentru Aristotel evidenţierea premiselor nu era esenţială; în schimb, era esenţială evidenţierea terme-nului major şi a celui minor în raport cu termenul mediu. În ﬁgura a IV-a acest raport este inversat. Termenul mi-nor este predicat despre cel major, ceea ce înseamnă pentru Hegel (care dă mereu predicatului locul central) că silogis-mul este „lipsit de raport”, făcând abstracţie de diferenţa ca-litativă a termenilor, adică de toate sintezele anterioare, care apar ca simple variabile nediferenţiate între ele şi „având astfel ca determinaţie unitatea lor pur exterioară, adică egali-tatea lor” (ŞtL, p. 680). Forma sa este: U-U-U, iar descrierea dată de Hegel: „Dacă două lucruri sau deter-minaţii sunt egale cu un al treilea, ele sunt egale între ele” (ŞtL, p. 680, subl. aut.). Acesta este „silogismul matematic” sau, i se poate spune şi aşa, silogismul cantitativ. În logica clasică, silogismul celei de-a patra ﬁguri apare sub forma: P – M M – S S – P „Mĳlocitorul”, spune Hegel, referindu-se la M, „e în general un al treilea ce, dar acesta nu are absolut nici o 179 Ibidem, p. 178. Am omis transcrierea simbolică a singularului etc., deoarece nu are relevanţă aici. Este interesant de văzut în continuare, din perspectiva hegeliană, ce consecinţe are în logica matematică absenţa sin-tezei nominale: numelui propriu îi este rezervat de către Russell un statut aparte. 180 I. Didilescu, P. Botezatu, op. cit., p. 98. determinaţie faţă de extremele sale. Fiecare dintre cei trei ter-meni poate ﬁ deci în chip egal al treilea care mĳ loceşte” (ŞtL, p. 680). De aceea: „Silogismul matematic trece de axiomă în matematică, ca o propoziţie evidentă în sine şi pentru sine, pro-poziţie primă care nu e susceptibilă şi nici nu are nevoie de nici o demonstraţie, adică de nici o mĳ locire” (ŞtL, p. 680). Avem, aşadar: Figura a IV-a U-U-U: U-U t U-U (4) Caracterul tautologic al acesteia este evident. Figura a patra apare ca un caz special al medierii de tip M . Aceas-tă mediere este însă o extindere extremă a sintezei explicati-ve, care apare ca o nouă formă de sinteză; ea poate ﬁ numită sinteză formală, deoarece aici „se face abstracţie de diferenţa de raport, adică de diferenţa de individualitate, particulari-tate şi universalitate, şi se reţine identitatea abstractă a subiec-tului şi predicatului prin ceea ce subiectul şi predicatul sunt în egalitate matematică, relaţie care reduce operaţia silogizantă la o formaţie de propoziţii cu totul goală de conţinut şi tau-tologică” (ŞtL, p 686). Ceea ce nu a întrevăzut Hegel, sau nu a vrut să întrevadă, este utilitatea acestei sinteze formale în procesul de explicare descris de ﬁgura a III-a. Ea eliberează complet conştiinţa de nevoia naturală de a justiﬁca omonimia dintre explanans şi explanandum. Tot ce are de făcut conştiinţa este să construiască instrumente de calcul corespunzătoare faptului care urmează să ﬁe explicat. Faptul care rezistă sis-temului este lipsit de sens. – „Această recomandare, că toa-tă logica ar putea ﬁ predată mecanic ignoranţilor cu ajutorul calculului, este, fără îndoială, tot ce se poate spune mai rău despre o descoperire referitoare la modul de a expune ştiinţa logicii” (ŞtL, p. 687). Logica de azi l-a condamnat fără drept de apel pe Hegel pentru aceste cuvinte îndreptate împotriva silogismului matematic. Vom vedea însă mai jos că ea nu a înţeles de fapt ce semniﬁcaţie au cuvintele lui. t U U 180 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 181 5. Preﬁgurarea raţionalităţii în capitolul al IV-lea al Fenomenologiei spiritului Capitolul al IV-lea al Fenomenologiei spiritului este dedicat Conştiinţei-de-sine. Din punct de vedere fenomenologic am întâlnit aici conﬁguraţiile stoicismului, scepticismului şi con-ştiinţei nefericite. La Alexandre Kojève episodul Conştiinţei-de-sine ocu-pă prim-planul interpretării Fenomenologiei spiritului. Asupra exegezei hegeliene opţiunea marelui interpret a avut con-secinţe neaşteptate, conducând la accentuarea unei viziuni preponderent existenţialiste asupra unei opere care ar ﬁ tre-buit să-şi găsească semniﬁcaţia profundă în ştiinţa logicii. Oricum, pentru cunoaşterea Fenomenologiei spiritului, pentru scoaterea ei deﬁnitivă din conul de umbră în care se găsea, contribuţia lui Kojève a fost inestimabilă. Comentatorul enunţă ferm: „Capitolul IV este antropo-logic în sensul că e vorba aici de «existenţă», adică de dorin-ţă şi acţiune. Hegel nu este mai prejos decât intelectualistul: fără creaţia prin acţiune negatoare nu există nici contempla-ţie a datului. Antropologia sa este esenţial diferită de antro-pologia greacă, pentru care omul cunoaşte şi se recunoaşte, apoi acţionează”181. Sunt de făcut câteva adnotări despre aceste cuvinte. Mai întâi, cu privire la diferenţele dintre an-tropologia greacă şi cea hegeliană. Într-adevăr, sunt exact cele enunţate de Kojève, însă trebuie insistat asupra faptului că diferenţele au ca punct de plecare o identitate prealabilă. Antropologia creştină, la care aderă Hegel, are origini în cea antică, pe care o neagă, dar se raportează la ea şi după ce ne-garea a avut loc. Viziunea creştină asupra omului nu era pur şi simplu posibilă fără cea greacă, şi se coagulează printr-o continuă negare a acesteia. Deosebirea între cele două este adâncă, dar nu esenţială (foncièrement diﬀérente este expresia folosită de Kojève). Dimpotrivă, viziunea existenţialistă, spre deosebire de cea antică şi creştină pune accentul pe acţiune, subordonându-i cunoaşterea. Pe de altă parte, la Hegel, stoicismul, prima manifestare a conştiinţei de sine, ţinând de antropologia antică, este de-scris ca „retragere” în universalitatea gândului. Nu trebuie să presupunem că episodul luptei pentru recunoaştere din Fenomenologia spiritului este cronologic anterior acestei retra-geri. În acest caz toate soluţiile date problemei libertăţii ar ﬁ dictate de o confruntare în vederea recunoaşterii. Mai degra-bă această luptă pentru recunoaştere este o temă a conştiinţei de sine, iar conﬁguraţiile conştiinţei de sine răspunsurile teo-retice la această temă. Analog, conştiinţa are ca temă raportul subiect-obiect, iar conﬁguraţiile sale sunt răspunsuri teoretice la această temă. Nu lupta pentru recunoaştere are semniﬁ -caţie speculativă, ci soluţiile date acestei teme. Lupta pentru recunoaştere, teoretizată ca atare, nu prin intermediul con-ﬁguraţiilor sale, duce la ideologiile revoluţionare, la supre-maţia unei anumite conﬁguraţii a libertăţii, nu la reﬂecţie ﬁlosoﬁcă asupra libertăţii. Conﬁguraţia conştiinţei de sine la Jean Hyppolite este precedată, ca şi la Al. Kojève, de o substanţială analiză a conceptelor de dorinţă (Begierde) şi recunoaştere. Hyppoli-te marchează însă faptul că „Nu este vorba în această luptă pentru recunoaştere de un moment particular al istoriei sau al preistoriei umane, căruia i s-ar putea ﬁxa data; e vorba despre o categorie a vieţii istorice, de o condiţie a experienţei umane pe care Hegel o descoperă prin studiul condiţiilor de dezvoltare a conştiinţei de sine”182. Termenul de categorie ar trebui luat aici în sensul de temă, aşa cum arătam mai sus, un nucleu de reﬂecţie, nu drept condiţie a experienţei umane în sensul că ﬁecare conştiinţă de sine, ﬁecare individ uman sau clasă socială, trebuie să se angajeze într-o confruntare pen-tru a ﬁ recunoscute ca atare. O astfel de confruntare poate avea valoare pentru individul ca atare, poate şi pentru clasa 181 Al. Kojève, op. cit., p. 49. 182 J. Hyppolite, op. cit., p. 164. 182 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 183 socială căreia îi aparţine, dar nu are neapărat vreo valoare în ordinul spiritului. Comentatorul arată de altfel că Hegel, spre deosebire de Marx, care a fost inﬂuenţat de episodul luptei pentru recunoaştere şi al raportului dintre domina-ţie şi servitute, însă a rămas pe planul intermediar al con-ştiinţei de sine, „nu se interesează aici decât de dezvoltarea particulară a conştiinţei de sine; doar în partea Fenomenolo- giei privind spiritul va arăta consecinţele sociale ale acestei recunoaşteri”183. Marx va interpreta partea aceasta a Fenome-nologiei în spiritul conştiinţei de sine combatante, reproşân-du-i lui Hegel că se plasează de acum în tabăra inamică. La Constantin Noica, conﬁguraţia conştiinţei de sine pre-supune o reparcurgere a circuitului conştiinţei, echivalentă cu revenirea la synalethismul determinaţiilor. Acesta corespun-de stoicismului, în vreme ce scepticismul are corespondent synalethismul individualului iar conştiinţa nefericită pe cel al generalului. Ca şi în cazul conﬁguraţiilor anterioare, locul in-dividualului şi cel al generalului (universalului) sunt la Noi-ca inversate. Caracterizarea generală dată de Noica celor trei momente ale conştiinţei de sine este următoarea: „conştiinţa de sine pleacă de la un fel de substanţă, totală şi nedetermi-nată, cum fusese cea a conştiinţei simple (…) Dar conştiinţa de sine, care n-are încă maturitatea de-a se ridica la «noi», se reaﬁrmă ca singulară, prin rezorbirea celuilalt în sine şi prin regăsirea ei ca subiect unic, o dată cu «stoicismul, scepticis- mul şi conştiinţa nefericită»”184. Lipsa de maturitate a con-ştiinţei de sine este scoasă în evidenţă în raport cu raţiunea, conﬁguraţia următoare. „Rezorbirea” pomenită de Noica aici a căpătat uneori, istoric vorbind, forma exterminării. Ludwig Siep formulează următoarele consideraţii ge-nerale cu privire la dialectica conştiinţei de sine: „Conform lecturii mele a Fenomenologiei, care se sprĳină înainte de toate pe scrierile de la Jena, este vorba în conﬁguraţiile conştiinţei de sine practice despre «tipuri ideale» ale formelor relaţiei 183 Ibidem, p. 166. 184 C. Noica, Povestiri despre om, p. 51. omului cu alţi oameni şi cu natura, aşa cum au fost dezbătute în ﬁlosoﬁa politică tradiţională (sclavie, dominare despotică, munca văzută ca «poiesis» etc.) şi în dreptul natural modern (starea naturală ca luptă, contractele de muncă şi sociale). Înainte de orice, aceste forme sunt pentru Hegel «înfăţişate» în diverse variaţii culturale în istoria umanităţii. Dezvoltarea şi funcţia lor istorică este pentru Hegel de importanţă mai mare decât pentru versiunile apriorice sau pur constructive ale ﬁlosoﬁei politice”185. Acestea sunt întrutotul acceptabi-le, cu condiţia ca conceptul de spirit să nu ﬁe, aşa cum am arătat (cap. I, 4) că se întâmplă uneori, redus la dimensiunea sa intersubiectivă. Conceptul de recunoaştere (Anerkennung), fascinant desigur mai ales pentru omul implicat în politic, precum şi dialectica lui din Fenomenologia spiritului, au captat exagerat interesul exegeţilor lui Hegel. * Silogismul ﬁinţei determinate, sau silogismul calitativ, este urmat în expunerea din Ştiinţa logicii de silogismul re-ﬂectării. „De acum, termenul mediu este aﬁrmat ca totalitate a determinaţiilor” (ŞtL, p. 687). Acest lucru este extrem de important şi subliniază diferenţele dintre termenii medii ai silogismului ﬁinţei determinate şi cei ai reﬂectării. Silogis-mul reﬂectării nu mai are ca termen mediu pe I, P sau U(G), ci sintezele care au avut loc la nivelul conştiinţei sensibile, perceptive şi intelectului. Sunt trei tipuri de silogisme ale reﬂectării: a) silogismul totalităţii, b) silogismul inducţiei şi c) silogismul analogiei. a) Silogismul totalităţii are schema primei ﬁguri a silogis-mului ﬁinţei determinate. Însă termenul mediu nu mai este particularitatea abstractă, din schema (1), ci M , numit de noi sinteză nominală. t P P Avem, aşadar, ca schemă a silogismului totalităţii: I-MPt P-U (5) 185 L. Siep, op. cit., p. 98. 184 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 185 t P P Această schemă este întâlnită frecvent în modul de a gândi de zi cu zi al oamenilor. A pune problema în termenii întâlniţi în cazul certitudinii sensibile înseamnă întoarcerea la un nivel al conştiinţei pe care omul obişnuit nu-l resimte ca propriu niciodată. Înzestraţi cu capacitatea de a vorbi, o utilizăm în chip ﬁresc pentru a exprima cunoştinţele de care dispunem faţă de semeni şi considerăm de la sine înţeleasă sinteza nominală. Raportul originar al omului faţă de lucruri este unul practic, ceea ce nu înseamnă decât tendinţa de a ne raporta la lucruri ca generaluri, fără a ne interoga cu privi-re la statutul acestor generaluri faţă de noi. Semenii noştri se raportează ca şi noi la lucruri, şi astfel activitatea noastră cotidiană este mediată inconştient de general. Este meritul ﬁ -losoﬁei greceşti de a ﬁ pus problema cunoaşterii în termeni teoretici şi a ﬁ adus în discuţie modalitatea anterioară a con-ştiinţei, întreprindere echivalentă cu însăşi naşterea ﬁlosoﬁei şi depăşirea înţelepciunii preﬁlosoﬁce, neteoretice. Totalitatea acestui tip de silogism priveşte termenul me-diu în relaţia lui cu universalul. Hegel exprimă trecerea de la accidentalul substantivului comun la necesitatea noţiu-nii prin următorul exemplu: în cazul unui silogism al ﬁin-ţei determinate (în acest caz al ﬁgurii I), o judecată precum Verdele este plăcut nu priveşte „toate obiectele concrete, reale care sunt verzi” (ŞtL, p. 689), însă acest lucru se petrece în silogismul reﬂectării, în care verdele care revine unor obiec-te nedeterminate de această culoare este luat ca orice verde, verdele în general. De aceea, pentru silogismul totalităţii, sensul judecăţii de mai sus este Orice verde este plăcut. „În si-logismul reﬂectării este aﬁrmat în el însuşi că premisa ma-joră îşi presupune concluzia” (ŞtL, p. 690), ceea ce, exprimat în termenii logicii clasice corespunde modurilor silogistice în care termenul mediu apare ca universal în majoră. Încercăm, în modul nostru cotidian de a gândi, să desprindem o regulă a activităţii noastre, iar modurile silogistice în care termenul mediu apare ca universal (toţi oamenii, toate lucrurile etc.) oferă o cale convenabilă către obţinerea ei. Diﬁcultăţile conduitei ghidate de asemenea reguli (am văzut că, în cazul stoicismului, ele iau forma maximelor mo-rale) constau în faptul că, de obicei, regulile sunt desprinse din acţiunea întreprinsă după ce ea a avut deja loc, ceea ce reclamă o cazuistică, o adaptare continuă a acţiunii la regula care ar ﬁ ghidat acţiunea186. Regula rămâne distinctă de ac-ţiunea pe care ar trebui s-o producă. Sinteza regulii şi a acţi-unii, efectuată pentru prima oară de gândirea stoică, poate ﬁ numită sinteza aparenţei, în măsura în care, pentru individua-litate, regula impusă de M -U este doar aparent o regulă, în realitate o constatare care se transformă într-un îndemn. Adevărul acestei conﬁguraţii se deplasează în cea următoare. b) Silogismul inducţiei corespunde celei de-a doua ﬁguri a lui Hegel (a treia în logica clasică). Şi aici, individualita-tea (precum particularitatea în silogismul totalităţii) nu este „abstractă, ci completă, adică aﬁrmată cu determinaţia opusă ei, cu universalitatea” (ŞtL, p. 690). Aﬁrmarea individualităţii complete este descrisă de Hegel ca o aﬁrmare a „cuprinde-rii subiective a indivizilor în gen” (ŞtL, p. 691) şi are la bază sinteza proprietăţilor din conﬁguraţia percepţiei. Indivizii sunt conectaţi la o determinaţie universală, dar modul de conectare „rămâne o sarcină de rezolvat” (ŞtL, p. 691), ﬁindcă regula conectării este sinteza aparenţei din conﬁguraţia ante-rioară. Într-adevăr, scepticismul, ca formă de cunoaştere, se 186 Iată o descriere a situaţiei vizate de Hegel aici, desprinsă din scrierea sa de tinereţe, intitulată de editori Spiritul creştinismului şi destinul său, trad., studiu introductiv şi note de D. Popescu, Edit. Paideia, Bucureşti, 2002, p. 63: „nu poate ﬁ vorba că tuturor virtuţilor le stă ca temei unul şi acelaşi principiu, care [este] mereu acelaşi, [însă] apare sub diferite raporturi, în diferite modiﬁcări, ca o virtute particulară; căci tocmai ﬁindcă un atare principiu este un general, şi astfel un concept, trebuie să intre necesar sub raporturi determinate, aplicarea determinată, virtutea determinată, o da-torie oarecare (multiplele relaţii ca realităţi date, atât principiul ca regulă pentru toate, aşadar şi aplicările principiului la realităţi, multiplele virtuţi, sunt imuabile); într-o atare absoluitate a persistenţei, virtuţile se distrug reciproc. Unitatea acestora prin regulă este doar aparentă, căci este doar gândită, şi o atare unitate nici nu suprimă, nici nu uniﬁcă diversitatea, ci o lasă să subziste în toată forţa ei”. 186 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 187 îndreaptă contra transformării în regulă a ceea ce este o pură constatare, admiţând permanent posibilitatea apariţiei unei excepţii faţă de ea (cum se întâmplă la Hume). Schema silogismului inducţiei este: U-MIt I-P (6) Scepticismul nu este numai o atitudine teoretică. El aﬁ r-mă practic că individualitatea este determinaţia esenţială a termenului mediu, pulverizând sinteza proprietăţilor (M ) într-o inﬁnitate de cazuri individuale din care nu rezultă nici o sinteză. Scepticismul practic contestă orice termen mediu. Sinteza care are loc în silogismul inducţiei poate ﬁ numită şi sinteza experienţei, în măsura în care, „deşi se recunoaşte că percepţia nu e terminată” (ŞtL, p. 692), nu se contestă posibili-tatea teoretică a constituirii unei reguli. t I I Este foarte clar aici că nu avem de-a face cu inducţia în calitate de metodă a cercetării ştiinţiﬁce, ci cu ridicarea de la individual la general – despre care vorbeşte Aristotel pen-tru a caracteriza inducţia (Top., 105a, 13-15) – în sensul con-ştiinţei individuale care dă o regulă generală, nu o extrage din propria activitate. c) Silogismul analogiei, corespunzător ﬁgurii a treia hege-liene. Termenul mediu din relaţia (3) „nu mai este o calita-te singulară oarecare, ci o universalitate care este reﬂectarea în sine a unui concret, este deci natura acestuia” (ŞtL, p. 693). Analogia are un sens speculativ, dar şi două sensuri care nu au de-a face cu speculativul. Este vorba despre tipurile de analogie în care ﬁe I, ﬁe P sunt luate în considerare anterior sintezei aparenţei, respectiv sintezei experienţei. Deci, schema silogismului analogiei devine: I-MUt U-P (7) În cazul în care reţinem – pentru silogismul analogiei – o relaţie de tipul I-MUt U, în care individualul este considerat în maniera scepticismului practic, conştiinţa nu poate găsi nici o regulă valabilă în afara propriei sale individualităţi. Acesta este sensul evlaviei atribuite de Fenomenologia spiritu-lui acestei conﬁguraţii. Dimpotrivă, pentru cazul în care se reţine M -P, con-ştiinţa individuală se dizolvă în universal. Nevoia de puriﬁ -care a conştiinţei de toate trăsăturile individuale apare aici cu putere. Atitudinea conştiinţei nefericite, aspectul practic al acesteia este ilustrat de mistică, văzută ca procedeu practic de contopire în universal. t U U Conﬁguraţia conştiinţei nefericite este, precum se ştie, o conﬁguraţie a conştiinţei în care scindarea sceptică atinge ex-tremul, o conﬁguraţie dedublată. Silogismul analogiei este un silogism al integralităţii, nu al totalităţii simple, gândite, ci al totalităţii realizate. Integra-litatea este totalitatea văzută ca experienţă, însă ca experienţă practică, nu teoretică. Totodată, ca experienţă pur şi simplu, integralitatea recuperată aici este şi practică, şi teoretică. În acest sens, avem de-a face cu raţiunea. Sinteza aceasta poate ﬁ numită sinteză a reintegrării. O observaţie generală privind raportul dintre silogismul reﬂectării şi conﬁguraţia conştiinţei-de-sine din Fenomenolo-gia spiritului ne trimite la facultatea de judecare a lui Kant. Silogismul reﬂectării are, ca şi facultatea de judecare kanti-ană, o poziţie eminamente intermediară, în care se sesizea-ză un dezechilibru (cf. cap. I, 1, p. 23-24). Am notat mai sus termenii sintetici cu caractere îngroşate, tocmai pentru a evi-denţia acest dezechilibru. Dacă în conﬁguraţia certitudinii sensibile, a percepţiei şi a intelectului momentele sintezei in-terveneau între termeni de aceeaşi calitate, aici au loc sinteze între termeni de calităţi diferite. Silogismul reﬂectării este în chip esenţial un silogism de relaţie, dar de relaţie între cali-tăţi diferite, iar scopul lui este reconcilierea acestora. Sinteza reintegrării reprezintă momentul în care acest dezechilibru este depăşit. Adevărul ei ţine de conﬁguraţia următoare. 188 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 189 6. Conﬁguraţia conştiinţei ca raţiune – suport al ştiinţei logicii Alexandre Kojève observă cu privire la raţiune un fapt important din punct de vedere speculativ: „Omul uită dru-mul care l-a condus la raţiune”187. Raţiunea ca facultate de cunoaştere este expresia acestei uitări. Contradicţiile la care ne conduce raţiunea văzută ca facultate de cunoaştere, raţi-unea „pură”, exprimă aşadar altceva decât imposibilitatea unei cunoaşteri dincolo de fenomen. Raţiunea debutează aşadar ca pură abstracţie a realităţii. Punând capitolul dedicat raţiunii în descendenţa directă a celui despre conştiinţa de sine, aﬁrmaţiile lui Al. Kojève că „Omul raţiunii este în mod esenţial ireligios şi ateu. El nu trăieşte decât în sine însuşi, nu gândeşte decât la sine («in-dividualism», atitudine în mod esenţial asocială, apolitică)” sunt oarecum surprinzătoare, întrucât Hegel însuşi arată că intrarea pe teritoriul raţiunii coincide cu revenirea conştiin-ţei de sine la viaţa emoţională şi la raportul afectiv cu trans-cendentul, pe care stoicismul şi scepticismul îl suspendaseră. Mai degrabă omul teoretic al intelectului ar corespunde ce-lui descris de comentator aici. O analiză a „uitării” cu care se deschide capitolul V al Fenomenologiei spiritului ar merita o analiză separată, dar ea nu poate face obiectul cercetării noastre aici. Putem spune numai că individualismul raţio-nal apare abia după momentul raţiunii observatoare, ceea ce îndreptăţeşte o interpretare care leagă mai întâi raţiunea de conﬁguraţia conştiinţei, abia apoi de conştiinţa de sine. „Uitarea” de aici înseamnă reîntoarcerea omului la relaţia afectivă cu natura, abia apoi revenindu-se la problemele ra-porturilor umane, ceea ce corespunde mai degrabă reﬂecţii-lor ﬁlosoﬁce ale unui J. J. Rousseau. Jean Hyppolite deschide comentariul său asupra raţiu-nii cu câteva referinţe la ceea ce el denumeşte „Fenomenologia 187 Al. Kojève, op. cit., p. 79. spiritului de la 1807” prin comparaţie cu „fenomenologia En-ciclopediei”, constatând că aceasta din urmă este „mai sche-matică şi condensată”188, ceea ce i se pare de folos pentru o scurtă analiză a trecerii de la conştiinţa de sine la raţiune. Procedeul este riscant, totuşi, deoarece, aşa cum am văzut, funcţiile celor două Fenomenologii în opera hegeliană nu sunt identice. Comentatorul pune explicit această problemă: „Ce diferenţă este între raţiunea Fenomenologiei de la 1807 şi raţi-unea în sistem? – În sistem raţiunea este cu adevărat identi-tatea dintre însine şi pentru-sine (…) În Fenomenologia de la 1807 raţiunea este apariţia fenomenală a raţiunii”189. Hyppo-lite nu se lasă înşelat de aparenta similitudine a celor două fenomenologii, subliniind că identitatea subiectivităţii şi ob-iectivităţii, postulată de altminteri şi de Schelling – raţiunea – „apare în Fenomenologie ca rezultatul unui drum al culturii, al unei dezvoltări a conştiinţei şi a conştiinţei de sine, astfel că adevărul nu este fără recunoaşterea mutuală a conştiinţelor de sine, ridicarea lor la universalitatea gândirii, şi că la rân-dul său acest adevăr nu este o ﬁinţă în sine, ceva dincolo de luarea de cunoştinţă, ci este cunoaştere de sine, certitudine subiectivă şi în acelaşi timp realitate obiectivă”190. Recunoaş-terea (Anerkennung) nu este aşadar decât o condiţie necesară, nu şi suﬁcientă, a realizării raţiunii. Constantin Noica rezumă foarte sugestiv mersul expu-nerii făcute până acum de Hegel: „i-au trebuit acestuia şase capitole ca să poată ajunge la gândul că numai ca ﬁinţă ra-ţională ai sorţi să capeţi certitudinea”191. O nouă revenire la synalethismul determinaţiilor are loc aici. De data aceasta circuitul are loc pe terenul conﬁguraţiei raţiunii, ale cărei determinaţii nu mai sunt, precum în certitudinea sensibilă, individuale aici şi acum, ci categorii. „Când laşi categoriile să ﬁe mai multe, cum le descrie Aristotel ca ﬁind zece, de 188 J. Hyppolite, op. cit., p. 211. 189 Ibidem, p. 214, nota (2). 190 Ibidem, p. 213. 191 C. Noica, op. cit. p. 54. 190 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 191 necuprins sub un gen unic, atunci rişti să pierzi încrederea în raţiune”192. Synalethismul determinaţiilor în conﬁguraţia raţiunii îndeplineşte acelaşi rol pe care l-a îndeplinit şi în ce-lelalte două anterioare. Realităţile asupra cărora se joacă ro-lul său sunt altele. Synalethismul determinaţiilor corespunde la Noica raţiunii observatoare, synalethismul individualului (care la Noica apare în urma celui al generalului), idealismului german şi momentului fenomenologic al Realizării conştiinţei-de-sine raţionale prin ea însăşi, iar cel al generalului proiectează deja raţiunea pe planul spiritului, corespunzând fenomeno-logic al Individualităţii care îşi este în şi pentru sine reală. Din-tre cele patru interpretări ale Fenomenologiei spiritului luate în considerare aici, cea a lui Noica ni se pare cea mai echilibrată în ceea ce priveşte sensul logic al expunerii fenomenologice. Ludwig Siep porneşte analiza capitolului al V-lea al Fe-nomenologiei spiritului, intitulat Certitudine şi adevăr al raţiunii cu observaţia: „Conceptul raţiunii al lui Hegel are comun cu cel kantian faptul că raţiunea este o «facultate a silo-gismului»”193. Formularea este corectă, dar are nevoie de unele precizări. Văzută exclusiv astfel, raţiunea se deosebeş-te destul de mult de intenţiile lui Hegel. Mai precis, s-ar pu-tea spune că raţiunea este silogismul realizat, căci silogisme le corespund şi conﬁguraţiilor anterioare, cum am văzut, iar ca „facultate”, ea este obiectul de studiu al Filosoﬁei spiritului, nu al Fenomenologiei spiritului. Comentatorul constată de asemenea, în urma analizei făcute asupra criticii hegeliene a idealismului kantian şi ﬁ -chtean, că „Hegel are dreptate că raţiunea practică este pa-radigma realităţii idealismului. El nu are însă dreptate în aﬁrmaţia că idealismul pleacă nemĳ locit de la certitudinea eului că «este toată realitatea»”194. El aduce în sprĳ in fap-tul că la Fichte cuantiﬁcarea (alle, toată, oricare) presupune 192 Ibidem, p. 57. 193 L. Siep, op. cit., p. 118. 194 Ibidem, p. 122, în trad. rom. a lui V. Bogdan certitudinea eului este formulată: este orice realitate. diferenţe şi raporturi, pe care Fichte le-ar ﬁ discutat în Grun-dlage der gesamten Wissenschaftlehre. În realitate, obiecţia lui L. Siep este, considerăm noi, datorată faptului că el înclină să reducă conştiinţa de sine la dialectica recunoaşterii. Raţiunea practică, constituită exclusiv pe baza conceptului de Anerk-ennung, nu are certitudini, într-adevăr, motiv pentru care re-cunoaşterea rămâne permanent problema ei, dar conştiinţa simplă are, iar certitudinea raţională de a ﬁ orice realitate are ca „paradigmă” – de fapt ca suport constituit prin conﬁgura-rea conştiinţei – nemĳ locirea acesteia. Nici un fel de cuantiﬁ -care privind realitatea nu este posibilă pe baza conştiinţei de sine195, dar devine posibilă ca urmare a dialecticii certitudi-nii sensibile. * Raţiunii îi este propriu silogismul necesităţii. Cele trei momente ale acestuia sunt: a) silogismul categoric, b) silogis-mul ipotetic şi c) silogismul disjunctiv. Este cunoscută declaraţia lui Hegel, potrivit căreia ceea ce este real este raţional. Aceasta are unele consecinţe din punct de vedere speculativ asupra a ceea ce a devenit, po-trivit investigaţiilor lui Aristotel, logica modală. Conform interpretărilor clasice, Aristotel deosebeşte patru moduri (posibil, contingent, imposibil şi necesar), identiﬁcă practic posibilul şi contingentul şi, în silogistica modală operează cu două moduri, posibilul (tÎ œndecÍmenon) şi necesarul (tÎ …nagkaúon)196. Termenul de modi (trÍpoi) a fost introdus mai târziu de comentatori. S-a observat însă că în Despre interpre-tare (12, 22a, 11) Aristotel ar propune cinci moduri: posibilul, contingentul, imposibilul, necesarul, adevăratul (…lhq©V)197. Despre această ultimă modalitate s-a spus că: „În ceea ce 195 Aşa cum am văzut, scepticismul furnizează o aparentă totalitate, scepti- cismul se pierde într-o inﬁnitate de cazuri individuale, iar conştiinţa nefericită întâmpină diﬁcultăţi insurmontabile în ceea ce priveşte expresia. 196 I. Didilescu, P. Botezatu, op. cit., p. 148. 197 Ath. Joja, Teoria aristotelică a modalităţii, în: Idem, Studii de logică, vol. III, Edit. Academiei, Bucureşti, 1971, p. 7. 192 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 193 priveşte adevăratul, el este mai curând o modalitate su-biectivă, afectând cunoaşterea şi nu realul. Modalitatea adevăratului şi a ne-adevăratului interesează numai teoria cunoaşterii”198. Însă, pentru Hegel, distincţia dintre cunoaş-tere şi real este, aşa cum am văzut, valabilă numai în conﬁ -guraţiile anterioare celei a raţiunii, iar distincţia dintre logică şi teoria cunoaşterii speciﬁcă numai logicii formale. Pornind de la logica formală, şi Kant a fost silit să păstreze aceste distincţii, culminând în distincţia dintre fenomen şi lucrul în sine. La Hegel, în orice caz, silogismul ﬁinţei determinate este corespunzător categoriei calităţii din Logica obiectivă, în vreme de silogismul reﬂectării corespunde categoriei relaţiei. Sinteza celor două este modalitatea, şi anume necesitatea. Posibilitatea caracterizează atunci conﬁguraţiile conşti-inţei anterioare raţiunii, în care distincţia subiect-obiect este încă asumată de către conştiinţă. Aici este valabilă judecata: „Ceea ce este real e posibil” (ŞtL, p. 535), completată de obser-vaţia că „e posibil tot ceea ce nu se contrazice” (ŞtL, p. 536). Conﬁguraţiile conştiinţei anterioare raţiunii caută un criteriu necesar al posibilităţii – sau, cu alte cuvinte, aici „Ceea ce ca-racterizează demersul logic este, în primul rând, caracterul necesar al deducţiei”199 – nu necesitatea realului. Această ne-cesitate formală este o necesitate nerealizată. În conﬁguraţia raţiunii lucrurile nu mai stau aşa. Necesitatea raţională este absolută. „Necesitatea absolută nu e atât necesarul, şi e şi mai puţin un necesar, ci e necesitate” (ŞtL, p. 548). Astfel că, la Hegel, necesitatea este modul adevăratului, despre care vor-bea Aristotel. Raţiunea este trecerea necesară de la posibilitate la adevăr. a) Schema silogismului categoric este: MIt I-MPt P-MUt U (8) 198 Ibidem. 199 Ibidem, p. 9. Se observă aici că toţi termenii sunt sintetici. Diferenţele calitative au dispărut. Conﬁguraţia raţiunii se aseamănă mai mult cu cea a conştiinţei decât cu cea a conştiinţei-de-sine. Analogic certitudinii sensibile, întâlnim aici o certitudine ra-ţională. Certitudinea raţională are la bază temenul mediu al si-logismului categoric, care este în acest caz M , sinteza nominală. Extremii sunt distincţi, ca şi până acum dar, spre deosebire de certitudinea sensibilă, ei sunt sinteza proprietă-ţilor, respectiv sinteza explicaţiei, nu simplul individual (I) şi universalul simplu U. Astfel că certitudinea raţională este certitudinea conştiinţei de a ﬁ orice realitate, nu simpla certi-tudine a lui Aici şi Acum. Să ne oprim o clipă la dimensiunea istorică a problemei. A fost o mare cucerire a ﬁlosoﬁei fap-tul că a reuşit să arate cum ﬁecărui individual îi corespunde o noţiune, categoria. Dispunând de categorii, putem expri-ma lucrurile, le putem transpune pe planul limbajului. Nu putem însă să arătăm de ce dispunem de categorii, şi în ce raporturi se găsesc ele. Acest lucru nu ne apare ca un incon-venient prea mare atât timp cât suntem angajaţi în ﬁxarea ra-porturilor dintre individuale şi noţiunile care le corespund. Am văzut mai sus că aceasta este observaţia raţională. Pen-tru ea, categoriile sunt clase de lucruri (specii) şi clase de cla-se (genuri). Oricare individ face parte din specia sa. Speciile, la rândul lor, alcătuiesc genul. t P P O situaţie specială apare în momentul în care se încearcă o clasiﬁcare a tipurilor de categorii. Raporturile dintre ele nu mai pot ﬁ aceleaşi ca raporturile dintre categorie şi elemen-tele care îi corespund, fapt cunoscut încă de către Platon. Îi revine lui Kant meritul de a ﬁ întreprins o investigaţie în această direcţie. Kant a utilizat tabelul judecăţilor din logica clasică pentru identiﬁcarea categoriilor intelectului. De fapt, arată Hegel, tabelul folosit de Kant nu era al judecăţilor, ci al funcţiunilor judecăţilor (operaţii posibile ale gândirii conşti-ente de sine, scheme, de unde caracterul lor formal). Acestea n-ar ﬁ trebuit preluate în mod necritic, accentuându-le latura 194 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 195 formală; dar Kant s-a lăsat înşelat de aparenta rigoare a de-ducţiei sale, care se sprĳ inea pe asemenea presupoziţii. Cel mai mare neajuns al procedeului kantian nu se face simţit pe terenul teoriei categoriilor căci, în fond, categoriile kantiene sunt cu adevărat categorii, cu toate că nu sunt ob-ţinute cum se cuvine. El priveşte judecăţile sintetice a priori. Deoarece modelul – contaminat de psihologic – după care multiplicitatea este exterioară conceptului a fost transferat de Kant şi la nivelul acestor judecăţi, sinteza este văzută ca o simplă legătură şi, în consecinţă, multiplul intuiţiei continuă să condiţioneze şi aici conceptul200. Sinteza silogismului categoric poate ﬁ denumită sinteză transcendentală. b) Schema silogismului ipotetic este: MUt U-MIt I-MPt P (9) În această formă a silogismului necesităţii M joacă ro-lul Eului ﬁchtean. Hegel arată aici că raportul lui M cu M , dacă nu e impus prin sinteza nominală, este un ra-port de conţinut, nu şi o identitate a formei (ŞtL, p. 698-699), pe care o poate stabili apoi deﬁnitiv numai un termen mediu ca M . Este, formulat cu mĳ loacele logicii speculative, repro-şul adus idealismului lui Fichte şi Schelling, de a ﬁ postulat o identitate care ar ﬁ trebuit să reiasă ca urmare a unei medieri. t I I t U U t P P t U U Numim sinteza silogismului ipotetic sinteză a identităţii substanţiale. 200 Mai precis, Hegel se referă la următoarele cuvinte ale lui Kant: „Prin urmare, tot diversul intuiţiei [s. n.] are un raport necesar cu: eu gândesc, în acelaşi subiect în care se întâlneşte acest divers. Dar această reprezentare [s. n.] este un act al spontaneităţii, adică nu poate ﬁ considerată ca aparţinând sensibilităţii” (Imm. Kant, Critica raţiunii pure, ed. cit., p. 127-128). Chiar dacă se precizează că raportul diversului intuiţiei cu judecata eu gândesc nu poate ﬁ considerat ca aparţinând sensibilităţii, sinteza are loc, după Hegel, între ceea ce este în şi pentru sine separat (Cf. ŞtL, p. 586), având ca rezultat o repre-zentare. Fenomenologia spiritului arată că sinteza kantiană trebuie văzută în cu totul alt sens. c) Schema silogismului disjunctiv este: MIt I-MUt U-MPt P (10) „Silogismul disjunctiv e în general în determinaţia uni-versalităţii, termenul mediu este (…) ca gen şi ca un ce com-plet determinat; prin această unitate, acel conţinut care mai înainte era interior e şi el aﬁrmat, şi invers: modul-aﬁrmat, sau forma, nu e exterioară unitate negativă faţă de o ﬁinţă determinată indiferentă, ci este identic cu acel conţinut ve-ritabil. Întreaga determinare formală a conceptului este aﬁ r-mată în diferenţa ei determinată şi totodată în identitatea simplă a conceptului” (ŞtL., p. 704). Sinteza silogismului disjunctiv poate ﬁ numită şi sinteză absolută. * Reconstrucţia noastră dovedeşte că logica naturală, aşa cum apare ea prin alăturarea planului logic şi a celui feno-menologic nu se suprapune exact peste cea tradiţională, deşi sunt folosite aceleaşi resurse terminologice. Am arătat în cap. II că a abandona terminologia tradiţională ar ﬁ fost o opţiune capabilă să ridice diﬁcultăţi de înţelegere şi mai mari cu pri-vire la scopul logicii speculative. Logica speculativă este un efort de recuperare integrală a structurii gândirii, inclusiv a laturii ei formale, nespeculative. Or, în angajamentele ei ne-speculative, gândirea operează în principal asupra obiecte-lor. E lipsit de importanţă aici faptul că o anumită abordare a obiectelor pe calea gândirii le contestă legitimitatea altora. Toate modurile nespeculative de a vedea gândirea valoriﬁ -că latura ei de instrument de cunoaştere. Logica tradiţiona-lă s-a constituit tocmai în vederea acestui scop: a acţiona cu succes asupra obiectului, a-l transfera pe planul gândirii, a elimina posibilitatea erorii în activitatea gândirii orien-tată asupra obiectului. A întâmpina rezistenţă în procesul de transfer înseamnă aici a te contrazice. Desigur, ideea de contradicţie este luată în sens formal, neﬁind examinat decât 196 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 197 modul în care are loc transferul, nu structura obiectului sau a gândirii. Acestea nu fac obiectul logicii, în sensul ei clasic, dar şi în sens modern, ci al teoriei cunoaşterii, psihologiei etc. Contradicţia formală poate apărea atunci când gândirea substituie ilicit obiectul asupra căruia formulează propoziţii sau îşi modiﬁcă în decursul operaţiilor sale propria orientare asupra obiectului. Din acest motiv trebuie inventariate toate procedeele de abordare a obiectului. Procedeele au fost sistematizate şi subsumate unor re-guli, ceea ce a limitat posibilitatea erorii, a contradicţiei, în activitatea de demonstrare, cu preţul schematizării gândirii. Pe ce cale poate ﬁ recuperată structura originară a gândirii, modul ei viu de a opera, nemodiﬁcat de regulile gândirii jus-te? Numai investigaţia ﬁlosoﬁcă vizează gândirea ca atare, gândirea care se gândeşte pe sine; de aici trebuie pornit. Fi-losoﬁ a a conservat soluţiile succesive privind gândirea însăşi, prin aceasta ea se deosebeşte de alte activităţi de cunoaşte-re, care reţin numai scopurile realizate. O deosebire minoră aparent, cu consecinţe incalculabile. Hegel a considerat ne-cesar ca toate momentele gândirii angajate faţă de obiect să ﬁe luate în considerare, pentru a surprinde toate laturile po-sibile ale gândirii ca atare. Între aceste momente se întâlnesc frecvent contradicţii, deoarece ele presupun şi moduri de a vedea obiectul. Aceste contradicţii nu pot ﬁ însă formale. Nu există aici substituţii ilicite ale obiectului, ci se gândeşte de ﬁecare dată în conformitate cu modul speciﬁc de a vedea obiectul. Se poate spune că scepticismul, spre exemplu, este în contradicţie cu stoicismul numai dacă avem ca referinţă doctrina stoică. Contradicţia cu adevărat valoroasă din punct de vedere spe-culativ apare numai pe planul raţiunii. Anticipând dezvoltarea din capitolul următor, vom aﬁrma că aceasta înseamnă că numai schemele (8), (9) şi (10) au valoare autentic specula-tivă. Problemele care privesc utilizarea corectă din punct de vedere speculativ a contradicţiei vor ﬁ examinate în capitolul următor. Raţiunea nu este însă o simplă facultate de cunoaştere, a cărei utilizare să poată ﬁ reglementată potrivit unui orga-non. Raţiunea s-a constituit ca atare, pe fondul conﬁgurării conştiinţei. Conştiinţa însăşi este raţiune, certitudine de a ﬁ orice realitate. Distincţia kantiană între sensibilitate, intelect şi raţiune deplasează contradicţia formală pe planul raţiunii, devenind un obstacol în calea înţelegerii tipului său speciﬁ c de contradicţie. Pentru conştiinţa raţională, sensibilitatea şi intelectul nu sunt independente de raţiune, o conştiinţă ra-ţională nu încetează a dispune de sensibilitate şi de intelect, atunci când se raportează la obiectele proprii (ideile) şi nici nu vede în raporturile cu ele modalităţi improprii cunoaşte-rii, aşa cum se întâmplă în metaﬁzica raţionalistă de până la Kant. Raţiunea pură, separată de sensibilitate şi intelect, este tot o formă de intelect. La Hegel, sensibilitatea şi intelectul, privite din punct de vedere raţional, fac obiectul Filosoﬁei spiritului, a treia şi ul-tima parte a Enciclopediei ştiinţelor ﬁlosoﬁce. La acest nivel se precizează multiplele moduri ale limbajului. Fiindcă limbajul raţional nu este numai rezultatul sintezei nominale. Pentru logica naturală este suﬁcient apelul la aceasta. Însă limitarea logicii naturale surprinsă aici are drept consecinţă erori spe-culative majore, precum confundarea obiectivităţii raţionale cu conceptul comun de obiectivitate. Reproşurile aduse de diverse teorii ale cunoaşterii ﬁlosoﬁei naturii a lui Hegel nu disting sensul raţional al obiectivităţii, ﬁindcă nu dispun de conceptul raţiunii, ci se înscriu în conﬁguraţii ale conştiinţei anterioare acestuia. Rezultatul este apariţia unor false con-tradicţii între enunţurile raţionale şi cele observaţionale. 7. Rezultate: conﬁguraţie a conştiinţei şi împlinire a mediului Am parcurs în acest capitol seria de conﬁguraţii ale con-ştiinţei din Fenomenologia spiritului în juxtapunerea lor faţă 198 Logică naturală şi ştiinţa logicii în ﬁlosoﬁa lui Hegel Interpretarea logico-naturală a conﬁguraţiilor conştiinţei 199 de silogismele Ştiinţei logicii. Paralel, am urmărit descrie-rea ﬁecărei conﬁguraţii, aşa cum apare în câteva comentarii reprezentative ale Fenomenologiei spiritului. Conﬁguraţiile conştiinţei se individualizează unele faţă de altele prin adop-tarea unui anumit tip de adevăr; ﬁecare tip de adevăr este de fapt o schemă silogistică. De exemplu, ﬁgura întâi corespun-de, din punct de vedere fenomenologic, certitudinii sensibile (capitolul I al Fenomenologiei spiritului), iar silogismul catego-ric certitudinii raţionale (capitolul al V-lea al Fenomenologiei spiritului). Spre deosebire de silogistica tradiţională, în care silogismele sunt scheme demonstrative, la Hegel avem de-a face cu o serie de structuri ale conştiinţei, care trec unele în altele. Silogismul speculativ are drept termen mediu, succe-siv, particularitatea (P), individualitatea (I) şi universalitatea (U). Poziţionarea acestor trei concepte determinate, rolul de mediu sau de extrem pe care-l joacă pe rând ﬁecare, este de-cis de către succesiunea conﬁguraţiilor conştiinţei din Feno-menologie. Transformarea extremului în termen mediu are loc ca urmare a unei sinteze (de exemplu, particularitatea, con-siderată ca individualitate de către certitudinea sensibilă, este preluată ca universalitate în conştiinţa perceptivă – cf. cap. III, 2; la rândul ei, individualitatea, considerată ca particulară de conştiinţa perceptivă, este preluată ca universală de către inte-lect – cf. cap. III, 3). Sintezele nu pot ﬁ reduse unele la altele, deoarece termenul mediu este de ﬁecare dată diferit. Procesul iniţiat astfel continuă în conﬁguraţia conştiinţei de sine. Aici, termenii medii sunt sintezele rezultate în dialec-tica anterioară. Silogismele totalităţii, inducţiei şi analogiei nu mai au ca termeni medii simpla particularitate, individu-alitatea şi universalitatea din cadrul ﬁinţei determinate, ci sintezele rezultate acolo. De asemenea, în momentul raţiu-nii, silogismul categoric, cel ipotetic şi cel disjunctiv au drept medii sintezele corespunzătoare din conﬁguraţia conştiinţei de sine. Mişcarea este circulară, întrucât P, I şi U ocupă ia-răşi poziţia de termen mediu, dar în acelaşi timp avem de-a face cu o înaintare, deoarece statutul lor este de ﬁecare dată diferit faţă de momentul anterior în care au ocupat această poziţie. În sfârşit, această dublă deplasare descrie o direcţie precisă, circuitul încheindu-se odată ce toate momentele au fost parcurse. Pe scurt, structura conﬁguraţiilor conştiinţei pe care am reconstituit-o mai sus, în măsura în care este interpre-tată speculativ, este orientată către raţiune. Silogismele ﬁin-ţei determinate (cu excepţia ﬁgurii a patra) şi reﬂectării pot ﬁ văzute şi independent. În acest caz avem de-a face cu o abordare formală a lor, care le redă ca pe nişte rezultate ale unui joc de combinare a elementelor din care sunt alcătuite, noţiuni şi judecăţi în sens clasic. Se petrece astfel o revenire la maniera tradiţională de a expune logica. Această aborda-re este ilustrată cel mai bine de excepţia pe care o constitu-ie ﬁgura a patra, cel mai elocvent exemplu al felului în care procedează intelectul atunci când este luat în considerare ca facultate de sine stătătoare a gândirii. Însă, din perspectiva raţiunii, silogismele ﬁinţei determinate şi reﬂectării converg în silogismele necesităţii. Numai când se ajunge aici contra-dicţiile formale capătă un sens speculativ. Fenomenologia spi-ritului evidenţiase apariţia contradicţiilor în cursul evoluţiei conştiinţei şi faptul că acestea sunt în cele din urmă soluţio-nate. Trecerea de la silogismele ﬁinţei determinate şi reﬂectă-rii la cele ale necesităţii constituie demonstraţia a ceea ce în Fenomenologie este mai mult o descriere. În sintezele pe care le-am descoperit mai sus, planul de-scriptiv al Fenomenologiei şi cel demonstrativ al Ştiinţei logicii sunt inseparabile. De exemplu, în ﬁgura a treia a silogismu-lui ﬁinţei determinate, sinteza explicativă are loc numai dacă luăm în considerare conceptul de explicare descris în Feno-menologie. Altfel, nu avem de-a face cu o sinteză, ci doar cu procedeele pe care le utilizează intelectul. În loc de a surprin-de trecerea conştiinţei la o altă conﬁguraţie înregistrăm doar modul în care, prin intemediul legilor, intelectul subsumează fapte, postulând că între acestea şi legi se stabileşte un raport de omonimie. De asemenea, în conﬁguraţia raţiunii, ca să 200 Logică naturală şi ştiinţa logicii în ﬁlosoﬁa lui Hegel luăm un alt exemplu, silogismul categoric trebuie considerat numai în cadrul trasat de capitolul al V-lea al Fenomenologiei spiritului pentru ca sinteza transcendentală să aibă loc. În caz contrar, categoriile vor sluji cunoaşterii în manieră kantiană, ca forme cărora diversul intuiţiei le dă conţinutul. Fiecare conﬁguraţie a conştiinţei este rezultatul logicii naturale, ale cărei urme le regăsim până în momentele sinte-tice. Întreaga serie a conﬁguraţiilor ţine însă de logica specu-lativă, în care interesează mai ales raporturile sintezelor. Cuvintele lui Hegel din ﬁnalul capitolului despre silo-gism al Ştiinţei logicii ne apar drept o conﬁrmare a celor de mai sus: „Figurile silogismului prezintă ﬁecare mod-determinat al conceptului separat ca termen mediu, care e în acelaşi timp conceptul ca trebuie să ﬁe, ca exigenţă ca mĳ locitorul să ﬁ e totalitate a lui. Diferitele genuri201 ale silogismului prezin-tă apoi gradele împlinirii sau închegării termenului mediu. În silogismul formal, termenul mediu e aﬁrmat ca totalitate numai prin faptul că toate determinaţiile, dar ﬁecare separat, ajung să îndeplinească funcţiunea mĳ locirii. În silogismele reﬂectării, termenul mediu e unitatea care cuprinde laolaltă în chip exterior determinaţiile extremelor. În silogismul ne-cesităţii, termenul mediu s-a determinat pe sine de a ﬁ atât unitatea dezvoltată şi totală, cât şi simplă, iar forma silogis-mului, silogism care constă în diferenţa termenului mediu faţă de extremele sale, prin aceasta s-a suprimat pe sine” (ŞtL, p. 701). Structura ltriadică Capitolul a IV-lea a tiin ei logicii 1. Depăşirea logicii naturale Am identiﬁcat în capitolul anterior nouă tipuri de sinte-ză care apar în Fenomenologia spiritului, în conﬁguraţiile Con-ştiinţei, Conştiinţei-de-sine şi Raţiunii. Acestea sunt: 1. sinteza nominală, pe care am notat-o: M , 2. sinteza proprietăţilor, notată: M , Pt P It I 3. sinteza explicativă, notată: MUt U, 4. sinteza aparenţei, notată: M -U, 5. sinteza experienţei, notată: U-M , Pt P It I 6. sinteza reintegrării, pe care am notat-o: I-MUt U-P, 7. sinteza transcendentală, notată: M -M -M , It I Pt P Ut U 8. sinteza identităţii substanţiale, notată: M -M -M , 9. sinteza absolută: MIt I-MUt U-MPt P Ut U It I Pt P . În cazul 3 am constatat o situaţie specială, care nu este decât o modiﬁcare a variantei normale, pe care am denumit-o 201 Sau, în terminologie clasică: moduri. sinteză formală. În cazul 6, de asemenea, imposibilitatea vari- 202 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 203 Ut U Ut U Pt P antelor I-M şi M -P. Acestor trei situaţii le corespund pe planul logicii naturale unele tipuri de conştiinţă, dar nu au un corespondent speculativ. Prin intermediul sistematizării noastre vom încerca în continuare să vedem ce tipuri de contradicţie pot apărea, la nivel speculativ şi la nivelul logicii naturale. În logica propoziţiilor, contradicţia apare între două pro- poziţii, dintre care una este negaţia implicită sau explicită a celeilalte202. Teoria clasică a judecăţii numeşte contradicţie raportul dintre judecata universală aﬁrmativă şi cea particu-lară negativă şi pe cel dintre universala negativă şi particula-ra aﬁrmativă. Aşa cum am văzut însă, Hegel nu acceptă clasiﬁcarea tradiţională a judecăţilor. Este inutil să pornim în analiza noţiunii hegeliene de contradicţie de la o comparaţie cu cea clasică sau cu cea a propoziţiilor, care sunt tipuri de contra-dicţie formală. Putem însă face observaţia că şi între cele două există diferenţe, întrucât în teoria clasică a judecăţii contra-dicţia presupune nu numai negaţia, ci şi o diferenţă canti-tativă între subiectele judecăţilor contradictorii, fără de care avem de-a face numai cu contrarietatea şi subcontrarietatea. Pentru a vedea ce înţelege Hegel prin contradicţie tre-buie să ne îndreptăm atenţia asupra secţiunii întâi, Esenţa ca reﬂectare în ea însăşi a Teoriei esenţei din Logica obiectivă. Capitolul al doilea al acestei secţiuni, numit Esenţialităţile sau determinaţiile de reﬂectare tratează despre identitate, diversita-te şi contradicţie. De asemenea, aşa cum am văzut, şi în Logi-ca subiectivă există un silogism al reﬂectării, pe care noi l-am pus în raport cu capitolul al patrulea al Fenomenologiei spi-ritului, purtând titlul Adevărul certitudinii de sine. Contradic-ţia la Hegel apare în legătură cu ideea de reﬂectare. „În mod obişnuit” spune Hegel „reﬂectarea e luată în sens subiectiv ca mişcare a judecăţii, care depăşeşte o reprezentare nemĳ -locită, dată, căutând determinaţii generale pentru aceasta sau comparând-o cu ele” (ŞtL, p. 388). Acest sens al judecăţii 202 Cf. Gh. Enescu, op. cit., art. contradicţie formală, p. 55. reﬂexive provine de la Kant, unde ea se aﬂă în opoziţie cu ju-decata determinatoare. Cea din urmă are universalul (U) dat; în schimb, judecata reﬂexivă are dat numai particularul (P), urmând ca U să ﬁ e găsit. Hegel consideră că reﬂectarea, aşa cum o vede Kant, este numai o reﬂectare exterioară (ŞtL, p. 389). În termenii propuşi de noi, momentul care lipseşte din judecata reﬂexivă kantiană, luată în sens subiectiv, este ceea ce denumeam sinteza aparenţei (M -U), ceea ce se poate constata de altfel şi din analiza făcută de Hegel, cu câ-teva pagini înainte, „fenomenului” scepticismului şi idealis-mului: „«fenomenul» lui Kant e un conţinut dat al percepţiei, el presupune afecţiuni, determinaţii de-ale subiectului, ne-mĳlocite unele în raport cu celelalte şi în raport cu subiectul” (ŞtL, p. 380; a se vedea întregul pasaj, de la p. 379 la p. 383). Propriul concept al reﬂectării este formulat de Hegel astfel: „reﬂectarea este determinare care rămâne în sine”, de asemenea „raportare la al său mod-de-a-ﬁ-altceva în el însuşi” (ŞtL, p. 392) şi, de asemenea „Din cauza acestei reﬂectări-în-si-ne se înfăţişează determinaţiile ca esenţialităţi libere, ce plu-tesc în vid, fără a se atrage sau respinge una pe alta” (ŞtL, p. 391-392). Reﬂectarea este pentru Hegel egalitate cu sine în-săşi. Desigur, nu este vorba despre o egalitate matematică. Cu aceste precizări ne putem întoarce la contradicţie. Atunci când spune: „ca contradicţie, opoziţia se reﬂectează în sine însăşi şi se întoarce înapoi în temeiul său” (ŞtL, p. 393), Hegel are în vedere realizarea condiţiilor reﬂectării. Trebu-ie subliniată cu putere necesitatea realizării acestor condiţii. Numai în această situaţie avem de-a face cu o contradicţie autentic speculativă. Şi astfel se explică de ce „Gândirea spe-culativă constă numai în faptul că ea, gândirea, reţine ferm contradicţia şi se păstrează în ea cu fermitate pe ea însăşi, şi nu în faptul că ea s-ar lăsa dominată de contradicţie, trans-formându-şi numai determinaţiile, prin mĳ locirea acesteia, în alte determinaţii sau anihilându-şi-le cum i se întâmplă reprezentării” (ŞtL, p. 427). Păstrarea gândirii speculative în ea însăşi împiedică în-ţelegerea defectuoasă a judecăţii „Toate lucrurile sunt în ele 204 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 205 însele contradictorii” (ŞtL, p. 425). O astfel de înţelegere de-fectuoasă apare de exemplu în ilustrarea contradicţiei de că-tre Engels, prin apel la etapele prin care trece un bob de orz de la germinare la răspândirea seminţelor, ilustrare pe care el pretinde că o împărtăşeşte cu Hegel. Lucrurile nu stau însă aşa. La Engels, „un asemenea bob de orz, căzând pe un teren prielnic (…) suferă (…) o transformare speciﬁcă: încolţeşte. Bobul ca atare dispare, este negat”203. Engels aﬁrmă expli-cit că „bobul ca atare” este negat, nu face o metaforă204. Or, aceasta nu este decât formularea unei observaţii, o repre-zentare (a modiﬁcării „bobului ca atare”); în măsura în care Engels lasă gândirea să ﬁe dominată de contradicţie, văzând lucrurile ca entităţi materiale independente, el se foloseşte de negaţie, speciﬁcă limbajului, pentru a descrie fenomene naturale. Contradicţia se aﬂă în ele, nu în gândire. Nu se oferă o explicaţie a motivului pentru care se operează acest transfer de la limbaj la fenomene naturale. „Toate lucrurile” sunt însă la Hegel determinaţii ale gândirii în care condiţiile reﬂectării sunt realizate, inclusiv condiţiile care ţin de rapor-tul limbaj-gândire (numit de noi sinteza nominală), nu o co-lecţie de obiecte care alcătuiesc universul material. Mişcarea de orice fel, văzută ca proprietate a materiei, nu este contra-dicţie pentru Hegel, ci doar un divers al percepţiei. De altfel, dacă ne concentrăm atenţia asupra exemplu-lui hegelian din Prefaţa la Fenomenologia spiritului, pe care l-a avut în vedere şi Engels, vom vedea că el este îndreptat în cu totul altă direcţie, şi anume de a preveni asupra false-lor reprezentări cu privire la ﬁlosoﬁe, datorate insuﬁcientei 203 Fr. Engels, Anti-Dühring. Domnul Eugen Dühring revoluţionează ştiinţa, Ediţia a II-a, Edit. Partidului Muncitoresc Român, 1952, p. 160. 204 Câteva rânduri mai jos generalizează observaţia, trecând de la bota- nică la zoologie: „Acest proces se desfăşoară la fel ca la bobul de orz, şi la majoritatea insectelor, de exemplu, la ﬂuturi”. Urmează geologia, chimia, matematica. Apoi, Engels denumeşte generalizarea sa „negarea negaţiei”. Ea nu are nici o legătură cu logica speculativă hegeliană. cultivări a conştiinţei care le poartă, motiv pentru care se şi face apel la reprezentare. Opinia comună privind ﬁlosoﬁ a tinde să vadă în diversitatea sistemelor ﬁlosoﬁce nu o dez-voltare, ci numai contradicţia, aştepând de la un sistem sau altul conﬁrmarea propriilor certitudini. E ca şi cum am avea ambiţia de a reţine din fazele dezvoltării unei plante numai faza înmuguririi, înﬂoririi etc., fără a le lua în considerare pe celelalte, deşi sunt „momente ale unităţii organice”. Hegel continuă apoi: „Dar, pe de o parte, contradicţia faţă de un sistem ﬁlosoﬁ c nu se înţelege pe sine în acest fel, iar pe de altă parte nici conştiinţa care înţelege nu ştie de obicei să libereze această contradicţie de unilateralitatea ei, adică să o menţină liberă şi să recunoască în chipul a ceea ce pare în luptă şi opus sieşi momente reciproc necesare” (FS, p. 10, subl. ns.). Am sublinat în textul citat ceea ce ni se pare tocmai o con-testare a valabilităţii ﬁlosoﬁce a exemplului cu dezvoltarea vegetală. Era vorba despre o pură metaforă, un mod de a spune, nu tocmai propriu ﬁlosoﬁei, dar în măsură să dea o indicaţie cuiva nefamiliarizat cu ﬁlosoﬁa. În tot pasajul, nu se întâlneşte termenul de negaţie; în schimb, „liberarea con-tradicţiei de unilateralitatea ei” pomenită de Hegel priveşte raportarea conştiinţei la entităţi teoretice (sisteme ﬁlosoﬁce), nu la obiecte. Pentru Engels însă, şi entităţile teoretice erau un fel de obiecte materiale. Cu aceste precizări, şi numai ţinându-se cont de ele, Hegel consideră că „Tot ce ne înconjoară poate ﬁ privit ca exemplu al dialecticului” (Enc, § 81, Adaos 1, p. 150). Ceea ce ne înconjoară nu este acelaşi lucru cu lumea certitudinii imediate. Pentru o conﬁguraţie a conştiinţei precum cea a percepţiei, de exemplu, dialectica poate să apară ca soﬁstică. Nerealizarea – în această conﬁguraţie – a sintezei experien-ţei, precum şi a tuturor celor care îi succedă, o pune pe ea în situaţia de „a considera ca valabile pentru sine determinaţii unilaterale şi abstracte, luate izolat, aşa cum o cer de ﬁecare dată interesele individului şi sistuaţia sa particulară” (Enc, § 81, Adaos 1, p. 149). Pentru o asemenea conﬁguraţie a 206 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 207 conştiinţei, dar nu în general, este de neînţeles cum de „Dia-lectica se manifestă, apoi, în toate domeniile şi formaţiile particulare ale lumii materiale şi spirituale” (Enc, § 81, Ada-os 1, p. 151); pentru că ea însăşi nu dispune de domeniile şi formaţiile lumii, ci este preocupată numai de posibilitatea constituirii lor, de corespondenţe între proprietăţi reale şi gândite şi de criterii, orice referinţă la aceste domenii şi for-maţii este soﬁstică. În continuare, vom trece la sistematizarea rezultatelor analizei noastre anterioare privind conﬁguraţiile conştiinţei pornind de la structura triadică a logicului, aşa cum e ea for-mulată de Hegel: „Din punctul de vedere al formei, logicul prezintă trei laturi: α) cea abstractă sau a intelectului; β) cea di-alectică sau negativ-raţională; γ) cea speculativă sau pozitiv raţio-nală. Aceste trei laturi nu constituie trei părţi ale Logicii, ci sunt momente ale oricărui real-logic, adică ale oricărui concept sau a tot ce este adevărat, în genere. Ele pot ﬁ puse împreu-nă sub primul moment, acela al intelectului, şi astfel ţinute separat una de alta, dar în felul acesta ele nu sunt considera-te în adevărul lor” (Enc, § 79, p. 145). Cele nouă tipuri de sinteză pe care le-am pus în evidenţă mai sus pot ﬁ reprezentate pe cele trei laturi astfel: I III II Latura Latura Latura intelectului pozitiv-raţională negativ-raţională Conştiinţa Raţiunea Conştiinţa de sine MPt P MIt I-MPt P-MUt U MPt P-U Am aşezat în mĳloc cel de-al treilea moment al oricărui real-logic pentru a pune în evidenţă caracterul său media-tor în raport cu celelalte două momente. Se observă cu uşu-rinţă că liniile orizontale ale laturilor I şi II reconstituie seria particular (P), individual (I), universal (U) numai prin inter-mediul lui III. Latura negativ-raţională este una vizibil de trecere, aici existând un termen nesintetic. O excepţie pare că formează cea de-a treia linie, în care sinteza explicativă şi cea a reintegrării au în comun o sinteză a universalului. Această situaţie specială este analizată de Hegel însuşi în Fenomenolo-gia spiritului, şi am semnalat-o deja mai sus, referindu-ne la revenirea conştiinţei-de-sine la viaţa emoţională. Trei tipuri de contradicţie205 ies la iveală din analiza ta-belului de mai sus, dacă punem în relaţie momentele I şi II: M æ M -U (11) M æ U-M (12) MUt U æ I-MUt U-P (13) Pt P Pt P It I It I De asemenea, în ceea ce priveşte momentul III, putem identiﬁca trei tipuri de relaţie, cu precizarea că acest moment nu se raportează separat la I şi II, ci simultan la ambele: [MPt P æ MPt P-U] æ MIt I-MPt P-MUt U (14) [MUt IU æ I-MUtI U-P] æ MIt I-MUt U-MPt P (16) [M It It Ut U It I Pt P æ U-M ] æ M -M -M (15) Aceste ultime trei relaţii au cu adevărat o valoare specu-lativă. Cel mai important fapt care este pus în evidenţă de această sistematizare este că, departe de a acţiona orbeşte, la MIt I MUt U-MIt I-MPt P MUt U MIt I-MUt U-MPt P U-MIt I I-MUt U-P 205 Am folosit în continuare semnul æ pentru a sublinia raporturile de contradicţie dintre ceea ce, în fond, sunt conﬁguraţii ale conştiinţei văzute din perspectiva ştiinţei logicii hegeliene. El nu are semniﬁcaţia unui opera-tor logico-simbolic, tot aşa cum nici semnul t introdus mai sus nu o are. Singura lor utilitate constă în a evidenţia mai bine nişte raporturi. 208 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 209 întâmplare, contradicţia este guvernată de reguli care ţin de însăşi structura conştiinţei, a gândirii. Un enunţ se găseşte în raport de contradicţie cu un altul în măsura în care face parte dintr-o anumită conﬁguraţie a conştiinţei al cărei lim-baj nu este identic decât în aparenţă cu cel căruia îi aparţine celălalt. Oricare enunţ pe care îl formulăm se înscrie într-un anumit domeniu al adevărului, speciﬁc conﬁguraţiei conşti-inţei care formulează enunţul, şi în funcţie de acesta se sta-bileşte raportul de contradicţie. Expresia „păstrarea gândirii cu fermitate în ea însăşi” folosită de Hegel vizează faptul că, pentru conştiinţa care face un enunţ, nu este indiferent con-ceptul adevărului – care o constituie în cele din urmă şi fără de care ea nu poate constata nici un fel de contradicţie – căci faţă de adevărul celeilalte conﬁguraţii propriul enunţ se gă-seşte în contradicţie. Pe de altă parte, ﬁecare tip de contradicţie este la Hegel individualizat în raport cu celelalte, şi aceasta datorită impo-sibilităţii de a reduce tipurile de sinteză unele la altele. Mai mult decât atât, cele apărute mai târziu în expunerea feno-menologică le presupun pe cele anterioare, nu fac total abs-tracţie de ele. În această structură a gândirii realizate, logica naturală este depăşită. Nu mai contează acum structura internă a ﬁ e-cărei conﬁguraţii, modul ei speciﬁc de-a se raporta la obiect. Totuşi, depăşirea logicii naturale are loc pe fondul îndeplini-rii misiunii ei, de a descifra structura internă a ﬁecărei con-ﬁguraţii. A neglĳa acest aspect poate avea drept consecinţă confuzii grave, între care se numără şi cea de mai sus, a ne-gaţiei „bobului ca atare”. Aşa cum apare la Hegel, contradicţia nu are de-a face cu obiecte independente de conştiinţă, ci cu enunţuri privind obiectele plasate pe paliere diferite ale conştiinţei. Simpla contradicţie formală poate ﬁ, la rândul ei, examina-tă, pornindu-se de la ceea ce Hegel a numit „silogismul ma-tematic”. Să ne oprim asupra sa pentru câteva clipe. Aşa cum am văzut mai sus (cap. III, p. 177-179), egalitatea matematică şi identitatea abstractă caracterizează silogismul matema-tic. Cu aceste concepte operează ceea ce Hegel numeşte mintea naturală (natürliche Verstand)(ŞtL, p. 683), care nu este decât o reacţie la construcţia artiﬁcială care este logica clasică sau, cu alte cuvinte, momentul istorico-ﬁlosoﬁc al intelectu-lui gânditor din ﬁlosoﬁa modernă (cf. PrIF, II). Pentru Hegel, reacţia intelectului gânditor faţă de formele tradiţionale ale raţiunii, a căror utilitate o contestă, este îndrepăţită numai în măsura în care formele acestea erau reţinute ca „nişte calităţi abstracte”, specii, analoge celor puse în evidenţă de natura-lişti în activitatea lor (ŞtL, p. 683, 684). Însă denunţarea aces-tor calităţi abstracte nu trebuie să conducă la înlocuirea lor cu axiome. Axioma este „o propoziţie evidentă în sine şi pentru sine” (ŞtL, p. 680), dar numai întrucât se face „abstracţie de orice diversitate calitativă a determinaţiilor” şi nu se reţine în ceea ce priveşte determinaţiile (care, aşa cum am văzut sunt momente ale conceptului însuşi) „decât egalitatea sau neegalitatea lor cantitativă” (ŞtL, p. 681). Hegel exempliﬁcă această egalitate prin trimitere la geometrie: egalitatea unui triunghi şi a unui pătrat (egalitatea ariilor, a perimetrelor etc.) vizează numai anumite mărimi speciﬁce, dar este aﬁ r-mată ca atare, fără să se ia în considerare calitatea de triunghi sau de pătrat a ﬁgurilor. Prin asemenea operaţii, uzuale în matematică, „nu se cuprinde conceptual” (ŞtL, p. 681). Din punct de vedere conceptual, universalităţile cantitative ale silogismului matematic sunt contradictorii; aici nu este nici-odată indiferentă diversitatea calitativă a determinaţiilor, ca în silogismul formal. „Acest silogism formal e contradicţia (care se produce prin faptul) că termenul mediu trebuie să ﬁe unitatea determinată a extremelor, dar nu e această unita-te, ci e o determinaţie calitativ diferită de cele a căror unitate trebuie să ﬁe” (ŞtL, p. 684). În transcrierea noastră simbolică, silogismul matematic are următoarea înfăţişare: U æ U (17) 210 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 211 Silogismul matematic este, potrivit lui Hegel, dialectic în el însuşi. Totuşi, contradicţia care apare aici este de alt tip decât celelalte, în măsura în care nu întâlnim nici o mediere a conştiinţei. În lipsa medierii, atitudinea ﬁrească este de a evita orice contradicţie. Împotriva naturii sale dialectice, adi-că pentru a se elimina contradicţia ori de câte ori împrejură-rile o cer, se acţionează asupra silogismului matematic prin introducerea a numeroase reguli impuse de cazurile în care „valoarea formală a silogismului e cu totul diminuată de de-terminaţia exterioară de formă” (ŞtL, p. 685) adică, de fapt, ori de câte ori el este aplicat. Lui Hegel nu i-a fost prea clară utilitatea silogismului matematic („În afară de faptul că nu e prea eﬁcient, silogis-mul formal e şi ceva foarte simplu” – ŞtL, p. 685) dar, chiar dacă nu i-a întrevăzut viitorul, privind cu reţinere până şi invenţia unor maşini de calculat, fascinante altminteri pen-tru contemporanii săi, el nu-l consideră o eroare, ci doar un caz limită al gândirii, a cărei menire este pentru el, în spiritul lui Aristotel, de a se cunoaşte pe sine. Or, în acest caz limită, gândirea care se gândeşte pe sine rămâne secundară, dacă nu este chiar pusă sub semnul întrebării. 2. Latura abstractă a logicii sau treapta intelectului „Gândirea ca intelect se opreşte la determinaţia rigidă şi la deosebirea acesteia faţă de alte determinaţii; un atare abs-tract, limitat, e considerat de intelect ca subsistând şi ﬁinţând pentru sine” (Enc, § 80, p. 145). Pentru gândirea ca intelect este interesant de relevat faptul că nu se confundă cu silogismul matematic. Ea este un moment necesar în dezvoltarea speculativă, un moment imposibil de ocolit, în vreme ce silogismul matematic blo-chează speculativul. Gândirea ca intelect nu este o simplă facultate de cu-noaştere, ci o atitudine a conştiinţei, atât în dimensine teoreti-că, cât şi în dimensiune practică. Silogismul matematic este un bun instrument care slujeşte acestui tip de conştiinţă. Li-mita gândirii intelective constă în faptul că transformă acest instrument într-un model pentru conştiinţă, denunţând toate celelalte atitudini pe care le poate avea conştiinţa ca neadec-vate, contradictorii. Contradicţia este pentru gândirea inte-lectivă un semn de inconsecvenţă a conştiinţei. Gândirea ca intelect nu se regăseşte numai în capitolul al treilea al Fenomenologiei spiritului, în care este prezentată de fapt mişcarea de constituire a discernământului conştiinţei ci, ori de câte ori avem de-a face cu nevoia de a circumscrie ceva „consistent şi precis” (Enc, § 80, Adaos, p. 146), recurgem la serviciul ei. Am văzut că sinteza nominală este cea dintâi sinteză operată de conştiinţă. Iar în acel moment conştiinţa este lipsită de capacitatea de a reﬂecta, este pur receptivă. Totuşi, aşa cum s-a arătat în cap. II, 2, c, însăşi constituirea limbajului reclamă activitatea intelectului. Perspectiva intelectului este rezervată cărţii întâi a Logicii obiective, Fiinţa. Pe planul Ştiinţei logicii relaţiei (11) îi cores-punde, în ceea ce priveşte primul termen (M ), capitolul I din Secţiunea I a Logicii obiective, intitulat Fiinţa. Celălalt, al doilea termen al relaţiei, (M -U), corespunde capitolului I din Secţiunea a doua a Logicii obiective, Cantitatea. Pt P Pt P Hegel prezintă astfel ﬁinţa: „Fiinţa, ﬁinţa pură, fără nici o altă determinaţie. În modul ei nemĳ locit determinat, ea este egală numai cu sine şi nu este nici neegală cu altceva, ea nu conţine diferenţă în cuprinsul său, nici faţă de ce-ar ﬁ în afara acestuia” (ŞtL, p. 63). În schimb, cantitatea este de-terminată prin două momente: continuitatea şi discreţia, a că-ror unitate este ca mod-nemĳ locit-de-a-ﬁ-egal-cu-sine-însuşi (sichselbstgleicher Unmittelbarkeit) (ŞtL, p. 174). 212 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 213 Momentul în care se stabilesc relaţii între ﬁinţa pură şi cantitate, momentul intelectului, este caracterizat prin ﬁ -xarea, accentuarea opoziţiei dintre cele două. Expresia cea mai puternică a acestei opoziţii ireductibile este aici, proba-bil, ilustrată de paradoxurile lui Zenon din Eleea (cf. PrIF, I, p. 226-240). Relaţia (12) are, la nivelul treptei intelectului, următoa-rele corespondenţe: M revine capitolului al II-lea al pri-mei Secţiuni a Logicii obiective, Fiinţa determinată, în timp ce U-M corespunde capitolulului al II-lea al Secţiunii a doua, intitulat Câtimea. It I It I „Fiinţa determinată este ﬁinţa concretă” (ŞtL, p. 90), adică lucrul individual recuperat în dialectica percepţiei din Feno-menologie. Pe de altă parte, câtimea (Quantum) este numărul şi, ca unitate a mărimii extensive şi a celei intensive (gradul), ea apare ca inﬁnitate cantitativă (ŞtL, p. 189). Acest tip de opoziţie a intelectului este reprezentativ pentru metaﬁzicile care întrebuinţează „numărul pentru a exprima ﬁlosofeme. Numărul constituie ultima treaptă a imperfecţiunii de a concepe universalul afectat de sensibil” (ŞtL, p. 200). Trimiterea directă a lui Hegel este aici la pita-gorism. Relaţiei (13) îi corespund, în Ştiinţa logicii, după modelul celor două anterioare, capitolele cu care se încheie Secţiunile întâi şi a doua ale Logicii obiective: lui M capitolul Fiin-ţa-pentru-sine, iar lui I-M -P Raportul cantitativ. Ut U Ut U „În ﬁinţa-pentru-sine e desăvârşită ﬁinţa calitativă, ea e ﬁin-ţa inﬁnită. Fiinţa începutului e lipsită de determinaţii. Fiinţa determinată e ﬁinţa suprimată, dar numai în mod nemĳ locit (…) De aceea ﬁinţa determinată e sfera diferenţei, a dualis-mului, este domeniul ﬁnităţii” (ŞtL, p. 140). Ca mod determi-nat absolut, ﬁinţa-pentru-sine integrează trei momente: unul, multiplul lui unu (repulsie) şi cantitatea, echilibrul primelor două. Pe de altă parte, raportul cantitativ este şi el de trei feluri: raportul direct, raportul indirect, negaţia, şi raportul po-tenţial (ŞtL, p. 301); acestea se aﬂă însă în unitate în el. Negaţia sau raportul indirect merită să ﬁe luat în con-siderare mai îndeaproape. Avem de-a face cu negaţia unei câtimi ca atare care e aﬁrmată împreună cu modiﬁcarea şi transformarea celeilalte. De asemenea, este aﬁrmată vari-abilitatea formei anterioare de raport, raportul direct. Ce înseamnă toate acestea? Cu alte cuvinte, ce înseamnă aﬁrma-rea „negării negaţiei” (ŞtL, p. 307), despre care Hegel vorbeşte aici, şi care a fost transformată mai târziu într-o „lege” a dia-lecticii (cf. şi infra, cap. V, 1)? Referinţele ﬁlosofului privesc aici raporturi matematice, diﬁcultăţi ale calculului cu inﬁnitul şi ale progresiei inﬁni-te, datorate amestecului „formelor cantitativului în ﬁlosoﬁ e printre formele pur calitative ale gândirii” (ŞtL, p. 311). Mai precis, este vorba despre utilizarea simbolică a raporturilor numerice, adică a unor tipuri de raporturi care nu sunt de fapt determinaţii ﬁlosoﬁce. Aşa cum am arătat în cap. II, de-terminaţiile ﬁlosoﬁce sunt nume, nicidecum variabile mate-matice. În cazul raportului indirect, negarea negaţiei descrie mo-diﬁcări la nivelul cantitativului. Chiar dacă sunt interpreta-te calitativ, ele nu sunt de fapt decât tot raporturi cantitative şi nu pot ﬁ generalizate ca atare. Ceea ce se precizează este noţiunea de raport cantitativ; în privinţa ﬁinţei-pentru-sine, inﬁnită calitativ (al cărei model este monada leibniziană, fără raport cu exteriorul – cf. ŞtL, p. 146), modiﬁcările raportului cantitativ nu realizează nici o mediere. Medierea este realizată de cea de-a treia latură a ştiinţei logicii şi corespunde celor trei capitole ale Secţiunii a treia, Măsura: Cantitatea speciﬁcă, Măsura reală şi Devenirea esenţei realizează, la nivelul Logicii obiective, medierea necesară re-laţiilor (11), (12) şi (13). Hegel este aici suﬁcient de explicit: „În măsură, spuse lucrurile abstract, sunt unite calitatea şi cantitatea” (ŞtL, p. 313). 214 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 215 Cantitatea speciﬁcă reprezintă reconcilierea contradicţiei dintre ﬁinţă şi cantitate (ŞtL, p. 319). Este interesant de scos în evidenţă aici interpretarea hegeliană a paradoxurilor an-tice de tipul chelului sau grămezii, precum şi legătura canti-tăţii şi calităţii, transformată de logica „dialectică” în „legea trecerii cantităţii în calitate şi invers” (cf. infra, cap. V, 1). Este vorba despre „produse ale unei conştiinţe cu interes pen-tru fenomene ce se întâlnesc în gândire” (ŞtL, p. 322, subl. ns.), nu despre trăsături ale lumii independente de conştiin-ţă, unde simpla acumulare cantitativă nu este înzestrată de Hegel cu virtutea de a se transforma calitativ. Conştiinţa este aceea care selectează o cantitate ca limită indiferentă, atri-buindu-i apoi o calitate prin intermediul măsurii. Dar nu se poate da o regulă universală a selectării, ceea ce ar ﬁ echi-valent cu pretinsa lege a „salturilor” din dialectica marxistă. Dimpotrivă, regula urmează acestei izolări calitative a unei cantităţi (cf. ŞtL, p. 323). Măsura reală este reuniﬁcarea ﬁinţei determinate şi a câ-timii (ŞtL, p. 334). Contradicţia dintre ﬁinţa determinată şi câtime este mediată de Hegel prin apel la noţiunea de aﬁni-tate: „materialităţile independente însă sunt ceea ce ele sunt calitativ numai prin determinaţia cantitativă pe care o au ca măsuri, deci tocmai prin raportarea lor cantitativă la altele ca diferite faţă de acestea” (ŞtL, p. 335). Exempliﬁcarea vine acum din domeniul chimiei, unde cantităţi anumite de ele-mente chimice diferite alcătuiesc o substanţă speciﬁcă, calita-tiv diferită de cea a elementelor independente. Este însă vorba despre o exempliﬁcare, nu de o trăsătură a naturii independente faţă de conştiinţă. Oricât ar ﬁ de ten-tant să transferăm aceste raporturi pe planul naturii, conşti-inţa este aceea care realizează cunoaşterea, iar descoperirea semniﬁcaţiei calitative a raporturilor cantitative ţine în mod esenţial de ea. Devenirea esenţei este reuniﬁcarea ﬁinţei-pentru-sine şi a raportului cantitativ (ŞtL, p. 359). Regăsim aici referinţa la raportul invers pe care am pomenit-o mai sus. Ca urmare a medierii între ﬁinţa-pentru-sine şi raportul cantitativ, varia-ţiile cantitative examinate mai sus nu mai au nici o funcţie cantitativă: „pe temeiul relaţiei lor calitative nu se poate ajun-ge la nici o diferenţă cantitativă şi la nici un mai mult al uneia dintre calităţi. Mai multul cu care unul dintre momentele în relaţie ar depăşi pe celălalt n-ar ﬁ decât o determinaţie nesta-bilă sau acest mai mult ar ﬁ la rândul lui numai el însuşi ce-lălalt; în această egalitate a a lor însă, nici unul din cele două momente nu există, ﬁindcă ﬁinţa determinată a lor ar trebui să se bazeze numai pe neegalitatea câtimii lor. Fiecare dintre aceşti pretinşi factori dispare şi când el ar ﬁ să-l depăşească pe celălalt, ca şi atunci când ar ﬁ să-i ﬁ e egal” (ŞtL, p. 364). Raportul cantitativ ca ﬁinţă-pentru-sine este de acum esen-ţa, „unitatea în ea însăşi imanent negativă şi absolută” (ŞtL, p. 364). 3. Latura dialectică sau negativ-raţională „Momentul dialectic este propria autodepăşire a unor atare determinaţii ﬁnite şi trecerea lor în determinaţiile opu-se lor” (Enc, § 81, p. 148). Capacitatea de a trece în opusul lor a determinaţiilor lipsea din cadrul laturii abstracte a lo-gicii. Această capacitate nu este o pură negaţie; de fapt, ne-gaţia este expresia ei, dar o expresie aproximativă. Dialectic vorbind, negaţia priveşte adevărul enunţurilor, nu forma lor. Se poate observa, de asemenea, aspectul cantitativ sub care se desfăşoară trecerile la nivelul gândirii ca intelect. Cu toate acestea, semniﬁcaţia acestor treceri este calitativă („cantitate calitativă” [qualitative Quantität] – cf. ŞtL, p. 319) şi se reve-lează ca esenţă. Aceasta este semniﬁcaţia speculativă a dialecticului, în care trecerea (Übergehen) determinaţiilor ﬁnite în opusul lor 216 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 217 se deosebeşte de simpla opunere a unor enunţuri formal contradictorii. Şi aici avem de-a face cu o atitudine a conştiinţei; este o mare greşeală considerarea momentului dialectic ca facultate de cunoaştere de sine stătătoare. De fapt, în această înfăţi-şare, dialecticul este „o artă exterioară care produce, inten-ţionat, confuzie în concepte determinate” (Enc, § 81, p. 148). Gândirea intelectivă resimte atitudinea conştiinţei, speciﬁcă momentului dialectic, ca o critică sterilă; de asemenea, în măsura în care o practică, produce „un fel de balansare su-biectivă de raţionamente” (Enc, § 81, p. 148). Aşa cum reiese şi din notaţia noastră simbolică, mo-mentul dialectic este caracterizat de relaţia dintre un termen sintetic şi unul lipsit de această calitate. Momentul dialectic caută să aducă ambii termeni pe acelaşi plan, nu să întăreas-că deosebirea lor. A rămâne la nivelul determinaţiilor rigide, ﬁxe, este caracteristic momentului intelectului, nu acestui moment. Momentul dialectic este aşadar un moment emina-mente intermediar, nu este nici punct de pornire al gândirii, nici unul la care aceasta ajunge. De asemenea, la nivelul natu-rii, apariţia unor raporturi dialectice exprimă ceva despre situaţia gândirii în raport cu obiectul, nu faptul brut că natura, obiectul, ar ﬁ în sine dialectice. Hegel descrie momentul dialectic recurgând la limbajul teologiei – în care sunt obiect de studiu atributele divine – ca putere. Şi la Kant, facultatea de jude care era numită cu ajuto-rul aceluiaşi cuvânt (Kraft). Latura negativ-raţională a logicii este perspectiva celei de-a doua cărţi a Logicii obiective, Esenţa. Pe planul Ştiinţei logicii relaţiei (11) îi corespund capitolul I al Secţiunii I, in-titulat Aparenţa (M -U), respectiv capitolul I al Secţiunii a doua, Existenţa (M ). Se observă că, având ca punct de plecare conştiinţa de sine, raporturile stabilite de noi sunt aici inversate faţă de momentul intelectului, ceea ce exprimă trecerea determinaţiilor ﬁnite în opusul lor. Pt P Pt P Aparenţa este determinată de Hegel ca ﬁinţă neesenţială, ﬁinţă lipsită de esenţă, întrucât esenţa pare a ﬁ opusă ﬁinţei, din care de fapt provine (ŞtL, p. 377). Fără recursul la Feno-menologia spiritului, precizările hegeliene nu pot ﬁ înţelese cum se cuvine. Pe de altă parte, existenţa este cea care con-feră aparenţei temeiul său (ŞtL, p. 468). În existenţă, opoziţia dintre aparenţă şi ﬁinţă nu mai este neesenţială. Relaţia (12) are, la nivelul raţiunii negative, drept cores-pondente capitolele Esenţialităţile sau determinaţiile de reﬂecta-re (U-M ) şi respectiv Fenomenul (M ) din Secţiunea întâi, respectiv a doua a acestei cărţi. It I It I Esenţialităţile sau determinaţiile de reﬂectare (Die We-senheiten oder die Reﬂexionsbestimmungen) au fost utilizate de metaﬁzica tradiţională sub formă de propoziţii-principii, considerate universal-valabile (ŞtL, p. 394). Ele sunt: identita-tea pură, diversitatea (uneori văzută ca opoziţie) şi contradicţia (care este şi ea opoziţie, însă opoziţie reﬂectată în sine însăşi, care astfel se întoarce în temeiul său, nu simplă diversitate) (ŞtL, p. 393). Pe de altă parte, fenomenul are corespondent faţă de identitatea pură de mai sus legea fenomenului, faţă de diversitate lumea care este în sine, iar faţă de contradicţie feno-menul este raport sau relaţie. Fenomenul ca raport sau relaţie este distinct de raportul sau relaţia în sine, el ﬁind de fapt raport cu lucrul în sine kantian. În ceea ce priveşte relaţia (13), ei îi corespund în cartea a doua a Ştiinţei logicii capitolele Temeiul (I-M -P), respectiv Raportul esenţial (M ), cu care se încheie secţiunile cores-punzătoare ale acestei cărţi. Ut U Ut U Temeiul este esenţa care se determină pe ea însăşi (Das Wesen bestimmt sich selbst als Grund)(ŞtL, p. 430). Pe de altă parte, raportul fenomenului de mai sus devine aici raport esenţial: „Adevărul fenomenului este raportul esenţial” (ŞtL, p. 501). Toate capitolele cu care se încheie secţiunile mediane ale Ştiinţei logicii reprezintă o nouă determinaţie a raportului (raportul cantitativ, raportul esenţial, mai jos raportul absolut). 218 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 219 Medierea este realizată aici în Secţiunea a treia, Realita-tea, cu care se încheie Logica obiectivă. Relaţiei (11) îi revine capitolul Absolutul, relaţiei (12) capitolul Realitatea, iar relaţi-ei (13) capitolul Raportul absolut. Absolutul este determinat de esenţă şi aparenţă. Exteri-oritatea absolutului este, în viziunea lui Hegel, mod, mani-festare. Filosoful scrie: „absolutul este aﬁrmat numai în mod ca identitate absolută; el e numai ceea ce este, adică identitate cu sine ca negativitate care se raportează pe sine la sine, ca aparenţă care e aﬁrmată ca aparenţă” (ŞtL, p. 527). Trimiterile sale sunt către ﬁlosoﬁa lui Spinoza, în care „substanţa e un ce a cărui esenţă include în sine existenţa” (ŞtL, p. 530). Această ﬁlosoﬁe rămâne la determinarea exterioară a absolutului, la aparenţă, ﬁxată prin intelect sub forma deﬁniţiei; în schimb, conform propriei interpretări, „absolutul nu poate ﬁ un ce prim, un ce nemĳlocit, ci absolutul e în chip esenţial rezultat al său” (ŞtL, p. 530), ceea ce a fost deja stabilit prin faptul că existenţa nu presupune o opoziţie între ﬁinţă şi aparenţă. Ca mediere, absolutul nu este manifestare ca aparenţă, ci exteri-orizarea lui „este reﬂectarea în sine a lui şi, prin aceasta, e a lui ﬁinţă-în-şi-pentru-sine” (ŞtL, p. 534). Realitatea este determinată de fenomen şi determinaţiile de reﬂectare. Aşa cum aparenţa nu este manifestare exterioa-ră, nici fenomenul nu este realitate formală sau accidentală, ci realitate necesară. Prin medierea efectuată aici „existenţa trece în fenomen” (ŞtL, p. 534), este luată în considerare aşa-dar ca existenţă întemeiată „întrucât ea dezvoltă reﬂectarea pe care o conţine” (ŞtL, p. 534). Realul nu este simplu mod, adică răsfrângere în altceva, ci manifestarea lui are loc în el însuşi. Începând cu acest moment poate ﬁ înţeles enunţul hegelian potrivit căruia ceea ce este real este necesar (cf. supra, cap. III, 6). Realul nu este o simplă prezenţă, ci fenomenul văzut ca esenţialitate, determinat de reﬂectare, este trecerea acesteia în opusul său, în fenomen. Raportul absolut este determinat ca raportul esenţial în-temeiat. În metaﬁzica tradiţională, raportul substanţă-acci-dent, raportul cauzal şi acţiunea reciprocă rămân distincte. Din punct de vedere speculativ ele trec unul în altul. Sub-stanţa reală „se determină pe sine însăşi” (ŞtL, p. 554). Ob-servam mai sus că momentul dialectic îl face pe Hegel să folosească termenul de putere referitor la trecerile efectuate. Explicaţia, din punct de vedere logic, apare aici: capacitatea substanţei de a se determina pe sine însăşi rezultă din dez-voltarea anterioară, din faptul că ea este realitatea variaţiei accidenţilor (ŞtL, p. 550). Întrucât variaţia accidenţilor este văzută independent, avem de-a face cu raportul de cauza-litate, iar întrucât se ia în considerare interacţiunea lor, cu acţiunea reciprocă. Acesta este noul punct de plecare, cel al Logicii subiective: „Mecanismul constă în această exteriorizare a cauzalităţii” (ŞtL, p. 565). 4. Latura speculativă sau pozitiv-raţională „Speculativul, sau raţionalul pozitiv prinde unitatea deter-minaţiilor în opoziţia lor, aﬁrmativul care este conţinut în di-soluţia şi trecerea lor” (Enc, § 82, p. 152). Cu latura pozitivă a logicii speculative ne mutăm pe pla-nul Logicii subiective. Ceea ce se impune de la început aici ca o observaţie generală este faptul că, în cele două momente anterioare, care ţin de Logica obiectivă, s-a identiﬁcat deja o activitate a raţiunii pozitive. La nivelul intelectului avem: Cantitatea speciﬁcă, Măsura reală, Devenirea esenţei. La nivelul raţiunii negative avem, de asemenea: Absolu-tul, Realitatea, Raportul absolut. 220 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 221 It I It I Ut U It I Pt P Asupra acestora acţionează uniﬁcarea determinaţiilor pe care o vizează speculativul. Cele trei momente ale acestuia sunt: Subiectivitatea, Obiectivitatea, Ideea. Conform manierei de a stabili raporturile de până acum, Cantitatea speciﬁcă şi Absolutul, privite ca determinaţii uniﬁca-te (M æ M -U) corespund Subiectivităţii (M -M -MUt U), aşa cum de altfel ne şi arată relaţia (14). Pt P Pt P It I Pt P Măsura reală şi Realitatea, văzute de acum ca determinaţii unitare (M æ U-M ) îşi găsesc corespondentul pe planul logicii subiective în Obiectivitate (M -M -M ), con-form lui (15). It I It I Ut U It I Pt P Devenirea esenţei şi Raportul absolut, văzute, datorită faptului că ne aﬂăm pe planul raţiunii pozitive, ca unitate (M æ I-M -P), sunt la rândul lor puse în relaţie cu Ideea (MIt I-MUt U-MPt P), ceea ce corespunde lui (16). Ut U Ut U Ce semniﬁcaţie au aceste raporturi speculative? Este de la sine înţeles că ele nu trebuie văzute ca moduri indepen-dente ale conştiinţei. O conştiinţă reală este alcătuită din toate trei, nu numai dintr-una singură. O conştiinţă pentru care cunoaşterea este doar un instrument va putea să ridice ca cerinţă puriﬁcarea de laturile inutile în activitatea sa. O conştiinţă ﬁlosoﬁcă le va avea în vedere pe toate însă, deoa-rece ele alcătuiesc în fond structura gândirii însăşi în accepţie speculativă. Să considerăm relaţia (14). În cadrul acesteia, primul termen, de data aceasta complex (M æ M -U), revine capitolului I al secţiunii Subiectivităţii, denumit Conceptul, şi respectiv capitolului I al secţiunii Obiectivităţii, intitulat Me-canismul. Celălalt termen (M -M -M ) este însăşi Subiectivitatea. Avem de-a face cu o relaţie specială între par-te şi întreg în Logica subiectivă. Pt P Pt P It I Pt P Ut U Acelaşi lucru este valabil pentru (15). Astfel: primul ter-men al acestei relaţii (M æ U-M ) revine capitolului al II-lea al Subiectivităţii, intitulat Judecata, respectiv capitolului al II-lea al Obiectivităţii, denumit de către ﬁlosof Chimismul. Celălalt termen (M -M -M ) corespunde Obiectivită-ţii însăşi. În relaţia (16), termenul speculativ (M æ I-M -P) corespunde capitolului al III-lea al secţiunii Subiectivităţii, Si-logismul, şi respectiv capitolului al III-lea şi ultimul al secţi-unii Obiectivităţii, denumit de Hegel Teleologia, în vreme ce corespondentul său (M -M -M ), considerat după modelul celor anterioare, nu-şi găseşte vreo corespondenţă într-o secţiune a Ştiinţei logicii. Însă trebuie să ne reamintim că ne aﬂăm pe planul raţiunii pozitive, care este autodepă-şirea determinaţiilor ﬁnite. De aceea, acest termen are acum rolul de a trimite către Idee, ultima secţiune a lucrării, fără ca înăuntrul acesteia să mai avem de-a face cu vreo contradicţie. Tre-cerea efectuată aici, ultima, poate ﬁ simbolizată astfel: Ut U Ut U It I Ut U Pt P MIt I-MUt U-MPt P = MUt U-MIt I-MPt P = MIt I-MPt P-MUt U (18) Am înlocuit aici semnul utilizat pentru a evidenţia con-tradicţia (æ) cu semnul egalităţii (=), deoarece pe planul Ide-ii orice opoziţie dispare. În această relaţie triplă de egalitate primul termen (M -M -M ) revine capitolului întâi al ultimei secţiuni a Ştiinţei logicii, intitulat Viaţa, al doilea (M -M -M ) capitolului al doilea, purtând titlul Ideea cunoaşterii, iar al treilea şi ultimul termen (M -M -M ) capitolului ﬁnal, Ideea absolută. Ordinea în care apar cele trei elemente ale egalităţii nu este însă nici aici indiferentă, nu avem nici acum de-a face cu o simplă egalitate matematică. It I Ut U Pt P Ut U It I Pt P It I Pt P Ut U * Aceasta este, conform interpretării noastre, arhitectonica Ştiinţei logicii a lui Hegel. Cum se poate observa cu uşurinţă, 222 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 223 nu avem o structură liniară, ci una în care apare o circulari-tate complexă, pe diverse paliere. Hegel însuşi numea ﬁlo-soﬁa „un cerc de cercuri”. Avantajul sistematizării pe care am propus-o este acela că pune în evidenţă corespondenţele dintre Fenomenologia spiritului şi Ştiinţa logicii, faptul că cele două sunt inseparabile. Ne mai rămâne să enumerăm care dintre categoriile he-geliene corespund exact tipurilor de sinteză pe care le-am identiﬁcat. 1. Sinteza nominală: Fiinţa (pe planul intelectului), Exis-tenţa (pe planul raţiunii negative), Cantitatea speciﬁcă, (ca unitate a lor în logica subiectivă apare drept:) Con-ceptul. 2. Sinteza proprietăţilor: Fiinţa determinată (pe planul inte-lectului), Fenomenul (pe planul raţiunii negative), Mă-sura reală, (ca unitate a lor în logica subiectivă apare drept:) Judecata. 3. Sinteza explicativă: Fiinţa-pentru-sine (pe planul intelec-tului), Raportul esenţial (pe planul raţiunii negative), Devenirea esenţei, (ca unitate a lor care, în logica subiec-tivă, apare drept:) Silogismul. 4. Sinteza aparenţei: Cantitatea (pe planul intelectului), Aparenţa (pe planul raţiunii negative), Absolutul, (ca unitate a lor care, în logica subiectivă, apare drept:) Mecanismul. 5. Sinteza experienţei: Câtimea (pe planul intelectului), Esenţialităţile sau determinaţiile de reﬂectare (pe planul raţiunii negative), Realitatea, (ca unitate a lor care, în logica subiectivă, apare drept:) Chimismul. 6. Sinteza reintegării: Raportul cantitativ (pe planul intelec-tului), Temeiul (pe planul raţiunii negative), Raportul absolut, (ca unitate a lor care, în logica subiectivă, apa-re drept:) Teleologia. Ultimele trei tipuri de sinteză nu stabilesc raporturi la nivelul intelectului şi raţiunii negative, ci exclusiv pe planul raţiunii propriu-zise, care este raţiunea pozitivă. Astfel: 7. Sinteza transcendentală: Subiectivitatea, privită din punct de vedere al Ideii ca: Viaţă. 8. Sinteza identităţii substanţiale: Obiectivitatea, privită din punct de vedere al Ideii ca: Idee a cunoaşterii. 9. Sinteza absolută: Ideea, privită din punctul de de vedere al Ideii ca: Idee absolută. Poate cea mai importantă observaţie care se poate face aici priveşte primele şase tipuri de sinteză. Se observă că structura triadică a ştiinţei logicii aduce în discuţie patru ele-mente. Acest fapt ne trimite la ontologia lui C. Noica, pe care ﬁlosoful român a elaborat-o în descendenţa gândirii lui He-gel, şi care recurge la o dialectică în patru momente: tema, antitema, teza, tema regăsită. Nu vom detalia propriile teme-iuri pentru care Noica recurge la patru momente, ceea ce ar putea face obiectul unei investigaţii separate, ci numai con-sonanţele dintre propria sa dialectică şi reconstrucţia pe care am făcut-o. Noica deosebeşte două tipuri de dialectică, avându-şi originea în gândirea hegeliană: una liniară şi una circulară. În cea dintâi, „În dialectica obişnuită, trecerea de la o triadă la alta pare asigurată de faptul că sinteza primei triade (sau întreaga triadă) devine teza celei de-a doua: deci eşti sigur că înaintezi cu regularitate, prefăcând sinteza într-o nouă teză şi contrazicând-o spre a deschide o nouă triadă”206. Aşa-dar, în interpretarea dialectică liniară (dialectica obişnuită) avem, luând de exemplu Logica obiectivă, în cazul Calităţii (prima secţiune a Doctrinei despre ﬁinţă), Fiinţa-pentru-sine ca sinteză a Fiinţei şi Fiinţei determinate; Fiinţa-pentru-sine ar deschide astfel o nouă triadă, Cantitatea, unde ar sta ca teză. În schimb, aşa cum am văzut de altminteri mai sus, ilus-trând cu citate desprinse chiar din Ştiinţa logicii, în dialecti-ca circulară trecerile suportate de Fiinţă, Fiinţa determinată şi 206 C. Noica, Devenirea întru ﬁinţă, Edit. Ştiinţiﬁcă şi Enciclopedică, Bucu- reşti, 1981, p. 91. 224 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 225 Fiinţa-pentru-sine sunt mediate la nivelul Cantităţii, (şi anume de Cantitate, Câtime şi Raportul cantitativ) ceea ce înseamnă că nu avem de-a face cu o succesiune liniară, o trecere direc-tă Calitate t Cantitate, ci cu o întrepătrundere a celor două. Numai nevoia sistematizării scrierii sale l-a obligat pe Hegel să îşi divizeze materialul ca şi cum ar ﬁ vorba despre catego-rii care se succed; el însuşi, aşa cum am văzut, semnalează acest inconvenient. Chiar dacă facem abstracţie de distincţia lui Noica, şi luăm în considerare numai interpretarea liniară, rămân de explicat lămuririle hegeliene de la începutul secţiunii a II-a a Logicii obiective, precum cea după care „câtimea în for-mă calitativă e raportul cantitativ” (ŞtL, p. 172), care trimite explicit la „categoriile” calităţii pentru trecerile cantitative. Interpretarea liniară preferă să introducă aici o „lege” a dia-lecticii, după care cantitatea trece în calitate şi invers, dar nu înfăţişează nici un temei pentru care se întâmplă aşa ceva, preferând să ilustreze trecerile cu exemple, deşi ar ﬁ trebu-it să descopere temeiurile în structura gândirii, în medierile efectuate. Revenind la expunerea lui Noica, să ne concentrăm aten-ţia asupra contradicţiei care apare în tipul de dialectică cir-culară. În cealaltă, liniară, este clar: contradicţia apare direct între momentele sintetice: Cantitatea contrazice Calitatea pen-tru a putea iniţia o nouă triadă. În schimb, dialectica circulară nu prezintă un raport direct între Cantitate şi Calitate, ci nu-mai mediat. „Atunci”, se întreabă ﬁlosoful român, „este tema nouă contradictoriul celei vechi? Este oare destul să o contra-zici pe aceasta spre a obţine o nouă temă?”; răspunsul este cât se poate de ferm: „Nu, căci tema cea nouă nu o contrazice pe cea veche; doar cea veche o contrazice pe cea nouă, atunci când aceasta din urmă se întoarce asupra primei. Iar nici cea veche nu o contrazice la început pe cea nouă, de vreme ce condu-ce la ea, ci doar atunci când o rabaţi pe a doua peste ea”207. Contradicţia apare între niveluri restrânse ale Calităţii şi Cantităţii (ca să păstrăm exemplul acestora, dar el e valabil pentru toate celelalte „categorii” ale Ştiinţei logicii), între Fiin-ţă şi Cantitate, între Fiinţă determinată şi Câtime etc. Cantitatea realizată (cantitatea calitativă) nu o contrazice pe cea pură, din care provine de fapt, dar aceasta o contrazice pe cea rea-lizată, care nu mai este identică cu sine. „Rabaterea” despre care vorbeşte Noica este şi o comparaţie a celor două; dar, în substanţa ei, este expresia evoluţiei care a avut loc. Acest mod de a prezenta dialectica hegeliană elimină funcţia de Deus ex machina pe care contradicţia îl joacă în di-alectica liniară: oriunde este necesară o trecere se introduce din afară un raport de contradicţie şi problema este rezol-vată. Dialectica circulară este însă, aşa cum arată Noica, „un procedeu riguros”208. Cel de-al patrulea termen, care ţine de Logica subiectivă, este la Noica tema regăsită. Aşadar, Mecanismul, Chimismul, Te-leologia nu sunt nici ele direct în raport de contradicţie unele cu altele, ci contradicţiile sunt mediate de la nivelul Logicii obiective, ceea ce a şi fost pus în evidenţă de noi prin relaţii-le (14), (15) şi (16). Pentru Noica, „raţiunea, răsfrântă în intelect, ar tinde sin-gură să se regăsească”209. El foloseşte aceste cuvinte în contex-tul analizei tabelului categorial kantian, cu referinţă precisă la Critica facultăţii de judecare, în care ﬁlosoﬁa kantiană a in-telectului tinde „să iasă, parcă, din tiparele ei”; însă aceleaşi cuvinte pot ﬁ folosite şi pentru a caracteriza dialectica he-geliană, cu deosebirea importantă că ceea ce era la Kant o împrejurare devine la Hegel programatic. Ultimele trei tipuri de sinteză pe care le-am evidenţiat mai sus corespund raţiu-nii regăsite, în care „răsfrângerea” în intelect a fost depăşită. Din perspectiva lui Noica, lor le revin propriii săi termeni: devenire, devenire întru ﬁinţă, ﬁinţă. Filosoful român subliniază 208 207 Ibidem, p. 92, subl. aut. 209 Ibidem. Ibidem, p. 63, subl. aut. 226 Logică naturală şi ştiinţa logicii în ﬁlosoﬁa lui Hegel Structura triadică a ştiinţei logicii 227 deosebirile dintre propria dialectică şi cea hegeliană: „neutra-litatea lui Hegel, care-l face să menţină neﬁinţa, să înceapă cu «ﬁinţă» şi «neﬁinţă», ne-ar putea apărea drept păcatul cel mai mare al gândirii moderne, degradarea dialecticului în logic”210. Analizând însă cu atenţie exprimările sale, rămâne neclar dacă Hegel însuşi poate ﬁ învinovăţit de această eroa-re a modernităţii sau mai degrabă ea poate ﬁ atribuită conti-nuatorilor hegelianismului, mai ales marxismului211. Construcţia Enciclopediei ştiinţelor ﬁlosoﬁce s-a efectuat pe baza materialului celor două: Fenomenologia spiritului şi Şti-inţa logicii. Observam în cap. I, 3 al acestei lucrări caracterul fragmentar al sistemului elaborat de Hegel la Jena; acum se poate înţelege mult mai clar în ce constă acest caracter frag-mentar, care nu se datorează decât în mică măsură absenţei unor pagini din manuscris sau neﬁnisării textului. Lista cate-goriilor din Jenenser Logik, Metaphysik und Naturphilosophie nu permite dezvoltarea pe care am surprins-o mai sus. De fapt, ceea ce se poate constata în această etapă a evoluţiei gândirii lui Hegel este tocmai utilizarea unui tip de dialectică liniară. Cele trei momente ale Logicii sunt, în versiunea intermedia-ră: Raportul simplu, Relaţia, Proporţia. În versiunea deﬁnitivă a sistemului hegelian, acestea se deplasează din poziţia de 210 Idem, Etos neutral şi etos orientat în raţiunea hegeliană, în: „Revista de ﬁlosoﬁe”, XXIII, nr. 2, 1976, p. 195. 211 O lectură atentă a întregului pasaj din care am desprins citatul de mai sus, precum şi a celui următor, conduce de fapt spre concluzia că ezitările lui Noica se datorează intenţiei de a nu deschide o confruntare directă cu inter-pretarea marxistă a lui Hegel, deşi oricine îşi putea da seama că neutralitatea despre care este vorba a fost o trăsătură a acestuia, exploatând o aparentă slăbiciune a gândirii hegeliene. (Cf. de exemplu: referindu-se la propriile argumente, Noica scrie că „de altfel nici nu vor să convingă, dacă rezultatul ar ﬁ o discreditare a singurei ﬁlosoﬁi tradiţionale, anterioară marxismului, care rămâne astăzi în picioare”, ibidem, p. 195-196. Această formulare stranie este, la prima vedere, o adeziune faţă de gândirea lui Hegel, analogă celei pe care o făceau şi marxiştii; însă singura ﬁlosoﬁe tradiţională încă în picioare este tocmai cea despre care Marx spunea că se aﬂă cu capul în jos, singura pe care marxismul a intenţionat de fapt s-o răstoarne, conştient că în acest gest constă propria întemeiere. Opţiunea lui Noica este aşadar pentru un hegelianism autentic, împotriva celui remaniat de Marx). titluri ale triadelor în momentul sintetic al ﬁecărui plan. Re-găsim astfel, aşa cum am arătat şi mai sus, raportul cantitativ, raportul calitativ şi raportul absolut în locul raportului simplu, relaţiei şi proporţiei. Raportul cantitativ revine laturii abs-tracte sau momentului intelectului, raportul calitativ laturii dialectice sau negativ-raţionale iar raportul absolut laturii pozitiv-raţionale sau speculative. În sistemul deﬁnitiv triade-le nu mai sunt independente. 5. Realizarea scopului logicii naturale Prezentarea noastră, subsumând tipurile de sinteză pe care le-am identiﬁcat mai sus, în cap. IV, celor trei laturi ale logicului după Hegel (latura intelectului, cea negativ-raţio-nală şi cea pozitiv raţională) a avut drept rezultat dezvălui-rea structurii ﬁne a Ştiinţei logicii. În această scriere hegeliană raporturile dintre părţi au un caracter aparte. Între secţiunile Logicii obiective (triade), corespunzând unor categorii (cea dintâi este calitatea, cantitatea, măsura) se stabilesc raporturi complexe. Astfel, calitatea nu trece pur şi simplu în cantitate, apoi cantitatea în măsură, ci subdiviziunile ﬁecărei secţiuni a Ştiinţei logicii care corespund unei categorii realizează medi-erile între categorii pe baza structurii triadice a logicului. Dacă reţinem din această structură numai latura intelec-tului, putem regăsi punctul de vedere al logicii formale cu privire la categorii, punct de vedere care se mulţumeşte să le enumere, prezentându-le drept cele mai generale noţiuni de care dispune gândirea. Luând în considerare toate cele trei laturi, categoriile apar ca un sistem în dezvoltare. Ele trec în Logica subiectivă şi realizează scopul logicii speculative: uni-ﬁcarea Subiectivităţii şi Obiectivităţii pe planul Ideii. 228 Logică naturală şi ştiinţa logicii în ﬁlosoﬁa lui Hegel Scopul logicii naturale (se poate vorbi despre acesta numai din alte perspective decât cea a logicii naturale, care nu-şi stabileşte ea însăşi scopuri) a fost îndeplinit prin deta-şarea ﬁecărei modalităţi de constituire a conﬁguraţiilor con-ştiinţei şi precizarea tipului speciﬁc de raportare la adevăr al ﬁecărei conﬁguraţii, dar a fost depăşit prin reunirea tuturor planurilor în Idee. Dintre toate conﬁguraţiile conştiinţei, logi-ca formală o reţine numai pe cea a intelectului, respingându-le pe cele ale certitudinii sensibile şi percepţiei. Activitatea intelectului este opusă în primă instanţă celei a raţiunii; îi revine momentului dialectic al logicului sarcina de a reuni opoziţia. Momentul dialectic este, de aceea, extrem de im-portant, dar adesea greşit interpretat, aşa cum vom vedea în capitolul următor. IntCapitolul al V-lea ale a lui Hegel erpretări tiin ei logicii 1. Interpretări dialectice marxiste Marx şi-a prezentat interpretarea proprie asupra Feno-menologiei spiritului în ceea ce a fost numit Manuscrisele eco-nomico-ﬁlosoﬁce din 1844. Nu avem de-a face în aceste texte cu o lucrare închegată, ci cu nişte schiţe, în care se ameste-că probleme de economie politică, sociologie, ﬁlosoﬁe. Ele nu au fost însă înfăţişate publicului de către editori ca atare. Principalul neajuns al acestei maniere editoriale este masca-rea caracterului incomplet, de tatonare, al acestor manuscrise. De fapt, ele sunt mai mult nişte proiecte. Nu poate ﬁ vorba despre o doctrină care s-ar ascunde în ele, ci despre aspiraţii teoretice. Pentru Marx critica ﬁlosoﬁei hegeliene se face pornin-du-se, corect, de la „«Fenomenologia» lui Hegel, care este ade-văratul izvor şi adevărata taină a ﬁlosoﬁei hegeliene”212. De asemenea, cu privire la Enciclopedia ştiinţelor ﬁlosoﬁce, Marx 212 K. Marx, Manuscrisele economico-ﬁlosoﬁce din 1844, trad. V. Dem. Zam- ﬁrescu, Edit. Politică, p. 127. 230 Logică naturală şi ştiinţa logicii în ﬁlosoﬁa lui Hegel Interpretări ale ştiinţei logicii a lui Hegel 231 scrie că: „nu este altceva decât esenţa desfăşurată a spiritului ﬁlosoﬁc, autoobiectualizarea sa; iar spiritul ﬁlosoﬁc nu este altceva decât spiritul înstrăinat al lumii care se sesizează pe sine însuşi în gândire, adică în mod abstract, înăuntrul au-toînstrăinării sale”213. Logica, în schimb, este „banul spiritu-lui”, esenţa omului şi naturii „devenită complet indiferentă faţă de orice determinaţie reală şi, de aceea, nereală – gândi-rea alienată, care ca atare face abstracţie de natură şi de omul real; gândirea abstractă”214. Această prezentare a logicii spe-culative hegeliene poate ﬁ, în conformitate cu cele arătate de noi mai sus, amendată. Este, desigur, o metaforă frumoasă cea a banului spiritului, însă nu corespunde faptelor. Logica speculativă nu este complet indiferentă faţă de orice determi-naţie reală, din moment ce determinaţiile sale sunt determi-naţiile conştiinţei, ﬁecare categorie hegeliană corespunzând exact, aşa cum am arătat, unui tip de experienţă a conştiinţei, bine delimitată şi având propriul său adevăr (conﬁguraţie). Pentru Hegel, realul nu este conceput ca obiect independent de conştiinţă, ci ca fenomenul în sinteză cu determinaţiile de reﬂectare (cf. supra, cap. IV, 3). Astfel că a vedea logica specu-lativă ca gândire alienată înseamnă a scăpa din vedere acest moment sintetic şi a reveni la separaţia, tipică metaﬁzicii tra-diţionale, dintre esenţă şi aparenţă. Mai mult, determinaţia de abstract, pe care Marx o atribuie gândirii la Hegel, este de-scrisă ca „ceva exterior, (…) gând abstract”215. La Hegel însă, cum am văzut (cap. II, Anexă, 1) a gândi abstract înseamnă a lua în considerare parţial esenţa faptului asupra căruia se aplică gândirea sau a substitui această esenţă cu o alta. Or, tocmai renunţarea la acest mod de a gândi, comun pentru conştiinţele necultivate, cade în sarcina ﬁlosoﬁei. Pentru Hegel gândirea esenţială este concretă, nu abstractă. Dar acest concret se deosebeşte de condiţiile reprezentării cu pri-vire la natură şi la om, adevărata exterioritate în viziunea sa. 213 Ibidem, p. 128. 214 Ibidem. 215 Ibidem. A lua în considerare numai condiţiile reprezentării înseamnă a ieşi din domeniul ﬁlosoﬁei. A nu ţine seama deloc de ele este de asemenea impropriu ﬁlosoﬁei. Marx descrie după cum urmează ceea ce el denumeşte înstrăinare la Hegel: „Înstrăinarea (…) apare la Hegel ca opo-ziţie între în-sine şi pentru-sine, între conştiinţă şi conştiinţă-de-sine, între obiect şi subiect, cu alte cuvinte ca opoziţie între gândirea abstractă şi realitatea sensibilă sau sensibilul real, înăuntrul gândirii însăşi”216. De fapt, lucrurile nu stau aşa. După cum am văzut mai sus, ﬁinţa-în-sine şi ﬁinţa-pentru-si-ne nu sunt opuse în mod direct, nemĳ locit. Primul raport de opoziţie (11) se stabileşte între ﬁinţa pură şi cantitate; apoi avem ﬁinţa determinată în raport de opoziţie cu câtimea (12) şi abia în al treilea rând ﬁinţa-pentru-sine opusă raportului cantitativ (13). Acesta este abia planul intelectului. Aceleaşi relaţii revin apoi, pe rând, momentului dialectic: aparenţa opu-să existenţei (11), determinaţiile de reﬂectare opuse fenome-nului (12) şi temeiul opus raportului esenţial (13). Raţiunea pozitivă, în cele din urmă, surprinde opoziţia dintre planul intelectului şi cel al momentului dialectic, în relaţiile (14), (15) şi (16). Abia aici în-sinele şi pentru-sinele sunt opuse, dar traiectoria lor le prescrie deja reunirea. Momentul intelectu-lui şi cel dialectic nu se opun în mod direct, ci numai prin intermediul raţiunii pozitive, fără de care nu putem avea de-a face cu speculativul, ci doar cu o formă de dialectică fără posibilitatea sintezei, un fel de scepticism. Nu este vorba nicăieri la Hegel despre o opoziţie dintre gândirea abstractă şi realitatea sensibilă, ci numai despre raporturi care se sta-bilesc între determinaţii ale gândirii. Dar aceste determinaţii nu sunt abstracte. Pe de altă parte, opoziţia dintre obiect şi subiect este în realitate la Hegel o opoziţie între logica obiectivă şi cea su-biectivă, ceea ce este altceva decât opoziţia dintre gândire şi realitate. Oricum, nici această opoziţie nu este nemĳ locită, 216 Ibidem, p. 129. 232 Logică naturală şi ştiinţa logicii în ﬁlosoﬁa lui Hegel Interpretări ale ştiinţei logicii a lui Hegel 233 Pt P Pt P Pt P aşa cum am văzut mai sus, ci Conceptul, Judecata şi respec-tiv Silogismul îşi au corespondenţele lor pe planul logicii obiective. Între logica obiectivă şi cea subiectivă intervin de asemenea momentele intelectului, al raţiunii negative şi mo-mentul speculativ, trecerea neefectuându-se direct. Practic, interpretarea lui Marx reprezintă o simpliﬁcare. El este conştient că există o structură ﬁnă a logicii speculati-ve hegeliene, dar preferă să o considere neimportantă: „Toate celelalte opoziţii şi mişcări ale acestor opoziţii reprezintă nu-mai aparenţa, învelişul, forma exoterică a acestor opoziţii, sin-gurele interesante, care constituie sensul celorlalte opoziţii, al op[oziţiilor] profane”217. Dar a reţine numai opoziţia lui în-sine şi pentru-sine, a conştiinţei şi conştiinţei de sine, a su-biectului şi obiectului, înseamnă reţinerea numai a punctului de plecare al gândirii lui Hegel şi abandonarea întregii dez-voltări. Şi Hegel cunoştea aceste opoziţii, descoperindu-le în gândirea lui Kant şi a întregii evoluţii a ﬁlosoﬁei în general, dar efortul lui a fost îndreptat în direcţia soluţionării acestor opoziţii. Iată de ce o critică a hegelianismului ar ﬁ trebuit să se îndrepte către soluţiile sale, nu către starea de fapt a ﬁlo-soﬁei care a reclamat reconstrucţia. Simpliﬁcarea la care Marx supune logica speculativă hegeliană are drept consecinţă o formă de dialectică liniară: „calitatea suprimată = cantitatea, cantitatea suprimată = mă-sura, măsura suprimată = esenţa, esenţa suprimată = fenome-nul, fenomenul suprimat = realitatea, realitatea suprimată = conceptul, conceptul suprimat = obiectivitatea, obiectivitatea suprimată = ideea absolută, ideea absolută suprimată = na-tura, natura suprimată = spiritul subiectiv, spiritul subiectiv suprimat = spiritul obiectiv, moral, spiritul moral suprimat = arta, arta suprimată = religia, religia suprimată = cunoaşterea absolută”218. Asupra acestei serii se pot face două observaţii: 217 Ibidem. 218 Ibidem, p. 140. 1. Aşa cum am văzut mai sus, momentele sintetice la Hegel diferă de cele enumerate aici (pe care Marx le-a sub-liniat în textul său). Nu titlurile capitolelor Ştiinţei logicii dau momentele sintetice; aceste titluri au fost păstrate de Hegel, conform propriilor sale declaraţii, din necesităţi istorice. Subliniind doar trecerile la nivelul lor, cele trei momente sau laturi ale logicului (intelectul, raţiunea negativă şi raţiunea pozitivă) nu mai corespund structurii Fenomenologiei spiritu-lui. Raţiunea negativă, de exemplu, ar trebui să apară, ca mo-ment, în cazul cantităţii, între ﬁinţă şi neant, pentru ca, apoi, raţiunea pozitivă să opereze uniﬁcarea în devenire. Această trecere este abstractă, deoarece nu se ia în considerare struc-tura Fenomenologiei spiritului, care oferă aici sinteza nominală (M ), la nivelul conştiinţei, adică la nivelul intelectului, în opoziţie cu cea a aparenţei (M -U). În schimb, raţiunea ne-gativă, corespunzătoare conştiinţei de sine se aﬂă în opoziţie cu latura intelectului în ceea ce priveşte aparenţa (M -U) şi existenţa (M ). Abia pe planul raţiunii speculative are loc medierea în-tre cele două dezvoltări iniţiate în logica obiectivă, prin in-termediul subiectivităţii, care ţine de logica subiectivă. În interpretarea lui Marx, logica obiectivă şi cea subiectivă ră-mân indiferente una faţă de cealaltă, iar momentul maximei tensiuni între ele este acela al trecerii între realitate şi con-cept, ceea ce îl şi face de altfel, să vorbească despre caracte-rul abstract al logicii lui Hegel. Pentru el, abstractul ar consta aşadar în această trecere, pe care i-a reproşat-o lui Hegel cândva şi prietenul său din tinereţe, Schelling. Numai că, la Hegel, trecerea de la logica obiectivă la cea subiectivă nu este o simplă trecere de la realitate la concept, aşa cum am văzut în reconstrucţia noastră. Pt P 2. Nu doar trecerea de la logica obiectivă la cea subiecti-vă ridică probleme în interpretarea lui Marx, ci şi cea a tre-cerii de la ideea absolută la natură. Aceasta nu mai ţine de logică, în paranteză ﬁe spus, este o chestiune pe care Hegel o analizează în Enciclopedia ştiinţelor ﬁlosoﬁce, fapt pe care Marx nu-l evidenţiază prin nimic. Or, aici natura nu este deloc 234 Logică naturală şi ştiinţa logicii în ﬁlosoﬁa lui Hegel Interpretări ale ştiinţei logicii a lui Hegel 235 ideea absolută suprimată: „Contradicţia Ideii, întrucât ca na-tură ea îşi este exterioară sieşi, este mai precis contradicţia: de o parte a necesităţii formaţiunior ei, născute din concept şi a determinării lor raţionale în totalitatea organică, – de altă parte, a accidentalităţii indiferente şi a iregularităţii ei im-posibil de determinat. Accidentalitatea şi determinabilitatea din afară îşi are în sfera naturii drepturile ei” (Enc, § 250, p. 32). Ideea reclamă reunirea acestei contradicţii, pornind ea la starea ei de dispersare, singularizare (Enc, § 252, p. 35), adică idealul este căutat, el nu este dat pur şi simplu în na-tură. Căutarea lui se face, desigur, pornind de la punctul de vedere al conceptului, ceea ce nu înseamnă însă că tot ceea ce nu ţine de concept va ﬁ înlăturat. O asemenea abordare este echivalentă cu abordarea naturii exclusiv din perspecti-va intelectului, a cărui tendinţă este de a ﬁxa determinaţii. Nici trecerea de la natură la spiritul subiectiv nu este atât de simplă pe cât apare în seria lui Marx. În general, trecerile hegeliene nu se reduc unele la altele. Este un merit al lui Marx acela de a ﬁ sesizat ceea ce de obicei contemporanilor săi (spre exemplu, Kierkegaard, din opera căruia referinţele la Fenomenologie lipsesc) le scăpa. Dar interpretarea Fenomenologiei spiritului de către Marx are în intenţie de fapt subminarea hegelianismului, nicidecum înţelegerea lui în conformitate cu intenţiile ﬁlosofului. Ma-rele adversar al lui Marx în ﬁlosoﬁa lui Hegel este conceptul de spirit. Datorită acestui concept „subiectul care se cunoaşte pe sine ca conştiinţă de sine absolută este Dumnezeu, spiri-tul absolut, ideea care se cunoaşte pe sine şi se realizează pe sine. Omul real şi natura reală devin simple predicate, simboluri ale acestui om ascuns, nereal şi ale acestei naturi nereale”219. Renunţând la spirit, într-adevăr, elementele logicii speculati-ve devin „forme ﬁxe generale ale gândirii, ca independente de natură şi de spirit”220. Dar dacă păstrăm conceptul de spirit, faptul că omul şi natura sunt simboluri ale acestuia capătă un cu totul alt sens. Ca să luăm numai exemplul naturii: aşa cum am văzut în cap. II, 2, b mecanismul, chimismul, teleologia sunt într-adevăr simboluri, dar în nici un caz simple predica-te. Logica subiectivă arată foarte clar în ce constă caracterul simbolic al mecanismului, chimismului şi teleologiei: ele pre-iau toate semniﬁcaţiile care le corespund în logica obiectivă. În cazul mecanismului este vorba despre cantitate, aparen-ţă, absolut; chimismului îi revin câtimea, esenţialităţile sau determinaţiile de reﬂectare, realitatea; teleologiei raportul cantitativ, temeiul, raportul absolut. Simbolul se precizează continuu în raport cu individualul simbolizat, spre deosebire de predicat, care este ﬁx, nu se modiﬁcă, poate ﬁ numai înlo-cuit cu un alt predicat. Stabilind că elementele logicii speculative sunt forme ﬁxe generale ale gândirii, Marx putea ridica iarăşi problema raporturilor dintre ele. Se naşte în acest fel o nouă dialectică, al cărei rol ar ﬁ să umple de conţinut determinaţiile „goale” hegeliene. Marxiştii nu au avut niciodată intenţia de a recupera co-rect logica speculativă hegeliană, cu toate declaraţiile lor de adeziune faţă de „marele maestru al dialecticii”. „Nu e doar o părere că marele reprezentant al idealismului obiectiv, He-gel, ar putea ﬁ considerat de către marxişti un strămoş re-spectabil al materialismului dialectic”221 – acestei declaraţii formale de recunoaştere i se adaugă imediat un avertisment privind „pericolul” pe care-l prezintă interpretarea „în ma-nieră mecanică şi formală a mişcării sale dialectice”222. Însă această manieră, speciﬁcă mişcării neo-hegeliene (al cărei reprezentant numit de Lefebvre este Kojève), este, trebuie precizat, autentic hegeliană, sprĳinindu-se pe o analiză minu-ţioasă a textelor, nu mecanică şi formală. Era de fapt, prima 219 Ibidem, p. 142, subl. aut. 220 Ibidem, p. 143. 221 H. Lefebvre, Logique formelle, logique dialectique, Éditions Sociales, Paris, 1947, p. 12. 222 Ibidem, p. 13. 236 Logică naturală şi ştiinţa logicii în ﬁlosoﬁa lui Hegel Interpretări ale ştiinţei logicii a lui Hegel 237 oară când se proceda ştiinţiﬁc în valoriﬁcarea hegelianis-mului. O preocupare constantă a dialecticienilor marxişti a fost de a izola aşa numitele „legi ale dialecticii”. Ele nu sunt alt-ceva decât raporturile care trebuie stabilite între categoriile logicii hegeliene (în care intră, precum am văzut, şi natura, dar şi ceea ce la Hegel erau raporturi spirituale, reduse acum însă doar la relaţii intersubiective sau de cunoaştere) care, nemaiﬁind speciﬁce, pot admite regularitatea, „universalita-tea” unor legi. „Legile dialecticii” ar ﬁ fost anticipate chiar de Hegel. Nu există însă în ﬁlosoﬁa marxistă un acord cu privi-re la acestea, nici măcar în ceea ce priveşte numărul lor. Cum am văzut, în logica speculativă hegeliană nu întâlnim deloc asemenea legi. Dialectica lui împiedică un tip de universali-tate care să le înglobeze pe toate celelalte. Numai silogismul matematic care, am văzut, este în sine dialectic, admite acest procedeu. După Engels însă, legile dialecticii sunt trei, şi îi sunt atribuite ﬁlosofului, fără să i se facă de altfel un merit din aceasta: „Din istoria naturii şi a societăţii omeneşti se deduc prin abstracţie legile dialecticii. Ele nu sunt altceva decât le-gile cele mai generale ale acestor două faze ale dezvoltării istorice, precum şi ale gândirii însăşi. În esenţă, ele se reduc la următoarele trei legi: legea trecerii cantităţii în calitate şi invers; legea întrepătrunderii contrariilor; legea negării negaţiei; Toate trei au fost dezvoltate de Hegel în maniera sa idea-listă numai ca legi ale gândirii… Greşeala lui constă în faptul că nu deduce aceste legi din natură şi istorie, ci le impune acestora din urmă ca legi ale gândirii”223. Aprecierile lui Engels cu privire la legile dialecticii, pe care le-ar ﬁ dezvoltat Hegel, dovedesc o cunoaştere precară a logicii hegeliene, a ﬁ -losoﬁei lui în general. Cele două „faze” (istoria naturii şi cea a societăţii) nu există ca atare la Hegel, astfel încât să poată ﬁ dedus ceva din ele, dar dovedesc un anumit pozitivism al lui Engels, prin prisma căruia citea ﬁlosoﬁa acestuia; „deduce-rea prin abstracţie” a legilor dialecticii nu are nici o legătură cu gândirea hegeliană, nici chiar cu maniera sa de exprima-re (este o asumare a analizei lui Marx asupra ﬁlosoﬁei lui Hegel). „Contrariile” de care vorbeşte Engels nu există, de asemenea, la Hegel. Cele trei legi ale dialecticii lui Engels sunt în mod nejustiﬁcat atribuite de acesta lui Hegel. Să ne oprim o clipă asupra ﬁecăreia. În ceea ce priveşte „legea trecerii cantităţii în calitate şi invers”, singurul loc în care Engels o putea găsi la Hegel este silogismul matematic. Dar aşa cum am văzut, semniﬁcaţia acestuia pentru gândirea speculativă este minimă, ca să nu spunem că, de fapt, este vorba aici despre singura formă a gândirii fără valoare speculativă. Silogismul matematic este dialectic, dar nu speculativ. În ceea ce priveşte modul în care, pe planul intelectului, are loc trecerea cantităţii în cali-tate, am văzut deja supra, cap. IV, cum se petrece acest lucru: conştiinţa izolează calitativ o cantitate. Trecerea acesteia în opusul ei are loc pe planul raţiunii negative, dar aici nu mai avem de-a face cu ﬁinţa şi cantitatea, ci cu aparenţa şi exis-tenţa. În sfârşit, sensul trecerii cantităţii în calitate se clariﬁcă abia în logica subiectivă, când avem de-a face cu conceptul. Sensul acestei treceri se plasează pe domeniul conştiinţei. În schimb, la Engels, „până şi simpla deplasare mecanică con-ţine o contradicţie”224. Contradicţia nu se mai preocupă de condiţiile conştiinţei. Cantitatea şi calitatea sunt simple de-terminaţii indiferente (cf. supra, cap. IV, 1). Nu se poate preci-za prin ce se deosebeşte contradicţia la nivelul ﬁzico-mecanic de cea la nivel organic, în general la orice nivel. 223 Fr. Engels, Dialectica naturii, Edit. de Stat pentru Literatură Politică, Bucureşti, 1954. 224 Idem, Anti-Dühring, Edit. PMR, Bucureşti, 1952, p. 142. 238 Logică naturală şi ştiinţa logicii în ﬁlosoﬁa lui Hegel Interpretări ale ştiinţei logicii a lui Hegel 239 „Legea întrepătrunderii contrariilor” nu poate ﬁ detaşa-tă din ﬁlosoﬁa hegeliană, întrucât Hegel nu discută despre contrarietate, ci numai despre contradicţie (cf. cap. II, 2, b). Cu „legea negării negaţiei” lucrurile stau ceva mai bine în aparenţă. Relaţiile (14), (15) şi (16) par că îndreptăţesc o asemenea lege. Dar dacă privim mai atent, în aceste relaţii nu poate ﬁ vorba despre negaţie în sensul pe care-l precizea-ză Engels: „Dacă macin un bob de orz sau dacă strivesc o insectă, am săvârşit primul act, ce-i drept, dar am făcut im-posibilă începlinirea celui de-a doilea. Fiecare categorie de lu-cruri are, aşadar, modul ei speciﬁc de a ﬁ negată, în aşa fel ca să rezulte o dezvoltare”225. Nu poate ﬁ vorba la Hegel des-pre negarea unei categorii de lucruri. Categoriile hegeliene nu sunt categorii de lucruri, ci determinaţii ale conştiinţei, mo-duri în care conştiinţa se raportează la adevăr. Categoriile de lucruri sunt noţiuni comune, nu concepte în sens hegelian. „Legile dialecticii” prezentate de Engels conduc la cu to-tul altă dialectică decât cea hegeliană. La H. Lefebvre ele sunt cinci: a) legea interacţiunii univer-sale, b) legea mişcării universale, c) legea unităţii contradictoriilor, d) transformarea cantităţii în calitate (legea salturilor), e) legea dezvoltării în spirală226. Se observă cu uşurinţă că sunt vari-ante ale celor enumerate de Engels, cu remedierea confuzii-lor terminologice ale acestuia. În ceea ce priveşte prima lege (care poate ﬁ distinsă cu greu de cea de-a doua) după Lefeb-vre, ar trebui observat că ea este mai degrabă o presupoziţie a metaﬁzicii tradiţionale, cu numeroase ramiﬁcaţii, decât o lege a dialecticii, ceea ce în istoria ideilor poartă numele de „principiu al plenitudinii”227, a cărui componentă de bază este, între altele, continuitatea. „Nimic nu e separat. A izola un fapt, un fenomen şi apoi a menţine prin intelect această izolare înseamnă a-l priva de semniﬁcaţie”228. Nici metaﬁzi-ca, căreia i se reproşează că ar ﬁ procedat astfel, nu a respins vreodată legea interacţiunii universale, cu excepţia eleatis-mului, care este reprezentativ în istoria gândirii mai ales prin paradoxurile pe care le prilejuieşte. „Legea unităţii contradictoriilor”, după Lefebvre, „ca-ută să sesizeze legătura, unitatea, mişcarea care produce contra-dictoriile, le opune, le ciocneşte, le distruge sau le depăşeşeşte”229. E vorba aşadar mai mult de o regulă metodologică decât de o autentică lege, care nu „caută”, ci impune fenomenelor propria condiţie. „Legea transformării cantităţii în calitate” pune în legă-tură dezvoltarea continuă cantitativă cu aparenta discontinu-itate calitativă. Numai că aspectul cantitativ pare a ţine de lumea „obiectivă”, cel calitativ de „gândirea umană”, ceea ce nu corespunde viziunii hegeliene la care face apel autorul. Hegel nu se referă la „schimbări cantitative lente, insigniﬁ -ante, care ajung la o bruscă accelerare a devenirii”230 decât pe planul spiritului. Orice alte schimbări cantitative nu au nici o semniﬁcaţie. În sfârşit, „legea dezvoltării în spirală” apare, de ase-menea, mai mult ca o regulă metodologică, care recomandă întoarcerea la un nivel anterior depăşirii (un rest al noţiunii hegeliene de Aufhebung) pentru a o domina şi aprofunda231. Multiplicarea legilor dialecticii de către Lefebvre nu con-feră noţiunii de lege dialectică o mai solidă justiﬁcare. La Ath. Joja avem două: a) legea identităţii concrete, b) legea predicaţiei complexe contradictorii. Ele sunt formulate cu pre-cauţie, autorul ﬁind conştient că: „Nu putem (…) transpune pur şi simplu legile metodologice dialectice în logică, deoare- 225 Ibidem, p. 166-167, subl. ns. 226 H. Lefebvre, op. cit., p. 221-223. 227 Cf. A. O. Lovejoy, Marele lanţ al ﬁinţei. Istoria ideii de plenitudine de la Pla- ton la Schelling, trad. rom. de D. Dicu, Edit. Humanitas, Bucureşti, 1997. 228 H. Lefebvre, op. cit., p. 221. 229 Ibidem, p. 222. 230 Ibidem, p. 223. 231 Ibidem. 240 Logică naturală şi ştiinţa logicii în ﬁlosoﬁa lui Hegel Interpretări ale ştiinţei logicii a lui Hegel 241 ce aceasta ar însemna să ignorăm noţiunea de lege logică”232. Logicianul porneşte de la observaţia corectă că „legea este un raport esenţial, necesar şi constant între fenomene. Prin urmare, legea logică trebuie să ﬁe un raport esenţial, necesar şi constant între manifestările cunoaşterii raţionale”233. Legea identităţii concrete, conform lui Ath. Joja, acţio-nează concomitent cu legea identităţii abstracte, acţiune prin care se formează în mod obişnuit conceptele. Diferenţierea conceptului în extensiune şi comprehensiune face ca acesta să nu ﬁe o unitate simplă, abstractă, „ci o unitate a contrari-ilor, comprehensiunea înglobând notele conceptului (…) iar extensiunea desemnând ansamblul obiectelor care au aceste note”234. Cele două legi ale identităţii acţionează aşadar „si-multan şi în concurenţă” (subl. aut.) în formarea conceptului. Momentele individualităţii (I), particularităţii (P) şi universa-lităţii (U) sunt expresia jocului celor două legi ale identităţii. Prin acţiunea legii identităţii concrete se explică trecerea con-ceptului în judecată, de asemenea a acesteia în silogism235. Observaţiile făcute de Ath. Joja sunt în concordanţă cu cele hegeliene până la un punct, şi anume capitolul al trei-lea al Fenomenologiei spiritului, în care avem de-a face cu jocul forţelor, fapt recunoscut de altfel implicit şi de autor: „Legea identităţii concrete caracterizează fenomenologia silogismului, a judecăţii şi a conceptului”236. Nu avem însă nici un temei de a o extinde dincolo de domeniul logicii subiective. Astfel că ea nu va da seama de procesele naturii şi ale spiritului. Din acest punct de vedere, neputând spune nimic despre „mişcarea lucrurilor însele”, în care nu pune în evidenţă nici un raport esenţial, necesar şi constant, Hegel ar ﬁ caracteri-zat-o tot ca o lege formală, nu una dialectică. 232 Ath. Joja, Asupra unor aspecte ale logicii dialectice, în: Idem, Studii de logică, vol. I, Edit. Academiei, Bucureşti, 1960, p. 75. 233 Ibidem, p. 74. 234 Ibidem, p. 76. 235 Cf. Ibidem, p. 77-78. 236 Ibidem, p. 79 (subl. ns.) În ceea ce priveşte legea predicaţiei complexe contra-dictorii, recunoaşte Joja, aceasta nu este tocmai de origine hegeliană (Hegel având cu privire la contradicţie o poziţie „nihilistă şi soﬁstică”), ﬁind mai mult o creaţie a marxismu-lui care exploatează anumite sensuri ale noţiunii de contra-dicţie. „În opoziţie cu Hegel, care declară că legea formală a contradicţiei nu e o adevărată lege logică, marxiştii admit că legea logic-formală a contradicţiei este o adevărată lege lo-gică, care împiedică decăderea gândirii în indeterminaţie şi soﬁstică”237. Din punct de vedere hegelian însă, tocmai recunoaşte-rea acestei legi este în măsură să producă soﬁsme. În primul rând amestecul formalului cu speculativul, al momentului intelectului cu cel al raţiunii pozitive şi al cercetărilor din domeniul ﬁzicii (domeniu care nu ţine de ﬁlosoﬁe) cu cele propriu-zis ﬁlosoﬁce (ﬁlosoﬁa naturii), sunt rezultatul recu-noaşterii acestei legi de către dialectica marxistă. Scopul adoptării ei, ca şi al legii identităţii concrete este enunţat clar de logician: „prin adoptarea legii identităţii concrete şi predi-caţiei complexe contradictorii, contradicţia reală devine logic inteligibilă şi valabilă”238. Intenţia lui Hegel nu a fost nicio-dată de a descoperi contradicţii reale, pentru a le putea apla-na prin sinteze formale, ci de a pune în evidenţă contradicţia enunţurilor făcute de conştiinţa aﬂată pe paliere diferite ale dezvoltării sale. Pentru el rolul dialecticii este cu totul altul decât cel formulat de gânditorii marxişti. Aceştia sperau că „Formularea unor legi ale logicii dialectice va înlesni inter-pretarea atât a legilor logicii formale, cât şi a fenomenelor complexe cercetate de ştiinţa contemporană”239. Or, aceasta înseamnă amestecul unei metode pur ﬁlosoﬁce în domenii care nu fac obiectul ﬁlosoﬁei, ceea ce poate ﬁ considerat un procedeu soﬁstic. 237 Ibidem, p. 83. 238 Ibidem, p. 84. 239 Ibidem, p. 85. 242 Logică naturală şi ştiinţa logicii în ﬁlosoﬁa lui Hegel Interpretări ale ştiinţei logicii a lui Hegel 243 Ca o concluzie a acestui paragraf, asocierea dialecticii hegeliene cu „logica dialectică” marxistă a adus mari preju-dicii înţelegerii corecte a celei dintâi. Nu este de mirare că oamenii de ştiinţă au privit cu suspiciune logica dialectică, semnalând „amploarea dezastrului epistemologic care rezul-tă din utilizarea «ştiinţiﬁcă» a interpretărilor dialectice (…) a face din contradicţia dialectică «legea fundamentală» a ori-cărei mişcări, a oricărei evoluţii, nu înseamnă altceva decât a încerca să sistematizezi o interpretare subiectivă a naturii care permite descoperirea în natură a unui proiect ascendent, constructiv, creator”240. Este însă nedrept a extinde aceste consideraţii juste asupra ﬁlosoﬁei lui Hegel. 2. Interpretări recente logico-matematice Atitudinea celor mai de seamă reprezentanţi ai logicii matematice faţă de logica speculativă hegeliană este de fer-mă delimitare faţă de aceasta. Motivul principal a fost viziu-nea ﬁlosofului cu privire la contradicţie. În ultima vreme se constată însă şi o tendinţă de reevaluare a atitudinii negative care domneşte în logica matematică faţă de ceea ce aceasta numeşte „dialectică”. Rămâne însă de examinat dacă „di-alectica” vizată de părinţii logicii matematice este cea a lui Hegel. Se constată de cele mai multe ori că despre Hegel se vorbeşte laolaltă cu alţi reprezentanţi ai „dialecticii”, ceea ce produce o insatisfacţie. Studiul contradicţiei cu ajutorul instrumentelor logicii matematice a dat naştere aşa numitei logici paraconsisten-te. „Putem spune că scopul logicii paraconsistente este acela 240 J. Monod, Hazard şi necesitate, trad. rom. de S. Săraru, Edit. Humanitas, Bucureşti, 1991, p. 42. de a stăpâni contradicţia”241. N. da Costa, sistematizează conceptul paraconsistenţei după cum urmează: „O teorie T conţinând o negaţie (⌐A) se numeşte inconsistentă sau con-tradictorie dacă printre tezele (teoremele) sale ﬁgurează o formulă A şi negaţia sa ⌐A; în caz contrar, T este numită con-sistentă sau noncontradictorie. T conţinând sau nu o nega-ţie este numită trivială dacă toate formele sale sunt teoreme; dacă nu este cazul, ea se numeşte nontrivială”242. Autorul face observaţia că „Pentru anumiţi gânditori, existenţa con-tradicţiei reprezintă de altfel o caracteristică esenţială a orică-rei teorii ce reﬂectă vreo porţiune nerestrânsă a realităţii”243. Obiectivele principale ale logicii paraconsistente, con-form lui da Costa, sunt următoarele: 1. stabilirea tehnicilor logic-formale care să permită o în-ţelegere mai bună a structurilor dialectice; 2. înţelegerea mai adecvată a legilor logicii clasice (analogic contribuţiilor pe care geometriile neeuclidiene le-au adus asupra înţelegerii postulatelor euclidiene); 3. studierea schemei de separare a teoriei mulţimilor; 4. recuperarea teoriilor care au fost aban-donate datorită prezenţei în ele a unor contradicţii; 5. apre-cierea mai justă a conceptelor de negaţie şi contradicţie, ceea ce are şi o latură demistiﬁcatoare (faţă de rolul cvasimistic al contradicţiei în anumite curente marxiste), pe lângă cea de calmare a spiritelor celor care se tem de contradicţie244. Sunt obiective valoroase atât din punctul de vedere al cunoaşte-rii ştiinţiﬁce, cât şi din cel al ﬁlosoﬁei, unde preocupările de acest tip se dezvăluiau nu fără a se exprima o anumită sﬁ a-lă, datorată faptului că „ştiinţa” matură din punct de vedere metodologic nu se ocupă cu aşa ceva. 241 Jean-Yves Béziau, Logica paraconsistentă, în: N. da Costa, Logici clasice şi neclasice. Eseu asupra fundamentelor logicii, trad. de I. Gyurcsik, Edit. Tehnică, Bucureşti, 2005, p. 283. 242 N. da Costa, op. cit., p. 189. 243 Ibidem, p. 190. 244 Ibidem, p. 191-192. 244 Logică naturală şi ştiinţa logicii în ﬁlosoﬁa lui Hegel Interpretări ale ştiinţei logicii a lui Hegel 245 Cu privire la conceptul hegelian de spirit, da Costa con-sideră că este lipsit de „caracter ştiinţiﬁc”, lucru care poate ﬁ constatat despre toate conceptele cu conotaţii speculative245. De altfel, nivelul speculativ este caracterizat în chip esenţial de introducerea unor concepte fără caracter ştiinţiﬁc. Faptul este pus pe seama unor împrejurări care ţin de dezvoltarea ştiinţei, de istoria ei. Conceptele speculative nu se deosebesc în mod absolut de cele ştiinţiﬁce, fapt care produce uneori o adevărată oscilaţie a conceptului speculativ, care este accep-tat ca ştiinţiﬁc, pentru ca apoi să devină din nou speculativ (d. ex. conceptul de eter din ﬁzica sec. al XIX-lea). Dacă graniţa dintre conceptele ştiinţiﬁce şi cele specula-tive nu este absolută, se pot deosebi în schimb două tipuri de raţionalitate: raţionalitatea ştiinţiﬁ că şi raţionalitatea specu-lativă246. Distincţia celor două tipuri de raţionalitate are la da Costa o origine pozitivistă, mai mult în sensul comteian al cuvântului. Da Costa constată că tipurilor de raţionalitate decelate le corespund tipuri de obiectivitate, şi că de multe ori (nu întotdeauna, dar cazurile excepţionale se datorează insuﬁci-entei dezvoltări locale a ştiinţei) obiectivitatea raţionalităţii speculative este superioară celei a raţionalităţii ştiinţiﬁce. Cu toate acestea „activitatea ştiinţiﬁcă apare ca ﬁind mult mai consistentă decât activitatea speculativă, deoarece prima se supune întotdeauna unor criterii determinate, mai mult sau mai puţin explicite, care permit să ﬁe judecată, în timp ce nu acelaşi lucru se întâmplă şi cu speculaţia luată în ansamblu. Se poate deci aﬁrma că atitudinea ştiinţiﬁcă este mai obiec-tivă decât atitudinea speculativă”247. Astfel, poziţia părinte-lui logicii paraconsistente este precizată. Problema criteriilor determinate ale activităţii ştiinţiﬁce face ca, deşi preocupată de inconsistenţă, logica paraconsistentă să se raporteze, în studiul acesteia, la un model de consistenţă oferit de logica cla-sică. Obiectivitatea de tip ştiinţiﬁc, separaţia dintre subiectul cunoscător şi obiectul de cunoscut nu este pusă în discu-ţie, ci numai metodele care o ghidează. Aşa cum am văzut însă mai sus, obiectivitatea, hegelian vorbind, este rezultatul funcţiei simbolice a conceptului, iar criteriile determinate ale activităţii ştiinţiﬁce sunt produsul acesteia (cf. cap. II, 3). Din punct de vedere hegelian, logica paraconsistentă este un tip de logică formală, chiar dacă studiază forme care se îndepăr-tază de cele clasice. Logica paraconsistentă a lui da Costa recunoaşte faptul că obiectivitatea ştiinţiﬁcă este un produs istoric. Această re-cunoaştere este numai aparent o concesie făcută obiectivităţii speculative hegeliene, sau „dialectice” în general, şi aceasta pentru că am văzut, produsul istoric care este obiectivitatea este la Hegel secundar. În primul rând obiectiviatea este un produs logic în ﬁlosoﬁa hegeliană, caracterul istoric ﬁind de-rivat din acesta. 245 Ibidem, p. 54. 246 Ibidem, p. 55. 247 Ibidem, p. 56. Încheiere 247 Încheiere Concluziile cercetării noastre reies din raportarea ideilor formulate în capitolele III şi IV la constatările făcute în pri-mele două capitole. Deşi referinţele hegeliene la logica naturală sunt inciden-tale, am putut să recuperăm totuşi semniﬁcaţia acesteia, ceea ce a avut consecinţe importante în privinţa înţelegerii rapor-turilor dintre formal şi speculativ şi, simultan a raporturilor dintre principalele scrieri hegeliene, Fenomenologia spiritului, Ştiinţa logicii şi Enciclopedia ştiinţelor ﬁlosoﬁ ce. În ceea ce priveşte raportul dintre formal şi speculativ, trebuie acceptat mai întâi faptul că ambele au la bază logica naturală, care nu este altceva decât activitatea gândirii în ra-portarea ei la obiect. Dacă studiul logicii formale presupune separarea schemelor utilizate de gândire în raportarea ei la obiect şi tratarea lor independentă, inclusiv faţă de conştiin-ţa care operează separarea, logica speculativă are ca punct de plecare tocmai conﬁgurarea conştiinţei, adică experienţa sa completă, seria raporturilor pe care le-a stabilit cu obiectul şi cu sine însăşi, experienţă capabilă să dea o justiﬁcare a exis-tenţei formelor logice în conştiinţă. Logicii formale nu-i este necesară o asemenea justiﬁcare şi nici accesibilă, întrucât scopul ei nu este de a găsi condiţiile de posibilitate ale ştiin-ţei, ﬁe în conştiinţă, ﬁe în obiect, ﬁe chiar în ambele, ci de a demonstra valabilitatea universală a schemelor gândirii. Însă aceste condiţii de posibilitate sunt preocuparea constantă a ﬁ -losoﬁei. Aşa cum am arătat, Hegel a constatat încă din epoca presistematică, de tinereţe, că sarcinile pe care şi le asumă ﬁlosoﬁa nu pot ﬁ realizate cu ajutorul instrumentului logicii formale (cf. cap. I, 1). Pe de altă parte, condiţiile de posibilitate ale ştiinţei nu pot ﬁ surprinse nici pornind de la un grup de principii de bază, asumate ca punct de plecare în elaborarea ştiinţei. Acestea sunt presupoziţii ale ştiinţei, adică ipoteze de lucru, atâta vreme cât sunt acceptate provizoriu, fără demonstra-ţie. Chiar principiile logicii sunt astfel de presupoziţii. Or, în acest caz, pretenţia ştiinţei de a oferi o cunoaştere necesară se sprĳină numai pe un punct de plecare ipotetic. Această pre-tenţie nu poate ﬁ satisfăcută decât luându-se în considerare ştiinţa ca întreg, nu doar principiile pe baza căreia ea ar ﬁ fost ediﬁcată. O atare considerare a ştiinţei antrenează obli-gatoriu şi nevoia de a se ţine cont de geneza ei, şi nu doar din punct de vedere istoric. Aceste constatări au fost făcute de Hegel în decursul efortului de ediﬁcare a sistemului său. Logica şi Metaﬁzica de la Jena stau mărturie în acest sens. Proiectul de sistem de la Jena a suferit o scindare, în ceea ce mai târziu au devenit Fenomenologia spiritului şi Enciclopedia ştiinţelor ﬁlosoﬁce. Abia după realizarea acestora, se poate trece la sistemul propriu-zis, care este Enciclopedia. „Sistemul” de la Jena nu este înru-dit cu cel al Enciclopediei, ci este pur şi simplu un eşec, care a îndeplinit totuşi rolul negativ de a-l îndruma pe ﬁlosof pe o altă cale decât cea trasată în el. Sistemul Enciclopediei se bazează pe rezultatele combina-te ale unei investigaţii pe două planuri: 1. planul fenomenolo-gic, al evoluţiei conştiinţei, al cărei concept fundamental este cel de spirit şi 2. planul logic, al structurii gândirii, al cărei punct culminant este ideea. Logica nu se aﬂă în succesiunea fenomenologiei, nu se trece de la spirit la idee, apoi la sistem, aşa cum a crezut spre exemplu Marx (cf. cap. V, 1), ci spiritul ca idee se expune în sistem. Spiritul nu joacă simplul rol de teză, pentru ca ideea să ﬁe antiteza şi sistemul sinteza lor; această viziune asupra principalelor scrieri hegeliene este o 248 Logică naturală şi ştiinţa logicii în ﬁlosoﬁa lui Hegel Încheiere 249 simpliﬁcare. În realitate, spiritul este chiar ideea, nu se aﬂ ă niciodată nemĳ locit în opoziţie cu ideea. Opoziţiile sunt ale conştiinţei care este angajată pe drumul cunoaşterii spiritului ca idee. De asemenea, Logica mică, prima parte a Enciclope-diei ştiinţelor ﬁlosoﬁce, nu reprezintă o formulă prescurtată a Ştiinţei logicii, ci ambele planuri pomenite, date simultan, fapt dovedit de prezenţa întinsului Concept preliminar. În afară de problema raporturilor dintre Fenomenologie, Ştiinţa logicii şi Enciclopedie – numai ea a dat naştere la nume-roase interpretări divergente de-a lungul vremii – problema terminologiei hegeliene s-a dovedit una redutabilă. O cale de acces spre clariﬁcarea semniﬁcaţiei termenilor propuşi de ﬁ -losof a fost oferită însă chiar de el: Prelegerile de istorie a ﬁloso-ﬁei pe care le-a ţinut arată cum anume se raportează limbajul ﬁlosoﬁc hegelian la gândirea înaintaşilor, ce anume trebuie luat în considerare de la aceştia pentru înţelegerea propriei viziuni. Problema terminologiei ﬁlosoﬁei este pentru Hegel echivalentă problemei heraclitice a „dreptei potriviri a nu-melor” (cf. cap. II, 1). Pentru o abordare formală, adică in-dependentă de condiţiile conştiinţei angajată în cunoaştere, punctul de vedere convenţionalist cu privire la limbaj este atât adecvat, cât şi aparent comod. În realitate însă, cel puţin până în vremea în care Hegel îşi desfăşura activitatea, acest punct de vedere nu fusese articulat satisfăcător. Nu-i poate ﬁ reproşată lui Hegel critica convenţionalismului – în formu-la aristotelică, stoică sau leibniziană – ca şi cum ﬁecare din-tre acestea ar ﬁ echivalente cu interpretările contemporane, aşa cum nici lui Aristotel, stoicilor sau lui Leibniz nu le pot ﬁ aduse critici că nu adoptă o perspectivă care s-a constituit abia după ei. Oricum, punctul de vedere istoric cu privire la raportul dintre gândire şi limbaj are la Hegel un corespondent feno-menologic. Identitatea dintre gândire şi limbaj, asupra căreia au reﬂectat ﬁlosoﬁi Antichităţii greceşti până la Aristotel, îşi are un temei profund în ştiinţa experienţei conştiinţei. Pri-mul capitol al Fenomenologiei spiritului examinează conştiinţa cunoscătoare în ipostaza ei cea mai simplă, de simplă recep-toare, lipsită de capacitatea de a reﬂecta, dar nu şi de cea de a expresiei. Această ipostază nu este atât de greu de întâlnit pe cât pare. Omul obişnuit, în situaţii cotidiene, nu analizea-ză continuu ﬁecare enunţ cu privire la propriile senzaţii, cu toate că este capabil de a înţelege din capul locului cât de aproximativ este, ci are încredere că acesta va ﬁ suﬁcient de bine înţeles de cei cărora li se adresează. Nu performanţele de comunicare ne obligă la studiul relaţiei dintre gândire şi limbaj, ci însăşi conﬁgurarea gândirii. De modul în care con-cepem această relaţie atârnă însăşi modul în care înţelegem ştiinţa. Or, pentru Hegel, ştiinţa era, în mod esenţial, ştiinţa gândirii. Adică ﬁlosoﬁa. Gândirii ca instrument de cunoaşte-re, permanent perfecţionat în vederea sporirii cunoştinţelor, nu-i este contestată valoarea şi utilitatea, ci numai apartenen-ţa la domeniul ﬁlosoﬁ ei: „Cât priveşte ştiinţele particulare, ele-mentul lor este, desigur, cunoaşterea şi gândirea, care este şi element al ﬁlosoﬁei, dar obiectele lor sunt în primul rând obiectele ﬁnite şi fenomenul. O culegere oarecare de cunoş-tinţe despre acest conţinut este de la sine exclusă din cuprin-sul ﬁlosoﬁei; nici acest conţinut şi nici forma lui nu privesc ﬁlosoﬁa. Iar când aceste ştiinţe particulare sunt ştiinţe siste-matice şi conţin principii şi legi generale plecând de la ele, acestea se referă la un cerc restrâns de obiecte. Ultimele te-meiuri sunt, ca şi obiectele, presupuse, ﬁe că izvorul lor de cunoaştere îl constituie experienţa exterioară sau sentimentul inimii, simţul natural sau cultivat al dreptului şi al datoriei. Metoda lor de cercetare presupune logica, determinaţiile şi principiile gândirii” (PrIF, I, p. 51). Spre deosebire de ştiin-ţele particulare, ﬁlosoﬁa nu are nici temeiurile, nici obiecte-le presupuse (ﬁnite). Ea trebuie să-şi constituie şi metoda. În această direcţie, primul pas este stabilirea raportului dintre gândire şi limbaj. Din această perspectivă, toate tipurile de sinteză pe care le-am identiﬁcat în cap. III sunt şi tipuri de raporturi între gândire şi limbaj. În acest punct speculativul se desparte 250 Logică naturală şi ştiinţa logicii în ﬁlosoﬁa lui Hegel Încheiere 251 Ut U deﬁnitiv de formal. Sinteza explicativă (M ), pe care am numit-o şi sinteză formală este singurul tip de sinteză cu care operează logica formală. La baza ei, aşa cum am văzut, stau egalitatea matematică şi identitatea abstractă (cf. cap. III, Notă privind ﬁgura a IV-a a silogisticii tradiţionale). În principal, ega-litatea şi identitatea sunt prezumate a rezolva diferenţa între noţiunea gândită şi cea exprimată; astfel, raporturile dintre gândire şi limbaj sunt ﬁxate, nu mai pot face obiectul unei reconsiderări. În plan secund, gândirea asupra obiectului (exprimată ca lege) se aﬂă în raport de omonimie cu stările de fapt. Speculativul nu se restrânge la explicaţia bazată pe sin-teza formală. Pluralitatea modurilor în care gândirea se ra-portează la limbaj l-a condus pe Hegel la teoria sa cu privire la caracterul simbolic al limbajului. Este foarte important de subliniat faptul că aceasta se găseşte în Filosoﬁa spiritului, nu în Fenomenologie sau în Ştiinţa logicii. Nici conştiinţa angajată în experienţa autoconstructoare, nici formele gândirii în în-lănţuirea lor nu pot dezlega, independent, această problemă crucială. Alăturarea perspectivei fenomenologice şi a celei logice oferă atât ordinea, cât şi necesitatea trecerilor de la o conﬁgu-raţie a conştiinţei la alta, respectiv între „categoriile” ştiinţei logicii. Pe planul fenomenologic avem, cu am văzut, de a face cu momentele conştiinţei, conştiinţei de sine, raţiunii. Pe pla-nul logic, cu momentele intelectului, raţiunii negative şi raţi-unii pozitive. Alăturarea celor două planuri nu este o noutate în exe-geza hegeliană; nu e greu de observat că primele trei capitole ale Fenomenologiei culminează cu problema cunoaşterii privi-tă din perspectiva intelectului, după care intervine momentul raţiunii negative, ilustrat atât de bine de scepticismul conşti-inţei de sine, că raţiunea reprezintă sinteza momentelor ante-rioare. Mai rar s-a insistat însă asupra modalităţii concrete în care conﬁguraţia conştiinţei ca raţiune se realizează pe baza momentelor anterioare, respectiv a condiţiilor în care avem de-a face cu medierea speculativă. Este insuﬁcient a consta-ta, de pildă, că realitatea este fenomenul aufgehoben şi că, su-ferind la rândul ei suspendarea-conservarea notorie, devine concept. Conştiinţa a traversat experienţa care-i permite să facă un asemenea enunţ, descrisă pe larg în Fenomenologia spiritului, şi numai în această situaţie îl poate face raportându-se la el ca la un adevăr. Dacă enunţul se face din perspectiva unei conştiinţe pentru care realitatea reprezintă lumea exte-rioară, accesibilă prin intermediul simţurilor, adică în cazul în care conştiinţa adoptă punctul de vedere al intelectului, ori al scepticismului conştiinţei de sine, acest enunţ apare ca un soﬁsm, nu are semniﬁcaţie speculativă. Lui Hegel i-a fost reproşată adesea maniera soﬁstică în care ar efectua trecerile între „categoriile” sale. Cele mai frec-vente imputări i-au fost aduse din direcţia ştiinţelor naturii. Or, tocmai în acestea punctul de vedere al intelectului im-pune conceperea realităţii pornindu-se de la condiţiile repre-zentării. Intelectul tinde să surprindă determinaţiile realităţii în termeni cantitativi, sub formă de raporturi ﬁxe, matemati-ce, excluzând, pe cât posibil, amestecul structurilor conştiin-ţei în aceste raporturi. Legile naturii descoperite de intelect reprezintă structura realităţii, pe care o guvernează indepen-dent de conştiinţă. Însă, din punct de vedere speculativ, realitatea reprezintă medierea între aparenţă şi existenţă, fenomen şi determinaţi-ile de reﬂectare, temei şi raportul esenţial, care corespund în secţiunea realităţii a logicii obiective absolutului, realităţii şi respectiv raportului absolut. Realitatea, din punct de vedere speculativ, este o structură a conştiinţei capabilă de a da ex-plicaţii prin intermediul accidentalităţii şi necesităţii, a sub-stanţialităţii şi cauzalităţii. Speculativul nu se aﬂă într-un raport de opoziţie cu gân-direa nespeculativă. Enunţurile aparent contradictorii care ţin de cele două ar trebui, pentru a ﬁ cu adevărat contradic-ţii, să facă parte din aceeaşi conﬁguraţie a conştiinţei. Or, singura conﬁguraţie a conştiinţei comună celor două este 252 Logică naturală şi ştiinţa logicii în ﬁlosoﬁa lui Hegel Încheiere 253 conﬁguraţia intelectului. Din perspectiva speculativului, lo-gica formală (produsul gândirii ca intelect) nu este rezultatul unui mod de gândire eronat, ci incomplet. Eﬁcienţa cu care intelectul se apleacă asupra fenomenului nu constituie însă un temei pentru înlăturarea din discuţie a celorlalte două momente, dacă scopul demersului este surprinderea structu-rii gândirii, nu a raporturilor între fenomene. Or, demersul îndreptat în direcţia surprinderii structurii gândirii, în con-cepţia lui Hegel, este un demers strict ﬁlosoﬁc, nici o ştiinţă particulară nu poate avea aici ceva esenţial de spus. Identiﬁcarea celor zece tipuri de sinteză, pe care am în-treprins-o mai sus, precum şi raporturile logice pe care le implică ﬁecare tip de sinteză are rolul de a preveni interpre-tarea abuzivă a schemei dialectice triadice. Nu orice propo-ziţie proclamată drept teză, împreună cu contradictoria sa ridicată la rangul de antiteză, admit o sinteză. În cercetarea ştiinţiﬁcă sunt avansate numeroase enunţuri, ipoteze, teorii, a căror valabilitate nu este încă recunoscută unanim. Comba-terea acestora prin intermediul unor enunţuri, ipoteze, teo-rii contradictorii era deja pentru Newton semnul unui blocaj în dezvoltarea cunoaşterii ştiinţiﬁce. Însă nu-i putem atribui lui Hegel paternitatea unui asemenea procedeu metodologic, nici tentativa de a-l impune celor angajaţi în cercetarea ştiin-ţiﬁcă specializată. Sinteza, la Hegel, exprimă un tip de experienţă a conştiinţei care permite un anumit tip de raportare a acesteia la obiect (ca întreg) şi la sine însăşi (de asemenea, ca întreg). Filoso-ful numeşte raportările succesive ale conştiinţei, determinate ca număr şi analizate în Fenomenologia spiritului cât se poate de amănunţit, adevăr. Pe baza propriului adevăr, conştiinţa face enunţuri, iar acestea pot ﬁ în contradicţie cu adevărul conştiinţei aﬂate pe alt palier al evoluţiei sale. Numai specu-lativul poate surprinde unitatea acestor enunţuri aparent con-tradictorii. Acest eveniment este unul logic. O tratare formală a contradicţiei înseamnă a face abuz de sinteză, a nu ţine cont de condiţiile conştiinţei care face enunţurile aparent contradictorii. Sinteza are reguli. Poate cea mai importantă regulă după care au loc sin-tezele este cea care ar putea ﬁ denumită regula medierii. Nici o sinteză nu poate ﬁ acceptată ca atare dacă nu intervin în ea toate momentele logicului: momentul intelectului, al raţi-unii negative şi al raţiunii pozitive. Enunţurile contradictorii construite prin atribuirea arbitrară de predicate nu sunt, aşa cum am văzut, în mod obligatoriu judecăţi în sens specula-tiv. A opera cu enunţuri fără caracter speculativ ca şi cum ar ﬁ judecăţi speculative este o formă de soﬁstică. Bibliograﬁ e 255 Bibliograﬁ e Aristotel, Metaﬁzica, traducere de Ştefan Bezdechi, studiu in-troductiv şi note de Dan Bădărău, Edit. Academiei, Bucu-reşti, 1965. Aristotel, Despre suﬂet, traducere şi note de N. I. Ştefănescu, studiu introductiv de Al. Boboc, Edit. Ştiinţiﬁcă, Bucu-reşti, 1969. Aristotel, Despre suﬂet, traducere din greacă şi note de Ale-xander Baumgarten, Edit. Humanitas, Bucureşti, 2005. Aristotel, Categorii, în: Idem, Organon, I, trad., studiu intro- ductiv, introduceri şi note de M. Florian, Edit. Ştiinţiﬁcă, Bucureşti, 1957. Aristotel, Categorii, trad. şi interpretare de C. Noica, Edit. Humanitas, Bucureşti, 1994. Aristotel, Despre Interpretare, în: Idem, Organon, I, trad., stu-diu introductiv, introduceri şi note de M. Florian, Edit. Ştiinţiﬁcă, Bucureşti, 1957. Aristotel, Despre Interpretare, trad., cuvânt înainte, note şi co-mentariu de C. Noica, Edit. Humanitas, Buucreşti, 1998. Aristotel, Topica, în: Idem, Organon, IV, trad., studiu introduc-tiv şi note de M. Florian, Edit. Ştiinţiﬁcă, Bucureşti, 1963. P. Aubenque, Problema ﬁinţei la Aristotel, trad. de D. Gheor-ghe, Edit. Teora, Bucureşti, 1998. G. Baptist, Das absolute Wissen, Zeit, Geschichte, Wissenschaft , în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akademie Verlag, Berlin, 1998. W. Becker, Das Problem des Selbstanwendung im Kategorienvers-tändnis des dialektischen Logik, în: „Hegel-Studien”, Beiheft 18, Bouvier-Verlag Herbert Grundmann, Bonn, 1978. Y. Belaval, L’essence de la force dans la logique de Hegel, în: „Hegel-Studien”, Beiheft 18, Bouvier-Verlag Herbert Grundmann, Bonn, 1978. M. Bisticas-Cocoves, The Path of Reason in Hegel’s Phenome-nology of Spirit, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akademie Verlag, Berlin, 1998. B. Bourgeois, Hegel a Francfort ou Judaïsme – Christianisme – Hegelianisme, Librairie Philosophique J. Vrin, Paris, 1970. B. Bourgeois, Naturel et positif dans les écrits bernois de Hegel, în: Religion et politique dans les années de formation de Hegel, Ed. L’Age d’Homme, Lausanne, 1983. X. Brenner, Die Kategorie des Werdens in der Hegelschen Logik des Seins. Strukturuntersuchung über Hegels Wissenschaft der Logik. Inaugural-Dissertation zur Erlangung des Dok-torgrades der Philosophie, 1987. W. Bröcker, Formale, transzendentale und spekulative Logik, Vit-torio Klostermann Verlag, Frankfurt am Main, 1962. V. Ciomoş, Hegel versus Kant, în: Teme hegeliene, Studii, prefaţă de D. Ghişe, coordonatori A. Marga şi V. Muscă, Edit. Da-cia, Cluj-Napoca, 1982. N. da Costa, Logici clasice şi neclasice. Eseu asupra fundamen-telor logicii, trad. de I. Gyurcsik, Edit. Tehnică, Bucureşti, 2004. C. Daniel, Hegel verstehen, Campus Verlag, Frankfurt/New York, 1983. J. Derrida, Writing and Speech according to Hegel, în: G. W. F. Hegel Critical Assesments, ed. by R. Stern, vol. III, Routledge, Londra, 1993. I. Didilescu, P. Botezatu, Silogistica. Teoria clasică şi interpretările moderne, Edit. Didactică şi Pedagogică, Bucureşti, 1976. A. Dumitriu, Teoria logicii, Edit. Academiei, Bucureşti, 1973. 256 Logică naturală şi ştiinţa logicii în ﬁlosoﬁa lui Hegel Bibliograﬁ e 257 A. Dumitriu, Istoria logicii, ed. a III-a, revăzută şi adăugită, Edit. Tehnică, Bucureşti, vol. 1, 1993; vol. 2. 1995; vol. 3, 1997; vol. 4, 1998. K. Düsing, Das Problem der Subjektivität in Hegels Logik, în: „Hegel-Studien”, Beiheft 15, Bouvier-Verlag Herbert Grundmann, Bonn, 1976. K. Düsing, Die Bedeutung des antiken Skeptizismus für Hegels-Kritik der sinnlichen Gewißheit, în: „Hegel-Studien”, Band 8, H. Bouvier u. Co. Verlag, Bonn, 1973. K. Düsing, Der Begriﬀ der Vernunft in Hegels Phänomenologie des Geistes, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akademie Verlag, Berlin, 1998. Gh. Enescu, Dicţionar de logică, Edit. Ştiinţiﬁcă şi Enciclo-pedică, Bucureşti, 1985. A. Ferrarin, Hegel and Aristotle, Cambridge University Press, 2001. W. Flach, Hegels dialektische Methode, în: „Hegel-Studien”, Beiheft 1, H. Bouvier u. Co. Verlag, Bonn, 1964. W. Flach, Die Dreifache Stellung des Denkens zur Obiektivität und das Problem der Spekulativen Logik, în: „Hegel-Stud-ien”, Beiheft 18, Bouvier-Verlag Herbert Grundmann, Bonn, 1978. J. C. Flay, Hegel’s „Inverted World”, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akademie Verlag, Berlin, 1998. E. Fleischmann, Hegels Umgestaltung der Kantischen Logik, în: „Hegel-Studien”, Band 3, H. Bouvier u. Co. Verlag, Bonn, 1965. E. Fleischmann, La science universelle ou la logique de Hegel, Li-brairie Plon, Paris, 1968. J. Fleischmann, Objektive und subjektive Logik bei Hegel, în: „Hegel-Studien”, Beiheft 1, H. Bouvier u. Co. Verlag, Bonn, 1964. H.-G. Gadamer, The Ideea of Hegel’s Logic, în: G. W. F. Hegel Critical Assesments, ed. by R. Stern, vol. III, Routledge, Londra, 1993. J. Gauvin, Le sens et son phénomène. Projet d’un Lexique de la Phénoménologie de l’Esprit, în: „Hegel-Studien”, Band 3, H. Bouvier u. Co. Verlag, Bonn, 1965. E. Goblot, Traité de logique, Librairie Armand Colin, Paris, 1941. A. Graeser, Zu Hegels Portrait der sinnlichen Gewißheit, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akademie Verlag, Berlin, 1998. J. Hagner, Die Wahrnehmung; oder das Ding, und die Täuschung, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akademie Verlag, Berlin, 1998. E. E. Harris, An Interpretation of the Logic of Hegel, University Press of America, 1983. E. E. Harris, Foi et raison dans la pensée du jeune Hegel, în: Religion et politique dans les années de formation de Hegel, Ed. L’Age d’Homme, Lausanne, 1983. N. Hartmann, Aristoteles und Hegel, în: Idem, Kleinere Schrif-ten, Bd. II, W. de Gruyter Verlag, Berlin, 1957. N. Hartmann, Die Philosophie des deutschen Idealismus, I. Teil, Fichte, Schelling und die Romantik; II. Teil, Hegel, Dritte, un-veränderte Auﬂage, W. de Gruyter Verlag, Berlin, New York, 1974. G. W. F. Hegel, Werke [in 20. Bänden], Red. E. Moldenhauer u. K. M. Michel, Suhrkamp Verlag, Frankfurt am Main, 1994. G. W. F. Hegel, Hauptwerke in sechs Bänden, Felix Meiner Ver-lag, Hamburg, 1999. G. W. F. Hegel, Jenenser Logik, Metaphysik und Naturphiloso-phie, herausgegeben von Georg Lasson, Akademie-Ver-lag, Berlin 1968. 258 Logică naturală şi ştiinţa logicii în ﬁlosoﬁa lui Hegel Bibliograﬁ e 259 G. W. F. Hegel, Weltgeist zwischen Jena und Berlin. Briefe, hrsg. und ausgewählt von H. Zinser, Ullstein Materialen, Fran-kfurt am Main, 1982. G. W. F. Hegel, Studii ﬁlosoﬁce, trad. de D. D. Roşca, Edit. Academiei, Bucureşti, 1967. G. W. F. Hegel, Ştiinţa logicii, trad. de D. D. Roşca, Edit. Aca-demiei, Bucureşti, 1966. G. W. F. Hegel, Fenomenologia spiritului, trad. de Virgil Bog-dan, Edit. IRI, Bucureşti, 1995. G. W. F. Hegel, Enciclopedia ştiinţelor ﬁlosoﬁce, Partea întâi, Logica, trad. de D. D. Roşca, Virgil Bogdan, C. Floru, R. Stoichiţă, Edit. Humanitas, Bucureşti, 1995. G. W. F. Hegel, Enciclopedia ştiinţelor ﬁlosoﬁce, Partea a doua, Filosoﬁa naturii, trad. de C. Floru, Edit. Academiei, Bucu-reşti, 1971. G. W. F. Hegel, Enciclopedia ştiinţelor ﬁlosoﬁce, Partea a treia, Filosoﬁa spiritului, trad. de C. Floru, Edit. Academiei, Bucureşti, 1966. G. W. F. Hegel, Prelegeri de istoria ﬁlosoﬁei, vol. I, trad. de D. D. Roşca, ediţie îngrĳ ită de D. Popescu, Edit. Acade-miei, Bucureşti, 2005. G. W. F. Hegel, Prelegeri de istoria ﬁlosoﬁei, vol. II, trad. de D. D. Roşca, ediţie îngrĳ ită şi postfaţă de D. Popescu, Edit. Academiei, Bucureşti, 2006. G. W. F. Hegel, Prelegeri de estetică, vol. I, trad. de D. D. Roşca, Edit. Academiei, Bucureşti, 1963. G. W. F. Hegel, Prelegeri de estetică, vol. II, trad. de D. D. Roşca, Edit. Academiei, Bucureşti, 1964. G. W. F. Hegel, Scrieri teologice de tinereţe, I, Viaţa lui Iisus, trad., note şi comentarii de Al. Boboc, Edit. Paideia, Bucureşti, 1994. G. W. F. Hegel, Spiritul creştinismului şi destinul său, trad., studiu introductiv şi note de D. Popescu, Edit. Paideia, Bucureşti, 2002. G. W. F. Hegel, Logique et Métaphysique (Iéna, 1804-1805), pré-sentation, traduction et notes de D. Souche-Dagues, avec un commentaire d’André Kaan, Ed. Gallimard, Paris, 1980. M. Heidegger, Hegels Phänomenologie des Geistes, în: Idem, Gesamtausgabe, II. Abteilung: Vorlesungen 1923-1944, Vitt o-rio Klostermann Verlag, Frankfurt am Main, 1988. D. Henrich, Anfang und Methode der Logik, în: „Hegel-Studi-en”, Beiheft 1, H. Bouvier u. Co. Verlag, Bonn, 1964. J. D’Hondt, Hegel. Biographie, Ed. Calmann-Lévy, Paris, 1998. J. D’Hondt, Hegel şi hegelianismul, trad. şi studiu introductiv de N. Râmbu, Edit. Polirom, Iaşi, 1998. J. Hyppolite, Gènese et structure de la Phénomenologie de l’Es-prit de Hegel, Ed. Aubier/Montaigne, Paris, 1946. J. Hyppolite, Logique et existence. Essai sur la logique de Hegel, Presses Universitaires de France, Paris, 1991. M. J. Inwood, Hegel, Routledge & Kegan Paul, Londra, 1983. L. Ingarini, Die Bedeutung des Problems des Ganzen in der he- gelschen Logik, în: „Hegel-Studien”, Beiheft 18, Bouvier-Verlag Herbert Grundmann, Bonn, 1978. Ath. Joja, Asupra unor aspecte ale logicii dialectice, în: Idem, Studii de logică, vol. I, Edit. Academiei, Bucureşti, 1960. Ath. Joja, Despre tertium non datur, în: Idem, Studii de logică, vol. I, Edit. Academiei, Bucureşti, 1960. Ath. Joja, Teoria aristotelică a modalităţii, în: Idem, Studii de lo-gică, vol. III, Edit. Academiei, Bucureşti, 1971. Ath. Joja, Funcţia logico-epistemologică a limbajului, în: Idem, Studii de logică, vol. III, Edit. Academiei, Bucureşti, 1971. Imm. Kant, Critica raţiunii pure, trad. de N. Bagdasar şi E. Moisuc, Edit. Ştiinţiﬁcă, Bucureşti, 1969. Imm. Kant, Logica generală, trad., studiu introductiv, note şi index de Al. Surdu, Edit. Ştiinţiﬁcă şi Enciclopedică, Bucureşti, 1995. Imm. Kant, Critica facultăţii de judecare, trad. de V. Dem. Zam-ﬁrescu – Al. Surdu, <Studiu introductiv> de M. Florian, trad. Primei Introduceri la Critica facultăţii de judecare de C. Noica, note şi comentarii, bibliograﬁe selectivă, indici de autori şi de concepte de R. Croitoru, Edit. Ştiinţiﬁcă şi Enciclopedică, Bucureşti, 1981. 260 Logică naturală şi ştiinţa logicii în ﬁlosoﬁa lui Hegel Bibliograﬁ e 261 Imm. Kant, Religia în limitele raţiunii pure, trad. de R. G. Pâr-vu, Edit. Humanitas, Bucureşti, 2004. H. Kimmerle, Anfänge der Dialektik, în: Der Weg zum System. Materialen zum jungen Hegel, hrsg. von Ch. Jamme und H. Schneider, Suhrkamp Verlag, Frankfut am Main, 1990. W. şi M. Kneale, Dezvoltarea logicii, vol. I, trad. de C. Popa, vol II., trad. de S. Vieru şi U. Morgenstern, Edit. Dacia, Cluj-Napoca, 1974, 1975. D. Köhler, O. Pöggeler, Einführung, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akade-mie Verlag, Berlin, 1998. D. Köhler, Hegels Gewissensdialektik, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akade-mie Verlag, Berlin, 1998. Al. Kojève, Introduction à la lecture de Hegel. Leçons sur la Phé-noménologie de l’Esprit professés de 1933 à 1939 à l’Ecole des Hautes Études réunies et publiées par Raymond Queneau, Ed. Gallimard, Paris, 1985. R. Kroner, Von Kant bis Hegel, Erster Band, Von der Vernu-nftkritik zur Naturphilosophie, Zweiter Band, Von der Na-turphilosphie zur Philosophie des Geistes, Verlag von J. C. B. Mohr (Paul Siebeck), Tübingen, 1921, 1924. H. Lefebvre, Logique formelle, logique dialectique, Éditions Soci-ales, Paris, 1947. G. W. Leibniz, Noi eseuri asupra intelectului uman, trad. Al. Boboc, M. Pop, D. Şerbescu, Edit. „Grinta”, Cluj-Napoca, 2003. K. Marx, Manuscrisele economico-ﬁlosoﬁce din 1844, trad. V. Dem. Zamﬁrescu, Edit. Politică, Bucureşti, 1987. T. de Mauro, Introducere în semantică, trad. de A. Giurescu, Edit. Ştiinţiﬁcă şi Enciclopedică, Bucureşti, 1978. C. Noica, Etos neutral şi etos orientat în raţiunea hegeliană, în: „Revista de ﬁlosoﬁe”, tom XXIII, nr. 2, 1976. C. Noica, Povestiri despre om. După o carte a lui Hegel, Edit. Cartea Românească, Bucureşti, 1980. C. Noica, Devenirea întru ﬁinţă, Edit. Ştiinţiﬁcă şi Enciclopedi-că, Bucureşti, 1981. C. Noica, Scrisori despre logica lui Hermes, Edit. Cartea Românească, Bucureşti, 1986. B. Parain, Logosul platonician, trad. de M. Jităreanu, postfaţă de C. M. Ionescu, Edit. Univers Enciclopedic, Bucureşti, 1998. R. B. Pippin, Hegel’s Metaphysics and the Problem of Contradic-tion, în: G. W. F. Hegel Critical Assesments, ed. by R. Stern, vol. III, Routledge, Londra, 1993. Platon, Cratylos, trad., lămuriri preliminare, note de S. Noica, interpretare de C. Noica, în: Idem, Opere, vol. III, Edit. Ştiinţiﬁcă şi Enciclopedică, Bucureşti, 1978. Platon, Parmenide, trad., lămuriri preliminare şi note de S. Vieru, notă despre structura dialogului de C. Noica, în: Idem, Opere, vol. VI, Edit. Ştiinţiﬁcă şi Enciclopedică, Bucureşti, 1989. Platon, Soﬁstul, trad., lămuriri preliminare şi note de C. Noica, în: Idem, Opere, vol. VI, Edit. Ştiinţiﬁcă şi Enciclopedică, Bucureşti, 1989. Platon, Timaios, trad., lămuriri preliminare şi note de C. Par-tenie, în: Idem, Opere, vol. VII, Edit. Ştiinţiﬁcă, Bucureşti, 1993. O. Pöggeler, Die Komposition der Phänomenologie des Geistes, în: „Hegel-Studien”, Beiheft 3, H. Bouvier u. Co. Verlag, Bonn, 1966. O. Pöggeler, Hegels philosophische Anfänge, în: Der Weg zum System. Materialen zum jungen Hegel, hrsg. von Ch. Jamme und H. Schneider, Suhrkamp Verlag, Frankfut am Main, 1990. D. Popescu, Intelect şi forţă în Fenomenologia spiritului, în: „Re-vista de ﬁlosoﬁe”, tom XLVIII, nr. 5-6, 2001. D. Popescu, Despre interpretarea hegeliană a relaţiei gândire-lim-baj, în: „Analele Universităţii Spiru Haret” seria Studii de ﬁlosoﬁ e, nr. 6, 2004. 262 Logică naturală şi ştiinţa logicii în ﬁlosoﬁa lui Hegel Bibliograﬁ e 263 D. Popescu, Logică naturală şi limbaj natural în Fenomenologia spiritului şi Enciclopedia ştiinţelor ﬁlosoﬁce, în: „Studii de istoria ﬁlosoﬁei universale”, vol. XV, Edit. Academiei, Bucureşti, 2005. U. Rameil, Die Entstehung der ‘enziklopädischen’ Phänomeno-logie in Hegels propädeutischer Geisteslehre in Nürnberg, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akademie Verlag, Berlin, 1998. P. Ricœur, Eseuri de hermeneutică, trad. de V. Tonoiu, Edit. Humanitas, Bucureşti, 1995. P. Ricœur, Istorie şi adevăr, trad. şi prefaţă de E. Niculescu, Edit. Anastasia, Bucureşti, 1996. M. Riedel, Comprehensiune sau explicare? Despre teoria şi istoria ştiinţelor hermeneutice, trad. şi prefaţă de A. Marga, Edit. Dacia, Cluj-Napoca, 1989, p. 27. T. Rockmore, Înainte şi după Hegel, trad. C. Tohăneanu, Edit. Ştiinţiﬁcă, Bucureşti, 1998. P. Rohs, Der Grund der Bewegung des Begriﬀs, în: „Hegel-Stu-dien”, Beiheft 18, Bouvier-Verlag Herbert Grundmann, Bonn, 1978. Al. Rosetti, Filosoﬁa cuvântului, Edit. Minerva, Bucureşti, 1989. D. D. Roşca, Însemnări despre Hegel, Edit. Ştiinţiﬁcă, Bucureşti, 1967. F. de Saussure, Curs de lingvistică generală, trad. şi cuvânt înainte de Irina Izverna Tarabac, Edit. Polirom, Iaşi, 1998. H. Schnädelbach, Hegel zur Einführung, Junius Verlag, Ham-burg, 1999. F. W. J. Schelling, Sistemul idealismului transcendental, trad. R. G. Pârvu, Edit. Humanitas, Bucureşti, 1995. H. Schmitz, Die Vorbereitung von Hegels ‚Phänomenologie des Geistes’ in seiner ‚Jenenser Logik’, în: „Zeitschrift für philo-sophische Forschung”, Band XIV, Verlag Anton Hain KG, Meisenheim/Glan, 1960. L. Siep, Die Bewegung des Anerkennens in Hegels Phänomenolo-gie des Geistes, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akademie Verlag, Berlin, 1998. L. Siep, Der Weg der Phänomenologie des Geistes. Ein einführen-der Kommentar zu Hegels «Diﬀerenzschrift» und zur «Phä-nomenologie des Geistes», Suhrkamp Verlag, Frankfurt am Main, 2000. J. Simon, Die Bewegung des Begriﬀs in Hegels Logik, în: „He-gel-Studien”, Beiheft 18, Bouvier-Verlag Herbert Grund-mann, Bonn, 1978. D. Souche-Dagues, Le cercle hégélien, Presses Universitaires de France, Paris, 1986. R. Stoichiţă, Natura conceptului în logica lui Hegel, Edit. Ştiinţiﬁcă, Bucureşti, 1972. J. P. Surber, Hegel’s Speculative Sentence, în: G. W. F. Hegel Critical Assesments, ed. by R. Stern, vol. III, Routledge, Londra, 1993. Al. Surdu, Despre înţelesul şi semniﬁcaţia cuvintelor, în: „Pro-bleme de logică”, vol. IV, Edit. Academiei, Bucureşti, 1972. Al. Surdu, Noţiunea clasică şi conceptul hegelian, în: „Probleme de logică”, vol. VII, Edit. Academiei, Bucureşti, 1976. Al. Surdu, Introducere la dialogurile logice, în: Platon, Opere, vol. VI, Edit. Ştiinţiﬁcă şi Enciclopedică, Bucureşti, 1989. Al. Surdu, Gândirea speculativă, Coordonate istorico-sistematice, Edit. Paideia, Bucureşti, 2001. Al. Surdu, Teoria formelor prejudicative, ediţia a II-a, îngrĳ ită de Şt.-D. Georgescu, Edit. Academiei Române, Bucureşti, 2005. Ch. Taylor, Hegel, Cambridge University Press, 1984. R. Theiss, Le discours dédoublé. Philosophie et théologie dans la pensée du jeune Hegel, Bareé-Dayer Editeur, Paris, f.a. J. Tricot, Traité de logique formelle, Librairie Philosophique J. Vrin, Paris, 1966. 264 Logică naturală şi ştiinţa logicii în ﬁlosoﬁa lui Hegel E. Vasiliu, Elemente de ﬁlosoﬁe a limbajului, Edit. Academiei Române, Bucureşti, 1995. S. Vieru, Începuturi de semantică logică la comentatorii antici ai Categoriilor, în: „Probleme de logică”, vol. IV, Edit. Acade-miei, Bucureşti, 1972. K.-H. Volkmann-Schluck, Die Entäußerung der Idee zur Natur, în: „Hegel-Studien”, Beheft 1, H. Bouvier u. Co. Verlag, Bonn, 1964. E. Weisser-Lohmann, Gestalten nicht des Bewußtseins, sondern einer Welt-Überlegungen zum Geist-Kapitel der Phänomenolo-gie des Geistes, în: Klassiker Auslegen, hrsg. von O. Höﬀe, Band 16, G.W.F. Hegel, Phänomenologie des Geistes, hrsg. von D. Köhler und O. Pöggeler, Akademie Verlag, Berlin, 1998. M. Westphal, Hegel’s Theory of the Concept, în: G. W. F. Hegel Critical Assesments, ed. by R. Stern, vol. III, Routledge, Londra, 1993. R. R. Williams, Hegel’s Concept of Geist, în: G. W. F. Hegel Criti-cal Assesments, ed. by R. Stern, vol. III, Routledge, Londra, 1993. R. Wiehl, Platos Ontologie in Hegels Logik des Seins, în: „Hegel-Studien”, Band 3, H. Bouvier u. Co. Verlag, Bonn, 1965. R. Wiehl, Selbstbeziehung und Selbstanwendung dialektischer Kategorien, în: „Hegel-Studien”, Beiheft 18, Bouvier-Ver-lag Herbert Grundmann, Bonn, 1978. R. D. Winﬁeld, Conceiving Reality without Foundations: Hegel’s Neglected Strategy for Realphilosophie, în: G. W. F. Hegel Critical Assesments, ed. by R. Stern, vol. III, Routledge, Londra, 1993. G. H. von Wright, Explicaţie şi înţelegere, trad. de M. D. Vasi-le, notă introductivă de M. Flonta, Edit. Humanitas, Bu-cureşti, 1995. Cărţi disponibile la Editura Pelican: Seria Filosoﬁ e Constantin Stoenescu, Experienţă şi semniﬁcaţie Moritz Schlick, Formă şi conţinut. O introducere în gândirea ﬁlosoﬁcă Ernst Tugendhat, Ursula Wolf, Propedeutică logico-semantică Walter Biemel, Fenomenologie şi hermeneutică Bernhard Waldenfels, Schiţa unei fenomenologii responsive Ion Tănăsescu (editor), Argumentul ontologic. Aspecte tradiţionale şi interpretări moderne Constantin Stoenescu, Ion Tănăsescu (editori), Filosoﬁa austriacă. Origini. Speciﬁc. Reprezentanţi Adrian Niţă (coordonator), Natura timpului D. Stoianovici, G. Flonta, C. Stoenescu (editori), Filosoﬁa lui Karl Popper. Analize şi interpretări Constantin Stoenescu, Limbaj, experienţă, cunoaştere Seria Istorie Traian Popa, Din Istoria Partidului Naţional Liberal Mircea Alexa, Ştiri despre judeţul Vlaşca în ziarul socialist „Lumea Nouă“ Pamﬁl Şeicaru, Dunărea – ﬂuviu la cinci mări Damian Ancu, Ion Bălan, Monograﬁa comunei Gogoşari Cristian Schuster, Traian Popa, Mironeşti I. Locuri, cercetări arheologice, monu-mente şi personaje istorice Bogdan Tănăsescu (editor), Tezaure pierdute, tezaure regăsite Seria Critică literară Nedeea Burcă, Strigăt şi fum. Trei eseuri despre Benjamin Fondane. Seria Jurnale. Memorialistică Vasile Cristoi, Marş în tăcere Ioan-Dan Poenăreanu, Dincolo de jurnal Seria Carte şcolară Liliana Drăgan, Nicoleta Niculae, Teste grilă şi rebusuri chimice pentru gimnaziu C. Cocoş, C. Păgilă, N. Niculae, M. Bicu Consiliere şcolară. Curriculum la decizia şcolii pentru învăţământul gimnazial Seria Roman Florin Miertoiu, Omul înarmat Seria Clasicii literaturii române Dimitrie Bolintineanu, Călătorii la românii din Macedonia şi de la Muntele Athos Seria Poezie Ionel Muscalu, Războiul cailor pe pereţi Anişoara Ciobanu Velici, Dau o zi de vară pentru iubire Vasile Arcanu, Pe aripile nopţii Dunia Pălăngeanu, Rugă pentru dimineţile oraşului Oana Bârnac, Feţele iubirii Hanibal Georgescu, Monocord. Poemele clepsidrei Ionel Muscalu, Baladele oraşului meu. Chipuri de prieteni Comenzi şi relaţii la e-mail: noua_alianta@yahoo.com 